ATINGEREA 
CUANTICĂ 


TRANSFORMAREA ESENȚEI 


ALAIN şi JODY HERRIOTT 


Opiniile participanţilor la cursurile de 
Transformare a esenței 


ținute de Alain și Jody Herriott 


„Cursul oferă o paletă largă de tehnici și instrumente 
care completează tehnicile de bază, dovedindu-se nepreţuite 


pentru vindecare și pentru întreţinerea stării de sănătate.“ 
Carole Amos 


„Structura mea s-a schimbat complet în urma acestui 
curs. Mi-am vindecat numeroase blocaje la nivel fizic și 
emoţional. Nu îmi vine nici acum să cred cum niște mișcări 
atât de neînsemnate au putut provoca niște schimbări atât 
de ample; procesul a fost posibil datorită tehnicilor de 
respiraţie.“ 

Dawn Donalson 

„Cursul m-a ajutat să îmi amplifice considerabil 
capacitatea de a mă interioriza și de a pătrunde în starea 
de tăcere interioară. Ritmul în care mă eliberez de limitările 


pe care mi le-am autoimpus nu încetează să mă surprindă.“ 
Danielle Hanneken 


„Am primit numeroase informaţii care m-au ajutat să 
devin mai conștient la nivel fizic și emoţional, mergând 


chiar până la nivelul celular.“ 
Rosvel Garza 


„Cursul mi-a oferit numeroase informaţii și m-a ajutat 
să mă transform în profunzime. Alain este întotdeauna 
dornic să răspundă la orice întrebare și să își împărtășească 


cunoașterea.“ 
Rosie Nadwodny 


„Cantitatea de informaţii pe care o furnizează acest tip 


de activitate pe toate nivelele este incredibilă.“ 
Liz Sharp 


„Cursul m-a ajutat să îmi descopăr spaţiul interior... 
Sper să continui să îmi dilat conștiința și să îmi dizolv 
blocajele, astfel încât să îi pot ajuta la rândul meu pe alţii 


să facă acelaşi lucru.“ 
Jonathan Lea 


„Transformarea esenței ne ajută să ne transformăm 
actualul mod de a fi și să redescoperim ceea ce reprezintă 


dreptul nostru prin naștere.“ 
BHOK 


„Uau! Cursul a fost profund inspirator. Posibilităţile 
care mi s-au deschis în faţă sunt uimitoare. De-abia aştept 


să utilizez aceste tehnici.“ 
Rick Hopton 


„Am venit la acest curs complet secătuită de energie... 
În ultimele două luni înainte de a urma cursul, nu aveam 
energie decât să mă mut din pat pe scaun și înapoi. Acest 
curs mi-a redat speranţa că îmi voi putea redobândi energia 
de altădată, fapt care îmi este absolut necesar în lupta mea 
cu cancerul de care sufăr de ceva vreme. Acum dispun de 
un instrument nou pentru a mă lupta cu această boală și 


pentru a o elimina pentru totdeauna din organismul meu.“ 
Kristin Gudjonsdottir 


„Simplul fapt că am învăţat cum să respir corect mi 
se pare uimitor. Cursul îți schimbă din temelii perspectiva 
asupra vieţii.“ 

S. G. 

„Până să urmez acest curs, nu am avut niciodată habar 
ce este energia «yin». Exerciţiile pe care le-am învăţat au 
fost fantastice și profund transformatoare. De asemenea, 
tehnicile de vindecare s-au dovedit niște instrumente 


excelente de lucru. În plus, principiile teoretice ne-au fost 


explicate impecabil.“ 
S. F. 


„O terapie uimitoare şi măreaţă. Tehnica este banală, 
dar rezultatele obținute prin intermediul ei sunt extrem de 
pozitive.“ 

S 

„Cursul a fost practic, informativ, util și încântător 
prezentat. La ora actuală simt că am mai multă putere și 
că sunt mai armonios. Sper că le demonstrez acest lucru 
prietenilor şi clienţilor mei.“ 

Jack Bennett 

„Mi-a plăcut foarte mult tehnica yin. Sunt absolut 
convinsă că această tehnică îmi va folosi în fiecare zi, 
deopotrivă la nivel personal și pentru clienţii mei.“ 

Kay Finly 

„Am învăţat să mă cunosc mai bine pe mine însămi, 
dar și să îmi transmit mai eficient energia clienţilor mei. 
Procesul de vindecare devine astfel lipsit de orice efort. 
Contactul cu aspectul meu yin mi s-a apărut fantastic.“ 

Julia Tsien 

„Această metodă de vindecare este extrem de eficientă. 
Prezentarea ei a fost foarte ușor de înţeles. Mă atrage foarte 
mult conceptul de umilință.“ 

Ellen Quagliaroli 

„Această nouă tehnică de vindecare este uimitoare. 


Practic, mintea şi intenţia noastră nu au hotare.“ 

CUVÂNT ÎNAINTE 


În cei 30 de ani de când am început să aplic Atingerea 
Cuantică, acest proces nu a încetat să mă uimească prin 
puterea, dar și prin ușurința și eficacitatea sa. 

Conceptual vorbind, tehnicile de bază ale Atingerii 
Cuantice fac legătura între procesul de respirație și diferite 
tehnici de conștientizare corporală care îi permit practi- 
cantului să îşi ridice frecvenţa de vibraţie a câmpului său 
energetic. În continuare, clientul își ridică la rândul lui 
propria frecvenţă de vibraţie, aliniind-o cu cea a practican- 
tului, printr-un proces de rezonanţă. Inteligența corporală 
se folosește apoi de acest aport suplimentar de energie, 
dându-i cea mai bună destinaţie şi accelerând astfel 
procesul de vindecare. Rezultatele obținute i-au inspirat pe 
numeroși medici, chiropracticieni şi alţi terapeuţi, dar și pe 
foarte mulţi oameni care nu au nimic de-a face cu domeniul 
vindecării, să practice aceste tehnici în peste 45 de ţări din 
întreaga lume. 

Transformarea Esenţei operează altfel. În loc să îşi 
ridice propria frecvenţă de vibraţie, astfel încât energia 
clientului să o urmeze, practicantul învaţă cum să își golească 
în totalitate mintea, cum să se focalizeze şi cum să devină 
atât de liniştit încât clientul său să intre în rezonanţă cu 
starea sa de pace profundă. Deși nu am învăţat la fel de 
uşor aceste tehnici prin comparaţie cu cele de Atingere 
Cuantică, rezultatele pe care le-am obţinut au fost adeseori 
uimitoare, iar uneori chiar miraculoase. 

Pot afirma fără nicio exagerare că activitatea de 
Transformare a Esenţei îl transformă profund deopotrivă pe 
practicant și pe clientul său. Partea cea mai frumoasă este 
că atunci când te transformi pe tine însuţi, întreaga lume 
pare să se transforme odată cu tine. Această descoperire 
este spectaculoasă, fiind demnă de cei mai mari înţelepţi 
ai acestei lumi. Dacă este dusă până la consecințele sale 
ultime, ea ne determină să ne deschidem încă și mai mult, 
mergând până la revelarea Sinelui nostru suprem. 

Lui Alain îi place să spună că: „Acolo nu există niciun 
acolo.“ Semnificaţia acestei scurte fraze este atât de pro- 
fundă încât ea poate fi comparată cu o nestemată care ne 
poate conduce către descoperiri și revelații ce depășesc cu 
mult limitele identităţii noastre actuale. Savurează această 
carte, întrucât ea reprezintă cu adevărat un dar pentru 


umanitate. 
Richard Gordon 


Autor şi fondator al Atingerii Cuantice 

PREFAŢĂ 


De ce am optat pentru lărgirea 
călătoriei noastre? 


Există trei întrebări care mi-au fost puse în mod repetat 
la cursurile de Supraîncărcare prin Atingerea Cuantică: 


1. Ce trebuie să fac pentru a putea lucra asupra mea 
la fel de ușor cum lucrez pentru alte persoane? 


2. Ce pot face pentru a „vedea“ sau pentru a simţi ce 
se întâmplă în corpul altcuiva? 


3. De ce revin uneori durerile și problemele fizice 
după o ședință de vindecare? 


Incercând să răspundem la astfel de întrebări, eu și cu 


STRETE 


acestor căutări, am avut posibilitatea să lucrăm cu o femeie 
pe nume Risa Kaparo, care predă o metodă de lucru cu 

corpul prin intermediul yogăi și al respirației. Metodele ei 
ni s-au părut extrem de interesante mie şi soţiei mele. Risa 
a învăţat la școala Vandei Scaravelli (o yoghină italiancă, 
autoare a cărţii Trezirea coloanei vertebrale), care aplică 
o anumită metodă specifică de respirație. Risa a îmbogățit 
această metodă, adăugându-i propria ei tușă personală. Ea 
a asociat această metodă de respiraţie cu alte exerciţii pentru 
vindecare și pentru îmbunătăţirea mișcărilor în general. 
Tehnicile descoperite de Risa ni s-au părut nepreţuite mie 
și lui Jody, ajutându-ne să răspundem la cele trei întrebări 
de mai sus. De aceea, la ora actuală le utilizăm amândoi, 
continuând să elaborăm noi variante ale lor. 

La fel ca în cazul Atingerii Cuantice (metodă descrisă 
în cărțile Atingerea Cuantică: Puterea de a vindeca şi 
Supraîncărcarea prin Atingere Cuantică), Transformarea 
Esenţei reprezintă un proces de rezonanță. În cazul Atingerii 
Cuantice, clientul se pune la unison cu activitatea respirației, 
respectiv cu frecvenţa superioară a energiei practicantului. 
Către sfârșitul carierei sale, Bob Rasmussen (maestrul de 
la care a învăţat tehnica de Atingere Cuantică Richard 
Gordon) și-a schimbat complet abordarea tehnicilor 
respiratorii pe care le aplica în timpul Atingerii Cuantice. 
El a început să își încetinească foarte mult ciclul 
respiratoriu; din păcate, Bob a preferat să nu dezvăluie altor 
persoane ultimele sale descoperiri. După părerea noastră, 
el a descoperit o abordare similară celei care va fi descrisă 
în această carte. 

Prefață 


In ce constă diferenţa? 


Una din primele întrebări pe care și le pun oamenii 
atunci când aud de această metodă este: În ce constă 
diferenţa faţă de Atingerea Cuantică, cu care suntem 
familiarizați?“ Tehnicile descrise în cărțile Atingerea 
Cuantică: Puterea de a vindeca şi Supraîncărcarea prin 
Atingerea Cuantică sunt concepute pentru a-ţi ridica propria 
vibraţie, astfel încât vibrația persoanei cu care lucrezi să se 
pună la unison cu a ta. Procesul este realizat prin 
practicarea circuitului energetic și a tehnicilor de respiraţie, 
precum și prin transmiterea energiei către corpul clientului. 
Această abordare a lucrului cu energia noi o numim 
„activă“ și „yang“, întrucât contribuim astfel în mod 
conştient și deliberat la ridicarea frecvenţei de vibraţie a 
energiei clientului. În cazul lucrului cu Esenţa, vei face 
cunoștință cu aspectul „yin“ al transmisiei energetice. Şi în 
acest caz are loc un proces de rezonanţă, dar cu liniştea 
interioară, nu cu activitatea energetică propriu-zisă. În 
cadrul acestei cărţi, te vom învăţa să îţi liniștești într-o 
măsură atât de mare sistemul încât clientul tău să se pună 
la unison cu această stare de liniște, transformându-se 
datorită ei. De aceea, noi considerăm că lucrul cu Esenţa 
este un aspect energetic yin prin comparaţie cu tehnicile 
prezentate în cadrul seminarelor de Atingere Cuantică și de 
Supraîncărcare. Diferenţa între cele două seturi de tehnici 
ține de natura yin și yang a energiei. Din acest punct de 
vedere, un obiect, un gând sau o filozofie pot fi mai yin 

sau mai yang decât altele, atunci când sunt comparate între 
ele. În cazul de faţă, avem de-a face cu o abordare mai 
liniștită, nu cu una activă. 

Spaţiul mental pe care îl foloseşte lucrul cu Esenţa și 
conștiința corporală la care conduce el au devenit parte 
integrantă din viaţa noastră. Noi nu mai trebuie să ne punem 
în mod conştient la unison cu punctul Esenţei, întrucât 
practica ne-a învăţat să ne conectăm imediat și fără niciun 
efort cu acesta. În acest fel, ne trezim într-un spaţiu mental 
şi energetic mai deschis și mai flexibil, care ne permite să 
ne lăsăm mult mai ușor duși de val în viaţa de zi cu zi. 
Acest lucru ne ajută să scăpăm cu ușurință de tensiunile 
fizice printr-o simplă respiraţie rapidă, dublată de foca- 
lizarea atenţiei asupra fluxurilor corporale. 

Sperăm amândoi să te bucuri de această nouă aventură 
a descoperirii! 

INTRODUCERE 


Esenţa ca transformare a sinelui 


Unul din cele mai dezirabile aspecte ale muncii de 
vindecare este călătoria interioară care însoțește acest 
proces. Noi am descoperit că cu cât acest proces este mai 
meditativ, cu atât mai fascinant devine el. La baza acestei 
metode stă meditaţia activă, respectiv contemplaţia dublată 
de intenţie. După ce au experimentat lucrul cu Esenţa, 
foarte mulți oameni ne-au spus că asta au căutat de-a lungul 
întregii lor vieţi. Ei au început să trăiască stări de liniște 
interioară din ce în ce mai profunde, care par porţi de 
intrare într-un Univers mai mare și care îi conduc către o 
perspectivă mai amplă asupra vieţii. 

Descoperirile la care conduce această metodă sunt 
unice pentru fiecare om în parte. Cu cât vei practica mai 
mult, cu atât mai multe lucruri vei descoperi. Practic, acest 

proces de descoperire nu are limite: orice aspect asupra 
căruia îţi vei focaliza atenţia va începe să se desfășoare în 
faţa ta, prezentându-ţi laturile sale ascunse. Dacă nu vei lăsa 
gândirea ta logică să interfereze cu acest proces, toate 
aspectele asupra cărora îți vei focaliza atenţia vor începe 
să îşi reveleze esența într-o manieră naturală, care le este 
caracteristică. Acest lucru este valabil în egală măsură 
pentru munca de vindecare, pentru afaceri, pentru emoţii 
sau pentru orice activitate lumească, oricât de banală ar 
părea ea (cum ar fi, de pildă, tunsul gazonului). 

Aceste experienţe te vor ajuta să înţelegi că tu repre- 
zinți mult mai mult decât ţi-ai imaginat vreodată, că tu ești 
punctul central sau de origine din care începe expansiunea 
şi explorarea ta interioară. Eu și soţia mea am descoperit 
că lucrul cu Transformarea Esenţei ne-a permis un acces 
mai deplin ca oricând înainte la procesul de vindecare, 
oferindu-ne posibilităţi nebănuite până atunci. În parte, 
acest lucru se datorează imaginilor pe care aceste tehnici 
le generează, dar și calităţii onirice care le caracterizează 
(ceea ce înseamnă că lucrul cu Esenţa ne scoate din cadrul 
strâmt al gândirii logice referitoare la cum „ar trebui“ să 
fie lucrurile). Mai mult, procesul ne ajută să reducem toate 
lucrurile la componentele lor de bază, după care transcen- 
dem chiar şi această stare şi pătrundem într-un spaţiu al 
creaţiei libere. În acest moment totul devine posibil (cel 
puţin teoretic). Dacă ai practicat tehnicile de bază ale 
Atingerii Cuantice și cele de Supraîncărcare, nu vei putea 
practica tehnicile descrise în această carte decât dacă îţi vei 

Mișcare şi exerciții fizice 


schimba în totalitate perspectiva. Indiferent de experienţa 
pe care ai acumulat-o până în prezent, aceste tehnici te 
obligă să fii tu însuţi, adică să fii prezent, foarte atent și 
plenar conștient de experienţa pe care o trăieşti, chiar dacă 


aceasta ţi se pare onirică. 


Capitolul 1 


Transformarea esenței: 
deschiderea ușii 


Vibrația există pretutindeni 
şi în toate lucrurile. În fiecare moment al zilei, 
noi suntem produsul acestor vibrații 
şi al rezonanțelor pe care le antrenează ele. 


Atingerea Cuantică: Transformarea esenței 


Privire de ansamblu 


etoda de Transformare a Esenţei are la bază un 

mod diferit de a respira, dublat de o focalizare 
internă specifică. Această manieră aparte de a ne focaliza, 
combinată cu metoda unică de respiraţie folosită, reprezintă 
poarta care ne poate conduce la trezirea Sinelui nostru. 
Această trezire are atât de multe aplicaţii şi asocieri încât 
nu le-am putea enumera niciodată într-o singură carte. Noi 
am descoperit că starea de spirit la care conduc aceste 
tehnici este profund meditativă. Desigur, vorbim de o 
meditaţie dublată de o intenţie specifică: aceea de a 
vindeca. Pe de altă parte, intenţia pe care o aplicăm în 
meditaţie nu trebuie să se limiteze exclusiv la vindecare; 
la fel de bine o putem folosi pentru descoperirea de sine 
sau pentru contemplarea „existenţei“ pure. Aceasta este 
focalizarea care asigură (împreună cu tehnicile de respiraţie 
specifice) punctul de intrare către interiorul fiinţei. Pornind 
din acest punct, tu te poţi îndrepta în orice direcție dorești. 
Noi te invităm să pătrunzi în misterul spiritual care se 
ascunde în spatele indivizilor, dar și al acestei metode 
fascinante de vindecare. Tehnicile de respiraţie pe care ți 
le vom preda în continuare îți vor răspunde la mult mai 
multe întrebări decât la cele trei pe care le-am menţionat 
în prefaţă. Ele își vor permite să ajungi la esenţa existenţei 
şi a acțiunii unei persoane, pe toate nivelele vieţii sale. 

Întreaga premisă a abordării rezonanţei cu Esenţa 
constă în a te deschide către starea de „liniște“. Această 
liniște este asociată în mod conştient cu o stare subtilă de 
relaxare, dar și cu sentimentul că „te topești“ sau „fuzionezi““ 
cu propriul tău corp. 

Atunci când experimentezi aceste tehnici, urmărește 
întotdeauna eliberarea care rezultă în urma combinării 
respirației cu focalizarea specifică. Chiar dacă la început 
această stare ţi se va părea vagă, cu cât vei practica mai 
mult, cu atât mai mare va deveni ușurarea / eliberarea pe 
care o vei experimenta. La rândul ei, cu cât această stare 
de libertate interioară va deveni mai clar definită, cu atât 
mai liniștit va deveni sistemul tău, după care ciclul se va 
repeta. În acest fel, îi vei putea oferi clientului tău o 
schimbare extrem de profundă, pe măsură ce se va pune 
la unison cu noua ta stare de spirit. 


Fluiditate, flexibilitate şi comuniunea cu Sinele 


Ce simte corpul tău atunci când râzi? În cazul celor 
mai mulţi dintre oameni, senzaţia este de înflorire interioară; 
este ca și cum ei ar deveni mai flexibili şi mai fluizi. Fi intră 
într-o stare de „abandon“, de „existență“ pură, de prezenţă, 
fără să le mai pese de felul în care îi percepe lumea 
exterioară. Aceasta este una dintre modalitățile prin care se 
poate exprima „fiinţa“. Râsul ne învaţă întotdeauna că ne-am 
cramponat prea strâns de modul nostru de a fi sau că privim 
lumea exterioară printr-o fereastră prea îngustă. Conștien- 

tizarea acestei contracţii interioare (deopotrivă fizică și 
mentală) nu poate fi posibilă decât atunci când trecem de 
la tensiune la eliberare. Foarte mulţi oameni au auzit de 
terapia prin râs, o metodă prin care diferite persoane s-au 
vindecat de cancer, și-au îmbunătăţit performanţele sportive 
şi au obţinut tot felul de alte realizări spectaculoase. 
Explicaţia acestor realizări este că râsul creează o stare de 
deschidere în interiorul sistemului, dând naștere unei curgeri 
mai line a energiilor și optimizând astfel sistemul fizic și 
echilibrul psihologic al persoanei. 

Pentru a fi înţeles corect, conceptul de flux trebuie 
abordat din perspectiva începătorului, fără încrâncenare și 
fără efort, doar cu curiozitate și cu dorinţa de a explora ceva 
nou. Atunci când ţi se spune că te distrezi folosind aceste 
metode, chiar dacă nu ştii prea bine ce înseamnă acest lucru, 
tu îţi acorzi permisiunea de a încerca noile tehnici fără a 
interfera cu vocea critică a minţii tale logice. De altfel, acest 
mod „jucăuș“ de a aborda lucrurile este o altă ipostază a 
curgerii. În plus, cultivarea iubirii în timpul aplicării acestor 
tehnici reprezintă o altă modalitate de a deveni „mai liber“ 
sau mai deschis. 

Prin aplicarea unor tehnici variate, cum ar fi cele de 
respirație, mișcările sau simpla liniştire interioară, tu poți 
intra într-o stare în care dispare orice crispare, într-o stare 
de abandon și de eliberare interioară pe un nivel mai 
profund decât ești obișnuit în mod normal. Acest proces 
poate fi practicat în mod conștient și poate fi aprofundat 
cu ajutorul lucrului cu Esenţa. 

Prin tehnicile de Transformare a Esenţei, noi îţi oferim 
o modalitate de a intra într-o stare de acceptare extrem de 
profundă (vezi secțiunea de mai jos pentru o privire de 
ansamblu asupra conceptului de „acceptare '“). Tot ce îţi 
cerem noi este să te focalizezi încontinuu asupra respirației. 
La fel ca în cazul râsului, noua stare de liniște în care vei 
intra este foarte relaxantă, și provoacă schimbări profunde 
la nivelul corpului și minţii tale, care se transmit apoi 
clientului tău. 


Ce este acceptarea? 


Acceptarea este o stare de spirit caracterizată printr-o 
flexibilitate maximă sau printr-o curgere absolută. Chiar 
dacă ne exprimăm o intenție (cum ar fi aceea de a vindeca 
pe cineva, sau oricare alta), în ultimă instanţă dorinţa 
noastră supremă este de a rămâne deschişi în faţa 
experienţei, indiferent în ce ar consta ea. În acest fel, tot 
ceea ce se întâmplă devine un eveniment în sine, căruia îi 
permitem să evolueze și să se desfășoare. În cazul vinde- 
cării, noi ne manifestăm intenţia de a permite trupului și 
minţii să evolueze către starea de perfecțiune. Prin starea 
de spirit pe care o creăm cu ajutorul tehnicilor de 
Transformare a Esenţei, noi îi permitem corpului să își 
găsească propria modalitate de a atinge această stare de 
perfecțiune. Noi nu intervenim în niciun fel în acest proces 
de transformare iniţiat de corp. Asta înseamnă să nu fii 
atașat de rezultat sau de derularea exactă a procesului. 

Corpul privit din perspectiva principiilor yin şi 
yang 


În această secțiune, ne propunem să descriem corpul 
din perspectiva principiilor „yin“ şi „yang“. Atunci când 
un obiect este considerat yang, el prezintă următoarele 
atribute: este activ, dinamic şi în mișcare. Dacă obiectul este 
considerat yin, el este liniștit, receptiv şi permisiv. Orice 
experienţă conţine deopotrivă un aspect yin și unul yang. 
Simbolul yin / yang, „O“, a fost creat special pentru a 
demonstra această idee. Este ca și cum am spune că dealul 
și valea se susțin reciproc sau că lumina nu poate fi 
explicată fără întuneric. Acesta este fundamentul taois- 
mului. Mișcările sau fluxurile energetice din interiorul și din 
exteriorul corpului pot fi comparate la rândul lor din această 
perspectivă. Dacă ești interesat să afli mai multe despre 
acest concept, îţi recomandăm cartea „Tao Te King“, a lui 
Lao Tse, care prezintă detaliat această viziune asupra lumii. 

Scopul respirației Esenţei este de a crea o stare de 
interiorizare. La rândul ei, aceasta declanșează procesul de 
experimentare a stării de liniște. Aflaţi în starea de liniște, 
noi putem auzi mai bine „sunetul corpului“ sau vibrația 
energetică a acestuia. În acest fel, putem discerne energiile 
pe un nivel mult mai subtil. 

Obișnuiește-te cu ideea de fluxuri și de câmpuri. Dacă 
ar fi să comparăm tehnicile de bază ale Atingerii Cuantice 
cu cele ale Transformării Esenţei, am putea spune că 
primele sunt yang, iar celelalte sunt yin. Într-o anumită 
măsură, activitatea vindecătoare yang depinde de starea de 
acceptare a practicantului, care depinde la rândul ei de 

starea de spirit și de puterea de concentrare a acestuia. În 
cazul tehnicilor de Transformare a Esenţei, vom urmări să 
ducem această stare de acceptare pe un nivel mult mai 
profund. Cele două abordări se pot susţine reciproc, chiar 
dacă nu depind una de cealaltă. 

În cadrul procesului de Transformare a Esenţei, 
cultivarea stării de liniște interioară conduce la o stare de 
acceptare mult mai profundă. Cu cât starea de acceptare este 
mai profundă, cu atât mai uşor putem fuziona noi cu 
fluxurile energetice din interiorul nostru, devenind una cu 
ele, nu doar observându-le. 


Transformarea esenței: Principii 
generale 


Activitatea de Transformare a Esenţei face ca lucrul 
cu sine să devină la fel de ușor ca şi lucrul cu o altă persoană. 
În plus, ea ne permite să înțelegem mai bine ce se întâmplă 
în interiorul sistemului unei alte persoane. De asemenea, 
ea ne ușurează conștientizarea propriilor mișcări corporale, 
fapt care ne permite să ne schimbăm perspectiva asupra 
acestor mișcări și asupra fluxurilor energetice create de ele. 


Lucrul cu sine devine mai ușor 


Atunci când respirăm și ne focalizăm în acest fel 
(proces pe care îl numim punctul Esenţei sau respirația 

Esenţei), este mult mai ușor să ne raportăm la corpul nostru 
fizic, la cel mental și la cel spiritual din perspectiva obiectivă 
a unei terţe persoane. Chiar dacă lucrăm cu noi înşine, este 
aproape la fel cum am lucra cu altcineva. În acest fel, noi 
ne putem influența mult mai eficient propriul sistem (exact 
aşa cum am face-o dacă am lucra cu un client). 

Pe de altă parte, pentru a oferi unei alte persoane 
schimbarea de care are nevoie, noi începem întotdeauna 
prin a crea în interiorul nostru o stare de liniște şi de 
relaxare absolută. În acest fel, noi lucrăm în ultimă instanță 
tot cu noi înșine! 


Cum putem „vedea“ sau simţi ce se întâmplă în 
interiorul altor persoane 


Noi putem percepe relativ ușor energiile din interiorul 
corpului unei alte persoane, întrucât liniștirea profundă a 
propriului sistem ne permite să recunoaștem imediat 
„sunetele dizarmonioase“ sau fluxurile dezechilibrate din 
corpul persoanei respective. Fluxurile energetice din aceste 
zone nu sunt deloc line. Fluxul energetic al unei alte 
persoane poate fi experimentat într-o manieră kineziologică, 
vizuală, sau prin oricare din cele șase simţuri, inclusiv prin 
simţul „cunoașterii intuitive directe“. Secretul constă în a 
ne linişti sistemul într-o măsură suficient de mare pentru 
a putea observa diferenţele din sistemul unei alte persoane. 
Aceste diferenţe pot fi observate cu ușurință la nivelul 
fluxurilor sau mișcărilor energetice din corpul acesteia. 

Cum trebuie să tratăm tiparele și / sau durerile 
recurente 


Unul din principalele motive pentru care durerile revin 
este acela că oamenii nu își modifică principalele modalităţi 
de mișcare. Fi continuă să folosească aceleaşi posturi 
corporale și aceleaşi mișcări care au condus la apariţia 
problemei care îi afectează. 

Atunci când sunt activi din punct de vedere fizic, cei 
mai mulți oameni se mișcă folosind tipare ale mișcării cu 
care s-au obișnuit. Spre exemplu, dacă îţi propui să ridici 
un obiect de jos, tu vei face de fiecare dată același tip de 
mișcare. Acest lucru este valabil pentru orice altă activitate. 
Pe măsură ce vei învăţa să îţi linișteşti sistemul cu ajutorul 
exerciţiilor prezentate în această carte, tu vei deveni din ce 
în ce mai conștient de aceste tipare și ţi le vei putea 
reformula astfel încât fluxul mișcărilor tale să devină mai 
lin. Cu cât vei practica mai frecvent aceste exerciţii, în 
asociere cu cele respiratorii, cu atât mai dinamice vor fi 
schimbările care se vor petrece și cu atât mai mică va 
deveni probabilitatea să te rănești din cauza mișcărilor tale 
greșite. Până acum am examinat lucrurile doar din 
perspectiva lor mecanică. La aceasta se adaugă însă și o 
perspectivă emoţională. 

Pe măsură ce vei începe să te mişti mai armonios şi 
să fii mai „prezent“ în interiorul corpului tău, tu vei căpăta 
un acces din ce în ce mai mare la dialogul tău interior. Acest 
dialog influenţează decisiv felul în care se simt oamenii și 
ceea ce fac aceștia. Dacă vei începe să asculți în mod 

conștient ceea ce spune mintea ta, tu vei putea lua măsurile 
necesare pentru a schimba acest dialog. Metoda este mai 
profundă decât pare la prima vedere, fiind practic o 
modalitate de aprofundare a cunoașterii de sine. 


Capitolul 2 


Corpul privit ca o matrice 


Noi suntem ființe complexe, încastrate în 
matricea Universului. Evoluăm, ne adaptăm şi 
ne schimbăm. Cel care ne permite accesul la 

toate aceste procese este Sinele nostru real, 
pe care îl experimentăm în fiecare moment, 
care creşte, înfloreşte şi se transformă. 

ată cum definește dicționarul conceptul de 
„matrice“: 


1. Substanţă în care este încastrat sau integrat ceva. 


2. Situaţie sau set de circumstanţe care permite sau 
încurajează nașterea, dezvoltarea sau creșterea unui 
anumit aspect. 


3. Substanţă care există între celule, din care se 
dezvoltă țesutul (spre exemplu, cartilagiile și 
oasele). 


4. Cadru sau înveliș al unui material care oferă 
protecţie şi care absoarbe șocurile. 


Biologia matricei corpului 


Microfilamente privite în lumină fluorescentă 


„Matricea“ corpului poate fi imaginată ca o structură 
lichidă sau cristalină. In interiorul matricei există nenu- 

mărate tuburi minuscule care circulă liber prin corp. Aceste 
tuburi sunt cunoscute la nivel colectiv sub numele de 
„citoschelet“. În realitate, ele sunt niște microfilamente care 
pot fi văzute la nivel subcelular și care fac parte integrantă 
din noua viziune asupra funcţiilor corpului specifică 
biologiei moleculare. Mărimea unui microfilament este de 
4-6 nanometri (ca să îţi faci o idee mai exactă, un bob de 
mazăre reprezintă prin comparaţie cu Pământul ceea ce 
reprezintă un nanometru prin comparaţie cu un metru). 
Aceste microfilamente se găsesc în toate celulele noastre. 
Ele conduc proteinele către diferite destinaţii specifice, 
deplasează organele în interiorul celulelor într-o manieră 
ordonată și chiar transportă moleculele de ARN de la 
nucleu către diferite zone, pentru a fi traduse. Mult timp 
s-a crezut că aceste microfilamente (care alcătuiesc cito- 
scheletul celulelor) joacă doar un rol minor în menţinerea 
integrităţii celulare, în procesul de diviziune celulară și în 
fluxurile citoplasmei, dar mai recent oamenii de știință au 
început să își dea seama că ele sunt implicate inclusiv în 
transmisia semnalelor între celule, în metabolismul celular 
și în transportul molecular. 


O perspectivă biologică asupra 
blocajelor energetice 
La modul ideal, corpul se află într-o stare continuă de 


reorganizare şi de rearanjare. De altfel, chiar aceasta îi 
menţine starea de sănătate. Problemele de sănătate 

manifestate sub forma blocajelor generează o inhibare a 
fluxului citoscheletului. La baza acestor blocaje pot sta 
tulburări emoţionale sau răni fizice. Tensiunile şi / sau 
stresul reprezintă factori majori de inhibare a acestui flux, 
generând o comprimare în interiorul sistemului corporal. La 
ora actuală, în cercurile medicale prevalează convingerea 
că circa 80% din boli sunt legate direct de stres (cercetările 
cele mai recente tind să ridice acest procent până la 95%). 

Corpul acceptă cel mai ușor schimbările atunci când 
este deschis, relaxat și într-o stare de curgere. Dacă încerci 
să introduci o schimbare într-o structură cristalină sau 
rigidă, aceasta va avea tendinţa să se rupă. Reţeaua de fila- 
mente a corpului acţionează ca nişte coarde. Dacă acestea 
sunt obstrucționate sau blocate, fluxul nu mai poate curge 
liber. Eficienţa tehnicilor de Transformare a Esenţei depinde 
de capacitatea acestora de a crea sau de a restabili o stare 
lichidă de curgere, de flux sau de grup de fluxuri prin corp. 
Prin dizolvarea structurii cristaline a corpului nostru, noi 
putem îndrepta coardele comprimate sau blocate, facilitând 
astfel curgerea mai liberă a energiilor. Aflaţi în această stare 
„lichidă“, noi îi permitem corpului nostru să se transforme 
într-o matrice nouă, care are potenţialul de a manifesta o 
stare de sănătate perfectă. 

Spre exemplu, dacă ești la serviciu și cineva sau ceva 
te stresează, corpul tău intră într-o stare de stres. Reacţiile 
sale amplifică și mai mult stresul general al sistemului și 
provoacă o stare de haos la nivel fizic şi mental. Orice 
formă de tensiune în interiorul corpului restricţionează 
microfilamentele (sistemul de transport al corpului), iar dacă 
tensiunile devin constante, corpul cedează complet. De 

aceea, pentru a ne menţine starea de sănătate, este absolut 
esenţial ca sistemul corporal să nu fie comprimat de tensiuni 
şi să nu își menţină structura cristalină, ci să rămână într-o 
stare lichidă care să curgă liber. Tehnicile de Transformare 
a Esenţei te vor învăța cum poţi readuce corpul în starea 
sa lichidă, restabilind astfel fluxurile din interiorul și din 
jurul celulelor și permiţând un schimb mai bun de substanțe 
nutritive și o eliminare mai eficientă a toxinelor. Toate 
aceste procese fac parte integrantă din reconstruirea siste- 
mului tău, dar și a sistemului clientului tău. 


Corpul privit ca un flux: o 
perspectivă energetică 


Fluxul corporal poate fi comparat cu un râu în mișcare, 
care curge ușor şi fără niciun efort. Acest flux este conectat 
la un flux mai mare, la fel cum totalitatea râurilor și lacurilor 
alimentează marile oceane ale planetei. Acest flux mai mare 
pare să fie exterior corpului, dar în realitate curge în 
permanenţă prin noi, alimentând fluxul nostru interior. 
Fluxul cosmic este alcătuit din energie vitală, chi sau prana 
(așa cum se explică în cartea Atingerea Cuantică: Puterea 
de a vindeca). Noi suntem expresii individuale ale acestei 
Energii Universale; maniera în care curge aceasta prin noi 
este cea care ne conferă individualitatea pe toate nivelele. 
Universul este asemeni unui râu care curge liber, într-o 
stare de totală acceptare. El nu cere nimănui nimic, dar le 
stă la dispoziţie tuturor fiinţelor. Dacă vei începe să aplici 

respiraţia Esenţei, vei deveni din ce în ce mai conștient de 
calitatea acestui flux în interiorul tău și vei avea acces la 
fluxurile exterioare de energie care sunt benefice pentru 
conștiința și pentru corpul tău. 


Fii un exemplu: relaxarea și fluxul 
tău interior stimulează corpul 
clientului să își recreeze starea de 
sănătate 


Noi suntem înainte de toate câmpuri energetice. Atunci 
când stăm lângă altcineva, acesta ne poate simţi starea de 
spirit, deoarece interferează cu câmpul nostru. Dacă ne 
gândim la un prieten sau la o persoană dragă, noi îi 
influenţăm pe aceștia, întrucât la nivel energetic noi nu 
suntem separați. Nu cred că există om care să nu fi simţit 
măcar o dată în viaţă atunci când a intrat într-o cameră că 
atmosfera din interior este sumbră, sau dimpotrivă, veselă. 
Dacă ne determinăm câmpul energetic să vibreze într-un 
anume fel, noi îi influențăm pe toți cei din jurul nostru prin 
această vibraţie. Dacă ne focalizăm și intenţia la unison cu 
această vibraţie, această influență devine încă și mai mare 
(altfel spus, dacă ne orientăm vibrația în direcţia unei intenţii 
ferm stabilite, influenţa noastră asupra celor din jur devine 
mult mai mare decât dacă vibrăm pe o anumită frecvenţă 
fără a ne focaliza asupra unei intenţii corespondente). 
Energia urmează întotdeauna gândirea. Intenţia noastră ne 

ghidează vibrația și le-o împărtășește tuturor celor care își 
focalizează atenţia asupra noastră sau tuturor celor asupra 
cărora ne focalizăm noi atenţia. Aceasta este maniera în care 
acționează metodele Transformării Esenţei pentru a vindeca 
prin rezonanţă și prin focalizarea intenţiei. 

Atunci când practicăm tehnicile de Transformare a 
Esenţei, noi căpătăm acces nu doar la propriile noastre 
fluxuri energetice interioare, ci și la cele ale persoanelor cu 
care dorim să interacționăm. Respirația Esenţei creează o 
stare de spirit care „lichefiază“ câmpul energetic, făcându-l să 
curgă mai ușor. Aflaţi în această stare de liniște și de curgere 
interioară, dacă ne concentrăm atenţia asupra unei alte 
persoane, noi putem observa cu ușurință calitatea fluxurilor 
sale prin contrast cu starea noastră de nemișcare. Simultan, 
noi devenim un exemplu de stare de deschidere sau de 
curgere pentru toţi cei din jur. Omul de rând are un câmp 
energetic haotic, la fel ca o bilă care sare aleatoriu în 
interiorul unei mașini de extragere a numerelor de loterie. 
Noi numim această stare: un sistem „zgomotos“ sau 
dezechilibrat. Atât timp cât ne păstrăm starea de liniște 
interioară, noi putem simţi și influenţa acele zone corporale 
ale unei alte persoane care sunt „zgomotoase“ sau deze- 
chilibrate, prin intenţia noastră. Dacă ne păstrăm curgerea 
lină a energiilor interioare și ne gândim simultan la o altă 
persoană, noi îi influențăm automat sistemul, datorită 
fenomenului de rezonanţă. De pildă, atunci când urmăresc 
fluxul unui client și descopăr un blocaj, eu aplic imediat o 
tehnică de Transformare a Esenţei, absorbind anomalia ca 
într-un „pântec“ (aşa se numește una din tehnici: „a 

pântecului““). Zona astfel absorbită reintră în armonie, iar 
blocajul se dizolvă. În acest fel, curgerea este repornită, iar 
clientul intră în linie dreaptă pe calea care duce către 
refacerea sănătăţii. 

Dacă îi prezentăm unui sistem corporal conceptul de 
relaxare, acesta intră automat în starea de curgere. Fiecare 
inspiraţie și fiecare expiraţie reprezintă o ocazie de a apro- 
funda starea de curgere. În timp ce majoritatea oamenilor 
se gândesc la inspiraţie și la expiraţie ca la o expansiune 
urmată de o contracție, noi ne propunem să simţim ambele 
stări simultan (atât pe inspiraţie cât și pe expiraţie). Prin 
aplicarea respirației Esenţei, noi putem experimenta această 
stare într-o manieră foarte profundă. După o vreme, este 
ca şi cum respiraţia ar respira prin noi, și nu invers. În acest 
fel, noi putem experimenta respiraţia (și orice altceva) într-o 
manieră complet nouă. Altfel spus, începem să redefinim 
cine suntem în raport cu realitatea din jur. 


Meditaţia 


Respirația Esenţei ne permite să medităm mai profund 
și mai productiv. Ea ne învaţă să pătrundem progresiv în 
stări mai profunde ale fiinţei noastre, care ne dau senti- 
mentul că suntem conectaţi cu întregul Univers. Atunci 
când pătrundem din ce în ce mai adânc în spaţiul Esenţei, 
experienţele noastre tind să devină din ce în ce mai 
beatifice. Pe măsură ce stările noastre de conștiință devin 
din ce în ce mai profunde, este posibil să simţim un anumit 

tremur interior, întrucât aceste stări nu corespund expe- 
rienţelor noastre obișnuite. Dacă vom opera cu blândețe, 
permiţându-ne să explorăm gradat aceste noi căi, noi vom 
începe să ne familiarizăm cu ele. Stările noastre de meditaţie 
vor deveni din ce în ce mai profunde, iar noi vom avea un 
oarecare acces la ele, inclusiv în timpul celorlalte activităţi 
ale zilei. În acest fel, ne vom afla tot timpul în vibrația 
deschiderii interioare și într-o stare de echilibru profund. 
Vom înţelege mai bine cine suntem și ce se află în exterio- 
rul nostru. Mai mult, vom realiza în ce fel suntem conectaţi 
cu realitatea din jurul nostru, oferindu-ne astfel opţiuni 
diferite pentru a conștientiza experienţele zilei. 


Inainte de a începe 


Atunci când îţi începi exerciţiile, urmărește să înţelegi 
că tu ești în fiecare moment o persoană diferită și că 
fluxurile tale interioare se modifică în permanenţă. De 
aceea, nu te compara niciodată cu alte persoane. Mulţu- 
mește-te să observi cum te simţi în momentul de faţă. 
Observă astfel cât de mult îți poţi îmbunătăţi fluxul şi 
flexibilitatea sistemului chiar acum, fără să te raportezi la 
amintiri sau la așteptări legate de viitor. În unele zile te vei 
simţi foarte bine, iar în altele mai puţin. Aceste stări îţi vor 
afecta starea de curgere. De aceea, redescoperă-te în 
permanenţă. Îţi poți păstra în mod conștient fluxul energetic 
indiferent de ceea ce faci? Acesta este marele secret. Cultivă 
în permanenţă întrebarea (sau atitudinea): „Încotro mă poate 

conduce conștiința mea astăzi?“ Nu porni niciodată de la 
premisa că trebuie să faci ceva sau să atingi o anumită 
stare. 

După ce vei învăţa respiraţia Esenţei, o vei putea folosi 
pentru a te elibera de orice tensiuni, fapt care îi va permite 
inclusiv corpului tău să se relaxeze și să înflorească. Cu cât 
vei deveni mai liniștit, cu atât mai profund vei înflori și cu 
atât mai ușor îți va fi să observi ce se întâmplă în corpul 
tău, dar și în corpurile celorlalte persoane. Cu cât vei deveni 
mai liniștit, cu atât mai conştient vei fi și cu atât mai mari 
vor fi efectele pe care le vei produce asupra celor din jur. 
Nu numai că te vei putea conecta mai bine la propria ta 
esenţă, dar te vei putea raporta mai ușor inclusiv la fluxurile 
cosmice prezente în Univers. 


Filozofia lui „nu“ 


Există o carte scrisă de Gaston Bachelard și intitulată 
Filozofia lui „nu“. Cartea prezintă o idee foarte interesantă: 
dacă pornești de la premisa că știi un răspuns, tu vei folosi 
întotdeauna aceiași pași sau aceeași abordare pentru a 
ajunge la răspunsul respectiv. Bachelard sugerează că dacă 
ai ajuns la un răspuns pe o anumită cale, asta nu înseamnă 
că ai descoperit cel mai bun răspuns sau singura modalitate 
de a răspunde la întrebarea de la care ai pornit. Dacă vei 
porni de la premisa că procedeul pe care l-ai folosit ar putea 
fi greșit, tu ai avea şansa de a descoperi o abordare complet 
nouă pentru a rezolva problema. Acest raţionament 

demonstrează că anumite idei pe care le consideri valabile 
ar putea să nu îţi folosească prea tare. Ce s-ar întâmpla dacă 
ai începe de la început și dacă ai urma o cale nouă? Nu 
cumva ai putea ajunge la un răspuns diferit? Nu cumva ai 
putea învăţa mult mai multe lucruri despre situaţia pe care 
ai crezut că o înţelegi? 

Acesta este scopul punerii la îndoială a convingerilor 
care nu ne mai folosesc. Dacă vom urma întotdeauna aceiași 
pași, noi vom ajunge inevitabil la aceleași răspunsuri. Din 
păcate, acest mod de a gândi ne limitează propria șansă de 
a descoperi ceva nou. Acest principiu este valabil pentru 
tot ce facem şi pentru tot ceea ce „știm“. Dacă ar fi 
continuat să creadă că Pământul este plat, oamenii nu ar fi 
descoperit niciodată alte continente prin navigația pe mare. 
A existat o vreme când oamenii credeau că Pământul se 
află în centrul sistemului solar, de fapt, la acea vreme era 
mai degrabă prudent să crezi acest lucru. La scurt timp după 
Copernic (un astronom care a emis ipoteza că în centrul 
sistemului solar se află Soarele, nu Pământul), un filozof pe 
nume Giordano Bruno a fost ars pe rug ca eretic, între altele 
pentru că afirma că spaţiul cosmic este nesfârșit şi că ar mai 
putea exista și alte lumi locuite. Într-adevăr, uneori nu este 
prudent să pui la îndoială status quo-ul. Pe de altă parte, 
exemplul lui Bruno ne reamintește cât de multe realități se 
pot ascunde în spatele standardelor curente acceptate ale 
societăţii în care trăim. 

Tot ceea ce credem și tot ceea ce facem la ora actuală 
poate fi reexaminat. În acest fel, noi avem posibilitatea să 
facem foarte multe descoperiri noi. Deşi nu dorim să 

sugerăm prin aceasta că trebuie să faci neapărat acest lucru, 
îţi sugerăm totuși că simplul fapt că ești convins de un 
adevăr nu înseamnă altceva decât că lucrul în care crezi 
corespunde unui anumit punct de vedere, fără să fie 
neapărat un adevăr imuabil. 

Dacă vei adopta această perspectivă lărgită, tu vei 
încerca să înţelegi lucrurile înainte de a le accepta ca atare 
(la prima strigare). Sugestia noastră este să abordezi aceste 
tehnici de vindecare noi şi exerciţiile fizice care le însoțesc 
din această perspectivă. Dacă vei învăţa să fii tu însuţi, să 
te mişti și să vindeci conștient de fluxurile din interiorul tău, 
dar și din jurul tău, tu vei pătrunde într-o lume a posibi- 
lităţilor infinite. 

Fiecare mişcare reprezintă 
o oportunitate de a învăța. 
Dacă vom rămâne în centrul unei mişcări, 
întregul Univers va ști că ne mișcăm. 

T ehnica de respirație asociată cu senzațiile 
corporale generate de lucrul cu Esența este prin- 
cipala cheie a tuturor tehnicilor de Transformare a Esenţei. 
Respirația Esenţei și elongațiile (nişte exerciții pe care le 
vei învăța mai târziu) îți permit să reinstaurezi starea de 
curgere armonioasă în interiorul ființei tale. 

În această carte, accentul pus pe inspiraţie şi pe expi- 
raţie este egal, dar în cea mai mare parte a practicii ne vom 
focaliza asupra expiraţiei și asupra unui anumit punct situat 
în spatele ochilor (acesta este fundamentul lucrului cu Esenţa, 
respectiv al tehnicilor de vindecare și al exerciţiilor pe care 
le vom practica). Respirația Esenţei este alcătuită din două 
etape care au mai multe părți. 

Notă: la modul ideal, respiraţia trebuie făcută pe nas. 
Totuși, dacă ai dificultăţi în a respira pe nas, poți respira 
fără probleme pe gură. 


Etapa 1 


1. Rata sau viteza inspiraţiei: inspiraţia trebuie să fie 
cât mai relaxată și mai plăcută. 


2. Expiraţia trebuie controlată în totalitate. La modul 
ideal, ea trebuie să fie atât de lentă încât să nu 
afecteze în niciun fel flacăra unei lumânări aprinse 
ținută în faţa nărilor. (Notă: noi nu sugerăm în 
niciun caz să verifici acest lucru ţinând o lumânare 
aprinsă în faţa nărilor). 

3. Încearcă să respiri în acest fel timp de cel puţin 3- 
4 respiraţii, una după cealaltă. 


Cum te simţi atunci când respiri în acest fel particular? 
Fii atent cu deosebire la micile senzaţii corporale, la 
relaxarea (sau absenţa acesteia) pe care o produce această 
respiraţie şi la cât de confortabil sau de neconfortabil te 
simţi. Îţi contractezi în vreun fel gâtul sau pieptul pentru a 
respira în acest fel? Cât de lent poţi expira păstrându-ți în 
același timp starea de relaxare? 


Etapa 2 


Respiră la fel ca mai înainte, dar adaugă un element 
nou: 


1. Localizează punctul situat chiar deasupra glandei 
pituitare din interiorul creierului. 


2. Concentrează-te asupra acestui punct, ferm, dar fără 
să forţezi, în timp ce respiri așa cum ai învăţat în 
prima etapă. 

3. Observă schimbările pe care le produce în interiorul 


tău acest mod de a respira, dublat de această 
focalizare. 


4. Repetă acest exerciţiu timp de cel puţin cinci cicluri 
respiratorii (un ciclu respiratoriu este alcătuit dintr-o 
inspiraţie, urmată de o expiraţie). 


Ce observi atunci când respiri în acest fel? Cum 
reacţionează corpul tău? Este starea pe care o simţi 

agreabilă sau dezagreabilă? Nu te judeca în niciun fel. Doar 
observă. 
„Spaţiul din spatele ochilor“ 


Punctul Transformării Esenţei 


Cum poate fi găsit Punctul Esenţei 


1. Plasează-ţi câte un deget pe 
fiecare tâmplă, de o parte și 
de alta a capului, în apro- 
pierea colţurilor exterioare 
ale ochilor. 


2. Lasă degetele să se înde- 
părteze de colţul ochilor, 
către spatele capului, pe o 

Zona pe care trebuie plasate distanţă de aproximativ 2,5 
degetele pentru a găsi centimetri, iar de acolo în jos, 

Punctul Esenţei AULA . E . 
până când ajung să se spri- 

jine pe partea de sus a bolţii zigomatice (osul care 
conduce dinspre pometul obrazului către ureche). 


. Trasează o linie dreaptă imaginară între cele două 
puncte de o parte și de alta a capului. Gândește-te 
la ea ca la o tijă care unește între ele cele două 
degete (aflate în poziţiile amintite). Păstrează apoi 
în memorie această linie. 


. Imaginează-ţi o a doua linie care o intersectează pe 
prima. Ea începe de la rădăcina nasului, chiar din 
punctul în care se împreunează sprâncenele. Gân- 
dește-te că această linie o intersectează pe prima, 
scop în care coboară uşor în jos. 


. Imaginează-ţi punctul de intersecţie ca fiind de 
mărimea unei alune. Practic, nu este vorba de un 
spaţiu separat și ferm delimitat, ci mai degrabă de 
un spaţiu dinamic. De aceea, această mărime este 
aproximativă. 


. Gândește-te că expiri în acest punct. Continuă să 
respiri la fel ca până acum (inspiraţie relaxată şi 
expiraţie foarte, foarte lentă), dar schimbă-ţi punctul 
de focalizare asupra respirației. 


. Dacă atât tehnica de respiraţie cât și focalizarea sunt 
corecte, ar trebui să simţi o stare generală de 
relaxare la nivelul întregului corp, ca și cum te-ai 
topi. Este posibil să simţi distinct cum această stare 
coboară de-a lungul gâtului și umerilor. De ase- 
menea, este posibil să ai o percepţie conștientă și 
kineziologică simultană a tuturor părților tale 
corporale. 

Cum trebuie să îţi adaptezi în mod corect 
focalizarea asupra Punctului Esenţei 


Dacă punctul Simptome experimentate: 
asupra căruia 
te focalizezi este: 


Prea sus Majoritatea senzațiilor se acumulează în 
creștetul capului. Poate apărea o senzaţie 
de ameţeală. 


Prea jos Majoritatea senzațiilor se acumulează în 
zona gâtului. 


Prea în spate Majoritatea senzațiilor se acumulează în 
partea din spate a capului. 


Prea în faţă Majoritatea senzațiilor se acumulează în 
zona frunţii și a sinusurilor. 


Prea dilatat Senzaţiile sunt percepute vag în întregul 
(dimensiunea corp, iar cele din zona capului sunt mai 
prea mare) diluate. 

CORECT Senzaţie de curgere la nivelul întregului 


corp. Relaxare profundă. De regulă, 
această stare de relaxare începe la nivelul 


gâtului. 


Alte modalităţi de a experimenta 

expiraţia 

Secretul reușitei acestei tehnici este focalizarea 
profundă asupra expiraţiei și relaxarea în timpul inspiraţiei. 


Nu este nicio problemă dacă te focalizezi asupra punctului 


54 


Respirația Esenţei 


Esenţei inclusiv în timpul inspiraţiei, dar îndeosebi la 
început este mai ușor să faci acest lucru în timpul expiraţiei. 
Încercarea respirației de a scăpa de acest punct este cea mai 
bună modalitate de a deveni conștient de el. Acesta este 
unul din motivele pentru care este mai util să respiri pe nas. 
Atunci când aerul trece prin cavitățile sinusurilor, el se 
apropie foarte mult de punctul Esenţei, ajutându-te să te 
focalizezi asupra lui. 

Există mai multe maniere prin care te poţi raporta la 
acest punct. Deși vizualizarea punctului Esenţei dă anumite 
rezultate, perceperea lui printr-o reacţie kineziologică este 
chiar mai utilă. Atunci când nu faci decât să ţi-l imaginezi 
sau când te „uiţi“ la acest punct, tu nu te afli practic în 
interiorul lui. De aceea, experienţa nu este trăită integral, 
fapt care conduce adeseori la ineficiență. O modalitate de 
a te gândi la acest punct constă în a-ţi imagina că stai alungit 
într-o baie fierbinte situată chiar la nivelul lui; bulele care 
simţi că te gâdilă reprezintă aerul pe care îl expiri în 
interiorul apei. O altă modalitate de a te gândi la el constă 
în a-ţi imagina că punctul Esenţei reprezintă un fotoliu, iar 
ochii tăi sunt ferestrele din faţa lui, prin care poţi privi. Tu 
nu te desparți nicio clipă de acest fotoliu. Odată familiarizat 
cu el, nu va mai trebui să te concentrezi din greu ca să 
descoperi punctul sau ca să te situezi în interiorul lui. 

Acest spaţiu reprezintă punctul de intrare către orice 
experiență. Cu cât vei pătrunde mai adânc în interiorul lui, 
cu atât mai dinamice vor fi schimbările care se vor 
produce. Un efect secundar extrem de plăcut al practicării 
corecte a respirației în acest punct constă într-un simţ mai 

bine definit al propriei identități și al propriului câmp 
energetic. Acest simţ îţi permite să fii cine ești cu adevărat, 
şi nu doar o persoană care interacționează cu ceea ce există 
în jurul ei. De aceea, ori de câte ori aplici aceste tehnici, 
gândește-te că ele reprezintă poarta care îți permite accesul 
către adevărata ta identitate. Cu cât vei pătrunde mai adânc 
în ea, cu atât mai dinamice vor fi schimbările pe care le 
vei putea produce în tine, dar și în ceilalți. 


Unde greşesc cei mai mulți oameni 


1. Se forţează prea tare. Aceasta este greșeala cea 
mai comună pe care o fac cei care aplică aceste 
tehnici. Dacă privești în interior pentru a găsi locul 
în care trebuie să expiri, ai grijă să nu îţi încrucișezi 
privirea. În acest fel nu faci decât să creezi foarte 
multă tensiune și riști să te alegi cu o durere de cap. 
Dacă apar tensiuni sau dureri în zona dintre 
sprâncene, gândește-te că priveşti „în sus“ pentru 
a privi înapoi. În acest fel vei elimina o bună parte 
din tensiune. Încearcă de asemenea să respiri cu 
ochii deschişi. În acest fel îţi vei da seama când îţi 
încrucișezi ochii. S-ar putea să îți fie mai greu să 
te concentrezi, dar cu puţină practică vei reuși. 


2. Mai degrabă „acţionează“ decât „sunt“. Poate cea 
mai dificilă parte a acestui proces este dorinţa de 
a „face“, nu de a „fi“. Nu putem sublinia îndeajuns 
de mult această greșeală. Tehnica de Transfor- 

mare a Esenţei este o tehnică existenţială, nu de 
acțiune. Totul trebuie să se desfășoare pornind de 
la cel care eşti, nu în exteriorul tău. Dacă te ajută, 
repetă în timp ce respiri: „Fii ... [numele tău]. Nu 
fă nimic altceva.“ De pildă, dacă numele tău este 
Jane, spune-ţi: „Fii Jane. Nimic altceva nu contează. 
Nu ai nimic de făcut şi nu trebuie să mulțumești pe 
nimeni. Doar fii cea care ești.“ 

Pe măsură ce te vei obişnui cu această perspectivă, 
vei începe să o manifești în mod natural, încă de 
la începutul procesului. Din păcate, „a fi pur și 
simplu“ nu este deloc o experienţă obișnuită. De 
aceea, începe prin a experimenta diferite stări de 
spirit. Fii cât mai blând cu tine și nu te critica 
niciodată. La seminarele noastre, noi rostim direct 
frazele de mai sus, ajutându-i pe participanţi să se 
focalizeze mai ușor. Din fericire, nu este greu să 
descoperi și singur punctul Esenţei. Amintește-ţi în 
această direcţie că ceea ce cauţi este sentimentul de 
relaxare și de eliberare care însoțește focalizarea 
corectă și respiraţia Esenţei. 


Accelerarea respirației. Savurează întotdeauna 
momentul inspiraţiei. Este extrem de important să 
nu te grăbești cu următoarea expirație. În faza de 
expiraţie, redu gradat viteza respirației, dacă acest 
lucru te ajută. Nu există un număr „ideal“ de 
secunde pentru inspiraţie sau pentru expiraţie. De 
aceea, noi nu recomandăm numărătoarea, pe care 

o considerăm contraproductivă, întrucât te face să 
uiţi de focalizare. 


4. Tensiunea datorată expiraţiei prea lente. Dacă la 


început ţi se pare dificil să expiri foarte lent, și mai 
ales dacă acest lucru te face să te simţi tensionat, 
ușurează puţin ritmul. Începe întotdeauna cu acel 
ritm care te face să te simţi confortabil. Redu apoi 
treptat viteza de expiraţie, până când ajungi la un 
ritm sustenabil și care îţi creează o senzaţie de 
relaxare și de curgere în interiorul corpului. Foca- 
lizează-te mai degrabă asupra stării de relaxare 
decât asupra ritmului lent. Gândește-te mai degrabă 
asupra senzaţiilor corporale pe care ţi le conferă 
respiraţia. Porneşte întotdeauna de la premisa că 
dacă starea de relaxare / curgere nu este prezentă, 
cel mai probabil nu faci corect exerciţiul. 


Respirația superficială. O altă greşeală comună 
este respiraţia prea superficială. Inspirația trebuie să 
fie amplă, dar nu până la un nivel neconfortabil. 
Expiraţia trebuie să fie gradată și prelungită, ca și 
cum ai cobori pe o pantă ușoară. Gândește-te la ea 
ca la o pană pe care o sufli de pe buze și care 
coboară lent către sol. Dacă nu mai ai aer, inspiră 
imediat. Nu trebuie să îți golești în totalitate 
plămânii. Dacă vei practica, în scurt timp vei ajunge 
la un ritm confortabil, care te va ajuta să te relaxezi 
şi să te bucuri de proces. 


Oprirea respirației. Amintește-ţi tot timpul de 
respiraţie. Simpla focalizare mentală nu este sufi- 

cientă pentru a obține rezultatele pe care le urmărim 
noi. Unii oameni consideră că noi urmărim doar 
concentrarea minţii noastre. Greșit! Starea de 
concentrare trebuie să fie dublată tot timpul de 
respiraţie. Atunci când lucrezi asupra ta sau asupra 
unei alte persoane, este ușor să uiţi de respiraţie din 
cauza proceselor pe care le „priveşti“. Nu face 
această greșeală. Nu uita de procesul de rezonanţă: 
tu îi demonstrezi clientului o stare de conștiință care 
promovează schimbarea, creând-o mai întâi de 
toate în propriul tău corp. De aceea, este absolut 
necesar să îţi menţii un flux cât mai liber, să rămâi 
cât mai deschis, să simţi eliberarea la care conduce 
acest ritm respiratoriu şi să te lași purtat de el. În 
cazul de faţă, experienţa nu seamănă cu un dans. 
Pur și simplu trebuie să te laşi dus de val. 


Modalităţi de a practica 


Din fericire, noi avem tot timpul din lume pentru a 


practica. Una din modalităţile cele mai plăcute și extrem 


de benefice de a practica această metodă constă în a adormi 


pe ritmul respiratoriu care îi este caracteristic. Există însă 


și oameni care devin mai lucizi atunci când practică 


respiraţia Esenţei, dacă acesta este cazul tău, nu mai 


practica această respiraţie și încearcă să adormi în mod 


normal. Unul din participanţii la seminarele noastre a uitat 


odată că trebuie să se oprească din acest mod de a respira 

dacă nu reușește să adoarmă. El şi-a reamintit de acest lucru 
abia la ora 4:30 dimineaţa. A renunțat imediat să mai respire 
în ritmul respectiv şi a adormit pe loc. Relaxează-te, bucu- 
ră-te, experimentează și joacă-te. Vezi ce descoperiri poţi 
face astfel. Foarte mulţi oameni consideră că respirația 
Esenţei îi ajută să doarmă și să se odihnească mai bine. Unii 
dintre ei au vise extrem de vii, în care învaţă sau lucrează 
toată noaptea. Personal, numesc aceste momente: „nopţi 
albe“. Ele sunt extrem de interesante și aduc un mare aport 
de informaţii, dar pot fi epuizante. 

Continuă să aplici respirația Esenţei imediat după ce 
te trezeşti. Adeseori, vei constata că senzațiile pe care ţi le 
provoacă ea sunt diferite și că îți este mai greu să te 
focalizezi decât cu o seară înainte. Acest lucru ilustrează 
diferenţa dintre respiraţia dublată de o așteptare şi cea în 
care nu faci altceva decât să te scufunzi în momentul 
prezent. Ori de câte ori consideri că ceva trebuie să se 
întâmple exact ca înainte, tu te proiectezi în trecut, sau cel 
puţin într-o amintire. Memoria are rolul ei în viaţa noastră, 
dar în cazul acestor tehnici nu ne ajută deloc, întrucât ne 
face să uităm de momentul prezent. Așa cum spuneam, noi 
suntem o persoană diferită în fiecare moment din viaţa 
noastră. De ce ar trebui să fie identică experienţa trăită 
dimineaţa cu cea trăită seara? Este posibil ca într-o zi 
lucrurile să se deruleze extrem de lin, să fim extrem de 
relaxaţi, totul să ne meargă din plin și toată lumea să fie 
amabilă cu noi, pentru ca a doua zi experienţa să se 
schimbe, să ne simţim frustraţi și confuzi. Dacă în prima 
zi ni s-a părut ușor să găsim punctul Esenţei și să ne 

focalizăm asupra lui, în ziua următoare acest lucru poate 
fi mult mai dificil. Această situaţie este normală la început. 
Până când ajungem la măiestrie, orice proces de învăţare 
poate fi dificil. Acordă-ţi timp pentru practică și perse- 
verează. Treptat, vei învăţa să integrezi această experiență 
în orice condiţii. Așa cum spuneam, explorează momentul 
şi nu cădea în capcana trecutului şi a amintirilor. Procesul 
este evolutiv și se adresează inimii noastre. La modul ideal, 
noi trăim în același moment care evoluează încontinuu. 
Momentul prezent este singurul pe care îl putem influenţa. 
De aceea, întrebarea este: poţi fi tu prezent în momentul 
de faţă? Această stare de conştiinţă necesită o anumită 
practică, dar te asigurăm că merită, întrucât ea îţi va revela 
esenţa celui care ești cu adevărat. Fii întotdeauna prezent 
în momentul de faţă, în respiraţia ta actuală, în ceea ce 
experimentezi acum, și vei pătrunde astfel în acel prezent 
etern care evoluează încontinuu și de care vorbesc maeștrii 
zen. Personal, nu încetez să fiu uimit și recunoscător pentru 
starea de conștiință pe care mi-o transmite această respiraţie. 
Relaxează-te, bucură-te, experimentează și lasă-te condus 
de experienţă. 

Dacă ai o zi „proastă“, focalizează-te asupra punctului 
Esenţei și practică respiraţia descrisă în acest capitol. În 
acest fel, vei înţelege cum ai ajuns în această situaţie, cum 
te poţi detașa de starea de frustrare și cum poţi „fi“ una cu 
starea pe care o trăiești. Acest lucru va risipi starea de 
tensiune și de rezistenţă și te va conduce către o stare de 
spirit complet diferită. Nu putem decât să te încurajăm în 
această direcție. Te asigurăm că răsplata finală va fi foarte 
mare. 

Mișcare și exerciţii fizice 


Fiecare mişcare este o oportunitate de a 
învăța ceva. Dacă rămânem în centrul 
momentului prezent, atunci când ne mişcăm 
întregul Univers observă acest lucru. 

Conștientizarea în timpul mișcării 


Îi cât de conștient ești de corpul tău atunci când 
te mişti? Îţi poţi simţi fluxul energiilor? Respirația 
Esenţei declanșează acest proces de conștientizare globală. 
Atunci când lucrezi cu corpul tău din această perspectivă, 
tu îți poţi influenţa mai uşor anumite zone afectate, care s-au 
simţit separate de restul corpului, permițându-le astfel să se 
vindece și să se reintegreze în „totalitatea“ corpului. 

Există tensiuni pe care le avem de atâta vreme încât 
nici nu le mai observăm. Ele au devenit atât de perfect 
integrate în ceea ce noi considerăm a fi starea noastră 
„normală“ încât dacă ne-am propune să ne eliberăm de ele 
nici nu am ști de unde să începem. Cum puteam avea acces 
la aceste zone corporale? Exerciţiile fizice pe care le vom 
prezenta în acest capitol ne vor ghida către aceste zone 
ascunse, căci pentru a putea face cu ușurință anumite 
mișcări, respectiv pentru a putea curge, noi trebuie să 
regăsim poarta de acces către ele. 

Dacă te-ai obișnuit cu respiraţia Esenţei, a sosit 
momentul să o încerci în timp ce te afli în mișcare. Până 
când nu este provocat și până când nu i se cere să facă mai 
mult decât este obişnuit, un sistem nu se va deschide 
niciodată către o stare mai mare de fluiditate decât cea care 
îi este strict necesară. De aceea, este dificil să ştim care sunt 
zonele în care am acumulat tensiuni și pe care le protejăm 
(vezi glosarul pentru a afla semnificaţia cestui termen). 

Exerciţiile care urmează ne vor ajuta să împingem mai 
departe limitele cu care ne-am obișnuit și să descoperim 
astfel o parte din aceste zone. 


Inainte de a începe 


Fiecare exercițiu pe care îl vom prezenta în continuare 
trebuie practicat simultan cu respiraţia Esenţei. Scopul 
acestor exerciţii este de a te învăţa mai multe lucruri despre 
fluxurile tale energetice și despre deblocarea acestora 
(simpla practicare a exerciţiilor va declanșa acest proces de 
deblocare). Chiar dacă vei fi nevoit să le practici de mai 
multe ori pentru a înţelege care este raportul dintre fluxul 
și deschiderea unei anumite zone corporale, pe de o parte, 
și fluxul general al corpului pe de altă parte, te asigurăm 
că experienţa va fi uimitoare și profund revelatoare. 

Toate mișcările şi exerciţiile fizice din această carte 
sunt considerate elongaţii sau întinderi; de aceea, ele trebuie 
practicate prin solicitarea oaselor și articulaţiilor, nu doar 
„la suprafaţa“ corpului. Respirația se va face întotdeauna 
pe nări (dacă acest lucru este posibil) şi toate mişcările 
trebuie inițiate în timpul expirației. Focalizarea în timpul 
respirației se face asupra punctului Esenţei, în spatele 
ochilor. Pe măsură ce vei practica aceste exerciţii, vei începe 
să devii din ce în ce mai conștient de structura ta interioară. 
Încetul cu încetul, vei începe să înţelegi ce anume 
blochează această structură și ce o poate elibera. Exerciţiile 
sunt special concepute pentru a-ţi testa actualele limite și 


65 


Atingerea Cuantică: Transformarea esenței 


potenţialele deschideri pe care le pot declanșa aceste 
mișcări. 

Fiecare exerciţiu trebuie considerat un „impuls de 
accelerare“ pentru sistemul tău, care te va face să încetinești 
ritmul și să te întrebi: „Mă pot mișca în acest fel, menţinân- 
du-mi în același timp elongaţia sau starea de «deschidere» 
din corp?“ Pe măsură ce vei deveni din ce în ce mai 
conștient de structura ta internă, vei deveni din ce în ce mai 
relaxat și vei învăţa să îţi eliberezi toate părţile corporale. 
Când te vei obișnui cu aceste exerciţii, vei constata că în 
interiorul tău se va instaura o stare de liniște. Aceasta va 
contribui la accelerarea vindecării tale sau a clientului cu 
care lucrezi. 

Sunt exerciţiile fizice descrise în această carte singurele 
care dau rezultate? Nu. Tu poţi practica orice exerciţiu 
dorești, cu condiţia să păstrezi focalizarea descrisă aici. 
Există diferite posturi care influenţează maniera în care 
scheletul nostru ne susține greutatea corporală. Există de 
asemenea diferite mișcări pe care le putem face în aceste 
posturi şi care influenţează deschiderea noastră interioară. 
Exerciţiile pe care le vom descrie în continuare stimulează 
corpul în anumite zone pentru a genera anumite rezultate. 
Pe măsură ce fluxurile se vor debloca, ele vor declanșa un 
proces de vindecare fizică și emoţională. Notă: dacă vei 
opta pentru propriile tale exerciţii, vei avea astfel ocazia să 
experimentezi ce mișcări îi permit într-o mai mare măsură 
corpului tău să se deschidă. Îţi sugerăm totuși să începi cu 
exerciţiile noastre, până când vei înţelege mai limpede în 
ce constau aceste fluxuri. În continuare, le vei putea adăuga 
pe ale tale și vei putea observa diferenţele. 

Abordează fiecare exerciţiu din perspectiva tuturor 
posibilităţilor. Scopul nu este să „obţii“ un rezultat anume, 
ci să vezi ce poţi învăţa din această experiență. Adevăratul 
scop este obținerea unei minţi deschise (de începător), aflată 
într-o evoluţie continuă. Pe măsură ce structura ta va începe 
să se schimbe, nu căuta noile limite pe care le vor crea în 
tine aceste schimbări. Dimpotrivă, continuă să observi și 
să practici pentru a vedea unde te conduc aceste procese. 
Atunci când te mişti şi când încerci să îţi extinzi flexibilitatea 
și paleta mișcărilor, gândește-te că acestea reprezintă 
elongaţii și întinderi. Spre deosebire de întinderile clasice 
(imobile), care ne conduc uneori la întinderi musculare sau 
la dureri fizice, în cazul acestor exerciţii scopul este de a 
ne deschide și de a ne amplifica paleta de mișcări prin 
deblocarea cât mai mare a fluxurilor energetice. 


Reţine: unul din principalele aspecte ale lucrului cu 
Esenţa este „liniștirea“ sistemului. Atunci când descoperim 
liniștea interioară și când observăm fluxurile energetice din 
corpul nostru, noi începem să sesizăm care dintre ele sunt 
zgomotoase și care sunt liniștite; care se află în mișcare și 
care nu. Prin aplicarea tehnicilor Esenţei, corpul devine mai 
bine integrat, iar senzaţia de separare între părțile sale 
componente se dizolvă. Pe măsură ce corpul se linişteşte 
şi se integrează, fluxurile sale energetice devin mai line. 
Corpul nostru este în sine un exercițiu dinamic de curgere 
și de deschidere interioară. Redescoperirea acestui dina- 
mism este deopotrivă uimitoare și extrem de plăcută. 

Inspirația și expiraţia 


Atunci când inspirăm, aerul pătrunde automat în 
plămânii noștri. Procesul se datorează unui mușchi mare 
numit diafragmă care se deplasează în jos, creând mai mult 
spaţiu în plămâni. În acest fel, plămânii atrag mai mult aer 
în interiorul lor. Diafragma este o membrană musculară 
curbată prezentă la oameni și la alte mamifere și care separă 
abdomenul de spaţiul în care sunt situaţi plămânii. Atunci 
când expirăm, aerul este expulzat din plămâni, datorită 
faptului că diafragma se relaxează și împinge astfel aerul 
în afară. 

Procesul se repetă la fiecare respiraţie. În mod normal, 
ar trebui să existe și alți mușchi care să contribuie la inspi- 
raţie și la expiraţie prin contracția lor urmată de relaxare. 
Din păcate, noi acumulăm prea multe tensiuni, care împie- 
dică aceşti mușchi și aceste ţesuturi să își exercite funcţia, 
fapt care ar facilita fluxul energiilor prin corpul nostru și 
ne-ar ajuta să ne relaxăm într-o mai mare măsură. 

Gândește-te la ceea ce simţi atunci când ești relaxat. 
În mod normal, tu ar trebui să te afli tot timpul în această 
stare. Ce s-ar întâmpla dacă ai practica respiraţia Esenţei 
atunci când stai așezat în faţa calculatorului, atunci când 
interacționezi cu alți oameni la masă sau atunci când 
priveşti un film la televizor? Ai descoperi imediat că spatele 
tău se relaxează, iar coloana vertebrală și alte porţiuni ale 
scheletului încep să îţi susțină mult mai bine corpul, fapt 
care le-ar permite mușchilor să își piardă rigiditatea și să 
se relaxeze. Dacă ai practica această respiraţie la locul de 

muncă sau atunci când călătorești, la sfârșitul zilei sau 
atunci când ai ajunge la destinaţie ai descoperi că îţi simţi 
corpul mult mai relaxat și mai elastic. În ce fel crezi că ti-ar 
afecta acest lucru ziua şi interacţiunile? Ziua ta s-ar derula 
mult mai confortabil, stresul s-ar reduce considerabil, iar 
în timpul nopţii ai dormi ca un prunc. Mai mult, în timpul 
zilei ai fi mult mai lucid, dar într-o manieră care îți dă 
energie, nu care te secătuiește de ea din cauza forțării. Așa 
s-ar scurge toate zilele tale. Chiar dacă este imposibil să fii 
clipă de clipă conștient de sine, respirația Esenţei îți permite 
să păstrezi o anumită focalizare parțială la nivelul punctului 
Esenţei, respectiv să fii mai conștient de fiinţa ta și mai 
prezent. 

Cu cât vei practica mai mult respiraţia Esenţei, cu atât mai 
ușoară și mai plăcută va deveni această practică. Dintr-odată, 
lumea îţi va părea o cupă imensă cu nectar din care vei 
putea bea pe săturate. Joacă-te cu această respiraţie, prelun- 
gind gradat durata expirației, până când îţi vei găsi ritmul 
cel mai confortabil. Amintește-ţi cât mai des în cursul zilei 
să practici această respiraţie. Eu și soţia mea o considerăm 
nepreţuită. 

Descrierile oferite în continuare se referă la aspecte 
destul de subtile, dar acesta este un atribut al lucrului cu 
energia. O realitate nu pare vagă sau greu de înţeles decât 
atunci când îţi lipsește experienţa. După ce te-ai obișnuit 
cu ea, ceea ce înainte ţi se părea vag devine dintr-odată 
foarte evident. Unul din aspectele cele mai interesante ale 
acestor tehnici este că ne permit să experimentăm viaţa pe 
un nivel superior de subtilitate. Îți vom descrie în continuare 

un punct de intrare care îţi va permite să experimentezi 
personal acest nivel şi vom încerca să explicăm cât mai clar 
în ce constă el. Este important să înţelegi însă că va trebui 
să te joci cu aceste idei, până când vei reuși să le traduci 
în propriul tău limbaj sau cadru de referinţă. Partea bună 
este că de îndată ce vei înţelege despre ce este vorba, 
lucrurile vor deveni imediat mult mai simple. 


Cele cinci diafragme 


Atunci când vei trece la practicarea mișcărilor 
recomandate în acest capitol, vei observa probabil că ele 
derivă unele din celelalte. De aceea, ele trebuie practicate 
în ordinea în care sunt descrise. Atunci când practici, 
acordă-ți tot timpul necesar şi vezi unde te conduce 
experienţa. Nu cultiva niciun fel de ambiţii și nu încerca 
să atingi o stare de flexibilitate pe care o consideri ideală. 
Nu porni de la niciun fel de prejudecată. Lasă-ţi corpul să 
evolueze în propria sa manieră. Nu există doi oameni care 
să evolueze exact la fel. Evoluţia fiecăruia dintre noi este 
strict personală. Scopul primului exerciţiu este de a declanșa 
deschiderea sistemului și de a te învăța cum să devii 
conștient de fluxurile din interiorul tău, create de respiraţia 
la nivelul punctului Esenţei. 

Fiecare încheietură şi fiecare mușchi din corp are 
capacitatea de a se deschide și de a se elibera. Noi vom 
începe cu cinci zone principale majore, a căror eliberare 
va influenţa alte regiuni mari din corp. Am numit aceste 

zone Cele Cinci Diafragme. Chiar dacă numai una 
corespunde diafragmei anatomice asociată cu plămânii, 
toate aceste zone sunt influențate de respiraţie, şi implicit 
de mișcarea diafragmei fizice. 

Pe măsură ce vei practica acest exerciţiu, vei începe 
să devii conștient de anumite schimbări incredibil de subtile, 
aproape insesizabile. Aceste schimbări se petrec pe un nivel 
extrem de profund. Vei putea astfel să îți izolezi anumiţi 
mușchi, anumite tendoane și oase, și practic orice altă parte 
a anatomiei tale. Pentru a te ajuta în această direcţie, vom 
include anumite definiţii specifice ale părţilor anatomice. 
Suntem conştienţi că vei avea nevoie de o anumită practică 
pentru a-ţi cultiva sensibilitatea pe acest nivel, dar mai 
devreme sau mai târziu acest lucru se va întâmpla, iar 
cunoașterea acestor zone te va ajuta să îţi eliberezi tensiunile 
la nivelul lor. 

Cele cinci diafragme 


Ce sunt și cum arată ele; cultivarea unei mai mari 
lucidităţi anatomice 


Creştetul capului 
Palatinul 


Gâtul 


Peritoneul 


Perineul 


Cele cinci diafragme 


Notă: Explicaţiile care urmează reprezintă exemple de 
senzaţii produse atunci când mușchii și țesuturile care îi 
înconjoară se află într-o stare de relaxare. De remarcat 
faptul că aceste senzaţii apar întotdeauna în timpul expirației. 

1. Diafragma perineului 


x ce 


Prima „diafragmă“ este cea a perineului (zona dintre 
organele genitale și anus). Această regiune influenţează 
întreaga temelie a pelvisului. Atât la bărbaţi cât și la femei, 
perineul reprezintă regiunea de suprafaţă cuprinsă între osul 
pubian şi coccis. Muşchii din această zonă sunt dispuși în 
formă de „diamant“. Este mai ușor să înţelegi această 
structură dacă te gândești la ea ca fiind alcătuită din două 
zone în formă de evantai. Când zona este relaxată, ea este 
percepută ca un dom care se înalță și se alungește. Poate 
fi percepută inclusiv ca o senzaţie de încălzire care se 
răspândește în întreaga regiune a perineului. În ultimă 
instanță, această senzaţie ar trebui să cuprindă inclusiv 
organele genitale și anusul, ba chiar și șoldurile. Pe măsură 
ce această zonă se relaxează, întreaga ei suprafaţă (mergând 
până la 2-3 centimetri în interior) ar trebui să reacționeze 
şi să se schimbe. 


2. Diafragma peritoneului 


A doua „diafragmă“ este cea a peritoneului. Peritoneul 
este o membrană multistratificată care căptușeşte cavitatea 
abdominală, sprijinind și acoperind organele din interiorul 
acesteia. Acest exerciţiu influenţează zona cuprinsă între 
osul pubian și prima coastă (inclusiv), respectiv întregul 
tors. Senzaţiile sunt cel mai ușor percepute în regiunea 
rinichilor (între zona mijlocie a spatelui și partea de jos a 
cutiei toracice) și dau sentimentul că zona rinichilor se 
topește, la fel ca un cub de gheaţă care ţi se topește în palmă. 

Senzaţia se poate propaga în sus până la cutia toracică și 
în jos către zona inferioară a spatelui, cuprinzând totodată 
întregul abdomen. Adeseori, ea se manifestă printr-o 
încălzire a spatelui și printr-o relaxare profundă a acestuia. 


3. Diafragma gâtului 


yec 


Cea de-a treia „diafragmă“ este situată la nivelul 
gâtului. Zona influențată de această diafragmă se întinde 
de la prima coastă și până la maxilarul inferior. Atunci când 
ne focalizăm atenţia asupra ei, ni se pare că întregul gât 
se întinde şi se topește. La început, foarte mulți oameni 
percep o senzaţie de vibraţie sau de „zumzet“ în jurul 
mărului lui Adam. Mai devreme sau mai târziu, această 
senzaţie (sau oricare alta pe care o percepi) se răspândește 
şi cuprinde întreaga zonă. Un efect secundar interesant al 
eliberării de tensiuni a acestei zone este intensificarea 
procesului de salivare, dar și relaxarea şi alinierea dinţilor 
de pe maxilarul inferior. 


4. Diafragma palatinului 


A patra zonă asupra căreia ne vom concentra atenţia 
este situată la nivelul bolţii superioare a palatului (cerul 
gurii). Este vorba de un os cu o formă neregulată, situat 
în spatele maxilei și care face parte integrantă din cavitatea 
nazală, cavitățile ochilor și palatul dur. Se articulează cu 
alte şase oase: sfenoidul, etmoidul, maxila, conca inferioară 
nazală, vomerul şi palatinul inferior. Datorită interacțiunii 
cu aceste oase, influenţează întreaga porţiune superioară a 

craniului, adică maxilarul superior și părţile laterale ale 
craniului, până la baza creierului şi până la cavitatea 
sinusurilor. Atunci când îşi eliberează în mod conștient 
această zonă de tensiuni, unii oameni simt că sinusurile lor 
se deschid și că au mai mult spaţiu în partea superioară a 
gurii și a maxilarului. Ei percep chiar o flexiune a oaselor 
sfenoide care creează un spaţiu mai mare pentru creier. 
Dacă îți vei deschide și dacă îţi vei închide succesiv gura 
ținându-ţi degetele în faţa cavităţilor urechilor, vei simţi 
imediat unde începe această zonă (punctul de joncțiune a 
maxilarului). 


5. Diafragma coronară 


A cincea zonă este creștetul capului. Atunci când este 
eliberată de tensiuni, aceasta influenţează întregul scalp, 
precum și suturile craniene. Adeseori, senzațiile percepute 
sunt de deschidere a creștetului capului. Unii oameni 
descriu vibrații la nivelul creștetului capului, în timp ce alţii 
percep o sferă de lumină situată chiar deasupra capului lor, 
aflată într-o expansiune lentă, sau un inel care devine din 
ce în ce mai mare (la fel ca cercurile concentrice provocate 
de aruncarea unei pietre în apă). 

Pentru a deveni mai conștienți de aceste diafragme, la 
început vom combina respiraţia Esenţei cu o ușoară 
atingere. La modul ideal, expiraţia trebuie să se facă pe nas 
și trebuie să fie atât de lentă încât dacă am plasa o lumânare 
aprinsă în faţa nărilor, flacăra acesteia să nu pâlpâie deloc. 
Pentru a conștientiza mai bine zona respectivă, mângâi-o 
ușor cu palma (sau, dacă este neconfortabil, atinge uşor un 

punct situat la același nivel pe corpul tău). În acest fel, 
atenţia ta se va focaliza mai bine asupra ei la nivel fizic. 
Orice atingere ușoară cu mâna contribuie la stimularea unei 
zone generale. O atingere mai dură nu ar provoca același 
efect. Ca să te convingi, mângâie-ţi foarte ușor dosul palmei 
cu cealaltă mână. Ce simţi? Marea majoritate a oamenilor 
simt că o atingere ușoară a unui punct le permite să conști- 
entizeze o zonă mai mare care înconjoară acel punct. Chiar 
sub suprafaţa pielii noastre există anumiţi nervi care ne 
indică unde suntem localizaţi în spaţiu. Atingerile ușoare 
stimulează acești nervi, generând o reacţie mai localizată. 

Dacă ai învăţat să devii conştient de cele cinci dia- 
fragme, atingerile fizice nu vor mai fi necesare. În realitate, 
toate diafragmele se pun în mișcare simultan. Noi le 
studiem pe rând numai pentru a le deosebi mai ușor și 
pentru a ne familiariza cu ele. De îndată ce te-ai obișnuit 
însă cu acest proces, le vei putea percepe una după cealaltă 
în timpul expiraţiei, ca o undă care se deplasează prin corp. 
Dacă vei experimenta și mai mult, vei începe să simţi cum 
întregul tău corp se dilată și se contractă odată cu respiraţia, 
la fel ca un balon care devine mai mare sau mai mic. Este 
nevoie de o anumită practică pentru a ajunge la această 
senzaţie, dar experienţa este cât se poate de satisfăcătoare. 


Exerciţiul celor cinci diafragme 


Notă: Toate exerciţiile din această carte includ 
respiraţia Esenţei. La fel și toate vindecările pe care le vom 
aplica. Respirația Esenţei va deveni din ce în ce mai ușoară 
cu fiecare nou exerciţiu și cu fiecare moment de practică. 
De aceea, relaxează-te, bucură-te şi continuă-ţi evoluţia. 


76 


Mișcare şi exerciții fizice 


1. Așează-te pe spate, cu braţele pe lângă corp. Ge- 
nunchii sunt îndoiţi și tălpile sunt așezate la sol. 


2. Aplică mai multe respiraţii ale Esenţei în această 
poziţie. 


Unul din cele mai interesante aspecte ale acestor 
exerciţii este că fiecare postură corporală nouă și fiecare 
stare mentală diferită influenţează experienţa respirației 
Esenţei. De aceea, înainte de începerea fiecărui exercițiu 
acordă-ţi câteva momente pentru a-ţi găsi ritmul respiratoriu 
cel mai potrivit și spaţiul Esenţei. Dacă ai reușit să aplici 
respiraţia Esenţei în această poziţie, a sosit momentul să 
devii conștient de cele cinci diafragme. 


Așează-te pe spate, cu genunchii ridicaţi. 


3. Începe prin a-ţi atinge foarte ușor corpul în zona 
perineului. Nu este necesar să îți atingi întreaga 
zonă; este suficient doar să o trezești la nivel 
senzorial. Spre exemplu, poţi atinge ușor partea 
exterioară a șoldului, în dreptul încheieturii 
inghinale, o dată sau de două ori (dacă îți vei 

mângâia constant zona, acest lucru ţi-ar putea 
distrage atenţia, așa că nu este indicat). Expiră lent 
şi focalizează-ţi atenţia asupra punctului Esenţei. 
Observă ce se întâmplă în zona perineului. În mod 
normal, ar trebui să simţi o uşoară senzaţie de 
eliberare, de uşurare, de încălzire, sau chiar de 
expansiune, la fel ca un balon care se ridică la cer. 
Dacă simţi că zona s-a deschis și s-a eliberat de 
tensiuni, treci la diafragma următoare. Dacă ai 
suficient timp la dispoziţie, explorează în 
profunzime fiecare zonă. Există întotdeauna nivele 
mai profunde de explorat. 


În funcţie de profunzimea protecţiei care există într-o 
anumită zonă, este posibil să îţi fie greu să simţi ceva. Dacă 
așa stau lucrurile, relaxează-te. Cu practica, sigur vei ajunge 
la rezultatele dorite. Unele zone din corpul nostru sunt 
foarte sensibile și puternic protejate. Organismul nostru nu 
se simte suficient de sigur pentru a ne permite să simţim 
ce se întâmplă acolo. Astfel de blocaje au fost create de 
un eveniment traumatic, de o rană sau de un abuz fizic ori 
verbal. De aceea, unele zone ţi se vor părea ușor de accesat, 
în timp ce altele nu-ţi vor permite acest lucru. Zonele care 
sunt uşor de accesat nu au o istorie negativă și nu au 
acumulat decât tensiuni minore (sau deloc). Zonele greu de 
accesat au o istorie negativă și au acumulat mult mai multe 
tensiuni. Partea cea mai frumoasă a acestor exerciţii constă 
în faptul că zonele „eliberate“ le pot învăţa pe cele 
„protejate“ cum să se elibereze la rândul lor, beneficiind 


78 


Mișcare şi exerciții fizice 


astfel de starea lor de bine. Acest lucru este foarte util, 
întrucât ne permite să deblocăm sau să dizolvăm o zonă 
tensionată într-o zonă eliberată de tensiuni. În urma acestei 
stări de comuniune, zona tensionată revine la o viaţă 
normală. În acest fel, noua zonă eliberată se reintegrează 
în restul corpului. Acesta este începutul unei însănătoșiri 
profunde la nivel fizic, și chiar emoţional. 


Notă: acest exerciţiu necesită o atenţie ușor divizată. 
Focalizarea atenţiei trebuie să rămână în permanenţă în 
spatele ochilor, dar atenţia periferică trebuie să se focalizeze 
asupra diafragmei cu care lucrezi. Dacă dorești, îţi poţi 
imagina zona care îți trezește curiozitatea în punctul Esenţei 
și te poţi folosi de această imagine pentru a-ţi focaliza asupra 
ei atenţia periferică. Ceea ce dorim să subliniem este că nu 
trebuie să „priveşti“ neapărat în jos pentru a percepe sen- 
zaţiile pe care dorești să le percepi. Dimpotrivă, orientarea 
privirii în jos nu face decât să te scoată din spaţiul Esenţei, 
îngreunând astfel abordarea care ne interesează pe noi. 


Ca să înţelegi mai bine, să luăm următorul exemplu: 
dacă ești concentrat în punctul Esenţei şi cineva te calcă 
pe picior, poţi observa acest lucru? Desigur. Dacă cineva 
îți atinge uşor braţul, devii conștient de acest lucru? Evident. 
Nu trebuie să privești în jos pentru a deveni conștient de 
aceste senzaţii, întrucât nervii corpului le aduc imediat în 
punctul în care îţi este focalizată atenţia. Totuși, dacă cineva 
te atinge, atenţia ta este imediat distrasă asupra zonei 
respective. Scopul acestor exerciţii este de a te face să te 
obișnuiești să îți păstrezi focalizarea asupra punctului 

Esenţei, lăsând nervii să își facă datoria, respectiv să îţi 
furnizeze informaţiile dorite direct la nivelul punctului 
Esenţei. Este ca și cum ai merge și ai mesteca gumă în 
același timp, fără ca vreuna din activităţi să îţi distragă 
atenţia de la cealaltă. Cu puţină practică, poţi reuşi. 


4.  Atinge-te uşor la nivelul rinichilor. În acest scop, 
nu trebuie să îți duci neapărat mâna la spate. Este 
suficient să îţi atingi partea laterală a corpului, chiar 
sub ultima coastă, pentru a stimula senzorial acest 
nivel. La început vei simţi eliberarea de tensiuni a 
zonei spatelui inferior și a zonei rinichilor, dar în 
timp această detensionare va continua, cuprinzând 
și zona abdomenului inferior, până la nivelul cutiei 
toracice. Cum percepi această experienţă de elibe- 
rare corporală? O percepi la nivel tridimensional? 
Încearcă să îţi eliberezi simultan întregul tors, deo- 
potrivă frontal, în partea centrală și în partea din 
spate. 


5. Atinge ușor zona gâtului, în apropierea mărului lui 
Adam. Este posibil să observi la acest nivel un 
„Zumzet“ sau o vibraţie, ori să percepi o senzaţie 
de căldură sau de dizolvare / expansiune. Unii oameni 
descoperă cu această ocazie că atunci când expiră pe 
nas, își contractă gâtul pentru a-și încetini astfel 
respirația. Această metodă este contraproductivă. Dacă 
nu simţi nimic în această zonă, încearcă să respiri o 
vreme pe gură. În acest fel, zona se va relaxa mai bine. 
Pe măsură ce începi să respiri mai confortabil și te 

relaxezi, respiră din nou pe nas și încearcă să obţii 
aceleași rezultate în acest fel. 


Notă: așa cum am mai spus, cele mai bune rezultate 
se obţin atunci când respiraţia se face pe nas. Totuşi, lucrul 
cel mai important este să obţii rezultate. În cadrul acestor 
tehnici nu există „reguli“ ferme, care să nu poată fi încălcate 
din când în când. Din acest punct de vedere, respiraţia pe 
nas este metoda ideală, dar nu absolut necesară. Omul este 
o fiinţă flexibilă, care se poate adapta ușor. De aceea, 
gândește-te la sugestiile noastre doar ca la o poartă către 
propriile tale descoperiri, nu ca la o cale. Amintește-ţi de 
„Filozofia lui nu“. Orice punct de intrare este la fel de bun, 
atât timp cât funcţionează. 


6. În continuare, focalizează-ţi atenţia asupra diafrag- 
mei palatinului. Atinge-ţi ușor faţa, chiar în faţa 
canalului urechii, pentru a deveni conștient de 
această zonă. Majoritatea practicanţilor care lucrează 
cu această diafragmă simt o senzaţie de expansiune 
la nivelul bolţii palatului, a sinusurilor şi a maxi- 
larului superior. 


7. În sfârșit, pentru a-ţi elibera creștetul capului, atinge-ţi 
ușor partea de sus a capului sau părul. Unii prac- 
ticanți preferă să își treacă mâna pe deasupra 
creștetului capului, la mică distanţă de acesta, pentru 
a nu bloca focalizarea doar la nivel corporal. 
Scopul acestei etape este de a ajuta conștiința să se 
deschidă dincolo de hotarele fizice ale craniului. 
Unii practicanți trăiesc senzaţia că cineva le toarnă 

apă caldă deasupra capului, care se răspândește 
apoi către restul corpului. Alţii descriu senzaţia unui 
inel situat la nivelul creștetului capului, care se dilată 
uşor. Cu cât mai relaxată devine această zonă, cu 
atât mai dilatat devine inelul, până când întreaga 
zonă dintre frunte şi occipital (baza din spate a 
craniului) devine complet relaxată și detensionată. 


Posibile probleme și rezolvarea lor, sau 
modalităţi alternative de a detensiona cele 
cinci diafragme 


Reţine: toate cele cinci diafragme se detensionează în 
același timp. Noi ne focalizăm succesiv atenţia asupra lor 
numai pentru a sesiza percepțiile caracteristice detensionării 
fiecărei zone particulare, dar este foarte posibil să percepem 
expansiunea și contracția întregului corp odată cu ritmul 
respiratoriu. Cât despre senzațiile pe care le-am descris mai 
sus, acestea reprezintă simple sugestii. Ele nu sunt obliga- 
torii. Experienţa ta poate fi diferită. Practică aceste exerciţii 
fără așteptări şi anticipări, și vezi ce descoperiri poţi face 
personal. Aceasta este o călătorie prin propriul tău corp, și 
fiecare corp este unic. Din păcate, unii oameni nu își pot 
diviza atenţia fără a pierde contactul cu punctul Esenţei. 


1. Dacă nu îţi poţi diviza atenţia fără a pierde 
contactul cu punctul Esenţei: 


Vizualizează zona pe care dorești să o influenţezi 
direct la nivelul ochiului minţii. Nu încerca să îţi 

focalizezi asupra ei atenţia periferică. În acest fel, 
vei rămâne mai uşor concentrat asupra punctului 
Esenţei, dar vei contribui astfel inclusiv la deten- 
sionarea zonei pe care o vizualizezi. 


2. Dacă ai probleme cu detensionarea diafragmelor 
în timpul expiraţiei: 


Încearcă să faci același lucru în timpul inspiraţiei. 
Există practicanți (cam 5% din total) care susţin că 
le este mai ușor să procedeze astfel. Dacă te afli în 
această categorie, nu-ţi face probleme. Aplică 
detensionarea zonelor pe inspiraţie. Pe măsură ce 
îți vei continua practica, vei descoperi probabil că 
poţi face același lucru şi în timpul expiraţiei, ba 
chiar că detensionarea devine astfel mai ușoară. 
Singurul motiv pentru care insistăm asupra deten- 
sionării în timpul expiraţiei este acela că marea 
majoritate a oamenilor consideră că este mai ușor 
să practice această variantă. Inspirația are întot- 
deauna tendinţa să creeze mai multe tensiuni. Așa 
cum spuneam, aceasta este tendinţa medie de a 
percepe senzațiile, dar nu este o reacţie universală. 
Dacă detensionarea continuă să ţi se pară mai 
ușoară pe inspiraţie, nu ezita să o practici în această 
manieră. Dacă senzațiile se modifică în timp, foarte 
bine, dacă nu, este la fel de bine. Atât timp cât 
procesul funcţionează, noi suntem fericiţi că ţi-ai 
descoperit propria cale. Unul din principalele motive 
pentru care unora li se pare mai ușor să se elibereze 

de tensiuni în timpul inspiraţiei este acela că se 
forţează prea tare în timpul expiraţiei. Dacă ar putea 
expira relaxaţi, ei ar descoperi că le este mai ușor 
să sesizeze schimbările subtile pe care le urmăresc. 
Oricum ar fi, relaxează-te, simte-te bine și vezi unde 
te conduc toate acestea. Secretul reușitei este practica. 


La începutul practicării acestui exercițiu, conștien- 
tizează-ţi cele cinci diafragme timp de 15-20 de minute. 
După o vreme, vei constata că le poţi conștientiza simultan 
odată cu fiecare expiraţie, și nu vei mai avea nevoie decât 
de câteva momente pentru a simţi acest flux. Totuşi, dacă 
percepi o zonă care se relaxează într-o mai mică măsură 
decât celelalte, insistă asupra ei. 


Beneficiile eliberării celor cinci 
diafragme de tensiuni 


1. Eliberarea diafragmei perineului de tensiuni: 
atunci când zona perineului se relaxează, unul din 
cele mai mari beneficii este relaxarea întregului etaj 
pelvian. 


a. Foarte mulţi bărbaţi care practică regulat acest 
exerciţiu afirmă că le-au dispărut problemele cu 
prostata. 

b. Foarte multe femei care practică regulat acest 
exercițiu afirmă că ciclul menstrual nu li se mai 
pare la fel de dureros. 

c. Mulţi practicanți afirmă că obţin o satisfacţie 
sexuală mai mare sau că au scăpat de dureri în 
zona şoldurilor. 


84 


Mișcare şi exerciții fizice 


Exerciţiul permite de asemenea localizarea precisă a 
tensiunilor acumulate în această zonă. Dacă sesizezi o astfel 
de tensiune, te poţi concentra direct asupra locului acesteia 
și o poţi dizolva cu ajutorul respirației Esenţei, provocând 
astfel o integrare mai profundă a întregii zone. Spre 
exemplu, dacă simţi o tensiune la nivelul șoldului stâng, 
dar nu și la nivelul șoldului drept, conştientizează senzaţia 
provocată de eliberarea de tensiuni a întregii zone și 
încearcă să o proiectezi asupra zonei blocate (învățând în 
acest fel zona blocată să se detensioneze). Cu cât eliberarea 
generală va fi mai mare, cu atât mai ușor le va fi zonelor 
blocate să se integreze în această stare, fapt care va conduce 
la o vindecare de ansamblu. 


2. Eliberarea de tensiuni a diafragmei peritoneului: 
atunci când zona peritoneului se relaxează, foarte 
mulți oameni observă că: 


a. le dispar tensiunile din zona spatelui și că 
experimentează o fluiditate mai mare a energiilor 
în zona mediană a spatelui. 


b. le este mai ușor să respire profund. 


c. unii simt o eliberare a tensiunilor în zona plexului 
solar. 


3. Eliberarea de tensiuni a diafragmei gâtului: pe 
măsură ce gâtul se detensionează, această relaxare 
se transmite succesiv părţii superioare a spatelui, 
umerilor și braţelor. 

a. Tensiunile acumulate la nivelul zonei plexului 
brahial (fibrele nervoase care pornesc de la 
coloana vertebrală și trec prin gât, subsuoare și 
braţe) încep să se dizolve. 


b. De multe ori, durerile cefei (uneori foarte vechi) 
dispar. 


4. Eliberarea de tensiuni a diafragmei palatine: pe 
măsură ce palatinul se relaxează, foarte mulţi 
practicanți au senzaţia unei realinieri a dinţilor. 


a. Tensiunile din zona craniului se dizolvă. 


b. La fel și tensiunile din zona sinusurilor, fapt care 
facilitează respiraţia pe nări. 


c. Eliberarea de tensiuni a acestei zone influen- 
tează inclusiv sfenoidul sau „osul în formă de 
fluture“ care ar trebui să se curbeze la fiecare 
respiraţie, dar care devine rigid la foarte mulţi 
dintre oameni. Pe măsură ce începe să se 
relaxeze și să se simtă mai liber, sfenoidul 
eliberează tensiunile acumulate la baza creierului 
şi reduce presiunea asupra glandei pituitare. De 
aceea, foarte mulţi oameni care suferă de 
migrene constată o reducere sau chiar o 
eliminare a acestei probleme. 


5. Eliberarea de tensiuni a diafragmei coronare: pe 
măsură ce creștetul capului se relaxează, practicanţii 
simt o deschidere din ce în ce mai mare la acest 
nivel. 

a. Uneori, suturile craniene se eliberează spontan, 
iar tensiunile acumulate la nivelul întregului 
craniu par să iasă prin creștetul capului. Acest 
gen de eliberare este foarte important, întrucât 
atunci când creștetul capului este închis, el 
acționează ca un dop care blochează fluxul liber 
al energiilor, fapt care conduce adeseori la migrene. 
De aceea, urmărește întotdeauna ca această zonă 
să rămână deschisă, pentru a desăvârși astfel 
fluxul liber al energiilor tale. 


Scanarea solului 


Scopul scanării solului este de a deveni conștient de 
părțile corporale care ating pământul, dar mai ales de felul 
în care îi permiţi solului să te susțină. Focalizarea atenţiei 
asupra acestui aspect aduce o schimbare importantă de 
perspectivă, ajutându-te să te deschizi în faţa nenumăratelor 
posibilităţi de a interacţiona cu Universul. 

Scanarea solului se face înainte și după fiecare exercițiu 
practicat la sol (totuși, la început poţi practica de câteva ori 
exerciţiul celor cinci diafragme fără a te preocupa de 
această scanare). Scanarea solului nu este altceva decât un 
exerciţiu de conștientizare conceput pentru a afla primele 
informaţii referitoare la acumularea tensiunilor în corp, 
înainte de începerea unui exerciţiu, dar și pentru a deveni 
conștient de schimbările produse la încheierea exerciţiului. 

În acest fel, ea îi permite sistemului să se bucure de câteva 
momente pentru a asimila schimbările produse. Exerciţiul 
trebuie practicat pe o suprafaţă tare; în caz contrar, citirea 
informaţiilor nu va fi corectă. O pătură așezată pe covor 
este ideală în acest scop. 


Scanarea solului pas cu pas 


1. Întinde-te pe spate, cu braţele relaxate pe lângă corp 
şi cu picioarele întinse în faţă. Tălpile sunt ușor 
distanţate, la nivelul șoldurilor. 


2. Conștientizează punctele de contact ale tuturor 
părților corporale cu solul. Observă inclusiv zonele 
care nu ating solul. Cât de mari sunt acestea? 


a. În continuare, priveşte lucrurile dintr-o pers- 
pectivă inversată: în ce fel te sprijină pământul? 
Îi permiţi acestuia să te susțină? Ce părţi ale 
corpului tău refuză să se lase atinse sau 
sprijinite? 

b. Observă cât de mare este spaţiul care separă 
corpul tău de sol. S-ar putea strecura un șoarece 
pe sub gâtul tău, pe sub glezne sau pe sub 
genunchi? Dar un animal mai mic? Evident, asta 
nu înseamnă că trebuie să măsori fizic distanța 
dintre corpul tău și sol. Trebuie doar să simţi o 
percepţie, oricât de ilogică ţi s-ar părea. Poate 
că ţi se pare că pe sub tine ar putea trece un 
elefant! Odată percepută această senzaţie, vei 

putea observa în ce fel este afectată ea de un 
exercițiu sau altul. 


c. Principalele zone asupra cărora trebuie să îţi 
focalizezi atenţia sunt: ceafa, gleznele, zona 
spatelui inferior, genunchii, umerii, încheieturile 
mâinilor şi degetele. În afara distanţei dintre 
acestea și sol, încearcă să sesizezi inclusiv 
tensiunile acumulate în aceste zone. 


Dacă ţi-ai făcut o idee legată de felul în care te susţine 
pământul, vei avea o bază de comparaţie pentru restul 
exerciţiilor din această carte. Consideră această percepţie 
ca fiind începutul unei noi relaţii cu corpul tău și cu lumea 
înconjurătoare. 


Ce părți corporale ating podeaua și ce părți nu o ating? 

Elongaţiile 


Atunci când te afli în mijlocul fluxului 
energetic, tu poți recunoaște şi experimenta 
fiecare val produs de fiecare pietricică. 


Atingerea Cuantică: Transformarea esenței 


O perspectivă biologică și filozofică 
asupra elongaţiilor 


O elongație este un exercițiu care permite des- 
chiderea sau dilatarea conștiinței perceptuale, 
dar şi o gamă de mișcări mai flexibile în interiorul corpului. 
Mulţi oameni numesc aceste exerciţii: întinderi. Așa cum 
afirmam la începutul acestei cărţi, din perspectiva noastră 
o întindere presupune o stare de stres și de rezistenţă, adică 
o mișcare care se opune tensiunii musculare și care este 
percepută adeseori ca o stare de disconfort. În mod normal, 
atunci când te întinzi, tu creezi lacrimi minuscule în 
interiorul fasciculelor musculare, adică al ţesuturilor 
conective care înconjoară mușchii. Aceștia din urmă permit 
într-adevăr o mișcare mai amplă decât în mod normal, dar 
cu preţul unei anumite dureri. Dacă forțarea devine prea 
mare, poţi face o întindere musculară, care se vindecă destul 
de lent și care este foarte dureroasă. 

Învelişurile fasciculelor musculare pot fi comparate cu 
niște ciorapi de nailon. Ele se întind de la vârfurile degetelor 
de la picioare și până la creștetul capului. Dacă tragi de o 
anumită zonă a „ciorapului“, aceasta afectează inclusiv 
zonele înconjurătoare, și în ultimă instanţă întregul ciorap. 
Spre exemplu, dacă te-ai rănit la degetul mare de la un 
picior, toate fasciculele musculare ale corpului sunt afectate, 
pe mai multe nivele decât ai putea crede la prima vedere. 

Lovitura îţi afectează mersul, reacţia psihologică la mișcare, 
şi ca urmare a afectării celorlaltor ţesuturi ale piciorului (nu 
doar cele ale degetului), ea te face să simţi o mare tensiune 
atunci când mergi. Mergând mai departe cu această 
analogie, lovitura de la deget îți afectează inclusiv șoldul, 
fapt care conduce la o înţepenire a spatelui, și așa mai 
departe. Reţine: toate părţile corpului sunt interconectate. 
Nicio parte nu funcţionează independent de celelalte. 

Din punct de vedere chimic, substanţa care le permite 
fasciculelor musculare să își schimbe forma este colagenul. 
Acesta este o substanță coloidală capabilă să devină 
alternativ fluidă sau solidă, în funcţie de forţele care 
acționează asupra ei. Atunci când tensiunile acumulate 
devin cronice, colagenul tinde să se scurteze și să se 
rigidizeze, afectând în mod similar fasciculele musculare. 
Convingerea noastră este că atunci când folosim respiraţia 
Esenţei, noi putem influenţa sistemul corporal pe toate 
nivelele acestuia, inclusiv prin reorganizarea colagenului 
care determină mișcarea fluidă, și chiar reconstruirea acestei 
substanţe. 

Respirația Esenţei generează o stare de centrare și de 
interiorizare care amplifică senzaţia că te mişti ca şi cum 
ai curge, nu ca un obiect aflat în mișcare. Istoric vorbind, 
noi avem tendinţa să ne mișcăm în mare măsură ţinând cont 
de experienţa noastră anterioară, fapt care ne conduce 
adeseori la o obișnuinţă greșită. Combinarea respirației 
Esenţei cu mișcarea ne permite să ne mișcăm în momentul 
prezent, nu ţinând cont de memoria noastră. Atunci când 
îți deplasezi corpul ca pe un obiect, tu te simţi separat de 

mișcarea ta. În schimb, atunci când „exiști“ pur şi simplu 
şi te deplasezi în același timp, tu nu îți mai percepi corpul 
ca pe un obiect. 

Atunci când ne mișcăm în timpul acestor exerciţii, 
scopul nostru este de a ne alungi structura (prin întindere) 
şi de a ne lărgi astfel gama mișcărilor și a elasticităţii, fără 
a acumula tensiunile care apar adeseori atunci când prac- 
ticăm întinderile convenţionale. În acest scop, noi ne 
focalizăm strict atenţia asupra fluxurilor energetice din corp, 
dar și asupra senzaţiilor de dizolvare și de dilatare a acestor 
fluxuri datorate respirației Esenţei. În acest fel, noi ne lărgim 
gama mișcărilor prin deschide- 
rea, dizolvarea și restructurarea 
corpului nostru, şi nu prin 
forțarea lui. De aceea spuneam 
că absenţa unui obiectiv precis 
și a agresivităţii în orice formă 
sunt importante atunci când 
combinăm mișcarea cu respiraţia 
Esenţei. Noi ne propunem să 
lărgim limitele mișcărilor siste- 
mului nostru, dar numai până în 
punctul în care ar putea apărea 
o stare dureroasă. Procedând de 
fiecare dată în acest fel, noi ne 
putem lărgi gradat gama 


mișcărilor. 
Sacrumul este simțit ca și cum 
de el ar atârna o greutate 
de 50 de kilograme 

Conștientizează valul succesiv care trece prin cele cinci 


diafragme și prin coloana vertebrală pe aceeași expiraţie. 


Atunci când practici exerciţiile în picioare, lasă-ţi sacrumul 


să simtă că de el atârnă o 
greutate de 50 de kilograme 
care îl trage în jos. Atunci când 
începi să te mişti conștientizând 
această greutate, este mai ușor 
să te conectezi cu fluxul ener- 
getic care trece prin corpul tău. 
În plus, senzaţia îți permite 
accesul la un alt val energetic, 
ce începe la acest nivel și se 
propagă prin picioare către 
tălpi. „Respirația la nivelul 
diafragmei“ atunci când aplici 
un exercițiu amplifică și mai 
mult această senzaţie, trimițând 
un val energetic către creștetul 
capului. Acest val are inclusiv o 
acţiune orizontală (nu doar una 
verticală), pe care o poţi conști- 
entiza sau nu. În timpul acestui 


Val energetic care trece 
prin corp, în sus până în 
creștetul capului (și dincolo 
de el), iar în jos prin 
picioare și tălpi 


exerciţiu sau al celor care vor urma, nu este necesar să 


conștientizezi în sine fiecare din cele cinci diafragme. 


Trebuie doar să știi că poţi face acest lucru oricând dorești. 


Aceste exerciţii pot fi adaptate în funcție de necesităţi pentru 


a corespunde oricăror restricții fizice. Ele pot fi practicate 


la fel de bine în poziţia șezând sau chiar culcat. 

Notă: indiferent dacă stai în picioare, șezând sau 


culcat, fii întotdeauna atent la fluxurile energetice care îţi 


trec prin corp. 


Există mai multe exerciţii pe care ne propunem să le 


practicăm și pe care le numim „elongaţii“: 


1. 


P asus 


Exercițiul celor cinci diafragme (pe care l-ai 
practicat deja) 


. Elongaţia în picioare (cu picioarele drepte), cunos- 


cută şi sub numele de Exercițiul de Inrădăcinare 


. Elongaţia în picioare (prin îndoirea genunchilor) 
. Elongaţia în poziţia șezând (micro-mișcările) 


. Ancorarea sacrumului 


Exerciţiul curgerii înainte 

Elongaţia cu ajutorul unei mingi de tenis 
Elongaţia cu ajutorul prosopului 

a. ţinut sub cap 

b. ţinut sub gât 


c. ţinut sub partea superioară a spatelui (la nivelul 
sfârcurilor sau în apropiere de partea de sus a 
omoplaţilor) 


d. ţinut sub sacrum 


Exerciţiile trebuie realizate într-o ordine precisă, cel 


puţin la început, întrucât fiecare depinde de senzațiile 


obţinute în timpul exerciţiului precedent. După ce le vei 

învăţa, le vei putea practica în orice ordine vei dori. De 
pildă, într-o anumită săptămână vei putea insista mai mult 
asupra unuia sau asupra două dintre ele, în timp ce în altă 
săptămână vei putea opta pentru alte exerciţii. Dacă te afli 
abia la începutul procesului de învăţare a acestor mișcări 
noi, este recomandabil să practici circa 20 de minute pe zi. 
Dacă ai timp, merită să le aloci chiar mai mult timp. 


Notă: în timpul unui exercițiu de elongaţie poţi face 
orice mișcare. Aplică însăși respiraţia Esenţei ca pe un tip 
de elongaţie. Practică elongaţia în timpul altor întinderi (de 
regulă, nu preferăm acest cuvânt, dar îl folosim în acest 
context pentru a-ţi permite să înţelegi mai bine despre ce 
este vorba), în timpul oricărei posturi neobișnuite pe care 
o practici (cum ar fi statul pe cap) și chiar atunci când joci 
golf. Întregul secret constă în conștientizarea interioară, 
dublată de o mișcare lentă, astfel încât să ai timp să evaluezi 
fluxurile energetice în timpul acestor mișcări. Scopurile 
acestor practici sunt: observarea fluxurilor energetice și a 
deschiderilor pe care le produce respirația Esenţei, 
conştientizarea limitelor corporale şi transcenderea lor 
pornind de la această perspectivă senzorială nouă. Noi ne 
propunem să aflăm cât mai multe informaţii despre aceste 
fluxuri, chiar dacă uneori acest lucru se dovedește dificil. 
Ori de câte ori încercăm să lărgim limitele mișcărilor noastre 
corporale, noi pătrundem pe noi nivele de percepţie. Dacă 
nu facem decât să stăm, corpul nu este deloc provocat. În 
schimb, dacă ne mișcăm în modalităţi noi, el trebuie să 
descopere noi mecanisme prin care să realizeze aceste 
mișcări. Acesta este scopul practicării acestor exerciţii la 

unison cu respiraţia Esenţei: acela de a trezi în conștiința 
noastră corporală noi posibilităţi. 


Exerciţiul înrădăcinării: 
Conștientizarea și absorbirea puterii 
pământului 


În cadrul acestui exerciţiu, noi ne conectăm cu 
sentimentul că putem extrage oricând dorim energie din sol. 
Intenţia noastră este de a simți acest flux care urcă prin 
tălpile noastre, trece prin întregul corp și iese prin creștetul 
capului. Procesul începe întotdeauna prin conştientizarea 
fluxului energetic care intră prin tălpi. 


Notă: în realitate, această energie vine din toate 
direcțiile, dar în timpul acestui exerciţiu noi ne vom 
concentra doar asupra direcţiei sale ascendente. 


Gândește-te la acest exerciţiu ca la o elongaţie în 
picioare. Scopul lui este de a începe să conștientizăm fluxul 
energetic care ne stă tot timpul la dispoziţie şi care ar trebui 
să curgă în permanenţă prin noi (cel puţin într-o oarecare 
măsură). El ne permite să conștientizăm pe unde pătrunde 
energia în corpul nostru și declanșează procesul de 
înțelegere a fluxurilor energetice care trec prin alte per- 
soane. În plus, exerciţiul ne permite să experimentăm direct 
cât de tare ne sprijină Pământul și Universul. Actul de 
conștientizare a pătrunderii energiei în corpul nostru fără 

ca noi să o atragem în vreun fel ne permite să apreciem 
într-o mai mare măsură cât de amplă este energia care ne 
stă la dispoziţie fără niciun efort din partea noastră. Tot 
secretul este să îi permitem acestei energii să pătrundă mai 
uşor în corpul nostru. Cu cât eforturile noastre sunt mai 
mari, cu atât mai limitată este energia care ne stă la dis- 
poziţie. Dacă vom aprofunda interacţiunea cu Pământul, noi 
ne vom conecta cu acest flux și vom deveni una cu el. 

O altă perspectivă care se schimbă în urma acestui 
exercițiu este aceea că atunci când lucrăm cu energia, noi 
nu trebuie să pornim niciodată de la perspectiva lipsei. 
Secretul constă în a lăsa această energie să ne inunde, dar 
mai ales să curgă liber prin corpul nostru și să iasă prin 
creștetul capului, la fel ca o fântână arteziană. Noi suntem 
alimentaţi în permanenţă cu energie de către Univers. De 
aceea, nu trebuie să o „acumulăm“ sau să o economisim 
vreodată. Dimpotrivă, cu cât îi vom permite să circule mai 
liber prin noi, adică să intre și să iasă cu ușurință, cu atât 
mai mare va fi rezerva de energie la care vom avea acces. 

Unul din principalele motive pentru care oamenii se 
îmbolnăvesc este absenţa circulaţiei energiei prin corpul lor. 
Blocajele sunt un exemplu perfect de energie care 
stagnează, iar acest exerciţiu permite o îmbunătăţire a 
fluxului energetic prin sistemul nostru. Cu cât vom permite 
unui flux mai mare de energie să intre și să iasă liber din 
corpul nostru, cu atât mai detensionate vor deveni zonele 
stagnante din acesta. În plus, noi vom pătrunde astfel într-o 
stare diferită de conștiință, integrându-ne mai bine în 
momentul prezent. Majoritatea oamenilor își reciclează 

încontinuu atitudinile și gândurile din trecut încercând să 
păstreze cât mai multă energie, indiferent de punctul de 
origine al acesteia. Această atitudine nu este deloc benefică, 
dacă ţinem cont de cantitatea uriașă de toxicitate la care 
suntem expuși zilnic. Permiţându-i energiei să circule mai 
uşor prin noi (să intre și să iasă), noi avem acces la o 
cantitate tot mai mare de energie, care este purificată și 
reciclată. Noi ne putem umple instantaneu cu energia de 
care avem nevoie și putem stabili astfel o conexiune din 
ce în ce mai plenară cu momentul prezent (cu fiecare 
moment care trece). În acest fel, putem pătrunde în faimosul 
„aici şi acum“, momentul prezent etern și dinamic, aflat 
într-o continuă schimbare. Mai mult, putem începe să ne 
influenţăm realitatea pornind de la starea de „fiinţă“, nu de 
la cea de „reacție“. Această schimbare de perspectivă este 
majoră și îi permite sistemului nostru să se relaxeze. Chiar 
dacă este nevoie de o anumită practică pentru a ne reseta 
perspectiva asupra vieţii de zi cu zi și asupra capacității 
Universului de a ne sprijini, merită să facem acest efort, 
întrucât el ne permite accesul la un rezervor infinit de 
energie. Energia cosmică este omniprezentă. 

Unii practicanți consideră acest exercițiu ușor 
deconcertant, întrucât le vine greu să conceapă faptul că 
Universul îi sprijină. În scurt timp, senzaţia devine însă 
confortabilă, şi chiar dezirabilă. Peste toate, noi vom folosi 
„fluxul energetic“ pe care îl vom identifica în cadrul acestui 
exerciţiu la toate celelalte exerciţii în mișcare pe care le vom 
practica. De aceea, acest exerciţiu reprezintă cheia tuturor 
mișcărilor pe care le vom face în cadrul acestui sistem. 


100 


Elongațiile 
Inrădăcinarea pas cu pas 


Notă: toate exerciţiile fizice şi toate tehnicile de 
vindecare prezentate în continuare trebuie practicate 
simultan cu respirația Esenţei. 


1. Poziţia: 


a. Tălpile: Stai în picioare, 
cu tălpile ușor depăr- 
tate, la o distanţă egală 
cu lățimea șoldurilor. 
Tălpile sunt paralele 
între ele. Dacă tălpile 
tale nu au tendinţa 
naturală să stea paralel, 
corectează acest lucru 
îndepărtând călcâiele, și 
nu apropiind degetele. 
În acest fel, zona sacru- 
mului se va deschide 
chiar mai mult, iar tu 


vei avea în mod natural 


acces la mai multă Stai în picioare, cu tălpile 


energie. (Dacă această uşor depărtate, la o 
distanță egală cu lăţimea 


postură determină anu- : 
şoldurilor. 


mite tensiuni la nivelul 

şoldurilor sau picioarelor tale, o poți ajusta puţin, 
dar nu mai mult decât trebuie ca să devină relativ 
confortabilă). 

b. 


Picioarele: Picioarele stau drept, fără a forţa însă 
prea tare genunchii. 


. Brațele: Braţele stau pe lângă corp, relaxate. 


Capul: Observă poziţia capului. Acesta trebuie 
să fie ușor înclinat în față şi cât mai relaxat. 


2. Incepe să practici respiraţia Esenţei. 


3. Relaxează-ţi integral corpul, parte cu parte. 


4. Imaginează-ţi că din picioare îţi cresc rădăcini: 


a. 


Când ajungi la nivelul tălpilor, urmărește să 
simţi greutatea care apasă prin ele asupra solului. 
Acordă o atenţie suplimentară călcâielor. Ima- 
ginează-ţi că din tălpi îţi cresc rădăcini care se 
înfig în pământ. Acest procedeu nu ar trebui să 
îţi devieze atenţia de la punctul Esenţei. În cazul 
în care totuşi ţi-o deviază, vizualizează rădă- 
cinile la nivelul ochilor minţii și focalizează-ţi 
exclusiv atenţia periferică asupra tălpilor, la fel 
ca în cazul exerciţiului respirației diafragmei. 
Deschiderea interioară este produsă de procesul 
respiratoriu și este foarte important să conști- 
entizezi acest flux și această conexiune, întrucât 
respiraţia îţi permite accesul la percepțiile subtile. 


. Principalele rădăcini ale corpului sunt călcâiele 


şi cei trei piloni ai picioarelor (cel median, cel 
transversal şi cel lateral). Lasă aceste rădăcini să 
crească şi să se înfigă în pământ până la o 
adâncime de aproximativ un metru (prin puterea 

imaginaţiei). În tot acest timp, gândeşte-te cum 
cresc ele. Rădăcina principală este cea a 
călcâielor, iar rădăcinile de suport sunt cei trei 
piloni ai picioarelor. Accentul principal în timpul 
procesului de conștientizare trebuie să cadă însă 
asupra rădăcinii principale. Atunci când una din 
rădăcini se înfige în pământ, din ea cresc rădăcini 
laterale de suport (la fel ca în cazul unei plante). 
Din aceste rădăcini laterale cresc alte rădăcini 
mai subțiri, și așa mai departe, până când 
ultimele rădăcini devin la fel de subţiri ca niște 
fire de păr. Abia în această etapă reușește planta 
să absoarbă substanţele nutritive din sol. Dacă 
vom vizualiza în acest fel procesul de „înră- 
dăcinare“, noi vom avea de asemenea acces la 
„substanţele nutritive“ din sol, sub forma 
fluxurilor energetice. 


5. Alimentează-te cu energia furnizată de sol. 


a. Dacă ţi-ai creat această structură alcătuită din 
rădăcini, lasă-le să crească atât cât doresc, 
inclusiv să iasă afară din sol, așa cum se 
întâmplă uneori cu rădăcinile copacilor, până 
când începi să simţi ceva la nivelul tălpilor. 
Energia care pătrunde în tălpile tale provine din 
imensul rezervor al Pământului. Unii practicanți 
simt că se umplu cu energie de jos în sus. Marea 
majoritate a oamenilor percep acest rezervor de 
energie la aproximativ un metru sub pământ. 
Dacă nu descoperi rezervorul de energie, 

verifică dacă nu cumva te-ai adâncit prea mult 
în interiorul solului. Începe întregul proces de la 
început și înfige-ţi treptat rădăcinile în pământ. 
Eventual lărgește structura rădăcinilor și mărește 
numărul rădăcinuţelor foarte subțiri, de grosimea 
unui fir de păr. 


6. Imaginează-ţi că ești o fântână. 


a. Continuă să aplici respiraţia Esenţei și imagi- 

nează-ţi că te deschizi în interior pentru a permite 
fluxului energetic care pătrunde 
prin tălpile tale să urce prin 
corp și să iasă prin creștetul 
capului. Dacă există vreo parte 
corporală care nu dă semne că 
s-ar umple cu energie, cere-i 
mental să se deschidă. Dacă o 
zonă este prea blocată pentru a 
răspunde acestui apel, continuă 
procesul cu zona de deasupra 
ei, iar dacă aceasta se deschide, 
invit-o pe prima de pe acest 
nivel să facă același lucru. La 
fel ca în cazul apei, energia 
găseşte întotdeauna o moda- 
litate de a curge. Pentru a spori 
şi mai mult cantitatea de energie 
care pătrunde în interiorul 
corpului, îngroașă-ţi rădăcina 
principală și las-o să pătrundă 


Exerciţiul înrădăcinării: 
creșterea rădăcinilor 

şi mai mult în interiorul pământului. Nu exagera 
însă. Dacă vei intra prea adânc în interiorul 
solului, vei pierde accesul la cele mai bune și 
mai ușor disponibile substanţe nutritive. Pe 
măsură ce te vei obişnui cu aceste senzaţii, toate 
aceste procese îţi vor deveni din ce în ce mai 
evidente. 


b. O altă modalitate de a experimenta amplificarea 
fluxului energetic constă în a nu te preocupa de 
zonele individuale în care nu percepi niciun fel 
de senzaţii. Devino astfel la fel ca un fluviu mare 
care are inclusiv zone în care apa stagnează sau 
curge mai încet, dar care își vede liniștit de 
mersul lui înainte, deschizând totul în calea lui. 
Dacă preferi această perspectivă, continuă să îți 
lărgești și să îți prelungești structura rădăcinilor, 
insistând îndeosebi asupra rădăcinilor micuţe. În 
acest fel, fluxul care pătrunde în corpul tău va 
deveni din ce în ce mai puternic, deschizând 
treptat inclusiv zonele mai bine protejate. 


7. Acţionează asemeni unui copac: 


a. Pe măsură ce acest proces continuă, imaginează-ţi 
că partea inferioară a corpului tău reprezintă 
trunchiul și rădăcinile unui copac, în special de 
la sacrum în jos. 


b. Partea superioară a corpului reprezintă ramurile 
și frunzele copacului, începând de la a cincea 
vertebră lombară în sus. 

c. Pentru a intensifica această senzaţie, conști- 
entizează fluxul energetic și permite-i să curgă, 
apropiind ușor ombilicul de șira spinării în 
timpul expiraţiei. În acest fel, vertebrele lombare 
şi sacrumul se vor distanţa uşor. Sacrumul va 
coborî, iar vertebrele se vor deplasa în sus. 
Jumătatea de jos a corpului tău va fi astfel şi mai 
profund conectată cu solul, în timp ce jumătatea 
de sus va deveni mai ușoară şi mai liberă. La 
început, aceste senzaţii ţi se vor părea extrem de 
subtile, dar pe măsură ce îți vei continua 
practica, ele îți vor deveni din ce în ce mai 
evidente. 


d. Atunci când expiri, observă faptul că ombilicul 
tău se apropie de șira spinării. Dacă vei adăuga 
şi acest element de conștientizare, senzaţia de 
distanţare între cele două jumătăţi ale corpului 
se va accentua și mai mult. Desigur, acest 
proces nu trebuie să genereze tensiuni. Dacă vei 
rămâne centrat în punctul Esenţei și dacă vei 
conștientiza de la acest nivel procesele descrise 
mai sus, sensibilitatea ta va deveni din ce în ce 
mai mare. 


Ce senzaţii trebuie să cauţi atunci când 

aplici exerciţiul înrădăcinării: 

Observă direcţia și intensitatea fluxurilor prin corp, și 
mai ales zonele prin care energia nu reușește să curgă foarte 

ușor. De îndată ce observi o astfel de zonă, relaxează-te 
sau deschide-te din ce în ce mai profund cu ajutorul 
respirației. Foarte mulţi oameni au tendinţa de a aspira 
energia și de a o forța să treacă prin zonele respective. 
Această atitudine este contraproductivă. Relaxează-te și 
focalizează-ţi şi mai mult atenţia asupra respirației Esenţei, 
apoi lasă-te dus de val (adică de fluxul energetic). Lasă 
acest flux să te hrănească. Experienţa este deopotrivă 
uimitoare și profund satisfăcătoare. 


Perceperea energiei 


Cum trebuie percepută această energie? Există cinci 
modalităţi de bază prin care energia poate fi experimentată: 
senzaţia de căldură, cea de răcoare, cea de apă care curge, 
cea de vânt care suflă (de briză ușoară) şi cea de elec- 
tricitate. Unii oameni percep într-o mai mare măsură 
anumite senzaţii și într-o măsură mai mică altele. Uneori, 
energia este percepută ca un „zumzet“ sau ca o vibraţie 
ușoară. Alteori, ca un flux de apă caldă. Unii o descriu ca 
pe o senzaţie ușoară care se deplasează prin corp și care 
face ca tot ce întâlneşte în cale să devină mai spaţios. 
Niciuna din senzațiile descrise mai sus nu este mai bună 
decât alta. Aparentele diferenţe dintre ele se datorează 
faptului că trupurile diferite ale oamenilor traduc în mod 
diferit energia. De aceea, nu compara niciodată senzațiile 
pe care le percepi tu cu ale altcuiva. Savurează-ţi propria 
experienţă, în orice ar consta aceasta. Există și alte senzaţii 
prin care energia gi poate fi percepută, dar cele descrise 
mai sus sunt caracteristice în general acestui exercițiu. 

Dacă ai ajuns să simţi fluxul energetic care îţi pătrunde 
în corp și iese prin creștetul capului, înseamnă că ai realizat 
perfect exerciţiul. Dacă ai terminat exerciţiul, deschide ochii 
(în cazul în care până atunci i-ai ţinut închiși) și fă câțiva 
paşi. Vezi cum te simţi. 


Beneficii și posibile contraindicaţii 


Dacă se întâmplă să simţi o uşoară ameţeală sau o 
ușoară senzaţie de greață în timpul acestui exerciţiu, pune-o 
pe seama faptului că organismul tău se deschide în faţa unui 
flux energetic mai puternic, care încearcă să treacă prin 
zone ale corpului tău extrem de puternic protejate (închise). 
Experienţa poate avea un impact emoţional extrem de 
puternic, îndeosebi dacă nu ești obișnuit să te simţi sprijinit 
necondiţionat de Pământ. Reaminteşte-ţi în permanenţă că 
nimeni nu îţi cere nimic; Pământul nu face decât să îţi ofere. 
Eşti dispus să accepţi acest dar? Oricum, te asigurăm că în 
scurt timp fluxul energetic ţi se va părea natural și îţi va 
transmite o stare de bucurie nemaiîntâlnită până acum. 

Un sfat general: înainte și după fiecare exerciţiu, bea 
apă. Foarte mulți oameni descoperă că li se face sete după 
ce practică aceste exerciţii. Atunci când aplici respirația 
Esenţei, mai ales în corelaţie cu mișcările, în corp se produc 
foarte multe schimbări. Apa umple mai ușor spațiile 
deschise prin lucrul cu energia, contribuind astfel la 
păstrarea deschiderii mai multă vreme. 

O altă modalitate de a te înrădăcina: 
aceleași beneficii, poziţii diferite 


Dacă nu poţi sta în picioare, poţi practica acest 
exercițiu stând aşezat. La modul ideal, tălpile ar trebui să 
stea sprijinite de sol, iar spatele ar trebui să fie drept, dar 
în niciun caz ţeapăn! Restul exerciţiului este exact la fel cu 
cel descris mai sus (pentru poziţia în picioare). Alternativ, 
te poţi înrădăcina inclusiv prin sacrum, în locul tălpilor. Este 
chiar amuzant să experimentezi și să vezi care din cele două 
poziţii îţi oferă rezultatele cele mai dinamice. 


Elongaţia prin îndoirea genunchilor 


Filozofia care stă la baza acestui exerciţiu 


Dacă am compara ființa umană cu un tub prin care 
curge energie, la fel ca apa printr-un furtun, ne-am da 
seama că orice schimbare în forma furtunului va influența 
curgerea apei prin el. Ori de câte ori ne mișcăm o parte 
corporală, noi modificăm fluxul energetic care curge prin 
respectiva parte. Pe lângă fluxurile energetice apar și 
contra-fluxuri, iar ideea de val energetic care trece prin corp 
devine din ce în ce mai evidentă. Acesta este exact 
elementul pe care îl urmărim în cadrul acestui exerciţiu prin 
îndoirea genunchilor noștri. Marea majoritate a celor care 
au practicat acest exerciţiu au remarcat că el le conferă un 
sentiment de ancorare profundă a jumătăţii inferioare a 

corpului, în timp ce partea superioară pare mult mai liberă. 


Această separație provoacă o undă energetică observabilă, 


care poate genera chiar balansul uşor al jumătăţii superioare 


a corpului. 


Elongaţia prin îndoirea genunchilor este mult mai 


dificilă decât pare la prima vedere, întrucât îndoirea 


genunchilor este singura mișcare pe care o facem de-a 


Genunchii nu trebuie să fie 
îndoiți decât atât cât să ascundă 
degetele de la picioare. 


lungul întregului exer- 
ciţiu. Corpul nu trebuie 
înclinat în faţă și nici 
deplasat în părţile laterale. 
Pelvisul este ușor îndoit la 
început, dar ulterior și el 
rămâne imobil. Nici chiar 
genunchii nu sunt îndoiţi 
foarte mult, ci doar atât 
cât să ascundă privirii 
degetele de la picioare. 
După această mișcare de 
îndoire, genunchii sunt 
îndreptaţi din nou. La fel 
ca în cazul tuturor celor- 
lalte exerciţii din această 
carte, efectele nu sunt 
generate de amploarea 
mișcărilor, ci de intensi- 
tatea fluxurilor ener- 
getice care circulă prin 
corp. Mişcările sunt 

realizate exclusiv pe expiraţie. Pe inspiraţie nu trebuie să 
te mişti, ci doar să te odihnești. Unda de energie nu este 
resimţită decât atunci când genunchii sunt îndreptaţi, nu 
atunci când sunt îndoiţi. La început, ea poate părea extrem 
de subtilă, dar foarte mulţi oameni consideră că acest tip 
de focalizare îi ajută să îşi amplifice receptivitatea faţă de 
fluxurile energetice corporale, și chiar acesta este adevăratul 
scop al exerciţiului. 

Acest exerciţiu este de tip Feldenkreis. Feldenkreis a 
fost un pionier în domeniul terapiei cu ajutorul mișcărilor. 
El a conceput o serie de mișcări netradiţionale, cu scopul 
de a crea noi căi neurologice în interiorul corpului. În acest 
fel, corpul descoperă modalităţi noi de a experimenta 
mișcarea și — într-o oarecare măsură — capacitatea de a se 
deplasa ca și cum rana de care a suferit nu s-ar fi produs 
niciodată. Pentru informaţii suplimentare referitoare la 
metoda Feldenkreis, consultă glosarul. 

Circulaţia energiei prin corp nu încetează niciodată. Pe 
anumite nivele, acest flux este inhibat, în timp ce pe altele 
el circulă liber. Spre exemplu, atunci când ţin un furtun cu 
apă care circulă cu presiune foarte mare, pompierii sunt 
nevoiţi să lucreze în grup, întrucât cea mai mică îndoire a 
furtunului generează o contraforțţă provocată de apă în 
încercarea de a îndrepta din nou furtunul. Atunci când 
practicăm acest exerciţiu, fluxul energetic nu este nici pe 
departe la fel de puternic ca cel din furtunele pompierilor, 
dar și în cazul lui se aplică același principiu. Atunci când 
îndoim genunchii, noi „îndoim“ practic fluxul energetic 
care trece prin noi. Acest lucru generează o reacție din 

partea acestuia, și implicit o intensificare a percepţiei sale. 
De altfel, fiecare exerciţiu pe care îl vom practica ne va oferi 
aceeași posibilitate de a experimenta din ce în ce mai 
profund fluxurile energetice. Cu cât un exerciţiu este mai 
complex, cu atât mai dinamic devine acest proces. Dacă 
vei începe să sesizezi și să devii atent la fluxurile energetice 
din corpul tău, zonele tensionate din interiorul acestuia se 
vor debloca treptat, pentru a permite circulaţia liberă a 
acestor fluxuri din ce în ce mai mari. Este uimitor în ce 
măsură indică fiecare exerciţiu diferențele de calitate ale 
fluxurilor şi respectiv părţile corporale care sunt blocate sau 
protejate. Aceste zone protejate au tendinţa să încetinească 
sau să oprească fluxurile energetice, acţionând ca niște 
restricţii în calea lor. Pe măsură ce vei începe să îţi deschizi 
din ce în ce mai mult structura corporală, amplificându-ţi 
fluxurile energetice interioare, acestea vor începe să circule 
din ce în ce mai uşor prin corp, declanșând astfel procesul 
de vindecare. 

Fiecare exerciţiu contribuie la corectarea dezechi- 
librelor din structura noastră. Pe măsură ce vom învăţa să 
ne dizolvăm sistemul pentru a se acomoda noilor fluxuri 
energetice și pentru a le permite să circule liber prin el, noi 
vom începe să înțelegem mai bine cum ne mișcăm. Vom 
învăţa astfel să executăm alte mișcări decât cele cu care 
eram obișnuiți. Atunci când un flux energetic este inhibat, 
el ne determină să ne mișcăm într-o manieră dizarmonioasă. 
Spre exemplu, când pe cineva îl doare spatele, acest lucru 
este evident din felul în care persoana se mișcă, se așează 
sau se ridică. Atunci când zona este deblocată, permiţând 


112 


Elongațţiile 


circulația unui flux mai mare de energie și integrându-se 
astfel mai armonios în restul organismului, persoana începe 
să se miște mai natural, iar durerea îi dispare. 


Elongaţia prin îndoirea genunchilor 
pas cu pas 


Notă: Primii trei pași corespund cu cei de la exerciţiul 
de înrădăcinare. 


1. Postura: stai în picioare, cu genunchii drepți, dar nu 
rigizi. 
2. Incepe să practici respiraţia Esenţei. 


3. Imaginează-ţi că din tălpi îţi cresc rădăcini. Nu 
începe să îţi îndoi genunchii decât atunci când simţi 
un flux energetic suficient de intens care se 
deplasează ascendent prin corpul tău. 


4. Indoaie foarte lent genunchii, în timp ce expiri 
(reţine: singura mișcare pe care trebuie să o practici 
este îndoirea genunchilor). 


Un sfat: imaginează-ţi că te afli în interiorul unui 
cilindru. Dacă ţi-ai înclina corpul în orice direcţie, te-ai lovi 
de el. Lasă-te condus de fluxul energetic. Acesta este 
singurul lucru care contează în timpul acestui exercițiu. 
Numărul de respiraţii necesare pentru acest proces este 
specific fiecărui individ în parte. 

5. Continuă să îți îndoi genunchii până când nu îţi mai 
poţi privi de sus degetele de la picioare. Nu forţa 
mișcarea mai departe și nu îţi propune să parcurgi 
o distanță determinată. Așa cum spuneam, singurul 
lucru care ne interesează în cadrul acestui exercițiu 
este fluxul energetic pe care îl generează el. 
Lasă întreaga mișcare de îndoire a genunchilor să 
fie ghidată de fluxul energetic creat de fiecare 
expiraţie pe care o practici. În funcţie de lentoarea 
expiraţiei, o expiraţie nu 
te va conduce decât pe 
o porțiune a mișcării, 
sau dimpotrivă, te poate 
conduce până la capătul 
ei. Nu grăbi mișcarea. 
Scopul exerciţiului este 
fuziunea fluxului ener- 
getic cu respiraţia. Atunci 
când este realizată saca- 
dat (nu dintr-o singură 
mișcare), îndoirea ge- 
nunchilor subliniază mai 
bine calitatea fluxului 
energetic. 


6. Rămâi în această poziţie 
timp de câteva respi- Nu îndoi decât genunchii 
(în acest scop, 
e a că A imaginează-ți că te afli 
expirație, incepe să 1ţi în interiorul unui 


îndrepți lent genunchii. cilindru). 


raţii. În final, pe prima 

Un sfat: la îndreptarea genunchilor, greutatea corpului 
trebuie să apese mai ales pe călcâie. În plus, muşchii ce 
susțin partea inferioară a spatelui percep o anumită 
tensiune, ca și cum de sacru i-ar atârna o greutate de 50 
de kilograme (vezi pagina 94). 


Nu uita 


Capul și gâtul trebuie să rămână relaxate și ușor 
înclinate în jos în timpul acestui exerciţiu, în special atunci 
când genunchii sunt îndreptaţi. Acest lucru este extrem de 
important, întrucât contractarea gâtului sau păstrarea rigidă 
a înclinației capului poate inhiba fluxul și calitatea undei 
energetice pe care o simţi. 

Fii cu deosebire atent la ceea ce simţi atunci când aplici 
respiraţia Esenţei în timp ce te miști. Între senzațiile produse 
de respiraţie şi mişcare trebuie să existe o conexiune 
profundă. Tocmai de aceea ne mișcăm atât de lent, aceasta 
fiind însăși cheia reușitei în cazul acestui exerciţiu. 

De aceea, nu te grăbi. Scopul exerciţiului este de a 
descoperi fluxurile energetice şi de a sesiza în ce măsură 
sunt afectate acestea de îndoirea genunchilor. Experi- 
mentează cu diferite viteze ale mișcării şi observă 
eventualele schimbări. 

Dacă exerciţiul este practicat corect, partea superioară 
a corpului se va balansa ușor, iar dacă gâtul este într-adevăr 
relaxat, această mișcare de balans va fi resimţită până la 
nivelul capului și al gâtului. 

Acest exercițiu eliberează într-o mare măsură pelvisul 
şi sacrumul, precum și întreaga coloană vertebrală. El este 
ideal pentru a afla în ce zone corporale acumulezi tensiuni 
atunci când faci anumite mișcări musculare izolate. Dacă 
vei face câţiva paşi după încheierea exerciţiului, vei 
descoperi că te deplasezi într-o manieră mult mai dreaptă 
şi mai centrată, și cu o mai mare ușurință. De altfel, acesta 
este numai începutul experienţelor care vor urma! 


Un exerciţiu alternativ: același rezultat, 

o poziţie diferită 

Dacă nu poți sta multă vreme în picioare, ai la 
dispoziţie alternativa de a practica exerciţiul așezat pe un 
scaun. În acest caz, genunchii sunt mai întâi îndreptaţi în 
faţă, după care revin la poziţia lor îndoită normală. Așa cum 
spuneam, scopul exerciţiului este de a sesiza fluxurile 
energetice şi nu doar de a îndoi pur și simplu genunchii. 


Elongaţia prin 
îndoirea genunchilor 
practicată în poziţia 


şezând 

Beneficii 


Scopul acestui exercițiu este de a simţi circulația 
energiei prin corp în două direcţii: dinspre sacrum în jos, 
către tălpi și mai departe, către sol, și respectiv dinspre a 
cincea vertebră lombară în sus, către cap și mai departe, 
prin creștetul capului. Exercițţiul permite eliberarea 
tensiunilor din zona spatelui şi a șoldurilor. Ulterior, el 
poate produce inclusiv relaxarea altor zone. 

Dacă nu reprezintă un inconvenient, cel mai bine este 
să practici aceste exerciţii cu picioarele goale, pentru a 
obţine un feedback kineziologic maxim. Desigur, dacă în 
cameră este foarte frig, este de preferat să porți șosete în 
picioare, astfel încât temperatura redusă să nu îţi distragă 
atenţia. În cazul acestui exerciţiu nu se recomandă ca 
picioarele să fie încălţate. 


Mişcarea energiei în două direcții, începând din zona 


sacrumului 


Dacă dorești, poţi folosi o pătură subțire sau te poţi 
aşeza direct pe covor. Important este să obţii o interacţiune 

maximă cu maniera în care se sprijină corpul tău, fără a 
simţi niciun fel de disconfort. 

Nu uita: mișcările se realizează exclusiv pe expiraţie. 
În timpul inspiraţiei, opreşte mişcarea și respiră de voie. 


Ancorarea sacrumului pas cu pas 
1. Începe cu o scanare a solului. 


2. Poziţie: Aşează-te culcat pe spate, cu braţele pe 
lângă corp și cu tălpile ușor depărtate, la o distanţă 
egală cu lăţimea şoldurilor. 


3. Incepe să aplici respiraţia Esenţei. 
4. Ridică-ţi în sus genunchii, câte unul pe rând. 


a. Ridică genunchiul ca și cum cineva ar trage în 
sus de el. În acest fel, călcâiele se vor târî la sol. 
Degetele de la picioare trebuie să rămână 
relaxate. În timp ce piciorul se mişcă, încearcă 
să sesizezi eventualele fluxuri energetice care îţi 
trec prin el. Când mișcarea este completă, 
genunchiul este ridicat și perpendicular faţă de 
pământ, iar tălpile se sprijină de sol. 


Nu uita: indiferent de câte respiraţii ai avea nevoie 
pentru a ridica genunchiul, nu efectua mișcările decât pe 
expiraţie. În timpul inspiraţiei, piciorul rămâne în poziţia 
în care a ajuns în urma ultimei expiraţii, și așa mai departe, 
până când ajunge în poziţia finală. Iniţial, vei avea nevoie 
de mai multe expiraţii pentru a simţi fluxurile energetice 
în timp ce ridici piciorul. După ce te vei obişnui cu 

E A at 

Ridică genunchiul ca și cum cineva ar trage în sus 
de el. În acest fel, călcâiele se vor târî la sol. 

Degetele de la picioare trebuie să rămână relaxate 


conştientizarea acestor fluxuri, vei putea ridica genunchiul 
pe o singură expiraţie. 


b. Repetă procesul cu celălalt picior, până când 
amândoi genunchii sunt ridicaţi și ambele tălpi 
se sprijină de sol. La modul ideal, planul creat 
de picioarele îndoite trebuie să fie perpendicular 
pe sol (picioarele nu trebuie să fie înclinate). 


5. Imaginează-ţi că sacrumul tău este ancorat de sol, 
ca și cum ar fi prins într-o ţepușă. 


Un sfat: dacă nu îți place imaginea ţepușei, gândeș- 
te-te că sacrumul tău este lipit de sol cu un lipici. Ceea ce 
trebuie să cultivi este imaginea imobilităţii acestuia la sol. 
Ori de câte ori o parte corporală este imobilizată, celelalte 
părți ale corpului încearcă să se miște și să se reorganizeze. 
Acest lucru permite conştientizarea curgerii energiei într-o 
parte și în alta, pornind dinspre sacrum: prin picioare şi tălpi 

către sol, respectiv prin trunchi și prin cap, dincolo de 
creştetului capului (pornind de la a cincea vertebră 
lombară). 


6. Atunci când expiri, încearcă să sesizezi fluxul 
energetic în cele două direcții, dinspre sacrum în 
jos şi dinspre a cincea vertebră lombară în sus. Cu 
cât îți vei simţi sacrumul mai imobilizat (prin 
puterea intenţiei), cu atât mai puternic vei simţi 
acest flux. 


Un sfat: dacă nu sesizezi deloc fluxul energetic în cele 
două direcţii, îți poţi mișca uşor sacrumul către călcâie 
(numai pe expiraţie). În acest fel, senzațiile vor fi 
intensificate. 

a. Pentru a intensifica percepţia fluxului energetic 
care trece prin picior (în cazul în care în care nu 
sesizezi decât fluxul ascendent), orientează-ţi 
pentru o clipă atenţia exclusiv asupra tălpii care 
se sprijină de sol (fără a uita nicio clipă de punctul 
Esenţei). Fă acest lucru chiar la începutul unei 
expiraţii. 


b. Pentru a intensifica percepţia fluxului energetic 
care urcă spre cap (în cazul în care nu sesizezi 
decât fluxul descendent), orientează-ţi pentru o 
clipă atenţia exclusiv către creștetul capului (fără 
a uita nicio clipă de punctul Esenţei). Fă acest 
lucru chiar la începutul unei expirații. 


7. Practică acest exerciţiu timp de cel puţin trei 
respiraţii complete. Conștientizează cele două 
fluxuri energetice (cel ascendent și cel descendent). 

Notă: dacă dorești, poţi prelungi acest exercițiu oricât 
de mult. La început, senzațiile percepute vor fi destul de 
subtile, dar în scurt timp ele vor tinde să devină din ce în 
ce mai evidente. 


8. Incepe să cobori genunchii, pe rând (numai pe 
expiraţie). 


Coboară genunchii pe rând, deplasând piciorul din călcâie. 


Degetele rămân orientate în sus. 


Intinde piciorul și împinge călcâiul în afară. 

a. Cel care conduce mișcarea este călcâiul, în timp 
ce degetele rămân orientate în sus (chiar către 
spate). Scopul este de a întinde cât mai bine 
piciorul atunci când acesta coboară la sol. 
Întinde-ţi cât mai mult oasele, până când piciorul 
este complet drept. 


b. Repetă procesul și cu celălalt picior. 
9. Fă o nouă scanare a solului. 


a. Observă în ce fel a schimbat acest exerciţiu 
percepţia ta referitoare la felul în care te sprijină 
Pământul. 


10. Intoarce-te pe o parte și revino ușor în poziţia 
şezând. 


a. Fă câteva respiraţii ale Esenţei în această poziţie, 
apoi ridică-te în picioare. 


11. După ce te-ai ridicat de la sol, fă câţiva pași, pentru 
a implementa astfel schimbările produse de acest 
exerciţiu. 


a. Cu această ocazie, poţi observa schimbările 
produse de exerciţiu asupra posturii și a 
mersului tău. Ar fi bine de asemenea să bei niște 
apă. 

Nu uita: ori de câte ori faci un exerciţiu în mișcare, 
reţine că nu trebuie să parcurgi o distanţă anumită sau să 
atingi o poziţie perfectă. Scopul acestui exerciţiu este de 
a învăţa despre fluxurile energetice care trec prin corpul tău 

atunci când te mişti și când respiri, precum și de a-ţi 
intensifica sentimentul prezenţei. După fiecare exerciţiu 
odihnește-te puţin şi bea cât mai multă apă. Începe 
întotdeauna cu un efort muscular minor, iar apoi 
experimentează cu mișcări din ce în ce mai delicate 
(susţinute de un efort din ce în ce mai mic). 

Dacă nu poţi sta culcat pe podea, poţi practica 
exerciţiul în pat, sau chiar într-un fotoliu. În general, 
aspectele exerciţiului rămân aceleași, doar că părțile de 
contact cu trupul sunt mult mai moi. 


Mersul conștient 


Filozofia și beneficiile mersului conștient 


Acest exerciţiu poate fi practicat oricând, dar un 
moment ideal este imediat după Exerciţiul curgerii înainte 
(cel care urmează). Scopul acestui exerciţiu este de a 
continua elongaţia coloanei vertebrale și extensia celor două 
picioare. Două din principalele lucruri pe care trebuie să 
le conștientizezi în timpul acestui exerciţiu sunt rigiditatea 
și tensiunile acumulate la nivelul gâtului și al capului. La 
fel ca în cazul oricărei mișcări, cu cât vei fi mai relaxat, 
cu atât mai fluid va circula fluxul energetic prin corpul tău. 

Atunci când exerciţiul este realizat corect, capul se 
simte oarecum la fel ca acele păpuși cu capul pe arcuri pe 
care le vezi uneori în spatele mașinilor. El este susținut 
exclusiv de schelet, dar în afara ușoarei tensiuni necesare 

pentru a efectua mișcarea propriu-zisă nu ar mai trebui să 
existe nicio altă tensiune. 

Majoritatea oamenilor se mișcă de parcă ar fi niște 
obiecte ce trebuie deplasate (de pildă, o bucată de lemn). 
Unul din scopurile acestui exerciţiu este de a te învăţa să 
mergi într-o manieră centrată și fluidă. 

Punctul de focalizare a întregii mișcări este sacrumul, 
care reprezintă centrul corpului fizic. Cei mai mulţi dintre 
oameni se apleacă înainte sau forțează anumite mișcări 
inutile într-o parte sau în alta. Aceste mișcări generează 
tensiuni la nivelul întregului corp, 
dar mai ales în zona inferioară 
a spatelui, în zona gâtului și a 
umerilor. Dacă te vei mişca 
întotdeauna de la nivelul sacru- 
mului, păstrând corpul drept, 
mișcările tale vor deveni mai 
elastice și mai fluide. 

Pentru a înţelege mai ușor 
ce înseamnă să mergi ghidat de 
sacrum, poţi ruga pe cineva să 
te conducă de la spate, 
plasându-și o palmă pe această 
zonă a corpului. Partea cea mai 
dificilă a exerciţiului constă în a 


avea încredere în „şofer“. N 


Plasează-ţi palma pe 
lasă-te împins în faţă pe durata sacrumul clientului și 


Sprijină-te ușor de palma lui și 
mai multor pași. Urmărește să „condu-l“ înainte. 

simţi o stare de ușurință și de flexibilitate la nivelul părții 
inferioare a spatelui. Şoferul nu trebuie să forțeze prea tare 
împingerea înainte. Unicul scop al acestui exerciţiu este de 
a cultiva o stare de încredere și de a-ţi găsi un nou centru 
de control al mersului. 

Dacă te afli în postura clientului (persoanei conduse), 
trebuie să ai încredere în șofer şi trebuie să te lași condus 
de el. Urmărește să simţi presiunea constantă și fermă a 
palmei șoferului pe sacrumul tău. Şoferul este cel care 
controlează viteza și impulsul de a merge înainte. 

Dacă nu ai pe cineva care să te ajute, îţi poţi face o 
idee destul de corectă referitoare la acest proces plasându-ţi 
propria palmă pe sacrum și aplicând o presiune fermă 
asupra acestuia în timp ce mergi. Imaginează-ţi că mâna 
ta este puterea care te conduce înainte. Senzaţiile nu se 
compară cu situaţia în care te laşi condus de altcineva, dar 
cel puţin îţi poţi face o idee destul de exactă despre partea 
corporală care trebuie să conducă procesul mersului. 


Mersul conștient — pas cu pas 


Procesul mersului conștient are două părți. Prima 
constă în extensia corpului și în târșâirea picioarelor. A doua 
parte constă într-un mers liber, condus de sacrum. 

1. Poziţia de început: 


a. Stai în picioare, cu tălpile uşor depărtate, la o 
distanţă egală cu lățimea șoldurilor. Dacă 
degetele de la picioare sunt orientate către 
exterior, rotește-ţi călcâiele astfel încât tălpile să 

devină paralele. Dacă această poziţie îți 
provoacă o tensiune prea mare la nivelul 
coapselor, adoptă o poziţie intermediară. 
Provoacă-ţi corpul să adopte o poziţie nouă, dar 
nu exagera. 


b. Braţele atârnă liber pe lângă corp. 


c. Capul și gâtul sunt relaxate şi orientate ca și cum 
ai privi uşor în Jos. 


2. Începe să practici respi- 
raţia Esenţei. Urmărește 
să conștientizezi îndeo- 
sebi relaxarea pe care o 
produce această res- 
pirație. 


3. Aplică exercițiul înrădă- 
cinării şi încearcă să 
simţi fluxul energetic 
care trece ascendent 
prin corp. 


4. Apropie-ţi tălpile. 


5. Aplică extensia pe 
partea stângă a corpului. 


yec 


a. „Adaugă“ gradat o Mersul conştient: 
greutate suplimen- extinde-ți în jos piciorul 
şi permite-i torsului să 
R se alungească în sus, 
stâng (sau drept; nu ridicând astfel greutatea 


contează cu care de pe celălalt picior. 


tară asupra piciorului 

picior începi). În același timp, alungește-ţi în sus 
jumătatea superioară stângă a corpului. La fel ca 
în cazul exerciţiului de înrădăcinare, punctele de 
separație sunt sacrumul, respectiv a cincea 
vertebră lombară. În timp ce piciorul stâng pare 
să apese mai puternic asupra solului, alungește-ți 
în sus torsul, din talie, ca și cum ai creşte, devenind 
mai înalt. Scopul este să îți întinzi corpul în ambele 
direcţii. Această alungire a jumătăţii stângi a 
corpului va ridica o parte din greutatea care apasă 
pe piciorul drept 
(opus). Până acum, 
mișcarea a fost mini- 
mă. Ea trebuie să 
provină din sacrum 
(nu te lăsa condus de 
umeri). Urmăreşte să 
îți păstrezi relaxarea 
capului și a gâtului. 
Mai presus de toate, 
nu îţi înclina corpul. 
Nu putem sublinia 
îndeajuns această 
necesitate. 


6. Când ajungi să îţi simţi 
întreaga greutate pe 
piciorul stâng, lasă-ţi 


După ce ai practicat 
extensia pe partea 
piciorul drept să alu- stângă, târâie-ţi piciorul 
nece în faţă, pe o drept în faţă. 


127 


Atingerea Cuantică: Transformarea esenței 


distanță de circa jumătate din lungimea tălpii 
(aproximativ 10-15 centimetri, în funcţie de lun- 
gimea tălpii tale). 


7. Repetă apoi acest proces cu partea opusă a corpului. 
Amintește-ţi că nu este vorba de un proces de 
legănare a corpului, ci de alungire efectivă. Miş- 
carea poate fi comparată într-o anumită măsură cu 
mersul pe picioroange, în sensul că întreaga 
greutate a corpului este purtată când pe o parte, 
când pe cealaltă. 


8. După ce ai practicat 
astfel patru pași târâiți, 
deschide ochii, nu te 
mai focaliza asupra res- 
piraţiei Esenţei și începe 
să mergi mai rapid, cu 
pași naturali. Urmărește 
să nu cazi din nou în 
vechile obișnuinţe le- 
gate de mers. Lasă-ţi 
corpul și braţele să facă 
mișcările pe care le 
doresc. Foarte mulți 
oameni descoperă că 
dacă îşi lasă brațele să 
se miște așa cum doresc 


z j Alungeşte-ți jumătatea 
(fără să le mişte din dreaptă a corpului și 
obişnuinţă), acestea se  târâie-ţi piciorul stâng în 


balansează la unison. faţă. 

Ai observat vreodată un copil alergând pentru prima 
dată? De regulă, braţele sale au tendinţa să se balanseze 
în aceeaşi direcție, iar mișcările sale nu sunt influențate de 
memorie. Ele nu sunt încă diferenţiate sau organizate pentru 
a opera după anumite tipare familiare, indiferent de nevoile 
reale ale mișcării. Pe măsură ce mersul tău se va accelera, 
braţele vor începe să se balanseze în maniera lor obișnuită, 
dar chiar și această reacţie este învățată, nu spontană. În 
mod normal, mișcările ar trebui făcute pentru că sunt în 
armonie cu noi, nu din memorie sau pentru că le 
considerăm normale. Lasă-ţi corpul să înveţe din nou să 
meargă și să se ancoreze în momentul prezent, nu în 
amintirile sale din trecut. 


Curgerea înainte 


Beneficii 


Acesta este unul din cele mai complexe exerciţii din 
această gamă. El este extrem de util pentru eliberarea 
tensiunilor la nivelul coloanei vertebrale și pentru lărgirea 
spaţiului dintre vertebre. Dacă vei practica în mod corect 
exercițiul (fiind atent mai degrabă la fluxurile energetice 
decât la mișcările propriu-zise), vei constata că el îţi va 
influenţa în mod considerabil felul în care mergi și în care 
execuţi alte mişcări. În plus, îţi va oferi numeroase 
informaţii legate de fluxurile energetice care trec prin corpul 
tău și despre zonele corporale blocate, precum și despre 
felul în care poţi debloca aceste zone. 

Exerciţiul constă într-o aplecare înainte cu genunchii 
drepţi (dar nu rigizi), ca și cum ţi-ai propune să îţi atingi 
degetele de la picioare. Cheia succesului în cazul acestui 
exercițiu constă în urmărirea fluxurilor energetice. În timp 
ce „curgi“ înainte, există două zone corporale care au 
tendinţa să se elibereze de tensiuni, în funcție de mișcarea 
în jos sau în sus pe care o execuţi. Prima zonă este cuprinsă 
între omoplaţi și a șasea vertebră toracică (T6), iar a doua 
este zona sacrumului. 

Fii cu deosebire atent la separarea dintre jumătatea 
superioară și cea inferioară a corpului. Înainte de a-ţi începe 
„curgerea“, conștientizează această separație. Ea poate fi 
accentuată în timpul expiraţiei prin apropierea uşoară a 
ombilicului de șira spinării după conectarea la fluxul 
energetic care îţi trece prin corp. 


Nu uita: 


În timpul acestui exerciţiu, trebuie să fii cu deosebire 
focalizat asupra experienţei și asupra momentului prezent. 
Nu-ţi face griji în ceea ce privește amploarea mișcării. 
Observă doar cum te simţi și cât de mult se detensionează 
fiecare vertebră în parte. Cu cât vei executa exerciţiul mai 
lent, cu atât mai interesantă va deveni experienţa. La un 
moment dat, vei descoperi că nu ai nicio idee la ce distanţă 
de podea se află mâinile tale, dar nu-ţi va mai păsa de acest 
lucru. Picioarele devin înrădăcinate în sol, iar fluxul ener- 
getic te conduce într-o călătorie fără sfârșit prin corpul tău. 

Curgerea înainte pas cu pas 


1. Incepe prin a aplica exerciţiul înrădăcinării (vezi 
pagina 98). 


Un sfat: nu uita să îţi extinzi rădăcinile, astfel încât 
fluxul energetic care îţi trece prin corp și iese prin creștetul 
capului să fie cât mai consistent. În ultimă instanţă, la el 
se referă „curgerea“ care dă numele exerciţiului. 

Cu cât vei conștientiza mai plenar separaţia dintre cele 
două jumătăţi ale corpului (cea superioară și cea inferioară), 
cu atât mai uşor va deveni acest exerciţiu. De aceea, începe 
prin a deveni conștient de fluxul descendent care pleacă 
din sacrum. Gândește-te că de acesta atârnă o greutate de 
50 de kilograme. Focalizează-ţi atenţia asupra călcâielor și 
declanșează astfel fluxul energetic. 


2. Incepe procesul de „curgere“: 


a. Lasă-ţi coloana să se aplece înainte, vertebră cu 
vertebră, începând cu prima vertebră cervicală 
(de la nivelul gâtului). În tot acest timp, păstrează 
sentimentul înrădăcinării în sol (la nivelul 
călcâielor), dar și al greutăţii care îţi atârnă de 
sacrum. Singura zonă care acţionează este cea 
cuprinsă între omoplaţi, ca și cum capul și gâtul 
ar fi desprinse de această zonă (îţi reamintim de 
asemenea că toate mișcările se fac exclusiv în 
timpul expiraţiei). 


b. Nu te gândi cât de departe împingi mișcarea sau 
care va fi finalitatea ei. Fii cât mai prezent în 
mijlocul acestei experiențe şi lasă-ţi fiecare 

vertebră a coloanei să se elibereze de tensiuni. 
După ce vei învăţa tehnica de Eliberare a 
aburului din capitolul 7, o vei putea aplica 
mușchilor situați de o parte și de alta a 
vertebrelor cervicale, fapt care va lărgi și mai 
mult spaţiul dintre acestea. 


c. Pe măsură ce avansezi către a doua zonă, 
eliberând succesiv vertebrele toracice, imagi- 
nează-ţi întregul bazin energetic situat în partea 
din spate a taliei. Cu fiecare nouă expiraţie, 
conștientizează fluxul descendent care pleacă 


Zona dintre omoplaţi 
controlează întinderea 
vertebrelor cervicale. 


dinspre sacrum către călcâie 
şi permite porțiunii din co- 
loana vertebrală pe care o 
rulezi să se alungească în 
partea opusă (ascendentă). 
Această conștientizare este 
cu deosebire utilă atunci 
când ajungi la partea lom- 
bară a coloanei vertebrale 
sau la orice zonă care este 
blocată şi / sau tensionată. 


Un sfat: în timpul 
acestei mișcări, mulți practi- 
canţi au tendinţa greșită de 
a-și ridica sacrumul, prac- 
ticând  elongaţia dintr-un 
unghi incorect şi pierzând 
astfel senzaţia de înrădă- 
cinare. Îți reamintim în 

această direcţie că toate 
mișcările trebuie să ţină cont 
de separaţia dintre sacrum și 
a cincea vertebră lombară 
(L5). Fluxurile energetice 
care pleacă din sacrum 
coboară către sol, iar cele 
care pornesc de la a cincea 
vertebră lombară sunt ascen- 
dente, alungind jumătatea 
superioară a corpului şi 
creând un spaţiu suplimentar 
între oasele întregii structuri 
fizice. 

Pe toată durata exer- 
cițiului, focalizează-ţi atenția 
asupra fluxurilor energetice 
și nu uita de punctul Esenţei. 


Elongațiile 


Scripetele din zona 
sacrală controlează vertebrele 
spatelui 


Dacă uiţi de acesta din urmă, oprește imediat mișcarea și 


conștientizează-l din nou. Dacă poţi regăsi cu această ocazie 


fluxurile energetice, continuă-ţi mișcarea în jos. Dacă nu, 


revino la poziţia verticală. 


3. Revenirea la poziţia verticală: 


a. Pentru a reveni, tot ce trebuie să faci este să 


inversezi procesul. Atenţia rămâne focalizată 


asupra sacrumului. Reașează-ţi vertebrele la loc, 


începând de jos în sus. Continuă să conștientizezi 


fluxurile energetice. 

b. Lasă-ţi spatele să revină la poziţia verticală, iar 
în final fă același lucru şi cu vertebrele cervicale. 
Când ai ajuns la nivelul gâtului, focalizează-ţi 
asupra lui atenţia periferică, până când capul 
ajunge din nou în poziţie verticală. 


4. În continuare, începe să mergi conștient (începe 
direct cu pasul 4 al exerciţiului mersului conștient). 
a. Înainte de a-ţi târâi pașii, ai grijă să îţi întinzi o 
jumătate laterală a corpului și să îţi apropii tălpile. 
Nu uita: atât timp cât nu te vei ambiţiona să te apleci 
prea tare în faţă, acest exerciţiu îți va permite o detensionare 
fantastică a spatelui și a gâtului. Dacă te-ai aplecat prea mult 
în faţă şi îţi vine greu să revii lent la poziţia verticală, 
îndoaie-ţi puţin genunchii sau pune capăt exerciţiului. Nu 
forţa niciodată mișcările. Într-o primă fază, extensia coloanei 
vertebrale va echivala cu pătrunderea într-un „teritoriu nou“ 
şi îți va provoca anumite tensiuni, dar acestea nu trebuie 
să depășească nicio clipă senzaţia de disconfort (nu trebuie 
să devină dureroase). Dacă durerea devine prea ascuţită, 
înseamnă că te-ai ambiţionat prea tare și că ai împins 
mişcarea prea departe. În acest caz, încheie exerciţiul sau 
roagă pe cineva să te ajute să te îndrepți. 


Curgerea înainte din poziţia șezând: 

o alternativă pentru curgerea înainte 

din poziţia în picioare 

Dacă nu poţi sta în picioare (dintr-un motiv sau altul), 
ai alternativa de a practica acest exerciţiu în poziţia șezând 
pe un scaun sau chiar pe un fotoliu. Aplică înrădăcinarea 

la nivelul tălpilor sau al sacrumului. Cultivă senzaţia că de 
sacrum îţi atârnă o greutate. În rest, exerciţiul este identic. 
La fel ca în cazul de dinainte, ceea ce contează este să nu 
forțezi nicio clipă aplecarea înainte. Chiar dacă nu îţi apleci 
capul decât doi milimetri, dacă ai sesizat fluxul energetic 
şi apoi ai revenit în poziţia verticală, înseamnă că exerciţiul 
ţi-a reușit. Unicul scop al exerciţiului este conştientizarea 
fluxurilor energetice care îţi trec prin corp atunci când 
execuţi aceste mișcări. 


Curgerea înainte din poziția șezând: 
pas cu pas 


È e 
Le 


Curgerea înainte din poziția Apleacă-ţi lent capul și gâtul 
șezând: începe prin a practica în fată. 
exercițiul înrădăcinării. 


Procesul începe exact la fel ca în cazul exerciţiului 
înrădăcinării practicat în poziţia șezând (pagina 98): 

1. Relaxează-ţi întregul corp. 
2. Imaginează-ţi că îţi cresc rădăcini. 


3. Conectează-te cu fluxul energetic. Conștientizează 
ascensiunea acestuia prin corp și ieșirea prin 
creștetul capului. 


a. La modul ideal, ar trebui să simţi în permanenţă 
acest flux, indiferent dacă stai în picioare, 


șezând, culcat pe spate sau pe burtă. 


Când capul și gâtul sunt După ce te-ai aplecat 
plenar relaxate (înclinate în suficient de mult înainte, atât 
față), începe să îţi apleci cât să te simţi confortabil, 
inclusiv spatele. începe să revii la poziţia 

verticală. 


4. Apleacă-ţi din ce în ce mai mult capul și gâtul 
înainte, ghidând mișcarea din zona omoplaţilor. 
Când nu mai poţi avansa cu această mișcare, 
continuă să te apleci înainte, dar ghidând mișcarea 

din zona sacrumului. În tot acest timp, conşti- 
entizează fluxurile energetice. Dacă nu mai poţi 
avansa, începe mișcarea inversă (de revenire la 
poziţia verticală). 


5. După ce ai revenit la poziţia verticală, ridică-te în 
picioare și practică mersul conştient (dacă poţi face 
acest lucru). 


Elongaţia cu ajutorul unei mingi de 
tenis 


Acest exerciţiu este un test perfect pentru cultivarea 
senzaţiei de dizolvare. La fel ca în cazul tuturor exerciţiilor, 
accentul trebuie pus pe fluxul energetic și pe senzațiile 
corporale, astfel încât să descoperi noi modalități de a te 
deschide şi de a te elibera de tensiuni. 


Inceperea exerciţiului 


Folosește o minge de tenis nouă sau aproape nouă. 
Exerciţiul trebuie să fie o provocare pentru corp, dar dacă 
ajungi la faza de spasme musculare sau dacă senzația de 
disconfort devine insuportabilă, alege o minge mai mică sau 
mai moale. 


Notă: exerciţiul este foarte dificil. Nu numai că 
exercită o anumită presiune asupra unor mușchi ai spatelui 
care stau aproape tot timpul încordaţi, dar presează asupra 

întregii coloanei vertebrale. De aceea va trebui să îţi relaxezi 
la maxim nu doar coloana, ci întregul corp. 


La început, exerciţiul ţi se poate părea destul de 
intimidant, dar schimbările pe care le provoacă în corp sunt 
uimitoare. Pe măsură ce corpul tău va învăţa să se relaxeze 
și să se elibereze de tensiuni, exerciţiul ţi se va părea din 
ce în ce mai confortabil, ba chiar vei începe să îl practici 
cu un entuziasm din ce în ce mai mare. 


Elongaţia cu ajutorul unei mingi de 
tenis: pas cu pas 


1. Întinde-te pe spate şi aplică o scanare a solului. 


2. Pe expiraţie, ridică-ţi genunchii, câte unul pe rând, 
până când amândoi ajung să fie ridicaţi. 
3. Plasează o minge de tenis între scapulă și coloana 


vertebrală. Mingea va fi astfel situată chiar sub 
mușchii romboizi. Mingea nu trebuie să preseze 


Plasarea mingii de tenis pe mușchiul dintre omoplat 
şi şira spinării 

asupra şirei spinării sau asupra omoplatului; de 
aceea, modifică-i poziţia dacă este necesar. Ea 
trebuie plasată în apropierea treimii inferioare a 
omoplatului. 


4. Întinde-ţi lateral braţul şi ridică antebraţul puţin 
deasupra capului. Dacă nu atinge solul, îl poți 
sprijini de o pernă. Pe măsură ce umărul și mușchii 
pieptului se relaxează, în mod normal antebraţul ar 
trebui să poată ajunge să se sprijine de sol. 


5. Rămâi în această poziţie și aplică respiraţia Esenţei 
timp de cel puţin cinci minute. Cu cât vei rămâne 
mai mult timp în ea, cu atât mai profunde vor fi 
schimbările corporale. 


g 


Dacă antebraţul nu atinge solul, poți plasa 


o pernă sub el. 


Notă: scopul acestui exercițiu este de a-ți detensiona 
la maxim zona din jurul mingii de tenis și de a conștientiza 
fluxul energetic care trece dincolo de acest obstacol, 
curgând de-a lungul spatelui către creștetul capului. 

6. După ce ai terminat exerciţiul pe o parte, schimbă 


poziţia mingii de cealaltă parte a coloanei. 


Notă: cele două părţi laterale acumulează tensiuni 


diferite, întrucât noi ne folosim inegal mușchii. De aceea, 


detensionarea uneia dintre cele două părţi laterale se poate 


dovedi relativ ușoară, în timp ce detensionarea celeilalte se 


poate dovedi aproape imposibilă. Oricum ar fi, nu-ţi face 


probleme prea mari. Lasă lucrurile să evolueze în ritmul lor. 


Elongaţia cu ajutorul unei mingi de 
tenis: poziţii alternative 


si 


Elongaţia cu ajutorul unei 
mingi de tenis: plasează 
mingea pe mușchiul dintre 


omoplat și coloana vertebrală. 


Dacă exerciţiul ţi se 
pare prea dificil în poziţia 
culcat, îl poţi practica stând 
în picioare și sprijinindu-te 
de un zid. Cu cât corpul tău 
va fi mai înclinat, cu atât 
mai mare va fi presiunea 
exercitată de minge, și impli- 
cit provocarea pentru corp. 
Ai grijă ca tălpile să se 
sprijine ferm de sol și să nu 
alunece, pentru a nu cădea. 
De asemenea, poţi practica 
acest exerciţiu stând pe un 
scaun cu spătar și plasând 
mingea între spate și spătar. 

Aceasta este însă posibilitatea care oferă provocarea cea 
mai redusă pentru corp. 


Elongaţia cu ajutorul prosopului 


Scopul acestui exerciţiu este de a lărgi spaţiul interior și 
de a ne alungi corpul. Dacă ne așezăm pe un prosop sau pe 
un alt obiect, acesta modifică felul în care ne conectăm la 
fluxurile energetice și fizice din corp. De aceea, exerciţiul ne 
ajută să observăm mai bine undele energetice care ne trec prin 
corp. În cadrul acestui exerciţiu, noi creăm în calea fluxului 
energetic un obstacol artificial, respectiv un prosop rulat. 


Elongaţia cu ajutorul prosopului: pas 
cu pas 


Începerea exerciţiului: la un prosop mare de baie și 
împăturește-l pe lungime (o dată sau de două ori), apoi 
rulează-l strâns. În final, prosopul ar trebui să aibă un 
diametru de 10-15 centimetri și lăţimea mai mult sau mai 
puţin egală cu cea a spatelui tău. 

Fiecare poziţie succesivă a prosopului va genera o 
percepţie diferită a fluxului energetic. Cele patru poziţii 
(atunci când stai pe spate) sunt: 

A. Cu prosopul sub cap 

B. Cu prosopul sub gât 

C. Cu prosopul sub omoplaţi (la nivelul sfârcurilor) 

D. Cu prosopul sub sacrum 

Rulează un prosop mare de Rulează cât mai strâns 

baie, astfel încât lăţimea lui prosopul, astfel încât să aibă 

să fie aproximativ egală cu un diametru de aproximativ 
cea a spatelui tău. 10-15 centimetri. 


(e 


A. Prosopul este aşezat sub B. Prosopul este aşezat sub 
cap. Braţele sunt aşezate pe gât. Braţele sunt așezate pe 
lângă corp. lângă corp. 

C. Prosopul este așezat sub omoplați. Braţele sunt 
orientate în sus. 


D. Prosopul este aşezat sub sacrum. Braţele sunt 


orientate în sus. 


. Incepe prin a face o scanare a solului. Observă ce 
senzaţii corporale simţi, astfel încât să le poţi 
compara cu cele de după executarea exerciţiului. 


2. Practică respirația Esenţei. Obișnuiește-te întot- 
deauna cu această respiraţie, înainte de a trece la 


celelalte aspecte ale oricărui exercițiu din această 
gamă. 

3. Pe expiraţie, ridică-ţi pe rând genunchii (ca și cum 
i-ar ridica trăgând de rotulă în sus), târând călcâiele 
la sol. Degetele de la picioare rămân relaxate. Cel 
mai bine este să practici acest exerciţiu cu picioarele 
goale. 


4. Când amândoi genunchii sunt ridicaţi, plasează 
prosopul rulat sub cap (poziţia A), chiar sub occipital, 
astfel încât partea din spate a craniului să se sprijine 
de el. După ce ai așezat prosopul, adu-ţi din nou 
mâinile pe lângă corp. 


Un sfat pentru așezarea prosopului: dacă te simţi 
neconfortabil în această poziţie sau dacă bărbia îți apasă 
pe piept, desfă puţin prosopul, până când senzaţia devine 
mai agreabilă. Totuşi, o anumită presiune trebuie să rămână 
(prosopul trebuie să reprezinte o anumită provocare pentru 
corp). 


5. Conștientizează fluxul energetic pe care îl creează 
respiraţia Esenţei (dinspre sacrum către creștetul 
capului). 


a. Nu lăsa fluxul energetic să se oprească la nivelul 
creștetului capului; lasă-l să treacă dincolo de 
acesta, ca şi cum ar ieşi din corp. Cu fiecare 
respiraţie nouă, corpul se regenerează, ampli- 
ficând fluxul energetic. Conștientizează acest 
flux până când începi să te simţi confortabil pe 
întregul lui traseu (de la sacrum până în creștetul 
capului și mai departe). 

. Observă felul în care influenţează fluxul energetic 


prosopul rulat de sub cap (care acţionează ca un 
obstacol în calea fluxului). Fiecare parte a acestui 
exerciţiu va amplifica diferite aspecte ale fluxului 
energetic și reacţia ta față de acesta: fie de 
cramponare de presiunea provocată de prosop, fie 
de conștientizare a curgerii fluxului dincolo de 
acesta. 


. Dacă ai reușit să simţi plenar fluxul energetic de la 


sacrum până în creștetul capului, eliberându-ţi astfel 
zona corporală a capului de tensiuni, scoate 
prosopul de sub cap. 


„ Pe expiraţie, coboară pe rând genunchii. Mișcarea 


este condusă de călcâie, care se târăsc la sol, în 
timp ce degetele de la picioare sunt trase înapoi. 


a. Întinde-ţi cât mai mult picioarele în faţă, ca și 
cum ai împinge un obiect cu ele. În acest fel, 
îți vei întinde oasele picioarelor și vei facilita 
fluxurile energetice care trec prin ele dinspre 
zona inferioară a spatelui până la călcâie. 


După ce ţi-ai întins ambele picioare, practică din 
nou o scanare a solului. 


a. Conştientizează diferenţele dintre senzațiile de 
dinainte și cele de după practicarea exerciţiului. 


Repetă întregul exerciţiu (pașii 1-9), dar de data 
aceasta plasează prosopul sub gât (poziţia B). 

Poziţia prosopului: Atunci când prosopul este așezat 
sub gât, apare o senzaţie de tracţiune, capul fiind suspendat 
deasupra prosopului. Umerii trebuie să se sprijine 
confortabil de prosop, iar capul trebuie să atârne pe spate. 
El nu trebuie să atingă solul, dar trebuie totuși să se simtă 
confortabil în această poziţie. Dacă senzaţia este de 
disconfort, modifică poziţia prosopului. În final, readu 
braţele pe lângă corp. 

Înainte de a face scanarea solului (pasul 9), scoate 
prosopul de sub gât. 


11. Când ai terminat, coboară pe rând picioarele și fă 
o nouă scanare a solului. 


12. Repetă întregul exerciţiu (pașii 1-9), dar de data 
aceasta plasează prosopul sub spate, la nivelul 
sfârcurilor (poziţia C). Dacă este necesar, modifică 
diametrul prosopului rulat, astfel încât poziţia să fie 
o provocare pentru corp, dar senzaţia de disconfort 
să nu fie excesiv de mare, astfel încât să nu te poţi 
relaxa deloc. 


Un sfat referitor la poziţie: de data aceasta, braţele 
trebuie ridicate în sus, deasupra umerilor, cu antebraţele 
ridicate în sus (coatele sunt îndoite). Dacă această poziţie 
se dovedeşte prea neconfortabilă sau dacă mâinile nu ajung 
la sol, ci rămân suspendate în aer, îţi poţi sprijini antebraţele 
de două perne sau le poţi așeza pe piept. 


13. Aplică respiraţia Esenţei și conștientizează felul în 
care îți modifică acest obstacol capacitatea de a 
percepe fluxul energetic care îți trece prin corp. 

După ce ai conștientizat plenar fluxul energetic și 
ti-ai detensionat zonele rigide ale corpului, scoate 
prosopul de sub spate. 


Dacă este necesar, sprijină-ţi antebraţele pe două perne. 


14. Pe expiraţie, coboară pe rând picioarele la sol, cu 
călcâiele în faţă. 


15. Repetă pașii 1-9, dar de data aceasta plasează 
prosopul sub sacrum (poziţia D). 


Poziţia prosopului: modifică diametrul prosopului 
astfel încât poziţia să fie o provocare pentru corp, dar 
senzaţia de disconfort să nu fie excesiv de mare. Pelvisul 
trebuie să fie ușor ridicat de la sol, în timp ce spatele 
coboară lin până ajunge să se sprijine de podea. Prosopul 
nu trebuie să fie atât de jos încât să creeze o presiune prea 
mare asupra coccisului. Dacă prosopul este așezat prea sus, 
coccisul tinde să atingă pământul, iar spatele se curbează 
și devine concav. Această poziţie este incorectă. Partea 
inferioară a spatelui trebuie să fie doar ușor curbată în jos 
şi cât mai deschisă. 

16. 


17; 


18. 


19. 


20. 


2]: 


22: 


23. 


Braţele sunt ridicate deasupra umerilor, cu coatele 
îndoite. Aplică respiraţia Esenţei. 


Pe expiraţie, conștientizează fluxul energetic și 
sesizează influenţa noului obstacol în calea undei 
energetice. 


Practică acest exercițiu până când îţi vei detensiona 
toate zonele blocate. În mod normal, în final ar 
trebui să simţi plenar fluxul energetic care circulă 
de la sacrum până în creștetul capului. 


După ce simţi că ai terminat, ridică-te ușor și scoate 

prosopul de sub sacrum. 

Readu braţele pe lângă corp. Pe expiraţie, coboară 

pe rând genunchii (cu călcâiele înainte), până când 

ambele picioare ajung să se sprijine de sol. 

Fă o nouă scanare a solului și observă schimbările 

pe care le-a produs exerciţiul la nivelul percepţiilor 

tale. 

Ridică-te din nou în poziţia șezând. 

a. Aplică de câteva ori respiraţia Esenţei în această 
poziţie, și abia apoi ridică-te în picioare. 


Fă câţiva pași prin cameră şi bea puţină apă. 


Notă: îndeosebi la început, acest exerciţiu trebuie să 


dureze 15-20 de minute (circa 5 minute pentru fiecare 


poziţie). Nu te grăbi să treci de la o secţiune la alta a 


exerciţiului. Scopul lui este să înveţi cum susţine corpul tău 


tensiunile și cum se poate elibera de ele, astfel încât să se 


deschidă mai mult în faţa fluxului energetic. 

După ce ai practicat exerciţiul de mai multe ori, îi poţi 
scurta durata renunțând la scanările solului dintre secţiuni. 
Cu această ocazie, percepțiile pe care le vei simţi se vor 
schimba (lucru care nu este nici bine, nici rău; este pur și 
simplu diferit). De asemenea, dacă dorești poţi practica mai 
mult timp o singură poziţie, pentru a-ţi detensiona zona 
respectivă. 


Spirala ascendentă și descendentă: 
urmărirea fluxului energetic al 
Pământului 


În timp ce observă mișcările energiei prin sistemul lor, 
foarte mulţi oameni remarcă faptul că aceasta se deplasează 
în spirale. Acest lucru este demonstrat inclusiv de 
numeroasele spirale care există în natură, cum ar fi cea a 
cochiliei unui melc. Şi noi putem simţi aceste fluxuri 
spiralate în interiorul nostru. Pentru a conștientiza mai bine 
acest proces, ne putem mișca fizic în spirală în timp ce 
coborâm din poziţia în picioare în poziţia șezând cu 
picioarele încrucișate, iar apoi înapoi. Cu cât vom 
conștientiza mai profund aceste fluxuri spiralate în interiorul 
nostru și cu cât ne vom identifica mai mult cu ele, cu atât 
mai ușor va deveni accesul nostru la ele. 

Direcţia în care evoluează aceste spirale este mai puţin 
importantă; ceea ce contează este să observăm curgerea în 
spirală a energiei. 

Acest exerciţiu necesită o anumită practică. La fel ca 
în cazul tuturor exerciţiilor, dacă simţi că el se dovedește 
prea dificil pentru corpul tău, nu îl practica sau modifică-l. 
Orice mișcare poate fi o ocazie de a descoperi fluxul 
energetic care stă la baza ei. 


Spirala ascendentă și descendentă: pas 
cu pas 


Ai observat vreodată cum se aşează un câine? De 
regulă, el privește în jur și apoi începe să se rotească lent 
într-un cerc până când se aşează complet. În cadrul 
exerciţiului de faţă, noi îi vom imita mișcările. Dacă dorești, 
poţi practica acest exerciţiu într-o manieră mai simplă, 
profitând oricum de pe urma lui. Prima variantă pe care o 
vom prezenta este cea mai dificilă, după care vom indica 
o variantă mai uşoară a lui, dar care permite în egală măsură 
experimentarea mișcării în spirală a energiei. 

Exerciţiul poate fi practicat pornind de la poziţia în 
picioare sau șezând, dar cei mai mulţi dintre oameni 
consideră că este mai ușor să pornească de la poziţia 
şezând. 

1. Așează-te la sol, cu picioarele încrucișate. 


2. Incepe să practici respiraţia Esenţei. 


3. Pe una din expiraţii, începe etapa în mișcare a 
exerciţiului. Pentru aceasta este nevoie de o expiraţie 
sau două. Mișcarea reprezintă o elongaţie a fluxului 
energetic. 

Spirala ascendentă 1 Spirala ascendentă 2 


Spirala ascendentă 3 Spirala ascendentă 4 

Spirala ascendentă 5 Spirala ascendentă 6 


Spirala ascendentă 7 Spirala ascendentă 8 

4. Execută o mișcare în 
spirală, sprijinindu-te 
de mâini ori de câte 
ori este necesar, 
până când ajungi să 
te ridici în picioare. 

O metodă alternativă: 

Începe să te învârți lent în 
cerc, începând din poziţia în 
picioare. Lasă-te pe vine și 
aşează-te treptat la sol. In- 
versează apoi procesul. Nu te 


gândi să execuţi o spirală 

perfectă. Singurul lucru care Spirala ascendentă 6 
contează în cadrul acestui 

exerciţiu este să îţi faci o idee legată de mișcarea în spirală 
şi de fluxul energiilor în timp ce te ridici sau cobori la sol. 
Dacă simţi nevoia, sprijină-te de un scaun sau de o altă 
proptea. 


5. Repetă de mai multe ori această mișcare, din poziţia 
șezând în poziţia în picioare. Fii cu deosebire atent 
la poziţia capului și a gâtului. 


Un sfat: nu te lăsa condus de cap atunci când te ridici 
(ca şi cum cineva te-ar trage în sus de el). Lasă-te condus 
de picioare. Rotește-te în direcţia piciorului aflat în interior 
(atunci când stai cu picioarele încrucișate). 


6. In continuare, lucrurile devin relativ ușoare. Revino 
din poziţia în picioare în poziţia șezând. Execută 

mișcarea în spirală în direcţia opusă celei în care 
te-ai ridicat. 


Un sfat: Nu te grăbi, întrucât s-ar putea să ameţești. 


Notă de avertisment: fii foarte atent și sprijină-te de 
braţe ori de câte ori simţi nevoia. Dacă exercițiul ţi se pare 
prea dificil, nu îl practica! Există şi alte modalităţi de a te 
ridica şi de a te așeza la sol, mai puţin dificile, dar care te 
pot ajuta să simți fluxul energetic. 


Spirala descendentă 1 Spirala descendentă 2 

Spirala descendentă 3 Spirala descendentă 4 


Spirala ascendentă 5 Spirala ascendentă 6 

O altă mișcare în spirală 
1. Începe să practici respiraţia Esenţei. 


2. Expiră şi începe să mergi lent în spirală, îndoind 
treptat genunchii, până când ajungi să stai în patru 
labe. Continuă să te rotești lent până când ajungi 
să stai într-o poziţie șezând. 


3. Continuă să practici respiraţia Esenţei şi începe 
gradat mișcarea ascendentă, de ridicare în poziţia 
verticală (numai pe expirație). 


Notă: mai întâi, vei ajunge din nou în patru labe, apoi 
în poziţia ghemuit, și abia apoi în picioare. 


4. Poţi practica mișcarea în spirală în orice direcţie. 
Capul și gâtul trebuie să rămână ușor înclinate până 
când ajungi din nou în poziția verticală. 


Un sfat: Dacă este executat corect, exerciţiul conduce 
la o elongaţie a întregului corp. La început, te poţi sprijini 
de un scaun sau de un perete pentru a te echilibra. Ori de 
câte ori practici unul din exerciţiile din această gamă, este 
important să te simţi în permanenţă în siguranță. 


Dacă dorești, îţi poţi inventa propriile variante ale 
exerciţiului. Ca de obicei, scopul lui este de a te ajuta să 
îți descoperi propriile fluxuri energetice interioare. 

Micromișcările 


Scopul unei micromișcări este de a realiza un set de 
mișcări minuscule, combinate cu respiraţia Esenţei, și de 
a simţi fluxurile energetice din corp. 

Exerciţiul contribuie la crearea unei independenţe a 
mișcărilor între jumătatea superioară şi cea inferioară a 
corpului, la fel ca în cazul dansurilor hula. În ultimă 
instanţă, aceste mişcări fizice nu trebuie să depăşească doi 
centimetri, sau chiar mai puţin. Scopul lor este de a 
descoperi și de a te conecta cu fluxurile energetice cor- 
porale create de respiraţia Esenţei. 

În timp ce practici acest exerciţiu, poţi asocia 
detensionarea celor cinci diafragme cu conștientizarea 
fluxurilor energetice. Aceasta este varianta mai avansată a 
exerciţiului. 

În sine, exerciţiul permite mișcarea oaselor șezutului 
cu ajutorul mușchilor fesieri. Această mișcare este însoțită 
de mici mișcări ale pelvisului, independente de jumătatea 
superioară a corpului. 


Micromișcările pas cu pas 


1. Așează-te pe marginea unui scaun, astfel încât să 
îți poţi simţi cu uşurinţă oasele șezutului. Spatele 
trebuie să stea drept, dar să nu fie rigid. Capul și 
gâtul trebuie să fie relaxate și ușor înclinate în jos. 
Braţele se odihnesc relaxate în poală. (Pentru a-ţi 
găsi oasele şezutului, așează-te cu mâinile sub fund, 

cu palmele orientate în sus. În această poziţie, oasele 
şezutului vor apăsa direct pe palmele tale. Înainte 
de a începe exerciţiul propriu-zis, scoate-ţi mâinile 
de sub fund și așează-le confortabil în poală). 


2. Incepe să practici respiraţia Esenţei. ţi reamintim 
că toate mișcările trebuie realizate pe expiraţie. 


Pentru a-ţi găsi oasele Aşează-te pe marginea 
şezutului, așează-te uşor scaunului, cu braţele pe 
peste palme. lângă corp. 


(Nu uita să scoţi palmele de 
sub fund atunci când începi 
exercițiul propriu-zis!) 


3. Pe expiraţie, apasă în jos osul stâng al șezutului (va 
urma apoi cel drept). Aceasta este o mișcare de 
alungire concretă (nu virtuală). 

a. Chiar dacă mișcarea este executată corect, ea nu 
poate fi practic observată din exterior, întrucât 
mișcarea propriu-zisă nu depăşeşte câţiva mili- 
metri. În cel mai bun caz, ea poate fi observată 
la nivelul genunchilor, întrucât odată cu osul 
stâng al șezutului, piciorul stâng se alungește la 
rândul lui. Ai grijă să nu-ţi înclini corpul în 
partea respectivă. Conștientizează cel mult 
alungirea taliei pe partea stângă, care ţi-ar putea 
ridica torsul în cazul în care ai urmări acest flux 
energetic. 


b. Relaxează-te cu fiecare nouă expiraţie. Ai opți- 
unea de a executa mișcarea de extensie gradat 
(sacadat), câte puţin pe fiecare expiraţie, sau de 
a-ţi relaxa în totalitate pelvisul pe inspiraţie și de 
a apăsa din nou osul de scaun la următoarea 
expiraţie. Ambele variante au avantajele lor. Prin 
relaxarea pelvisului între expiraţii poţi învăţa 
cum să îţi relaxezi mușchii din jurul pelvisului 
şi poţi conștientiza mai ușor calitatea fluxurilor 
energetice generate de această mișcare. Pe de 
altă parte, dacă practici mișcarea sacadată cu 
fiecare nouă expiraţie (fără a relaxa pelvisul în 
timpul inspiraţiilor), vei învăţa cât de departe poţi 
împinge elongaţia osului șezutului, care va 
genera o prelungire a elongaţiei de-a lungul 
întregului corp. Procedeul este foarte plăcut, 
dacă te-ai obişnuit cu ideea. 

4. După ce ai terminat cu partea stângă, repetă 
exerciţiul pe partea dreaptă a corpului. 


a. Este interesant de remarcat că cele două părți 
oferă senzaţii diferite. De regulă, una dintre ele 
va avea o deschidere mai mare și se va alungi 
în mod natural mai mult decât cealaltă. Acest 
lucru se datorează faptului că noi nu ne folosim 
în mod egal de mușchii noștri și de cele două 
jumătăţi ale corpului. Această tendinţă creează 
diferite obișnuinţe corporale, dintre care unele 
sunt bune și altele sunt rele. Primele induc o 
stare de relaxare, iar celelalte o stare de stres. 


Notă: dacă ești stângaci sau dreptaci, acest lucru se 
va reflecta în ușurința mișcării pe partea cores- 
pondentă a corpului. Reantrenarea corpului în 
sensul unei flexibilități și al unui echilibru mai 
plenar între cele două părți face parte integrantă din 
procesul de reducere a stresurilor acumulate în 
organism și de facilitare a mișcărilor sale în general. 


5. Dacă ai realizat micro-mișcările pe ambele părți ale 
corpului de patru sau de cinci ori, apasă osul stâng 
al şezutului pe prima jumătate a expiraţiei și osul 
drept pe a doua jumătate. În acest fel, îţi vei muta 
gradual greutatea și focalizarea de la partea stângă 
la partea dreaptă a corpului, și invers. După ce ai 
practicat trecerea de la partea stângă la cea dreaptă 
a corpului, practică aceeași trecere de la partea 

dreaptă la cea stângă. Este uimitor cât de diferite 
sunt percepțiile atunci când treci de la o parte la 
cealaltă. 


6. În continuare, aplică micro-mișcarea osului pubian 
către partea din faţă a corpului (din nou, pe 
expiraţie şi continuând să aplici respiraţia Esenţei). 
Mișcarea nu va depăși câțiva milimetri și va genera 
o elongaţie către partea din faţă. Încearcă această 
mișcare de patru sau de cinci ori. 


7. Realizează aceeași mișcare, dar orientată către 
spate. Nici această mișcare nu va depăși câţiva 
milimetri, dar va genera o elongaţie care se va 
propaga de-a lungul întregului spate. Repetă 
mișcarea de patru sau de cinci ori. 


8. După ce mișcările ajung să ţi se pară confortabile, 
aplică mișcarea în faţă (către osul pubian) pe o 
expiraţie, apoi mișcarea în spate (către coccis) pe 
expiraţia următoare. Când și acest set de mișcări 
ajunge să ţi se pară confortabil, treci la etapa 
următoare. 


9. In continuare, încearcă să realizezi o mişcare 
circulară, la început în sensul acelor de ceasornic, 
iar apoi în sens invers acelor de ceasornic. 


a. Incepe prin a-ţi deplasa către stânga osul 
şezutului (în timp ce expiri). Pe aceeaşi expiraţie, 
continuă să execuţi o mișcare circulară, în sensul 

acelor de ceasornic, către osul pubian, apoi către 
osul drept al șezutului. Dacă nu mai ai aer, 
opreşte pentru câteva clipe mișcarea și inspiră 
de voie. Continuă apoi mișcarea pe următoarea 
expiraţie, în sensul acelor de ceasornic, dinspre 
osul drept al șezutului către coccis și apoi către 
osul stâng al șezutului. În acest fel, mișcarea va 
descrie un cerc integral. La modul ideal, miș- 
carea ar trebui să descrie un cerc integral pe o 
singură expiraţie, dar cu condiţia să simţi deten- 
sionările pe care le provoacă ea în interiorul 
corpului. 


b. Dacă ai terminat de practicat mișcarea în sensul 
acelor de ceasornic, inversează sensul de rotaţie. 
Începe cu osul drept al şezutului și execută 
mișcarea de rotaţie către osul pubian, la fel ca 
mai înainte. Mişcările sunt minuscule şi au rolul 
de elongaţie; de aceea, atunci când îţi întinzi o 
anumită zonă, tu amplifici practic greutatea pe 
suprafaţa ei. Atunci când aplici mișcarea 
circular, vei simţi această elongaţie în toate cele 
patru direcții. Cu siguranţă, unul din sensurile de 
rotaţie ţi se va părea mai ușor decât celălalt. 
Această percepţie este normală, întrucât noi ne 
folosim inegal mușchii, dobândind astfel 
obișnuinţe care ne limitează felul în care ne 
mișcăm. 

Micromișcările în viaţa de zi cu zi 


Acesta este un exerciţiu minunat, care poate fi aplicat 
stând pe scaun, într-un avion, la birou sau în mașină (dar 
numai când aceasta este oprită). Folosirea volanului mașinii 
ca punct de echilibru adaugă o dimensiune complet nouă 
acestui exerciţiu, care este unul din favoritele noastre. 
Experimentează cât mai mult, creându-ţi propriile tale 
variante. 

Notă: dacă simţi nevoia, după ce ai încheiat exercițiul 
bea apă. Îți reamintim în această direcţie că exerciţiile din 
această gamă provoacă o deschidere fantastică în interiorul 
sistemului corporal, iar hidratarea asigură menţinerea 
schimbărilor introduse. 


Aplicarea exerciţiilor 


Atunci când practici lucrul cu Esenţa, aplică exerciţiile 
descrise în acest capitol, de unul singur sau împreună cu 
o altă persoană interesată de această terapie. Dacă vei 
practica regulat exerciţiile, sistemul tău corporal va continua 
să se deschidă și să se echilibreze. Vei învăţa foarte multe 
lucruri noi despre propriul tău corp și vei contribui decisiv 
la vindecarea lui. 

Cât de des trebuie practicate aceste exerciţii (sau altele 
din aceeași gamă)? La modul ideal, ar bine să aplici 
exerciţiile zilnic, dar dacă le vei aplica de patru ori pe 
săptămână, schimbările pe care le vei provoca astfel în 
sistemul tău corporal vor fi suficient de însemnate. 

Cât timp ar trebui să dureze o ședință? Pentru început, 
15 minute sunt suficiente. De bună seamă, cu cât vei 
practica mai mult, cu atât mai numeroase vor fi schimbările 
pe care le vei observa și cu atât mai limpede îţi vei 
conștientiza fluxurile energetice corporale, fapt care te va 
ajuta mai târziu să le conștientizezi inclusiv la alte persoane. 

Nu toţi oamenii preferă perioadele prelungite și bine 
organizate de practică. Dacă te afli în această categorie, 
împarte-ţi şedinţa de practică de-a lungul zilei. De pildă, 
dacă te afli la coadă la bancă și te plictisești, aplică 
exercițiul înrădăcinării. Dacă oprești mașina la un semafor, 
aplică o serie de micro-mișcări. În timpul pauzei de cafea, 
practică respirația diafragmei. Nu toate exerciţiile trebuie 
practicate în aceeași zi. De pildă, poţi practica trei zile la 
rând un anumit exerciţiu şi următoarele două zile un alt 
exerciţiu. Orice minut de practică este mai important decât 
renunțarea completă la practică sub pretext că nu poţi face 
toate exerciţiile în aceeași zi. Joacă-te, experimentează și 
conștientizează preferinţele corpului tău. Aceasta este 
atitudinea ideală în faţa acestei practici. 

Capitolul 6 


Percepția și vindecarea prin 
lucrul cu Esenţa 


Respirația este începutul și sfârșitul fiecărui 
moment din viața noastră. 
Liniştea este un moment fără sfârșit. 
Existenţa — fiecare moment reprezintă o 
fuziune între respiraţie şi liniște. 


Atingerea Cuantică: Transformarea esenței 


D upă ce vei termina de practicat exercițiile descrise 
în capitolul anterior, vei observa că simpla lor 
practicare îți amplifică percepțiile și receptivitatea energetică. 

Pornind de la acest nivel, este posibil să devii conștient 
de forța centrifugă a Pământului (fluxul aparent exterior 
provocat de mișcarea de rotaţie a Pământului în jurul 
propriei sale axe) în timp ce practici respiraţia Esenţei. Cu 
cât vei deveni mai liniștit în interior, cu atât mai ușor îţi 
va fi să observi aceste energii subtile, care ne stau la 
dispoziţie tuturor. Secretul constă în a recunoaște senzațiile 
oferite de aceste fluxuri și în a ști cum să le găsești. În 
natură există nenumărate fluxuri care pot fi conștientizate; 
cel generat de mișcarea centrifugă a Pământului este doar 
unul dintre ele. 


Perceperea Pământului printr-o altă 
persoană: o practică a percepţiei 


Acesta este primul dintr-o serie de exerciţii care îţi vor 
permite să devii conștient de energiile subtile din jurul tău 
şi să le diferenţiezi. În cazul acestui exerciţiu, cel mai bine 
ar fi să lucrezi alături de un partener. Acesta nu trebuie să 
ştie exact ce faci sau de ce. Din experiența personală, îţi 
putem spune că experienţa generată de acest exerciţiu este 
mult mai interesantă atunci când îl practici cu altcineva 


168 


Percepția și vindecarea prin lucrul cu Esenţa 


decât atunci când îl practici de unul singur. la început, 
imaginează-ţi că persoana cu care lucrezi reprezintă o 
extensie a ta, ca și cum între tine şi ea nu ar exista nicio 
separație sau ca și cum aţi fi una și aceeași persoană. 
Plasează-ţi palma sau rg 

degetele pe coapsa partene- 
rului cu care lucrezi (sau 
deasupra ei). Vei observa 
imediat că poți simți forța 
centrifugă a Pământului prin 
intermediul acestei persoane. 
Senzaţia este extrem de 


subtilă şi este percepută de Plasează-ți palma sau 

regulă la suprafața pielii degetele pe coapsa 
i partenerului cu care lucrezi 

palmei. (sau deasupra ei). 


Cum se simte forța centrifugă a 

Pământului și ce fel de senzație trebuie 

să cauţi 

Senzaţia poate fi comparată cu cea pe care ţi-ar 
provoca-o o ploaie inversată (care curge de jos în sus) sau 
cu niște linii de forță care ies din piciorul persoanei și îţi 
pătrund în palmă. Unii oameni percep o undă ascendentă, 
nu niște puncte individuale. Dacă te vei deschide în faţa 
subtilităţii percepţiei, vei percepe inclusiv părţile individuale 
ale undei, pe care le vei asemăna cu senzaţia provocată de 
picăturile de ploaie. Unii practicanți descriu această 
experienţă comparând-o cu senzaţia pe care ţi-o oferă 

trecerea palmei pe deasupra 

unui gazon proaspăt tuns și ec 
simţirea gâdilăturilor pe care 
ți le oferă firele de iarbă. Unii 
percep aceste senzaţii la 
nivelul buricelor degetelor, 
alții la nivelul palmei şi alţii 
la nivelul întregii mâini. 


FR : | Fluxul inversat al 
Niciuna dintre experiențe nu gravitației și liniile de forță 


este mai bună decât celelalte. ascendente care pătrund în 
mână (blocul închis la 
Singurul lucru care contează culoare de deasupra 


EE ala i reprezintă pielea mâinii). 
este să simţi aspectele subtile P P ) 


ale energiei. 


Sfaturi legate de perceperea energiei 


Unul dintre principalele secrete care permit această 
experiență constă în a lăsa informația să vină singură la 
tine. În cazul nostru, ea trebuie să ajungă în punctul din 
spatele ochilor. Noi avem tendința naturală de a ne orienta 
către exterior atenția pentru a percepe ceva. Această 
focalizare a atenției către exterior generează un câmp de 
energie care acoperă senzațiile extrem de subtile pe care 
le căutăm în cadrul acestui exercițiu. 

Mâna trebuie considerată mai degrabă un receptor 
decât o prelungire exterioară a corpului. Senzaţiile trebuie 
să vină singure la mână. În acest fel, ele vor ajunge mult 
mai ușor în punctul din spatele ochilor, iar tu vei deveni 
conştient de ele. 

Dacă plasarea palmei fizice pe piciorul partenerului îți 
distrage atenţia și nu îţi permite să sesizezi informaţiile 
extrem de subtile pe care le cauţi, îţi poţi ține palma 
deasupra coapsei persoanei sau îți poţi plasa o mână 
imaginară pe coapsa acesteia. Chiar dacă foloseşti o mână 
imaginară, de multe ori poţi simţi înțepăturile energiei la 
nivelul mâinii tale fizice. Cum este posibil acest lucru? 
Simplu: energia urmează întotdeauna gândirea. Senzaţiile 
percepute depind de locul în care îţi plasezi intenţia și 
asupra căruia te focalizezi mental. 

La cursurile la care am predat această tehnică, marea 
majoritate a participanţilor au putut sesiza aceste senzații 
după numai câteva respiraţii ale Esenţei. Singurul obstacol 
care stă în calea experienţei este forțarea excesivă a 
participanţilor şi strădania lor de a obţine informaţii 
energetice, în loc să se lase pur și simplu absorbiți de 
experienţă (în momentul prezent). Dacă vei lăsa informaţiile 
să vină singure la tine, propriul tău câmp energetic nu va 
mai acoperi fluxurile care sunt deja prezente. 


Perceperea Pământului printr-o altă 
persoană: pas cu pas 


1. Incepe prin a practica respiraţia Esenţei. 


a. Simte plenar eliberarea la care conduce respiraţia 
Esenţei înainte de a face orice altceva. Acesta 
este principalul fundament al lucrului cu Esenţa, 
indiferent ce exerciţiu aplici. Metaforic vorbind, 
am putea spune că lucrul cu Esenţa este o 

activitate „egoistă“, întrucât orice ai face, te 
gândești întotdeauna la tine însuţi (la percepțiile 
tale). Începe întotdeauna prin a te pune la unison 
cu esenţa ta (prin a fi cel care ești cu adevărat), 
și abia apoi treci la aplicarea propriu-zisă a 
exerciţiului. Dacă poţi înţelege acest principiu, 
tehnicile descrise în această carte ţi se vor părea 
extrem de simple. 


2. Plasează-ţi palma pe coapsa clientului. 


a. Există mai multe fluxuri energetice pe care le 
poţi simţi în acest caz, dar focalizează-ţi atenţia 
exclusiv asupra liniilor de forță care ies din 
coapsa clientului și care pătrund în palma ta, 
gâdilându-te sau oferindu-ţi alte senzaţii, dar la 
nivel punctual. 


b. Dacă vei lăsa senzațiile să vină la tine, fără să 
le ieși prea tare în întâmpinare, le vei descoperi 
cu ușurință. Dacă le vei căuta în mod activ (în 
exterior), le vei rata, întrucât sunt extrem de 
subtile. Dacă nu simţi nimic, folosește o mână 
imaginară. Pe măsură ce vei începe să înţelegi 
ce fel de senzaţii cauţi, le vei putea simţi inclusiv 
direct în palma fizică. 


Notă: practic, tu nu ai nevoie de mâinile fizice pentru 
a realiza tehnicile vindecătoare pe care ţi le vom prezenta 
în continuare. Tot ce trebuie să faci în această direcţie este 
să lași informaţiile energetice să vină la tine, direct la nivelul 

punctului Esenţei. Deși ne folosim uneori de mâini pentru 
a aplica anumite exerciţii, ele nu fac altceva decât să 
definească zona de influenţă. Tot restul activităţii se petrece 
în interiorul punctului Esenţei. 

Dacă ai ajuns să simţi senzațiile de care vorbim, treci 
la exerciţiul următor. 


Exerciţiul perceperii râului 


Acest exerciţiu îşi propune să te înveţe cum să simţi 
fluxurile energetice care trec prin corpul unei persoane, 
când sunt ele normale și când sunt diminuate sau blocate. 
În acest fel, îţi vei putea dezvolta capacitatea de a simţi 
zonele afectate sau cu probleme. Procedeul este destul de 
simplu, atât timp cât vei lăsa informaţiile să vină singure 
la tine. Deși începem întotdeauna prin a ne plasa palma pe 
corpul clientului, dacă îţi este mai ușor să te interiorizezi, 
începe prin a plasa o palmă imaginară. Cel mai interesant 
este să începi cu o persoană al cărei istoric al bolilor nu 
îl cunoşti. În acest fel, dacă vei observa anomalii ale 
fluxului energetic, o vei putea întreba dacă a avut vreodată 
probleme în zona respectivă (pe diferite nivele: fizic, 
emoţional etc.). Dacă persoana îţi va confirma ceea ce simți, 
vei căpăta mai multă încredere în noile tale senzații, dându-ți 
seama că ele nu sunt simple produse ale imaginaţiei tale. 
Dimpotrivă, vei fi plăcut surprins de cât de exacte se pot 
dovedi acestea. 

Începe întotdeauna prin 
a conştientiza fluxul ener- 
getic care trece prin coapsa 
clientului. În acest scop, 
plasează-ţi palma de-a latul 
coapsei sale. Acest lucru te 
va ajuta să percepi mai ușor 
fluxul energetic care trece 
prin ea. Nu trebuie să uiţi că 
şi prin palma ta trece un 
anumit flux energetic. De 
aceea, plasându-ţi palma de-a 
latul coapsei clientului, cele 


două fluxuri vor curge 
Plasează-ţi palma sau perpendicular (nu în aceeași 


degetele pe coapsa clientului direcție), fapt care te va ajuta 

sau deasupra acesteia. să faci diferenţa între ele. 
Cum percepi fluxul energetic 
al clientului? Este ca și cum ai simţi curgerea unei ape prin 
palmă, manifestată însă sub forma unei vibrații. Dacă vei 
practica respiraţia Esenţei la unison cu perceperea fluxului, 
vei observa o senzaţie similară, dar mult mai subtilă. 
Secretul acestei percepții constă în a lăsa informaţia să vină 
singură la tine. 

Încearcă să sesizezi fluxul energetic care trece prin tot 
corpul clientului, dinspre tălpi către creștetul capului său. 
Gândeşte-te la această energie ca la niște linii de forță sau 
ca la un flux și încearcă să sesizezi cât de intensă este 
curgerea lui. Dacă vei compara fluxul care trece printr-o 

zonă cu cel care trece prin altă zonă corporală (fără a-ţi 
deplasa palma de pe coapsa clientului), îţi vei putea face 
o părere despre starea de sănătate a diferitelor zone 
corporale ale acestuia. De-a lungul traseului său prin corpul 
clientului, fluxul energetic întâmpină în cale diferite 
obstacole, care îl deviază, îl încetinesc sau chiar îl opresc. 
Pe măsură ce vei exersa, vei începe să îţi dai seama care 
sunt aceste zone dezechilibrate, ce echivalează cu zonele 
în care s-au acumulat tensiuni sau care au fost rănite. 
Verifică întotdeauna diferenţele pe care le simţi la nivelul 
încheieturilor. Chiar și rănile foarte vechi, care s-au vindecat 
de mult, încă mai generează o diferenţiere a fluxului 
energetic prin comparaţie cu zonele care nu au fost 
niciodată afectate în vreun fel. 


Perceperea râului: pas cu pas 


1. Începe prin a practica respiraţia Esenţei. Conşti- 
entizează plenar eliberarea de tensiuni la care 
conduce aceasta în fiinţa ta. Abia apoi treci la pasul 
următor. 


2. Plasează-ţi mâna (fizică sau imaginară) pe coapsa 
clientului. 


Un sfat: coapsa clientului reprezintă un punct de 
referinţă pentru o zonă corporală în care de regulă nu există 
foarte multe restricții. Desigur, în cazul în care clientul are 
un picior artificial sau o placă în această zonă, alege un alt 
punct de referință (fie cealaltă coapsă, fie antebraţul). 

a. Continuă să aplici respiraţia FEsenţei şi lasă 
informaţia energetică să vină singură la tine. 
Încearcă să simţi o senzaţie de curgere la nivelul 
palmei tale. Acesta este „râul“ de energie. 


b. Observă calitățile acestui flux energetic: cât de 
puternic și cât de echilibrat este, sau ce alte 
informaţii îți oferă. Unii oameni au percepții mai 
degrabă kineziologice, în timp ce alţii au 
percepții vizuale, olfactive sau chiar gustative 
(atunci când lucrează cu energia). Nicio expresie 
a energiei nu este mai bună decât celelalte. Ele 
nu exprimă altceva decât maniera în care un 
individ este predispus să perceapă energia. Orice 
senzaţii ai observa în această zonă, acesta va fi 
punctul de referinţă faţă de senzațiile oferite de 
alte zone corporale. 


3. După ce ţi-ai făcut o idee legată de fluxul energetic, 
imaginează-ţi că mâna ta se scufundă mai adânc în 
interiorul clientului. 


a. În ce fel influenţează acest exerciţiu de imagi- 
nație fluxul energetic pe care îl percepi? Cu cât 
vei practica mai des acest exerciţiu, cu atât mai 
uşor îţi va fi să sesizezi subtilitățile fluxului tău 
personal, dar și ale fluxului energetic al 
clientului. 


4. Compară aceste senzaţii de la o zonă la alta a 
corpului clientului. 

Un sfat: în acest scop, nu trebuie să îți deplasezi mâna 
la nivel fizic pe diferitele părți corporale ale clientului. Este 
suficient să îți imaginezi acest lucru, în timp ce palma ta 
continuă să se sprijine de coapsa clientului. Alternativ, 
întreabă-te: „Oare cum aș simţi fluxul energetic la nivelul 
umărului stâng al clientului?“ (sau în orice altă zonă 
dorești). Vei simţi imediat fluxul energetic care trece prin 
zona corporală respectivă, chiar dacă nu ţi-ai deplasat mâna 
de pe coapsa clientului. Ce simţi? Poţi aplica această 
tehnică pentru orice parte anatomică majoră, dar și pentru 
anumite aspecte mai subtile, cum ar fi o celulă, o sinapsă 
cerebrală sau un nerv. Reţine: singurele limite ale percepţiei 
sunt cele pe care ţi le impui singur. 


a. In ce fel se exprimă aceste fluxuri energetice (mai 
ales dacă ai o percepţie prin excelenţă kinezio- 
logică)? 


Iată câteva experienţe comune (prin comparaţie cu 
lectura energetică iniţială, făcută la nivelul coapsei): 


e In zonă se simte o stagnare a fluxului (ca o 
mlaștină) 


e Fluxul se accelerează 

e Fluxul pare să se izbească de un dig 

e Fluxul încearcă să ocolească un obstacol 

e Apa pare să treacă peste un sol cu multe pietre 


e Fluxul pare să aibă contracurenţi laterali 

Fiecare din aceste descrieri definește o anumită 
schimbare în curgerea fluxului energetic. Cu cât această 
diferenţă este mai intensă sau mai profundă, cu atât mai 
problematică este zona respectivă pentru client. 

Dacă fluxul care trece printr-o anumită zonă este 
puternic, încearcă să îi sesizezi calitatea. Are el puterea unui 
fluviu lat, sau curge foarte rapid din cauză că albia sa s-a 
îngustat din cauza unei constricții? Gândește-te cum curge 
apa unui râu atunci când trece printr-un canion îngust. 

Dacă ai senzaţia că fluxul trece printr-o zonă bogată 
în pietre și bolovani, acest lucru indică de regulă o artrită 
(sau un început de artrită). Cu cât senzaţia este mai acută, 
cu atât mai problematică este zona respectivă. Dacă simţi 
vârtejuri sau contracurenţi laterali, este posibil ca nu foarte 
departe de punctul respectiv să întâlnești un dig care 
blochează fluxul energetic. De regulă, zona problematică 
nu este cea în care percepi contracurenţii, ci o zonă 
adiacentă sau mai îndepărtată. Cu cât vei practica mai mult, 
cu atât mai exacte vor deveni aceste percepții. 


Perceperea energiei 


Dacă nu ești predispus în mod natural către percepțiile 
kineziologice, este posibil să percepi fluxul energetic al 
clientului într-o manieră diferită. Poate că te simţi pur și 
simplu atras către o anumită zonă corporală. Poate sesizezi 
un gust, o culoare sau un sunet. Chiar dacă ţi se pare că 
senzaţia reprezintă produsul imaginaţiei tale, renunţă pentru 

o clipă la neîncredere și lasă-te purtat de ea. Pune-i întrebări 
clientului şi încearcă să obţii un feedback din partea lui. 
După o vreme, vei începe să percepi senzaţii sub formă de 
tipare familiare. De pildă, dacă vei recunoaște aceeași 
culoare sau același gust, vei avea tendinţa să le asociezi cu 
același tip de probleme. Vei învăţa astfel cum să îţi traduci 
percepțiile subtile. Pe măsură ce îți vei continua practica, 
vei căpăta din ce în ce mai multă încredere în capacităţile 
tale de percepţie. În acest fel, vei putea opta între a-ţi lăsa 
clientul să te ghideze asupra zonelor în care consideră că 
are probleme și a te lăsa condus de propriile tale percepții. 


Aprofundarea experienţei dintr-o altă 
perspectivă: contemplă diferitele fluxuri 
energetice 


Nu trebuie să faci neapărat o călătorie prin întregul 
corp al clientului. Dacă te vei relaxa și îți vei lăsa palma 
să se scufunde în interiorul structurii corporale a acestuia, 
vei putea observa diferite fluxuri energetice care corespund 
nivelelor sale. Astfel, pielea are un anumit tip de flux și îţi 
va oferi cam aceleași percepții, oriunde ai pune mâna pe 
corpul clientului. Percepţiile se modifică în cazul mușchilor, 
venelor, oaselor etc. De aceea, poţi căuta eventualele 
probleme cu care se confruntă clientul studiind direct aceste 
nivele: pielea, creierul, sistemul nervos etc. Toate aceste 
nivele au densități diferite şi oferă percepții subtile variate. 

O călătorie prin corp: pas cu pas 
1. Plasează-ţi palma pe coapsa clientului. 
2. Începe să practici respiraţia Esenţei. 


3. Observă senzațiile pe care le percepi la nivelul 
palmei și lasă informaţiile să vină singure la nivelul 
punctului Esenţei. 


a. Mâna nu este decât un instrument. Ea nu simte 
nimic în sine. 
4. Focalizează-ţi atenţia asupra pielii şi observă 
senzațiile pe care ţi le oferă ea. 


a. Este pielea clientului caldă, rece, groasă, subțire, 
tare, moale? 


b. Acestea sunt doar simple sugestii. Tu poţi 
percepe altfel aceste senzaţii. 


5. In continuare, lasă-ţi mâna să se scufunde la nivelul 
grăsimii de sub piele; observă ce simţi. 


6. Continuă procesul de scufundare, strat după strat: 
a. La nivelul mușchilor 
b. La nivelul vaselor de sânge 
c. La nivelul oaselor 
d. La nivelul măduvei spinării 


7. Fiecare strat succesiv îţi va oferi percepții specifice. 
Observă-le şi devino conștient de ele. 

Dacă vei lucra de mai multe ori cu aceeași persoană, 
vei începe să recunoști anumite tipare ale impresiilor 
percepute la nivelul diferitelor ţesuturi. Odată cu practica, 
această capacitate de a discerne va deveni din ce în ce mai 
bună. 

Există numeroase nivele pe care le poţi percepe pe 
măsură ce vei câștiga încredere în acest proces. De pildă, 
nouă ni s-a părut extrem de interesant să ne „scufundăm“ 
mâna în interiorul creierului, al ochilor, intestinelor și chiar 
al terminaţiilor nervoase. Lista este practic nesfârșită. 

La fel de interesant este să aplici tehnica tractării asupra 
unei celule sanguine (vei învăţa în ce constă această tehnică 
în capitolul următor). Încearcă să sesizezi în ce fel influ- 
enţează această metodă dinamica celulei, apoi elibereaz-o 
și vezi în ce fel afectează acest lucru fluxul general. Poţi 
aplica aceeaşi tehnică și în cazul unei celule din măduva 
spinării (sau din orice altă parte a corpului). 

Toate aceste experienţe îți vor amplifica receptivitatea 
și capacitatea de a simţi blocajele. Deși lucrul energetic 
poate fi aplicat cu succes și fără o sensibilitate atât de mare, 
este totuși uimitor cât de conștient poţi deveni de ceea ce 
se întâmplă în interiorul corpului unei persoane. 

Mai presus de orice, nu uita să te distrezi, să te relaxezi 
și să lași informaţiile energetice să vină singure la tine. În 
acest fel, exerciţiile descrise în acest capitol te vor învăţa 
foarte multe lucruri. 

Tehnici de vindecare 


Integrează-te în momentul de față, în prezentul 
etern, singurul punct în care îţi poți exercita 
puterea personală. 


Atingerea Cuantică: Transformarea esenței 


Introducere 


A când aplici tehnicile Esenţei pentru 
vindecare, trebuie să ţii cont de câteva elemente. 
Cel mai important este să rămâi focalizat în spaţiul Esenţei. 
Una din cele mai comune greșeli ale practicanţilor este 
dorinţa lor de a ieși „în exterior“, de a-și focaliza atenţia 
în afara punctului Esenţei (la nivel fizic sau mental), de a 
acţiona asupra unui ţesut sau asupra unui organ etc. Deși 
intenţia lor este de a transforma țesutul asupra căruia 
lucrează, în cazul de faţă ea este contraproductivă, întrucât 
axul principal al lucrului cu Esenţa este focalizarea în 
punctul Esenţei. Atitudinea corectă în cazul de faţă constă 
în a lăsa informaţiile energetice să vină singure la tine, la 
fel cum ai procedat în exerciţiile descrise în capitolele 
precedente, care ţi-au permis să observi diferite tipuri de 
fluxuri energetice libere sau inhibate și care te-au învăţat 
cum să dizolvi blocajele din calea lor. Tu ai perceput aceste 
fluxuri fie prin imagini vizuale, fie prin senzaţii, sunete sau 
gusturi. Indiferent de forma percepţiei, aceasta trebuie lăsată 
să vină singură la tine. Atunci când lucrezi cu Esenţa, 
clientul devine parte integrantă din tine. 

Acesta este fundamentul lucrului de Transformare a 
Esenţei: el pornește de la premisa că nu există nicio 
separare. De aceea, fluxurile energetice sunt percepute ca 
fiind ale tale. Pe măsură ce simţi o deblocare din ce în ce 
mai accentuată a acestor fluxuri energetice datorită 

tehnicilor Esenţei, țesuturile dezechilibrate ale clientului se 
transformă. 

Atunci când lucrezi în acest fel, tu îţi simţi mâinile 
scufundate în structura sau în zona pe care dorești să o 
transformi sau să o deblochezi. Nu lăsa această experienţă 
să te scoată din punctul Esenţei și să te atragă „în exterior“. 
Activitatea de vindecare devine cu adevărat eficientă atunci 
când îți păstrezi focalizarea în spaţiul Esenţei. Altfel spus, 
tu nu ai nimic de realizat în corpul clientului; pur și simplu, 
acesta îți oferă ocazia de a te deschide mai mult. Simultan 
cu această deschidere, păstrează-ţi intenţia de a transforma 
zona respectivă. Aceasta este premisa schimbărilor produse 
de lucrul cu Esenţa. Deschiderea interioară generează o 
anumită frecvenţă de vibraţie, cu care țesutul bolnav al 
clientului intră în rezonanţă. Prin modificarea intenţiei 
noastre, noi putem influenţa corpul, emoţiile şi gândurile 
unei persoane într-o multitudine de feluri. Odată cu practica, 
procesul devine lipsit de efort şi absolut fascinant. 

Atunci când aplici lucrul cu Esenţa, îți poţi folosi în 
egală măsură mâinile fizice și cele imaginare. De fapt, 
mâinile nu sunt altceva decât nişte indicatoare care 
delimitează zona pe care dorești să o transformi. Atunci 
când lucrezi asupra unei anumite zone, pornește întot- 
deauna de la premisa că poţi simţi la fel de bine energia 
și în alte zone ale corpului persoanei. Energia are tendința 
să deblocheze toate zonele care au nevoie de vindecare. 
Desigur, ori de câte ori este posibil, focalizează-ţi atenţia 
asupra zonelor concrete, întrucât această intenţie atrage 
fluxurile energetice cele mai puternice. Pe măsură ce simţi 

schimbările care se produc în corpul clientului, urmează 
această fluxuri și lasă-te condus de ele către toate zonele 
care au nevoie de vindecare. 


Diferite tipuri de feedback pe care le 
poţi obţine într-o ședință de vindecare 


Atunci când lucrezi cu clientul tău, tu poţi sesiza 
anumite imagini vizuale (care vin singure la tine). În 
anumite cazuri, ele pot descrie corect o anumită parte 
anatomică a corpului clientului, în timp ce în altele pot fi 
simbolice sau metaforice. Cunoașterea anatomiei nu este 
necesară în sine, dar poate fi utilă în anumite cazuri, întrucât 
unele imagini sunt extrem de corecte. 

Atunci când corpul clientului începe să se schimbe, tu 
poţi observa diferite senzaţii în propriul tău corp, deopotrivă 
la nivel fizic şi emoţional. De aceea, verifică întotdeauna 
dacă aceste reacţii nu îți aparțin în exclusivitate, neavând 
nimic de-a face cu clientul. Poţi face acest lucru mutându-ţi 
atenţia de la client asupra ta; dacă senzațiile persistă, cel 
mai probabil ele îţi aparţin. Dacă ele dispar, este posibil să 
provină de la client. De aceea, mută-ţi din nou atenţia 
asupra lui și observă dacă senzațiile revin. În caz afirmativ, 
înseamnă că percepţia ta a fost corectă. Dacă senzațiile 
rămân constante indiferent de focalizarea ta (asupra clien- 
tului sau asupra propriului tău corp), înseamnă că ele provin 
de la tine. 

Uneori, imaginile anatomice îți pot distrage atenţia. 
Este mult mai important să îţi păstrezi focalizarea asupra 
fluxurilor energetice, asupra culorilor, texturilor sau sen- 

zaţiilor pe care le percepi în timp ce lucrezi cu energia. 
Fiecare om se vindecă în maniera sa personală. Pe măsură 
ce te vei familiariza cu aceste tehnici, vei constata că ele 
îți permit accesul la un univers al percepţiei complet nou 
și la o nouă perspectivă asupra muncii de vindecare. 

Atunci când practici aceste tehnici de vindecare, nu 
ezita să experimentezi cât mai mult. Toate tehnicile descrise 
în continuare reprezintă simple linii directoare; ele nu sunt 
bătute în cuie. De altfel, îţi vom oferi noi înșine mai multe 
alternative posibile, care nu diminuează cu nimic efica- 
citatea tehnicilor. Dacă niciuna din aceste alternative nu ți 
se potrivește, joacă-te cu ele din diferite perspective și vezi 
în ce fel evoluează ele. Noi te încurajăm să înveţi din fiecare 
experienţă şi să vezi unde te poate conduce ea. În cazul 
în care tehnicile oferite de noi nu ţi se potrivesc, inovează-le 
şi adaptează-le după gustul tău. Lucrul cu energia nu este 
niciodată rigid; secretul lui constă în a găsi cea mai potrivită 
cale prin care te poţi „deschide“. Singura atitudine care 
trebuie evitată în cazul de faţă este tendinţa de a ieși „în 
afară“ în căutarea informaţiilor energetice, în loc să le lași 
să vină singure la tine. 

Tehnicile de vindecare cu ajutorul Esenţei sunt la fel 
de eficiente atunci când sunt aplicate asupra ta sau asupra 
altor persoane. Practicarea lor asupra propriei tale persoane 
este extrem de satisfăcătoare, întrucât îți permite în egală 
măsură să practici aceste concepte și să simţi rezultatele lor 
concrete. Acesta este cel mai detaliat feedback pe care îl 
poţi primi și el îţi permite să ajustezi procesul în orice fel 
dorești. Dat fiind că întreaga experienţă se petrece la nivelul 

punctului Esenţei, ea se derulează din perspectiva unei terțe 
persoane (a unui observator detașat). De aceea, lucrul cu 
Esenţa îţi permite să lucrezi la fel de uşor cu tine însuţi cum 
lucrezi cu o altă persoană. 

Ca să recapitulăm: începe toate tehnicile de vindecare 
aplicând respiraţia Esenţei. În acest fel, vei defini din start 
vibrația Esenţei fiinţei tale. Experienţa este pur existenţială. 
Dacă această vibraţie nu este ferm stabilită, există în 
permanenţă riscul să te laşi furat de experienţa exterioară. 
Cu cât vei deveni mai mult una cu tine însuţi, cu atât mai 
dinamic va fi efectul global pe care îl vei obține. În acest 
scop, tu nu trebuie să îţi deplasezi nicăieri atenţia şi nu 
trebuie să devii altceva decât cel care ești deja. Te afli exact 
acolo unde trebuie să fii. Practică respiraţia Esenţei, fii cel 
care ești cu adevărat și aplică tehnica de vindecare. Asta 
este tot ce trebuie să faci. Singurul obstacol care se opune 
reuşitei este efortul de a reuși. Relaxează-te, deschide-te și 
aplică procesul. Restul se va petrece de la sine. 


Sinteză 


1. Incepe întotdeauna prin a practica respiraţia Esenţei, 
racordându-te astfel la vibrația celui care ești cu 
adevărat. 


2. Lasă informaţiile și experienţele să vină singure la 
tine. 
3. Întreabă clientul ce problemă are. Conștientizează 


apoi fluxurile energetice care pornesc din zona 
respectivă. 

4. Nu uita să te simţi bine şi să te bucuri de ceea ce 
faci. Starea de joc facilitează întotdeauna lucrul cu 
energia. 


Tehnica de eliberare a aburului 


Această tehnică este ideală pentru eliberarea de 
tensiuni și pentru rearanjarea unei structuri. Se recomandă 
cu deosebire pentru eliminarea tensiunilor sau durerilor 
dintr-o zonă specifică (cum ar fi un mușchi). Tehnica poate 
fi aplicată cu mare precizie, putând influenţa zone extrem 
de mici, cum ar fi o terminaţie nervoasă sau o celulă 
musculară. În egală măsură, pot fi detensionate inclusiv 
zonele mai mari prin lucrul gradual asupra lor și prin 
eliberarea succesivă a diferitelor straturi ale tensiunilor 
acumulate. Aminteşte-ţi întotdeauna că pacientul este o 
prelungire a ta. Tot ce atingi face parte integrantă din tine. 
Simplul fapt că îți atingi clientul îl integrează pe acesta în 
câmpul tău energetic, transformându-l pe măsură ce practici 
respiraţia Esenţei cu o intenţie clar stabilită. 

În cazul tehnicii de faţă, intenţia pe care ne-o stabilim 
este de a percepe un flux energetic ca un „abur“ care curge 
şi iese prin creștetul capului sau prin tălpi (păstrându-ne 
focalizarea periferică asupra clientului). Această intenție 
este suficientă pentru a genera schimbările pe care ni le 
propunem. Orice dorinţă de a acţiona într-un alt fel cu 
mâinile noastre este contraproductivă în cazul de faţă. 

Tehnica pare simplistă, dar este extrem de eficientă dacă 
este practicată corect. 


Tehnica de eliberare a aburului pas cu pas 
1. Începe prin a practica respiraţia Esenţei. 


a. În acest fel, te vei pune la unison cu Esenţa fiinţei 
tale, cu cel care ești cu adevărat. Dacă nu te vei 
integra ferm în această vibraţie, va fi uşor să uiţi 
de punctul Esenţei în timp ce lucrezi. 


2. Plasează-ţi ambele palme pe corpul clientului. Cum 
trebuie să alegi poziţiile palmelor? Întreabă clientul 
unde simte durerea sau tensiunile. Plasează-ţi apoi 
palmele de o parte și de alta a zonei afectate, lateral 
sau sus și jos, chiar la graniţa cu zona dureroasă. 
Noi preferăm să atingem corpul clientului doar cu 
vârfurile degetelor, nu cu întreaga palmă, pentru a 
minimiza astfel contactul fizic şi pentru a nu fi 
distraşi de acesta. În acest fel, ne păstrăm mai bine 
focalizarea la nivelul punctului Esenţei. 


a. Dacă dorești, poţi începe prin a-ţi plasa mâinile 
pe corpul clientului înainte de a începe prac- 
ticarea respirației Esenţei. Ai grijă totuși să nu 
începi lucrul cu energiile înainte de a te integra 
ferm în vibrația Esenţei tale. 


b. Imaginează-ţi că mâinile tale sunt independente 
una de cealaltă. Câmpul energetic pe care îl 
creează o palmă nu interacționează cu al celei- 
lalte. Mâinile nu fac decât să delimiteze mar- 

ginile exterioare ale zonei pe care dorești să o 
transformi. (Interacțiunea dintre cele două 
câmpuri ar genera un cu totul alt tip de reacție 
şi chiar reprezintă o tehnică diferită, pe care o 
vom explica în continuare). 


3. Dacă ţi-ai stabilit clar 
intenţia, a sosit timpul 
să aplici tehnica. În 
timp ce mâinile tale 
ating corpul clien- 
tului, lasă-ţi propriul 
corp să se deschidă 
şi conștientizează 
curgerea energiei că- 
tre creștetul capului și 
către tălpi, apoi mai 


departe, ca un abur 

care iese în afara , aa 

Atinge-ți clientul de o parte 
şi de alta a zonei pe care 

este similară cu cea dorești să o influențezi. 

pe care ai simtit-o în Câmpurile energetice ale celor 

două mâini trebuie să nu 
interacționeze reciproc. 


sistemului. Senzația 


timpul exerciţiului 
ancorării sacrumului 
(pag. 117). 


a. Alternativ, îți poţi imagina că aburul iese direct 
din mâinile tale. (Dacă aplici această variantă, 
asigură-te că nu uiţi de focalizarea în punctul 
Esenţei prin mutarea atenţiei asupra mâinilor). 

4. Cum îţi poţi da seama când trebuie să închei 
tehnica? Momentul ideal pentru a încheia este cel 
în care zona asupra căreia lucrezi se simte complet 
detensionată, mergând în profunzime până la os. De 
asemenea, clientul trebuie să îţi declare că se simte 
mai bine. 


Nu uita: în realitate, tu nu absorbi energia clientului 
în corpul tău. Imaginea creată are unicul scop de a te ajuta 
să te simţi conectat cu zona asupra căreia lucrezi. Între tine 
și client nu există nicio separație. Fluxul energetic este 
comun. De asemenea, nu te preocupa în legătură cu 
destinaţia fluxului. Singurul lucru care contează este ca el 
să curgă. 


De ce este eficientă această tehnică 


Tehnica de eliberare a aburului îi ilustrează clientului 
ce înseamnă curgerea energiei, astfel încât sistemul său 
corporal să o aplice mai des, provocându-și astfel propria 
transformare. De aceea, nu uita să aplici respiraţia Esenţei, 
astfel încât să generezi această curgere a fluxului energetic 
prin tine și în afara ta. Simultan, respiraţia Esenţei te va 
proteja de orice influenţă energetică din partea clientului. 
Unii practicanți au tendinţa să creadă că dacă o respiraţie 
lentă este utilă, oprirea completă a respirației (prin retenţia 
ei) este și mai bună. Nu este însă cazul în situaţia de faţă. 
De aceea, continuă să respiri; savurează-ţi inspiraţia și 
controlează-ţi în totalitate expiraţia. 

Prin fluxul energetic deschis pe care îl exemplifici, tu 
îi ilustrezi țesutului bolnav ce înseamnă să se elibereze de 

surplusul de energie. El are astfel ocazia să facă același 
lucru și să își redescopere echilibrul uitat. 

Dacă practici această tehnică și descoperi că ea îţi 
distrage atenţia din punctul Esenţei, folosește mâinile 
imaginare în locul celor fizice. Întregul proces trebuie să 
se petreacă în ochiul spiritual, sau cel puţin ca și cum 
întreaga experienţă s-ar derula în faţa spaţiului din spatele 
ochilor fizici (centrul punctului Esenţei). Atât timp cât 
senzațiile „vin singure la tine“, activitatea de vindecare va 
fi la fel de eficientă, indiferent dacă aplici mâinile fizice sau 
cele imaginare pe corpul clientului. 


Eliberarea aburului: sinteză 

1 Începe prin a practica respiraţia Esenţei. 

2. Atinge clientul cu mâinile reale sau imaginare, de 
o parte şi de alta a zonei tensionate sau dureroase. 

3. Deschide-te în interior și lasă „aburul“ să iasă afară. 


4. Şedinţa de vindecare se încheie atunci când zona 
se simte complet detensionată, mergând în profun- 
zime până la os, și atunci când clientul spune că 
se simte mai bine. 


Eliberarea aburului: Varianta avansată 


Dacă ai început să te simţi confortabil atunci când 
practici această tehnică, poți încerca să devii mai inovativ. 
Spre exemplu, dacă suprafaţa zonei asupra căreia lucrezi 
se eliberează de tensiuni, poţi pătrunde mai adânc în 
interiorul ei, până când întâlneşti un nou strat în care s-au 

acumulat tensiuni. Înconjoară și acest strat cu mâinile tale 
(imaginare în acest caz) și eliberează din nou „aburul“. 
Repetă procesul strat după strat, scufundându-te din ce în 
ce mai adânc în corpul clientului, până când ajungi la 
„fund“, adică nu mai descoperi niciun strat în care există 
tensiuni acumulate. În anumite cazuri, corpul clientului te 
obligă să eliberezi tensiunile în etape succesive. Dacă 
întâlneşti în cale straturi contractate sau care opun rezistenţă, 
urmărește să simți fluidizarea lor. Suntem de acord că aceste 
distincții sunt extrem de subtile, dar dacă te vei juca cu ele 
îți va fi din ce în ce mai ușor să le înţelegi. Tot ce trebuie 
să faci este să încerci efectiv tehnica, nu să o teoretizezi 
la nivel intelectual. 

Cu cât te vei simţi într-o mai mare măsură una cu tine 
însuţi (cu Esenţa ta), cu atât mai dinamic va fi efectul 
general al tehnicii. Nu există niciun loc în care trebuie să 
ajungi sau asupra căruia trebuie să îţi focalizezi atenţia; tu 
te afli deja acolo. Aplică respirația Esenţei. Fii cel care ești 
și practică această tehnică. Așa cum spuneam, singurul 
obstacol în calea reușitei este efortul excesiv de a reuși. 
Relaxează-te, deschide-te și aplică procesul, iar vindecarea 
se va produce automat. 


Absorbirea în pântec 


Scopul acestei tehnici este de a reconstrui un ţesut: 
poate fi vorba de o simplă zgârietură, de un cancer sau chiar 
de un organ înlăturat pe cale chirurgicală. Dacă o emoție 
negativă este blocată în corp, ea poate fi transformată de 

asemenea prin tehnica absorbirii în pântec. Chiar dacă poţi 
aplica și alte tehnici pentru reconstruirea unui ţesut, începe 
întotdeauna cu tehnica absorbirii în pântec. 

Începe prin a crea un câmp energetic ca un „pântec“ 
sau ca un cocon între cele două palme ale tale, situate de 
o parte și de alta a zonei afectate. Gândește-te că acestea 
sunt conectate prin spaţiul dintre ele. Palmele (sau degetele, 
după cum ţi se pare mai confortabil) definesc marginile 
exterioare ale zonei pe care dorești să o înconjori. Câmpul 
energetic include astfel întreaga zonă care trebuie vindecată 
şi este complet gol în interior. Poţi înconjura astfel o rană, 
un organ bolnav, o zonă tensionată, un ţesut în care 
circulația energiei este foarte slabă, care opune rezistență 
sau care nu îţi transmite niciun fel de senzaţie. Dacă vei 
fi atent la fluxurile energetice, vei observa că fluxul care 
circulă prin acest spaţiu nu este în armonie cu fluxul general 
al corpului. 

Există mai multe modalităţi prin care poţi aplica 
tehnica pântecului. Niciuna nu este mai bună decât 
celelalte. Abordările depind de felul în care înţelegi 
conceptul care stă la baza acestei tehnici. Într-un fel, este 
ca şi cum ai călători în Țara Minunilor, la fel ca Alice: nu 
ştii niciodată ce vei găsi mai departe. De aceea, nu vom 
defini nici noi foarte precis tehnica pântecului, întrucât acest 
proces este prin excelenţă exploratoriu și are o anumită 
calitate onirică. 

Un pântec sau un cocon este o zonă foarte fecundă, 
în care se petrec transformări creatoare profunde. Natura 
acestei stări permite orice fel de transformare. Pântecul 

poate fi imaginat și ca un spaţiu sigur pentru schimbare. 
De fapt, el este un câmp energetic cu care înconjurăm zona 
pe care dorim să o transformăm. Tot ce există în interiorul 
câmpului are potenţialul de a fi transformat, de la materia 
structurată (cum ar fi un os) la cea nestructurată (cum ar 
fi o celulă stem). Atunci când închizi într-un pântec 
energetic o parte corporală a clientului, tu creezi în mod 
deliberat un spaţiu în care orice se poate întâmpla (un 
spaţiu al tuturor posibilităţilor). Atunci când te gândești la 
o structură delimitată (cum ar fi un os), simplul fapt că îţi 
focalizezi atenţia asupra ei o menţine în starea sa actuală. 
De aceea, dacă te-ai decis asupra cărei zone dorești să 
lucrezi, este important să uiţi de forma sa fizică și să te 
raportezi la ea ca la o zonă cu un potenţial creator infinit. 
În acest fel, forma fizică din interiorul pântecului se poate 
transforma în orice altceva. Aceasta este ideea centrală care 
stă la baza conceptului de „pântec“. 

Dacă ne raportăm la metafora coconului, constatăm că 
omida se înconjoară într-un spaţiu al transformării pro- 
funde. Dacă am deschide coconul înainte ca omida să își 
încheie procesul de transformare, nu am găsi în el decât 
un ţesut diform, care nu seamănă nici cu o omidă, nici cu 
un fluture. Exact aceeași stare diformă creăm noi atunci 
când înconjurăm zona cu un „pântec“ energetic, trans- 
formând astfel rana, boala sau emoția negativă pe care o 
înconjurăm în ceva nedefinit și lipsit de formă, care se poate 
transforma în orice. Noi construim astfel un spaţiu al 
transformării, al cărui conţinut se lichefiază, se dizolvă sau 
chiar dispare. Așa cum omida nu își propune în mod 
conştient să se transforme într-un fluture, nici noi nu ne 

propunem să restructurăm zona afectată dându-i o formă 
clar definită. Când zona va începe procesul de reconstrucție, 
ea se va folosi de tiparul original al perfecțiunii sale. 
Restabilirea stării de sănătate poate necesita mai multe 
şedinţe de vindecare, în funcţie de severitatea bolii şi de 
numărul sistemelor implicate. 

Iată câteva exemple preluate din natură. În anii 60 s-a 
făcut un experiment cu niște salamandre, în interiorul cărora 
oamenii de știință au injectat celule canceroase. Cele care 
au fost lăsate netratate au făcut cancer și au murit. În 
schimb, salamandrele cărora li s-a tăiat coada și-au 
regenerat-o, și cu această ocazie au eliminat inclusiv 
cancerul. Noi credem că pentru a determina creșterea cozii, 
salamandrele s-au folosit de celule nediferenţiate, care le-au 
transformat întregul corp, nu doar coada. Toate celulele 
care nu corespundeau tiparului perfecțiunii primordiale care 
stă la baza formei unei salamandre — inclusiv celulele 
canceroase — au fost eliminate, iar animalele s-au vindecat. 

S-au făcut de asemenea cercetări pe broaște. Deși o 
broască nu își poate regenera un picior dacă acesta a ajuns 
deja la maturitate, un mormoloc își poate vindeca o rană 
în câteva ore şi îşi poate reface coada tăiată în câteva zile. 
De aceea, oamenii de știință au pornit de la premisa că o 
anumită frecvenţă sau un anumit câmp magnetic poate 
determina regenerarea unei părți corporale. În experimentul 
de care vorbim, ei au folosit un câmp magnetic variabil pe 
care l-au ajustat până când au găsit frecvenţa perfectă, care 
le-a permis inclusiv broaștelor adulte să își regenereze 
piciorul tăiat. 

Exact acest lucru ni-l propunem noi atunci când creăm 
câmpul energetic al „pântecului“. Noi creăm de fapt un 
câmp al unui potenţial infinit, în care dizolvăm toate 
formele existente, după care le lăsăm să se restructureze 
într-o armonie perfectă. Senzaţiile pe care le percepem din 
zona înconjurată de pântec se liniștesc sau chiar dispar cu 
desăvârșire, caz în care putem considera ședința de vinde- 
care terminată pentru moment. 


Tehnica absorbirii în pântec: variante 
de abordări ale procesului 


Focalizează-ţi atenţia asupra zonei afectate şi conști- 
entizează dizarmonia acesteia. Este posibil ca senzațiile pe 
care le percepi să semene cu o pânză de păianjen. Trage 
această pânză din zona afectată și lipește-o de pereţii 
coconului. În acest fel, vei elibera zona care urmează să 
se transforme. Stabilește-ţi intenţia de a crea un spaţiu 
deschis în zona înconjurată. Ar putea fi util să îţi imaginezi 
această zonă ca fiind un fel de cosmos. În acest fel, îţi va 
fi mai ușor să descoperi spațiul din interiorul ei. Cu cât te 
vei gândi mai puţin la ceea ce se află în interiorul zonei 
ca la un obiect, cu atât mai mare va fi potenţialul său de 
a se transforma. 

O altă modalitate de a aborda tehnica pântecului 
constă în a te gândi la zona dintre cele două palme ca la 
un spaţiu al posibilităţilor infinite, în care orice se poate 
întâmpla. Lasă-ţi imaginaţia să se joace și caută lucruri cât 
mai interesante în interiorul pântecului. Prin „lucru 
interesant“ înţelegem orice lucru care îţi atrage atenţia. 

Intenţia este de a „dizolva“ aceste lucruri interesante până 
când acestea îşi pierd complet forma. Actul de „creare a 
spaţiului“ nu este altceva decât permisiunea acordată acestor 
lucruri interesante de a se deschide în maniera lor unică. 
Unii oameni preferă să își imagineze că se uită la un lucru 
interesant printr-un microscop foarte puternic. Cu cât 
mărești puterea de focalizare a microscopului, cu atât mai 
mare devine obiectul examinat, până când acesta se 
transformă într-un spațiu complet gol. Chiar și moleculele 
pot părea din această perspectivă niște bulgări separați de 
spaţii uriașe. La rândul lor, fibrele musculare încep să arate 
ca niște cabluri. Nu ne propunem să definim aici „lucrurile 
interesante“, întrucât în acest fel nu am face decât să îţi 
limităm potenţialul imaginativ. Dacă preferi imaginea supei 
primordiale, lasă aceste lucruri să se dizolve în ea și să se 
restructureze apoi în funcţie de tiparul lor primordial, 
sănătos şi echilibrat. 

În experienţa noastră, tehnica pântecului s-a dovedit 
extrem de eficientă. De pildă, cunoaștem o persoană care 
a reușit să își reconstruiască 
un ovar înlăturat pe cale 
chirurgicală. Procesul a durat 
doar un an şi nu a necesitat 
decât o şedinţă de o oră pe 
lună, suplimentată de practi- 
carea exerciţiilor de elongaţie 


(între şedinţe). Cunoaștem de 


Plasează-ţi palmele pe 
marginea zonei pe care dorești 
eliminat prin această tehnică să o înconjori într-un „pântec“. 


asemenea oameni care și-au 

diferite tumori canceroase. Tehnica are nenumărate aplicaţii 
și poate fi asociată inclusiv cu alte metode. Ori de câte ori 
o zonă trebuie reconstruită, ea este însă prima tehnică ce 
trebuie aplicată. Putem spune oare că ea este eficientă de 
fiecare dată? Nu, din păcate, întrucât, în ultimă instanță, 
singurul vindecător este clientul. Singurul nostru rol este 
de a-i asigura acestuia cel mai bun spaţiu cu putinţă pentru 
ca vindecarea să se poată petrece; în rest, totul depinde de 
client. Noi declanșăm practic un proces de rezonanţă. În 
cazul de faţă, rezonanţa este cu starea de liniște interioară. 
Odată această stare creată, zona afectată are posibilitatea 
să se transforme, dar acest proces depinde numai de ea. 


Tehnica absorbirii în pântec pas cu 
pas 


1. Începe prin a aplica respiraţia Esenţei. Așteaptă până 
când simţi o percepţie clară. 


2. Plasează-ţi mâinile reale sau imaginare (noi reco- 
mandăm să îţi plasezi doar degetele) astfel încât 
acestea să delimiteze precis zona pe care dorești să 
o înfăşori într-un „pântec“. Îţi poţi plasa mâinile 
înainte de a începe să practici respirația Esenţei. 
Important este ca primii doi pași să fie completaţi 
înainte de a trece la pasul următor. 


3. Interiorizează-te din ce în ce mai profund și creează 
un câmp energetic în interiorul zonei afectate. 
Câmpul trebuie să fie suficient de mare pentru a-ţi 
oferi impresia de spaţiu care depășește zona 
afectată. Nu limita câmpul la această zonă. În cazul 

în care câmpul este prea mic, este greu să descoperi 
lucruri interesante în el, cu care să lucrezi. 


4. Priveşte în interiorul câmpului (încearcă să simţi 
ceva). Ce anume îţi atrage atenţia? Nu contează ce 
percepi (prin imagini vizuale, senzaţii, mirosuri, 
cunoaștere intuitivă directă etc.). Important este să 
percepi ceva. 


Ce anume îţi atrage atenţia în interiorul pântecului? 


5. Dacă ai găsit ceva „interesant“, focalizează-ţi atenţia 
asupra lui și dizolvă-te din ce în ce mai mult în 
respirația Esenţei. Cu cât te vei dizolva mai mult 
în timp ce observi lucrul interesant, cu atât mai 
rapid se va destructura acesta. Întreabă-te: „Oare 
cum se poate dizolva acest lucru?“ Nu încerca să 
răspunzi la această întrebare. Continuă să observi 
lucrul interesant și să percepi ce se întâmplă. Dacă 
preferi una din metodele alternative descrise mai 
sus pentru a te raporta la „pântec“, o poţi folosi fără 
ezitare. 


6. După ce lucrul interesant s-a destructurat complet, 
transformându-se, respiră o dată sau de două ori 
numai pentru tine. 


201 


Atingerea Cuantică: Transformarea esenței 


a. Caută în interiorul pântecului un alt lucru 
interesant. De pildă, de data aceasta ai putea 
vedea sau percepe un glob de cerneală care se 
dizolvă gradat într-un vas mare cu apă, până 
când cerneala devine complet invizibilă. Repetă 
din nou pașii 4-6. 


7. Când nu mai descoperi lucruri interesante în 
interiorul pântecului, înseamnă că zona a acceptat 
toate schimbările pe care le poate integra deo- 
camdată. 


Un sfat: Unii oameni preferă să meargă chiar mai 
departe cu această abordare activă. Fi „aruncă în aer“ sau 
„sterg cu buretele“ lucrurile interesante, pentru a scăpa 
astfel de ele. Pe noi, experienţa ne-a învăţat că această 
metodă agresivă nu funcţionează foarte bine. „Lucrurile“ 
din interiorul pântecului trebuie să își găsească singure 
propriul echilibru. Distrugerea lor activă nu conduce la 
echilibrarea zonei. 


Absorbirea în pântec este o experienţă extrem de 
pasivă, chiar dacă presupune dizolvarea sau eliminarea 
lucrurilor interesante. Cea mai eficientă abordare a acestei 
tehnici este ancorarea în punctul Esenţei, observarea pasivă 
a lucrurilor interesante şi dizolvarea în respiraţia Esenţei în 
timp ce îţi pui întrebarea: „Oare cum s-ar putea destructura 
(dizolva) acest lucru?“ În acest fel, procesul se petrece pur 
și simplu! 

Cât timp durează acest proces? Perioada diferă de la 
om la om, dar și de la o zonă corporală la alta. În medie, 

ea ar putea dura între un minut şi 20 de minute, dar un 
interval de timp de 5-15 minute este ideal pentru o zonă 
destul de grav afectată. Foarte mulţi oameni ne întreabă: 
„Funcţionează această tehnică pentru...?* Aşa cum 
spuneam, metoda funcţionează pentru orice ţesut care nu 
se află într-o stare de echilibru. Chiar dacă nu am apucat 
noi înşine să folosim tehnica pentru toate afecțiunile 
posibile, dacă ceva nu funcţionează corect în corpul tău, 
încearc-o și vezi ce se întâmplă. De pildă, o poţi încerca 
pentru: artrită, oase fracturate, probleme ale pielii, afecțiuni 
cardiace, cancer, încheieturi dureroase etc. Lista este practic 
nesfârşită. 


Exemple de dezechilibre emoţionale 


Când și când, este posibil să întâlneşti anumite emoţii 
negative în zona asupra căreia lucrezi. Ele pot fi percepute 
ca o ceaţă, ca o senzaţie de vată sau ca o pernă în zona 
respectivă. Aceste emoţii pot încetini procesul de vindecare, 
acţionând ca un obstacol. În astfel de cazuri, relaxează-te 
și include aceste emoţii în pântecul energetic, apoi continuă 
să cauţi alte lucruri interesante, aşa cum procedezi în mod 
obișnuit. Pe măsură ce zona se va transforma, emoţiile se 
vor dizolva de la sine. 


Absorbirea în pântec a emoţiilor 
negative: pas cu pas 


1. Roagă clientul să se gândească la emoția pe care 
o trăiește. 


203 


Atingerea Cuantică: Transformarea esenței 


2. Cere-i să observe zona în care percepe această 
emoție. 


3. Înconjoară zona cu palmele tale (în timp ce clientul 
experimentează emoția). 


a. Caută în zona respectivă diferite lucruri 
interesante. 


b. Rămâi focalizat asupra punctului Esenţei și 
întreabă-te cum s-ar putea dizolva aceste lucruri. 


4. Când nu mai descoperi niciun lucru interesant în 
zona respectivă, întreabă clientul cum se mai simte. 


Un sfat: în cazul în care clientul simte nevoia să 
vorbească în timp ce lucrezi, lasă-l să o facă. Păstrează-ţi 
însă focalizarea și continuă să „creezi spaţiul pântecului“. 


Tehnica tractării 


Tehnica tractării poate elimina orice structură atașată 
de un os sau de un organ. Metaforic vorbind, noi extragem 
această structură din corp ca și cum am lega-o cu un cablu 
de un tractor, după care am trage-o afară. După eliminarea 
ei (la nivel energetic), zona înconjurătoare va fi nevoită să 
caute o modalitate nouă de a coexista. Altfel spus, ea se 
va vedea nevoită să se reorganizeze pentru a-și descoperi 
o armonie nouă, astfel încât țesutul să se relaxeze și să își 
regăsească starea de liniște. 

Un exemplu ideal de ţesut care poate fi extras din corp 
prin tehnica tractării este osul claviculei. Acesta susține 

întreaga osatură a umărului. De aceea, extragerea lui din 
corp generează prin forţa lucrurilor o mare transformare în 
zonă, care va fi percepută ca o senzaţie de relaxare foarte 
profundă în întreaga zonă a pieptului și a umărului, a 
gâtului și într-o oarecare măsură a braţului. 

Imaginează-ţi fuziunea câmpului energetic creat între 

palmele tale cu structura corporală pe care dorești să o 
extragi, pe care o ţine imobilă. Folosește-ţi apoi intenţia 
combinată cu respiraţia Esenţei pentru a „atrage“ această 
structură către tine, eliminând-o astfel din corp. Acest 
procedeu va determina întreaga zonă să se reorganizeze și 
să se detensioneze. Intenţia este de a crea un câmp care 
să se conecteze cu zona respectivă, atrăgând în aceasta o 
altă structură. 

Există mai multe modalităţi prin care îţi poţi imagina 

acest proces: 

1. Imaginează-ţi că osul, organul sau țesutul pe care 
dorești să îl tragi afară prin metoda cablului este 
confecționat din oţel. El poate fi scos afară cu 
ajutorul câmpului magnetic creat de palmele tale. 
Cu cât vei intensifica mai puternic acest câmp, cu 
atât mai mare va deveni forţa lui de atracţie. Osul 
va fi astfel dislocat din structura lui, iar mușchii, 
tendoanele și celelalte ţesuturi atașate de el vor 


A_e 


trebui să îşi schimbe orientarea. 


5 


2. Imaginează-ţi că obiectul respectiv poate fi aspirat 
în afară, așa cum ai proceda cu ajutorul unui tub 
de aspirator. Dacă obiectul este mai greu, amplifică 
puterea aspiratorului. 

3. Ai dezlipit vreodată o broască sau o altă creatură 
care are un sistem de ventuze pe picioare? 
Imaginează-ţi că ridici o broască sau o salamandră 
lipită de frunza pe care s-a atașat. Odată cu 
animalul, tu vei ridica și frunza de care s-a lipit el. 
Procedează în acest fel cu țesutul pe care dorești 
să îl scoţi afară din corp. Foloseşte un sistem de 
ventuze la nivelul palmelor sau al degetelor 
energetice și extrage astfel țesutul. 


4. Imaginează-ţi cablul atașat de tractor ca un câmp 
energetic creat de o navă spaţială de genul celei din 
serialul de televiziune Star Trek. Înconjoară obiectul 
dorit în acest câmp energetic şi adu-l apoi la bordul 
navei. Obiectul va fi atras de câmpul energetic și 
se va deplasa odată cu acesta. 


5. Imaginează-ţi că mâinile tale sunt un tractor. 
Atașează un cablu de obiectul pe care dorești să îl 
scoţi din corp și trage-l în afară cu ajutorul 
tractorului. În acest caz, cablul este sinonim cu raza 
energetică pe care va călători obiectul. 


Abordarea noastră preferată este cea a câmpului 
magnetic, dar dacă preferi o altă imagine din cele descrise 
mai sus, o poţi folosi fără nicio rezervă. Tehnica este 
aceeași; numai imaginea folosită diferă. 


Nu uita: tehnica tractării funcţionează mai bine dacă 
există două puncte de contact, nu doar unul singur. De pildă, 
dacă este vorba de un os, atașează-l de ambele capete ale 
sale. Dacă îl vei prinde doar de un singur capăt, osul nu 

va ieși la fel de uşor sau de uniform. Gândește-te la o 


macara care atrage în sus o bârnă din oţel. In cazul în care 


cablul prinde bârna într-un singur punct, aceasta va fi 


extrem de dezechilibrată. În schimb, în cazul în care cablul 


este ataşat de capetele laterale ale bârnei, acțiunea de 


ridicare a ei va fi mult mai ușoară şi mai echilibrată. Aceeaşi 


filozofie se aplică şi în cazul tehnicii de faţă. 


Tehnica tractării: pas cu pas (vom 
folosi ca exemplu extragerea unei 
clavicule) 


1. 


Atinge zona cu mâinile (degetele) tale reale sau 
imaginare, de o parte și de alta a claviculei. (Poți 
face același lucru cu orice alt os, cu un organ sau 
Chiar cu o celulă). 


a. Alternativ, plasează-ţi palmele în aer, chiar 
deasupra claviculei (dacă nu dorești să o atingi). 


. Incepe să aplici respiraţia Esenţei. Conștientizează 


starea de liniște pe care o creează aceasta în 
interiorul tău. 


. Imaginează-ţi că mâinile (degetele) tale creează un 


câmp magnetic puternic. 


a. Scufundă-te în această senzaţie. Dacă nu percepi 
foarte bine energia, vizualizează imaginea în 
interiorul punctului Esenţei. 


Concentrează-te asupra senzaţiei că osul claviculei 
este atras către palmele tale. 

a. Nu îţi lăsa atenţia să fie atrasă de os. Dimpotrivă, 
lasă-l pe acesta să se apropie de palmele tale, ca 
şi cum ar fi ridicat de un magnet. Ca de obicei, 
lasă senzațiile să vină singure la tine. 


b. Întregul proces se poate derula la nivelul 
ochiului spiritual. Focalizează-ţi atenţia asupra 
punctului Esenţei și lasă senzațiile să vină la tine. 
Cu cât te vei concentra mai puternic asupra 
acestuia, focalizându-ţi în același timp atenţia 
periferică asupra câmpului magnetic, cu atât mai 
intensă va deveni senzaţia de ridicare (atracţie). 
Altfel spus, cu cât te vei scufunda mai puternic 
în punctul Esenţei, cu atât mai intens va deveni 
câmpul magnetic. 


c. Atunci când clavi- 
cula începe să vină 
către tine, ea ţi se 
poate părea elastică 
sau ca un obiect 
plutitor. 


d. În cazul în care 
clavicula opune re- 


zistență în calea 
extragerii sale, aplică Plasează-ți degetele în 
tehnica eliberării a- apropierea capetelor 
claviculei, fie atingând 
direct corpul persoanei, fie 
ce-te la acest proces. deasupra acestuia. 


burului, apoi întoar- 

Când simţi că zona și-a încetat procesul de transformare 
sau s-a stabilizat, pune capăt ședinței de vindecare. 
Momentul ideal este cel în care clavicula sau zona 
înconjurătoare ţi se pare echilibrată și stabilă (respectiv, 
când senzaţia de plutire a dispărut, iar clientul îți spune că 
se simte mai bine). Nu trebuie să pui osul la loc. Acesta 
își va găsi propria modalitate de a se reintegra în noua 
„stare“ creată. 

Pentru a mări eficacitatea tehnicii, asociază cât mai 
intens senzaţia de ridicare cu respiraţia. Tehnica nu constă 
pur și simplu într-un proces de vizualizare. Este foarte 
important ca senzaţia de dizolvare generată de respirația 
Esenţei să fie asociată cu 
procesul de extragere cu 
ajutorul câmpului magnetic. 
Cu cât vei aplica mai dina- 
mic respiraţia Esenţei, cu atât 
mai dinamică va fi transfor- 
marea produsă la nivelul 


țesutului. L 

Varianta avansată a 
tehnicii: dacă te-ai obişnuit 
cu aplicarea tehnicii tractării 
pentru un singur os, o poţi 
aplica inclusiv pentru două 


oase simultan. De pildă, Tractarea claviculei şi a 

alege clavicula și omoplatul, omoplatului prin folosirea 

eliberând astfel într-o mai degetelor ca puncte de 
contact. 


mare măsură umărul, deopo- 

trivă frontal și în spate. Ca de obicei, folosește două puncte 
de atașare pentru fiecare os. Plasează-ţi o palmă deasupra 
claviculei și cealaltă asupra omoplatului, fixând cu degetele 
cele două extremităţi ale oaselor. 

Pornește de la premisa că dispui de oricât de multe 
mâini imaginare, cu ajutorul cărora poţi prinde oasele în 
oricât de multe puncte de ataşare. Noi obişnuim să folosim 
de regulă şase mâini imaginare (puncte de referinţă), dar 
aceasta este mai degrabă o preferinţă personală. O altă 
aplicaţie practică a acestei variante avansate ar putea fi 
extragerea a trei sau patru coaste. 

În continuare, ne vom propune să combinăm diferitele 
tehnici pe care le-am învăţat până acum sau să introducem 
diferite variante pentru ele. 


Aplicarea tehnicii absorbirii în pântec 
în combinaţie cu tractarea 


Această combinaţie este folosită pentru alinierea 
oaselor sau zonelor mari cu respiraţia Esenţei. Începe prin 
a crea un pântec energetic în jurul structurii pe care dorești 
să o transformi, apoi lucrează în interiorul lui cu ajutorul 
unor mâini imaginare. Alternativ, îți poţi introduce în 
interiorul pântecului chiar mâinile care l-au construit. Aplică 
în continuare metoda cablului. 

Aplicarea tehnicii absorbirii în pântec 
în combinaţie cu tractarea: pas cu pas 


1. Aplică respiraţia Esenţei. 
2. Inconjoară zona afectată într-un pântec energetic. 


3. Introdu mâinile în interiorul pântecului și extrage 
cu ajutorul „cablului“ organul sau țesutul care 
trebuie armonizat. Odată pântecul implementat, nu 
mai trebuie să te gândești la el în timp ce aplici 
metoda cablului. 


4. După ce zona s-a stabilizat, întreabă clientul cum 
se simte. 


Alinierea structurii 


Poţi aplica această tehnică asupra oricărei zone corpo- 
rale care are două puncte fizice de reper ce permit măsurarea 
și compararea înălțimii sau profunzimii lor. Două din 
principalele zone asupra cărora merită aplicată tehnica sunt: 
şoldurile (pelvisul) și occipitalul. 


Alinierea șoldurilor 


Atunci când îţi propui să aliniezi șoldurile, stai în 
spatele persoanei și plasează-ţi degetele de o parte și de alta 
a părții superioare a pelvisului. Ochii tăi trebuie să fie la 
aceeași înălțime cu degetele, pentru a te putea asigura că 
punctele măsurate se află la același nivel. Dacă punctele 
nu se află la același nivel: 

1. Îndepărtează mâinile 
de poziţia de mă- 
surare și atinge uşor 
zona inferioară a 
spatelui sau zona 
pelviană (ai grijă ca 
mâinile să îţi fie 


perfect relaxate). 


Măsoară şoldurile în partea 


2. Înfăşoară într-un „pân- din spate. Ţine degetele pe 
o linie orizontală. 


tec“ energetic întreaga 
zonă a pelvisului. (Îți reamintim în această direcţie 
că „pântecul“ are forma unei sfere sau a unei elipse 
goale în interior). 


3. Lasă-ţi mâinile să pătrundă (energetic) în interiorul 
pântecului. 


4. Rotește cu ajutorul tehnicii tractării osul iliac al 
pelvisului. 


5. Când simţi că transformarea este completă, verifică 
din nou nivelul pelvisului. 


Alinierea pelvisului care are o torsiune 
dezechilibrată 


1. Stai cu faţa la client și plasează-ţi degetele pe osul 
iliac anterior superior. Măsoară echilibrul șoldurilor 
deopotrivă în înălțime și în profunzime. Cel mai 
frecvent se folosește măsurătoarea în profunzime (a 
torsiunii șoldurilor). 

a. Dacă unul din 
degetele mari pă- 
trunde mai mult 
în interior decât 
celălalt, pelvisul 
este torsionat. 


Mărimea anoma- 
A 
Măsoară şoldurile în partea 
din faţă. Plasează-ţi 
cimii la care degetele pe extremitatea 


pătrund cele două anterioară a osului iliac 
anterior superior. 


liei este dată de 
diferenţa adân- 


degete mari. 


2. Lasă degetele în poziția în care se află (sau 
îndepărtează-le ușor de corp) și construiește un 
„pântec“ energetic între ele, care să cuprindă 
întreaga zonă a pelvisului. 


3. Împinge în spate cu ajutorul tehnicii tractării una 
din extremităţile laterale ale osului iliac anterior 
superior și trage în faţă cealaltă extremitate. 


a. Senzaţia este asemănătoare cu aceea în care 
cineva te împinge și tu tragi de el. De pildă, 
atunci când împingi una din extremităţile osului 
în spate, apare senzaţia că extremitatea opusă se 
deplasează în faţă (din cauza mișcării de rotaţie 
sau de torsiune). 


Alternativ, îți poţi imagina diagrama întregului pelvis 
dezmembrat (la fel ca diagrama unui motor dezmembrat). 
După ce ai examinat diagrama, aplică tehnica tractării 

pentru a reasambla nu doar extremităţile osului iliac anterior, 

ci și cele două jumătăţi ale osului pubian și ale sacrumului, 

toate în același timp. În acest fel, toate zonele articulate ale 
pelvisului se vor roti în raport cu ansamblul general. 

4. Verifică din nou adâncimea la care pătrund degetele 

mari plasate pe extremităţile anterioare ale osului 

iliac, pentru a vedea dacă acestea s-au echilibrat. 


Această tehnică este extrem de eficientă în cazul 
alinierii greșite a osului pubian. Este interesant de remarcat 
faptul că femeile au frecvent o aliniere greșită a acestui os 
după ce nasc, fapt care le cauzează dureri de spate cronice. 
La cursurile noastre, după ce le-am explicat acest lucru și 
după ce am practicat împreună realinierea șoldurilor, mai 
multe participante au scăpat de durerile de spate pe care 
le-au avut (în unele cazuri) ani la rând. 


Alinierea occipitalului pas cu pas 
1. Găseşte occipitalul. 


a. Stai în faţa cli- 
entului şi pla- 
sează-ți degetele 
mari de la mâini 
pe partea din 
spate a capului 
său, cu degetele 
mari paralele cu 


Verifică dacă cele două 
solul, la o distanță degete mari se află la 


de aproximativ aceeași înălțime. 

5-7 centimetri. Lasă degetele să alunece în jos 
până când întâlnesc în cale o ușoară adâncitură, 
urmată de un mic dâmb. Ai grijă să îţi poţi vedea 
degetele (să nu se afunde prea tare în păr). După 
ce trec de acest dâmb, numit și creastă 
occipitală, degetele întâlnesc în cale o nouă 
adâncitură umplută cu un ţesut moale. Apasă 
ușor, dar ferm, pe acest ţesut până când ajungi 
să simți deasupra degetelor muchia cutiei 
craniene. Verifică apoi dacă cele două degete se 
află la aceeași înălțime. Ochii ar trebui să fie la 
înălțimea degetelor, pentru a putea măsura exact 
poziţia lor. Dacă cele două degete se află la 
aceeași înălțime, este foarte bine. Dacă nu se 
află, treci la pasul 2. 


b. Verifică de asemenea adâncimea la care au 
pătruns degetele. Dacă unul dintre ele a pătruns 
mai mult în interior decât celălalt, avem de-a face 
şi cu o torsiune a oaselor. În acest caz, treci la 
pasul 2c. 


2. Alinierea occipitalului 


a. Lasă-ţi degetele mari în poziţia lor și atinge ușor 
cu celelalte degete ale mâinii părțile laterale ale 
craniului (eventual, le poţi ţine la o oarecare 
distanță de acestea). Construiește astfel un câmp 
energetic (un pântec) în jurul zonei din spate a 
craniului. Lasă-ţi mâinile energetice să pătrundă 
în interiorul pântecului și aplică tehnica tractării 

cu ajutorul degetelor (trage de oase astfel încât 
acestea să se reechilibreze). 


. Continuă procesul până când nu mai percepi 
nicio schimbare. Apoi verifică din nou nivelul 
oaselor. 


. Dacă adâncimea la care au pătruns cele două 
degete mari nu este egală, plasează-ţi degetele 
pe oasele temporale, chiar deasupra celor două 
urechi. Aplică respiraţia Esenţei și construiește 
un pântec energetic în jurul întregului craniu. 
Lasă-ţi mâinile energetice să pătrundă în 
interiorul acestui pântec și aplică tehnica tractării 
pentru a împinge oasele temporale către exterior. 
Când simţi că transformarea s-a încheiat, verifică 
din nou adâncimea la care pătrund cele două 
degete mari. Eu și soţia mea obișnuim să 
repetăm de două-trei ori ambele măsurători, 
pentru a ne asigura că oasele craniului sunt 
perfect aliniate. 


Notă:  occipitalul şi 
sacrumul/pelvisul sunt strâns 
asociate. De aceea, dacă una 
din zone refuză să se 
alinieze, încearcă alinierea 
celeilalte. Apoi, când aceasta 
s-a echilibrat, revino la prima 
zonă și aliniaz-o și pe ea. 


Verifică dacă cele două degete 


mari se află la aceeași înălțime. 


Cel mai frecvent, problema 
poate fi rezolvată în acest fel. 


216 


Tehnici de vindecare 


Alinierea omoplaţilor 


1. Măsoară înălțimea 
omoplaţilor unul faţă 
de celălalt prin 
plasarea degetelor 
mari de la mâini sub 
extremitatea lor 
inferioară. 


2. Dacă ai observat o i i ER 
Tractează-ți clavicula cu o mână 


diferență, relaxea- şi întinde lateral brațul opus 
ză-ţi palmele și atin- 

ge uşor omoplaţii cu ele. Înfășoară-i apoi într-un 
pântec energetic (poţi crea un singur pântec foarte 
mare pentru amândoi omoplaţii, sau două pântece 


mai mici, câte unul pentru fiecare). 


3. Lasă-ţi mâinile energetice să pătrundă în interiorul 
pântecului și aplică tehnica tractării pentru a 
echilibra omoplaţii (trage-l pe unul în sus și pe 
celălalt în jos). 


a. Dacă nu știi care este direcţia cea mai potrivită 
pentru a realinia omoplaţii, trage de ei în toate 
direcțiile sau scoate-i complet din corp. 


Ajustarea înălțimii încheieturii 
sterno-claviculare 


1. Plasează-ţi degetele mari de o parte și de alta a 
sternului în punctele de joncțiune cu claviculele 

(care ies în evidenţă ca niște mici excrescenţe). 
Verifică dacă degetele se află la același nivel. 


2. Dacă nu se află la același nivel, înfăşoară întreaga 


a. Trage în toate di- 


A 


recţiile (în sus, în 
jos, în diagonală, în 
interior și în exterior) 
oasele respective, cu 
ajutorul tehnicii trac- 
tării, astfel încât 
claviculele să se 
realinieze şi să își 
găsească singure 
echilibrul. 


zonă într-un pântec energetic. Lasă-ţi mâinile 
energetice să pătrundă în interiorul acestuia. 


Mia, 
Plasează-ți degetele pe 


extremitățile 
claviculelor. 


3. Când zona pare că s-a stabilizat, verifică din nou 


punctele încheieturii sterno-claviculare. 


Ajustarea adâncimii încheieturii sterno- 
claviculare 


1. 

Dacă măsurătorile iniţiale au arătat că unul din 
punctele încheieturii este mai adâncit decât celălalt, 
înfășoară-l într-un pântec energetic împreună cu 
primele patru coaste de sus. 


„ Aplică tehnica tractării asupra încheieturilor sterno- 
claviculare şi asupra celor patru coaste. 


Tehnici de vindecare 


3. Când zona pare că s-a stabilizat, verifică din nou 
punctele încheieturii sterno-claviculare. 


Un beneficiu important: 
un efect secundar interesant al 
alinierii încheieturilor sterno- 
claviculare este acela că res- 
piraţia devine mai uşoară. 

Poţi aplica de asemenea 
tehnica pântecului în com- 


binaţie cu cea a tractării pentru 


Plasează-ţi degetele 
mari pe colţurile 


a alinia structura oaselor feţei 
, : (de pildă, înălțimea celor doi 

exterioare ale ochilor. , gti, 

ochi, dar și numeroase alte 

puncte). Poţi aplica această tehnică asupra oricăror două 


puncte pe care le poţi măsura și compara. 


Notă pentru practicanți: de-a lungul timpului, am 
remarcat că dacă faţa unei persoane se schimbă prea rapid 
în timpul unei ședințe de vindecare, ea nu permite 
schimbărilor pe care le consideră extreme să devină 
permanente. Spre exemplu, am avut odată un client care 
avea unul din ochi vizibil mai ridicat decât celălalt. Lucrul 
cu energia l-a reechilibrat, dar clientul nu a acceptat această 
schimbare, așa că ochiul a revenit în timp la poziţia lui 
iniţială. Foarte mulţi oameni au o anumită imagine legată 
de sine, care îi împiedică să accepte schimbările majore. 
În astfel de cazuri, este recomandabil să aplici pentru o 
perioadă de timp schimbări minore, astfel încât clientul să 
aibă timp să se obișnuiască cu ele și să le accepte. 

Tehnica extinderii prezenţei, a 
înghiontirii cu un băț sau a 


urmăririi 


Aceasta este o variantă a 
tehnicii pântecului. Se recoman- 
dă folosirea ei pentru alinierea 
oaselor mici, cum sunt vertebrele. 
Este de asemenea utilă pentru 
eliminarea fluidelor corporale, 
cum ar fi edemele, congestia din 
interiorul plămânilor sau orice 
fluid nedorit (din interiorul 
inimii sau al sinusurilor, spre 
exemplu). În plus, poţi aplica 
această metodă atunci când 
dorești să creezi mai mult spaţiu 
în zonele care opun rezistenţă la 
tehnica de bază a pântecului. 


Alege un lucru 
interesant din interiorul 
pântecului şi 
înghiontește-l. 


Vom explica acest proces pas cu pas. La prima vedere, 
el pare complex, dar de fapt este foarte ușor de aplicat. 
Începe prin a citi toţi pașii, apoi încearcă-l. Unele din sen- 
zaţiile pe care îţi vom cere să le simți ţi s-ar putea părea 


extrem de subtile, dar dacă îţi vei acorda timpul necesar 
pentru a experimenta, le vei descoperi cu ușurință, pe rând. 
În exemplul nostru vom lucra cu o vertebră, dar tehnica 
funcţionează la fel de bine și cu un edem sau cu alte fluide 


corporale aflate în exces, precum și cu orice altă structură mică 


ce trebuie deplasată. Distrează-te, joacă-te și experimentează. 

Extinderea prezenţei: pas cu pas 
1. Începe prin a practica respiraţia Esenţei. 
2. Întășoară zona afectată cu un pântec energetic. 


3. Caută (privește sau simte) orice lucru interesant care 


îţi iese în cale. 
4. Înghiontește-l cu un băț sau cu un deget energetic. 


a. Începe prin a crea un „băț“ sau un „deget“ din 
energia aflată în interiorul pântecului (imaginea 
nu trebuie să fie foarte exactă) și înghiontește cu 
el lucrul interesant. 


b. Înghionteşte-l din mai multe direcţii: de sus, de 
jos, din spate şi din diagonală. Acești ghionți îl 
vor face să se deplaseze, uneori incredibil de 
ușor. Procesul seamănă cu aprinderea unei 
artificii care zboară apoi în toate direcțiile, în 
zigzag, mișcându-se uneori foarte lent, alteori 
foarte rapid, rotindu-se sau făcând cercuri. 
Tocmai de aceea numim noi „obiectele“ din 
interiorul pântecului: lucruri interesante. Nimeni 
nu știe ce vor face acestea în continuare! 


c. Dacă nu simţi nimic, pipăie cu mâna imaginară 
în interiorul pântecului până când găsești ceva. 
Dă-i apoi un bobârnac. Vezi dacă „obiectul“ 
respectiv este mobil sau imobil. 


5. Urmăreşte mișcarea lucrului interesant. 

a. Indiferent de direcţia în care se mișcă lucrul 
interesant, urmărește mișcarea lui. Dacă ţi se pare 
că a dispărut undeva departe, nu-ți face griji. 
Continuă să te îndrepți în direcţia respectivă și mai 
devreme sau mai târziu îl vei regăsi. Continuă să 
îl urmărești. 


6. Mai devreme sau mai târziu, lucrul respectiv se va 
opri, devenind imobil sau vibrând ușor. Înghion- 
teşte-l din nou și observă dacă o ia din nou la goană 
sau dacă opune rezistenţă. 


a. Dacă o ia din nou la goană, urmărește-l 
(pasul 5). 


b. Dacă opune rezistenţă, treci la pasul 7. 


7. Dacă lucrul opune rezistenţă, lasă-l să te împingă 
înapoi, dar păstrează contactul cu el (cu ajutorul 
băţului energetic). Acest lucru este foarte important. 


a. Poţi percepe senzaţia de împingere înapoi sub 
forma unei presiuni foarte ușoare. În acest caz, 
relaxează-te și lasă-te ghidat de lucrul interesant. 
De regulă, revenirea înapoi este mai directă 
decât alergarea de dinainte. 


8. Lasă lucrul interesant să te împingă până când își 
regăsește poziţia iniţială. Când va ajunge aici, vei 
observa o schimbare a presiunii. 

a. Când lucrul interesant depășește poziţia sa 
inițială, presiunea dispare complet și, adeseori, 
chiar lucrul interesant pare să dispară. 

9. Verifică la nivel fizic zona asupra căreia ai lucrat. 
Vezi ce schimbări au apărut. 


a. Există vreo diferenţă între cantitatea de fluid din 
zonă? Şi-a schimbat poziţia vertebra asupra 
căreia ai lucrat? 


i. Dacă vertebra și-a schimbat poziţia şi a ajuns 
în poziţia corectă, este foarte bine. 


ii. Dacă ea necesită în continuare o acţiune 
terapeutică, reia întregul proces de la pasul 3. 


Notă: dacă procesul ţi se pare prea complicat, 
foloseşte-te de imaginaţie. Imaginează-ţi că întâlneşti în cale 
un lucru interesant, că îl înghiontești și că îl urmărești. 
Întreabă-te unde s-ar duce el. Urmărește-l, iar după aceea 
întoarce-te înapoi. Urmează procesul descris mai sus, chiar 
dacă ţi se pare că îl inventezi în totalitate. În acest fel, îţi 
vei acorda permisiunea de a recepta senzațiile reale. 
Experienţa ne-a învăţat că această metodă conduce de 
regulă la succes. 


Lucrul cu vertebrele 


Dacă lucrezi asupra unei vertebre, aplică acest proces 
de trei sau de patru ori și abia apoi treci la vertebra 
următoare. Dacă mușchii din jurul oaselor au acumulat 
foarte multe tensiuni, poţi aplica mai întâi tehnica eliberării 
aburului. De cele mai multe ori, vei observa că dacă o 
vertebră este aliniată greșit, vertebrele din jurul ei 
acumulează la rândul lor tensiuni. De aceea, ar fi bine să 

le aliniezi și pe ele, chiar 
dacă la nivel vizual nu par 
deloc dezechilibrate. 


Filozofia care stă 
la baza tehnicii 

de extindere a i 
prezenţei Creează un pântec energetic 


în jurul vertebrei pe care 
doreşti să o influenţezi. 


Atunci când aplicăm 
tehnica  pântecului, tot 
secretul constă în a căuta lucruri interesante. Atât timp cât 
reprezintă structuri formate, noi ne raportăm la ele ca la niște 
structuri solide, și deci foarte greu de schimbat. Același 
principiu se aplică și în cazul tehnicii de înghiontire cu 
ajutorul băţului. Atunci când găsim un lucru interesant, noi 
îl înghiontim din diferite direcţii până când nimerim direcția 
bună, cea care permite transformarea structurii respective. 
Unii oameni percep aceste senzaţii în mod vizual, în timp 
ce alții au percepții mai degrabă kineoziologice. Acest lucru 
contează mai puţin; ceea ce contează este ca lucrul 
interesant pe care îl percepem să se pună în mișcare, iar 
noi să îl urmărim. 

Adeseori, atunci când aplicăm tehnica înghiontirii cu 
un băț, lucrul interesant o ia într-o cu totul altă direcție 
decât cea pe care o anticipai tu. Este ca și cum ai aplica 
o psihologie inversată. Atunci când ceva opune rezistenţă, 
continui să forţezi lucrurile până când lucrul respectiv nu 
mai poate opune rezistenţă, fiind nevoit să se întoarcă 
înapoi. În cazul nostru, acesta este momentul în care lucrul 

interesant se oprește. In acest moment, noi îl mai înghiontim 
o dată, pentru a vedea dacă începe să opună rezistenţă, 
dorindu-și să revină înapoi. 


Tehnica de extindere a prezenţei: o altă 
abordare 


Dacă ai probleme cu aplicarea acestei tehnici, te poți 
raporta la ea și într-un alt fel, ca la o metodă a devenirii 
sau a evoluţiei. 


Pas cu pas 
1. Aplică respiraţia Esenţei. 
2. Construieşte un pântec energetic în jurul zonei. 


3. Descoperă un lucru interesant în interiorul pân- 
tecului şi observă-i evoluţia sau schimbarea, la fel 
cum ai observa o mișcare. 


a. Spre exemplu, atunci când observi conţinutul 
pântecului, poţi fi atras de o zonă anume. Per- 
cepția poate fi vizuală sau intuitivă. Focalizea- 
ză-ţi atenţia asupra ei şi observă dacă în interiorul 
său există vreo mișcare. Dacă da, amplifică 
această mișcare cu ajutorul intenţiei tale. De 
pildă, dacă zona respectivă ia la început aparenţa 
unui mugur, lasă-ţi imaginaţia să se joace 
(continuând să rămâi focalizat în punctul 
Esenţei) și transformă mugurul într-un boboc 
care se deschide din ce în ce mai mult, până 

când devine o floare. Această deschidere 
continuă este întru totul comparabilă cu alergarea 
de dinainte. Când senzaţia de înflorire se oprește 
şi totul se scufundă în tăcere, înseamnă că 
problema s-a dizolvat. Dacă simţi o mișcare 
neasociată cu vreo formă, încurajează această 
mișcare să continue până când se oprește 
singură. 


b. Acest proces de transformare nu este la fel de 
evident ca „urmărirea“ de dinainte, urmată de 
„revenirea în punctul de origine“. Este mai 
degrabă o stare vagă (percepută intuitiv) de 
mișcare, apoi de transformare și de tăcere. 


4. Verifică schimbările produse la nivel fizic (even- 
tualele alinieri). 


Sfaturi pentru tratarea durerilor de 
spate și la nivelul gâtului 


Dacă lucrezi asupra unei vertebre, poţi opera cu două 
sau trei lucruri interesante înainte de a trece la vertebra 
următoare, dar cel mai adesea un singur lucru interesant 
este de ajuns. Merită de asemenea să aplici pentru o scurtă 
perioadă de timp tehnica de eliberare a aburului asupra 
mușchilor care înconjoară vertebra, înainte de a începe 
lucrul direct cu vertebra. Adeseori, vei observa că vertebrele 
alăturate conţin și ele tensiuni acumulate, din cauza alinierii 
greşite a primeia. De aceea, trebuie să le aliniezi și pe ele, 
pentru a le echilibra, chiar dacă la nivel vizual ele par să 

se afle la locul lor. Există cazuri în care o vertebră va refuza 
să se alinieze până când nu vei lucra asupra vertebrelor 
alăturate. Pe de altă parte, este important să înţelegi că nu 
tu trebuie să decizi în ce direcţie trebuie să se deplaseze 
vertebra. Tu nu trebuie să faci altceva decât să încurajezi 
mișcarea ei. Corpul clientului este singurul care își poate 
găsi starea de armonie. 

Dacă lucrezi asupra unui caz de scolioză, cifoză, 
lordoză sau asupra unei alte afecţiuni a coloanei vertebrale, 
aplică tehnicile de vindecare secvențial, de la o vertebră la 
alta. Atunci când aliniezi vertebrele, nu contează dacă 
începi de sus în jos sau invers. Dacă problema este 
punctuală, poţi insista exclusiv asupra vertebrei (sau 
grupului de vertebre) respective. Dacă întreaga coloană 
vertebrală este afectată, poți lucra asupra tuturor vertebrelor, 
pe rând, repetând apoi întregul proces până când coloana 
devine perfect aliniată. 

Dacă te focalizezi exclusiv asupra vertebrelor cer- 
vicale, ar trebui să lucrezi cel puţin grupul C1-C6, pe rând. 
Experienţa ne-a învăţat că organismul se simte mai bine 
dacă toate aceste vertebre sunt lucrate individual. C7 nu 
influenţează atât de mult starea generală de bine dacă este 
neglijată, dar vertebrele mai mici își doresc să fie ajutate 
să își regăsească echilibrul. Având în vedere că vertebrele 
gâtului sunt greu de palpat și de simţit cu ajutorul degetelor, 
cel mai bine este să îţi folosești intenţia și să te focalizezi 
asupra zonei aproximative în care acestea ar trebui să se 
afle. 

După ce ai terminat cu o zonă în care s-a acumulat 
fluid sau în care ai lucrat asupra mai multor vertebre, este 


227 


Atingerea Cuantică: Transformarea esenței 


bine să îi dai clientului puţină apă și să îl rogi să facă niște 
pași pentru ca schimbările să se implementeze mai bine. 

Faptul că nu mai găsești lucruri interesante asupra 
cărora să lucrezi nu înseamnă neapărat că întreaga coloană 
este perfect aliniată, ci doar că ea a acceptat atâtea 
schimbări câte poate suporta într-o ședință de vindecare. 
Desăvârşirea procesului de schimbare şi stabilizarea 
transformărilor poate necesita mai multe şedinţe. 

Atunci când îţi propui să aliniezi vertebrele, începe 
întotdeauna prin a alinia șoldurile și occipitalul. Șoldurile 
sunt comparabile cu temelia unei case, iar occipitalul este 
acoperișul acesteia. Dacă temelia sau acoperișul sunt 
dezechilibrate, structura verticală a casei (vertebrele) va fi 
tensionată și va tinde să se schimbe în permanenţă pentru 
a-și găsi echilibrul. Realinierea şoldurilor asigură un 
fundament optim pentru echilibrarea vertebrelor, fapt care 
îi permite capului să se sprijine armonios de acestea. În 
cazul în care occipitalul este dezechilibrat, el generează o 
presiune inegală asupra coloanei vertebrale, din cauza 
greutăţii capului. Cred că ai înţeles de ce este atât de 
important să începi întotdeauna cu alinierea acestor două 
zone. 


Sfaturi pentru practicanți 


Se întâmplă uneori să găsești un lucru interesant și să 
îl înghiontești, dar acesta să refuze să se pună în mișcare. 
Dacă ţi se întâmplă acest lucru, chiar dacă ai înghiontit 
lucrul din toate direcţiile, scufundă-te mai profund în 
interiorul punctului Esenţei și ai grijă să nu ieși în afara 

acestuia. Dacă tot nu se produce nicio schimbare, înseamnă 
că structura pe care dorești să o transformi fie nu are nevoie 
de mișcare, fie a acceptat transformarea maximă pe care 
o poate suporta deocamdată. 

Lucrul cu gâtul sau cu coloana vertebrală (dar și cu 
alte afecţiuni sau probleme corporale) influenţează clientul 
pe numeroase nivele. Nu uita că el este adevăratul 
vindecător. Foarte mulți oameni nu pot face faţă decât unor 
schimbări gradate. Puţini sunt cei care acceptă o schimbare 
dramatică în cursul aceleiași şedinţe de vindecare. De 
aceea, acordă-le tuturor timpul de care au nevoie și lasă-i să 
se vindece în ritmul lor. Noi nu trebuie să îi cerem nimic 
clientului. Tot ce facem noi este să îi oferim starea noastră 
de linişte interioară, să ne deschidem și să cultivăm starea 
de acceptare. 

Dacă dorești, poţi folosi această abordare pentru a 
dizolva structurile rigide care există în interiorul pântecului. 
Astfel de cazuri se întâmplă mai rar, dar se întâmplă. Să 
spunem că întâlneşti în cale un lucru interesant care refuză 
să se schimbe în vreun fel. Dacă nu se întâmplă nimic, 
înghiontește-l cu un băț energetic. Continuă să lucrezi astfel 
cu toate lucrurile pe care le întâlneşti în interiorul pântecului, 
până când nu mai rămâne decât spaţiul gol. 

Vindecarea prin dilatarea spaţiului 
sau prin deblocarea unei încheieturi 


Această tehnică este minunată și acţionează foarte 
rapid pentru vindecarea încheieturilor inflamate, a umerilor 
înţepeniţi, a vertebrelor tasate, respectiv a tuturor structurilor 
prea rigide pentru a permite o mișcare normală. La fel ca 
și în cazul tehnicii de dinainte, această metodă presupune 
lucrul în interiorul spaţiului pe care noi îl numim pântec. 
Adeseori, tehnica nu durează mai mult de 15-20 de secunde, 
după care îţi poţi muta atenţia în altă parte timp de câteva 
secunde, revenind apoi asupra zonei respective. În cazul 
umerilor înțepeniţi, tehnica trebuie aplicată dimineaţa și 
seara timp de câteva zile la rând, până când încheietura îşi 
recapătă integral capacitatea de mișcare. Am cunoscut 
oameni care iniţial nu își puteau mișca braţul decât într-un 
unghi de maxim 30 de grade și care au reușit să își am- 
plifice capacitatea de mișcare la un unghi de 70-80 de grade 
după numai câteva minute de folosire a acestei tehnici. 
Metoda este foarte ușor de aplicat și extrem de plăcută. 


Vindecarea prin dilatarea spaţiului sau 
prin deblocarea unei încheieturi: pas cu 
pas 


1. Plasează-ţi o mână pe partea interioară a braţului, lângă 
subsuoară, cu degetele orientate în sus și cu palma 
către braţ. Plasează-ţi cealaltă mână pe umăr, defi- 
nind astfel zona pe care dorești să o înfăşori într-un 
pântec. 


230 


2. Incepe să aplici respiraţia 
Esenţei. 


3. Infășoară întregul umăr 
într-un pântec energetic. 


4. Există cinci sau mai multe 
modalităţi de a face acest 
lucru. lată câteva exemple: 


Metoda bastonului: imagi- 
nează-ţi că ţii în mână un baston 
cu un capăt mai gros și unul mai 
subțire. Capătul pe care îl ţii în 
mână este cel subțire. Folosește-ţi 
intenţia pentru a apăsa cu bas- 
tonul capul humerusului (osul 
braţului), silindu-l ușor, dar ferm, 
să se îndepărteze de corp, ca și 
cum ai dori să îl scoţi din nișa sa. 

Metoda flexării degetelor: 
imaginează-ţi că îți flexezi dege- 
tele de la mâna interioară (ai grijă 
să nu le mişti inclusiv la nivel 
fizic), împingând ușor, dar ferm, 
capul humerusului către exterior. 

Metoda balonului: imagi- 
nează-ţi că introduci un balon gol 
în interiorul pântecului energetic, 
între încheietura umărului și braţ 
sau între oasele din interiorul 

Plasează-ţi o mână pe 
partea interioară a 
brațului, cu degetele 
orientate în sus şi cu 
palma către braţ, şi 
cealaltă mână pe umăr. 


Imaginează-ţi că împingi 
cu ajutorul unui baston 
capul humerusului în 
exteriorul corpului, și 
implicit al încheieturii 
umărului. 

încheieturii. În continuare, foloseşte-te de respiraţia Esenţei 
pentru a umfla balonul, astfel încât încheietura să se 
deschidă. 

Metoda patentului: imaginează-ţi că introduci un 
patent în interiorul încheieturii și că te folosești de pârghia 
lui pentru a deschide gradat încheietura. 

Metoda răngii: imaginează-ţi că introduci în interiorul 
încheieturii o rangă și că o apeşi uşor, dar ferm, pentru a 
deschide încheietura. 

Niciuna din imaginile de mai sus nu este mai bună 
decât celelalte. Aplicarea uneia sau alteia depinde exclusiv 
de preferinţele personale. Noi preferăm metoda flexării 
degetelor pentru umeri și metoda balonului pentru vertebre. 
În ceea ce te priveşte, joacă-te, experimentează şi vezi ce 
metodă ţi se potrivește cel mai bine, 


Reţine: atunci când aplici această metodă, nu trebuie 
să depășești 15-20 de secunde de aplicare a presiunii 
mentale. Fă apoi o pauză, după care revino pentru o nouă 
şedinţă de 15-20 de secunde. 


5. Conștientizează senzaţia energetică a mișcării 
efective a umărului sau a încheieturii. 


a. Aplică ferm această presiune energetică timp de 
câteva secunde, până când osul pare să se fi 
deplasat suficient de mult, după care nu o mai 
aplica. Uneori, zona pare să cedeze în anumite 
puncte. Dacă se întâmplă așa ceva, continuă să 
aplici presiunea până când zona cedează de tot. 

6. Repetă pasul 4. Poţi face acest lucru de două-trei 
ori la rând. 


7. Când simţi că nu se mai produce nicio schimbare, 
iar clientul îți confirmă că simte o ușurare, consideră 
şedinţa încheiată pe moment. 


Sfaturi pentru practicanți 


De regulă, clientul simte că prin braţ îi trece o energie 
şi că lucrurile evoluează în bine. Uneori, este amuzant să 
treci de la un braţ la celălalt. Între ajustări, poţi observa că 
un braţ devine mai lung decât celălalt (ca percepţie), după 
care redevine egal cu celălalt. 

Întregul proces se realizează cu ajutorul intenţiei. El 
nu presupune nicio mișcare la nivel fizic. Atunci când 
creezi un spaţiu între oase, indiferent dacă te foloseşti în 
acest scop de o rangă, de un levier sau de un balon ener- 
getic, relaxează-te și joacă-te cu imaginea respectivă. 

Cu cât te vei deschide mai mult prin respiraţia Esenţei, 
cu atât mai rapide și mai profunde vor fi schimbările care 
se vor produce în zona afectată a clientului. 


Invaţă-ţi clientul cum să curgă 
înainte 


Pe măsură ce evoluezi în lucrul cu Esenţa, poți simţi 
dorinţa de a împărtăși exerciţiul curgerii înainte cu un 
prieten sau cu un client. lată cum poți face acest lucru, pas 

cu pas. Mai presus de orice, clientul trebuie să se miște 
extrem de lent de-a lungul exerciţiului. Indiferent dacă 
realizează sau nu unde se află punctul Esenţei, el poate să 
aplice expiraţia lentă, deplasându-se numai pe ea. Cu 
siguranţă, va obţine anumite beneficii în urma acestui 
proces. Ai grijă să nu devii prea ambițios, impunându-i 
clientului să „realizeze“ nu știu ce obiectiv sau să atingă 
o distanţă prestabilită. Rolul tău este de a-l ajuta, nu de a-l forța 
să facă ceva. 


Condiţii pe care 
trebuie să le 
îndeplinească 
clientul 


1. Clientul trebuie să prac- 
tice respiraţia Esenţei. 
Chiar dacă nu se con- 
centrează în punctul 
Esenţei, dacă va aplica 
în mod corect respirația 
va avea parte de o serie 
de beneficii. 


2. El trebuie să cunoască 


exerciţiul înrădăcinării 
şi să simtă fluxul ener- 
Clientul stă în picioare, 
cu tălpile ușor depărtate, 
pe o distanţă egală cu 
către creștetul capului. lăţimea șoldurilor. 


getic care îi intră în 
corp, avansând apoi 

3. Explică-i clientului că există o conexiune între 
sacrum și tălpi, și că aceasta trebuie păstrată în tot 
timpul cât se apleacă înainte. 


Exerciţiul curgerii înainte practicat de 
client cu ajutorul practicantului 


1. Clientul stă în picioare, cu tălpile ușor depărtate, pe 
o distanţă egală cu lăţimea șoldurilor. 


2. El trebuie să înceapă să aplice respiraţia Esenţei. 


3. Clientul începe să aplice exerciţiul înrădăcinării. 
Practicantul trebuie să aibă grijă ca el să simtă fluxul 
energetic care îi trece ascendent prin corp, către 
creștetul capului, înainte de a-l lăsa să se aplece în 
faţă. 


Note pentru practicanți: atunci când se apleacă în 
faţă, clientul trebuie să simtă cât de cât fluxul energetic care 
iese din pământ şi trece ascendent prin trupul său. În cazul 
în care el nu mai simte acest flux, înseamnă că și-a atins 
limita maximă și trebuie să revină la poziţia iniţială. Spune-i 
clientului că scopul exerciţiului este de a învăţa despre 
fluxurile energetice din corpul său, nu de a ajunge cât mai 
aproape cu degetele de la mâini de cele de la picioare. 
Ajută-l să perceapă mai ușor acest flux atingându-i călcâiul 
și aplicând asupra lui tehnica tractării. Plasează-ţi cealaltă 
mână pe sacrumul clientului, ajutându-l astfel să simtă mai 
bine zona care îl conectează cu fluxul teluric, împingând 
apoi ascendent acest flux către creștetul capului și dincolo 

de acesta. Sacrumul este punctul de expansiune care face 
legătura cu toate celelalte nivele. De aceea, clientul trebuie 
să devină conștient de el şi să îl conecteze cu călcâiele sale. 
În cazul în care clientul tot nu simte fluxul teluric, 
practicantul trebuie să îl conștientizeze în locul lui, 
ajutându-și astfel — prin rezonanţă — clientul să se conecteze 
cu el. În acest scop, conştientizarea trebuie să fie aplicată 
cu intenţie. 

Mișcările nu trebuie realizate decât pe expiraţie. În 
timpul inspiraţiei, clientul trebuie să se odihnească. El își 
va continua mișcarea de elongaţie pe următoarea expiraţie. 

Există două zone corporale cu rol de scripete asupra 
căruia clientul trebuie să se concentreze în timp ce se 
apleacă în față: 

A. Punctul dintre omo- 
plaţi este cel care controlează 
capul și gâtul. 

B. Punctul sacral este 
cel care controlează spatele. 

4. Clientul începe să își = 

aplece în faţă capul 
şi gâtul. 
a. Primul scripete 


asupra căruia tre- 
buie să își con- 


centreze atenţia 


1 dintr 
este cel dintre A. Scripetele dintre omoplaţi 


controlează aplecarea înainte 
şi gâtul se apleacă a vertebrelor gâtului. 


omoplaţi. Capul 

înainte până când 
își ating limita 
naturală a exten- 
siei. În acest 
moment, clientul 
trebuie să rămână 
în această poziție 
timp de câteva 
expirații, pentru a 
vedea astfel dacă 


elongația mai poa- 
te fi prelungită. 


B. Scripetele din zona 


, sacrală controlează vertebrele 
In acest timp, prac- spatelui 


ticantul trebuie să 


aplice tehnica eliberării aburului asupra muş- 
chilor gâtului timp de o respiraţie sau două, 
pentru a dilata eventual spaţiul din această zonă. 
Când procesul se încheie, clientul poate trece la 
cel de-al doilea scripete. 


5. Al doilea scripete, situat la nivelul sacrumului, este 
punctul de eliberare de tensiuni. 


a. Continuă procesul curgerii înainte până când 
clientul simte că și-a atins limita personală. 


Note pentru practicanți: practicantul trebuie să se 
asigure în acest moment că persoana pe care o coordonează 
îşi menţine conexiunea dintre sacrum și călcâie, și că simte 
în continuare fluxul energetic care vine din pământ. 

Asigură-te că picioarele clientului rămân drepte (fără 


A_e 


să fie însă încordate la maxim, dar nici îndoite) şi că își 


3 

păstrează verticalitatea. Pentru a amplifica senzațiile perce- 
pute de client odată cu trecerea fluxului energetic de-a 
lungul coloanei vertebrale, gâtului și capului, atinge-i ușor 
aceste zone, într-o mișcare ascendentă. Această atingere va 
stimula zonele respective și îi va reaminti clientului pe unde 
trebuie să simtă fluxul energetic. Nu trebuie să faci tot timpul 
acest lucru, întrucât i-ar putea distrage atenţia clientului. 
6. Când simte că nu se mai poate apleca în faţă, 
clientul trebuie să înceapă mișcarea inversă, de 
ridicare în poziţia verticală. Explică-i faptul că 
mișcarea de curgere a energiei continuă, dar de data 
aceasta în sens invers: către pământ. 


a. Ajută-ţi clientul să conștientizeze unde este situat 
sacrumul plasându-ţi palma pe acesta și exe- 
cutând o mișcare de vibraţie (timp de câteva 
momente), în timp ce el se ridică. În acest fel, 
clientul va conștientiza mai bine care este punctul 
de pivotare corect. 


b. Când spatele clientului este perfect drept, noul 
punct de pivotare devine cel dintre omoplaţi. 
Când și capul ajunge în poziţie verticală, ai grijă 
să nu își ridice prea sus bărbia. La sfârșitul 
exerciţiului, privirea trebuie să fie orientată în 
faţă. De aceea, urmărește ca el să se oprească 
la timp. 


Notă pentru practicanți: de-a lungul exerciţiului, 
asigură-te că braţele clientului rămân relaxate. In caz 
contrar, el va sfârși prin a arăta la fel ca Frankenstein, cu 

Poziţie corectă: În timpul Poziţie incorectă: Braţele nu 
aplecării înainte, braţele sunt relaxate. 
trebuie să fie relaxate. 


braţele întinse în faţă, mai ales atunci când inversează 
procesul curgerii. 
7. După ce clientul a terminat exerciţiul, pune-l să 
execute doi-trei pași de mers conștient (pag. 123), 
cât mai lent. 


a. Pune-l să mărească treptat viteza mersului, până 
când ajunge la ritmul normal în care obișnuiește 
să meargă. Corpul lui trebuie să se miște natural, 
dar clientul trebuie să fie conștient de el. 
Explică-i faptul că, în acest fel, el integrează mai 
bine schimbările produse în organismul său în 
urma exerciţiului practicat. 

Poziţie corectă: Picioarele Poziţie incorectă: Picioarele 
stau perfect vertical, sunt aplecate în spate și nu 
asigurând conexiunea între asigură conexiunea cu 
sacrum și sol. sacrumul. 


Poziţie corectă: Aplecarea Poziţie incorectă: Gâtul nu 
înainte a capului și apoi a este relaxat. 
gâtului 

Autovindecarea și verificarea 
propriei stări de sănătate 


Această tehnică te va ajuta să îţi tractezi mai multe oase 
din propriul corp. Vom prezenta această metodă într-o 
ordine bine stabilită, care îţi va influența mai multe zone 
importante din organism. Poţi aplica această tehnică în orice 
moment al zilei, dar ea este ideală pentru a-ţi începe ziua, 
întrucât deschide şi relaxează toate zonele principale ale 
corpului. Dacă există și alte zone corporale pe care dorești 
să ţi le reconstruiești, poţi face acest lucru. Spre exemplu, 
îţi poţi tracta mai multe oase şi poţi aplica tehnica pântecului 
în zonele respective, înainte de a trece la alte zone. Practică 
cel puţin trei respiraţii pentru fiecare zonă tractată. 


Autovindecarea pas cu pas 


1. Aplică o scanare a solului (pag. 87). În acest fel, 
vei avea un punct de referinţă care te va ajuta să 
îți compari senzațiile corporale înainte și după 
practicarea acestui exerciţiu. 


2 Incepe să practici respiraţia Esenţei. 


a. Pe expiraţie, ridică-ţi succesiv genunchii. 
Călcâiele alunecă la sol, în timp ce degetele sunt 
relaxate, până când tălpile ajung să se sprijine 
de sol, iar planul creat de piciorul ridicat devine 
relativ perpendicular faţă de pământ. 

3.  Conștientizează-ţi pe rând următoarele părți 


corporale, aplicând tehnica tractării pentru fiecare 


timp de minim trei respiraţii. 


a. Zona pelviană: 


i. 


Ridică piciorul stâng și prinde-l cu o mână de 
genunchi (nu contează ce mână foloseşti; im- 
portant este să te simți confortabil). Foloseş- 
te-ți cealaltă mână pentru a-ți extinde conștiința 
către osul șezutului care corespunde piciorului 
ridicat, aplicând asupra lui tehnica tractării. 
(Așa cum am explicat în secţiunea referitoare 
la tehnica tractării, poţi atinge cu mâna zona 
respectivă, o poţi ţine la o mică distanţă de corp 
sau poţi folosi o mână imaginară). 


ii. 


Tractarea osului şezutului 


În continuare, stabileşte contactul cu capul 
osului femurului de pe partea stângă (este 
vorba de osul coapsei în partea lui de sus, acolo 
unde se întâlneşte cu pelvisul). Eliberează 

tensiunile acumulate în această zonă prin 
tractarea oaselor corespondente. 


Fă acelaşi lucru pe partea opusă a corpului. 
Lasă piciorul stâng la sol și ridică piciorul 
drept, sprijinindu-l cu o mână (de-a lungul 
întregului exerciţiu, genunchii rămân ridicaţi, 
iar tălpile rămân lipite de sol, cu excepţiile 
indicate). Tractează osul șezutului situat în 
partea dreaptă a corpului, iar apoi capul 
femurului de pe aceeași parte. 


Lasă jos piciorul drept (genunchii rămân 
ridicaţi). Aplică acum tehnica tractării pentru 
ambele capete ale femurelor simultan. 
Folosește-te în acest scop de ambele mâini, 
aşezate de o parte și de alta a corpului. 


Tractarea capului femurului 


Osul pubian: aplică tehnica tractării pe ambele 
părți ale osului, simultan, cu ajutorul celor 
două mâini. Scoate astfel osul din corp. 

b. Duodenul: 


i. 


Pentru a localiza acest organ, începe prin a-ți 
găsi plexul solar, situat chiar sub punctul în 
care se întâlnesc coastele deasupra stomacului. 
Aşează-ţi degetele la circa 2,5 centimetri sub 
xifoid (osul în formă de săgeată cu vârful în 
jos în care se întâlnesc coastele) și deplasea- 
ză-le ușor către dreapta până când întâlnesc 
cutia toracică. Duodenul este prima parte a 
intestinului subţire, către care își transferă 
stomacul conţinutul și în care sunt adăugate 
numeroase alte sucuri digestive, cum ar fi bila, 
secrețiile pancreasului etc.) 


Tractarea osului pubian Tractarea duodenului 


ii. 


Extinde-ți conștiința (cu ajutorul intenției) până 
la câțiva centimetri în interiorul corpului. Zona 
nu poate fi palpată fizic, dar se simte ca un tub 
rotund și cauciucat. Tractează acest organ. Vei 
experimenta astfel un sentiment de eliberare la 
nivelul pieptului și abdomenului, precum și o 
relaxare generală a acestei zone. 

Cutia toracică: dacă doreşti sau dacă ai 
probleme în această zonă, poți lucra întreaga 
cutie toracică. 


Atinge-ți pe rând coastele și tractează-le 
succesiv (inclusiv perechea lor de pe partea 
opusă). 


Clavicula: 


Tractează-ți pe 
rând clavicule- 
le. Atinge clavi- 
cula pe care 
dorești să o 
tractezi cu mâ- 


na opusă, în 
timp ce mâna 


Tractarea claviculeor și 
de pe partea curgerea energiei prin braţe și 


claviculei este prin palme. 


întinsă lateral și se sprijină la sol. 


În timp ce tractezi clavicula, extinde-ţi conști- 
ința inclusiv de-a lungul braţului întins. Dacă 
realizezi acest exerciţiu șezând, nu îți întinde 
braţul.  Concentrează-te exclusiv asupra 
claviculei. 


Gâtul: 


Plasează-ţi o mână pe o parte laterală a feţei 
şi întoarce cu ajutorul ei capul în direcţia 
opusă. Intinde-ţi mâna deasupra creștetului 

capului. Simul- 
tan,  tractează 
întregul scalp, 
în timp ce îm- 
pingi în conti- 
nuare capul cu 
mâna până la 
limita capacită-  Tractarea scalpului și folosirea 


tii sale de rotire mâinii pentru a roti uşor 
capul 


(printr-o presi- 
une uşoară). 


ii. Când simți că nu mai poţi continua mișcarea de 
rotire a capului în direcția respectivă, trac-tează 
ceva mai profund zona şi măreşte puțin 
presiunea mâinii, pentru a vedea dacă nu mai 
poţi prelungi elongația. Totuşi, nu forta. Nu 
trebuie decât să verifici dacă mișcarea de rotație 
mai poate con- 
tinua cu câțiva 
milimetri. 

iii. Dacă ai terminat, 
readu-ți capul 
în poziția cen- 
trală, schimbă 
mâna și repetă 


acelaşi proces 


Când capul nu se mai poate 

în direcția opusă. roti, aplică mai intens tehnica 

tractării şi presează ceva mai 
puternic capul cu mâna. 

f. Capul: 


i. Tractează maxilarul inferior (mandibula), 
folosindu-te de o mână sau de ambele mâini. 


ii. Tractează maxilarul superior (maxila). Ai grijă 
să nu confuzi acest os cu pomeţii obrajilor. 
Maxilarul superior este cel pe care stau așezați 


dinţii de sus. 


Tractează maxilarul inferior Tractează maxilarul superior 


Tractează pometul obrazului Tractează pometul obrazului 
drept. Vezi f (iii) stâng. Vezi f (iv) 

iii. Tractează pometul obrazului drept. Poţi folosi 
o singură mână sau ambele mâini, dar ai grijă 
să existe două puncte de prindere. 


iv. Tractează muchia sprâncenei drepte. 


v. Repetă pașii f (iii) şi f (iv) asupra pometului 
obrazului stâng. 


vi. Tractează muchia sprâncenei stângi. 


vii. Tractează-ţi creștetul capului: plasează-ţi 
ambele mâini pe creștetul capului, cu intenţia 
fermă de a tracta simultan toate oasele din 
această zonă. 


4. Acesta este finalul exercițiu- 
lui, dacă nu cumva mai există 
vreo zonă care te deranjează. 
Dacă există, tracteaz-o și pe 
ea. De asemenea, momentul 
este ideal pentru a practica 


tehnica  pântecului, dacă 


Tractarea creştetului 
capului. Vezi f (vii) 


dorești. 


5. Când ai terminat, coboară-ţi 
pe rând picioarele, în timpul expiraţiei. Mișcarea 
este condusă de călcâie, în timp ce degetele sunt 
trase înapoi. 


6. Când ambele picioare ajung la orizontală, fă o nouă 
scanare a solului şi vezi în ce fel ţi-a modificat 
exercițiul percepțiile la contactul cu acesta. 

Tehnica rostogolirii bușteanului 


Acest exerciţiu reprezintă o tehnică de vindecare 
special concepută pentru a te ajuta să îţi reconstruiești 
întregul sistem. Scopul ei este de a-ţi vindeca întregul 
organism, fiind extrem de utilă în cazul unei boli sistemice, 
cum este cancerul. 


Pas cu pas: 


1. Fă o scanare a solului (pag. 87). 

2. Începe să aplici respiraţia Esenţei. 

3. Poziţia: rămâi așezat la sol, pe o parte, și întinde-ţi 
braţul pe care stai pe podea, deasupra capului. Celălalt braţ 
se relaxează sprijinit de corp. 

4. În timp ce aplici respiraţia Esenţei, urmăreşte să 
percepi o senzaţie de fluidizare în corp. Concentrează-te 
asupra părții superioare a corpului (în cazul de faţă, partea 
superioară este cea care nu se sprijină de sol) și începe 
procesul de dizolvare. Cu cât te vei scufunda mai adânc 
în respiraţia Esenţei şi cu cât vei simţi că te dizolvi mai 
puternic, cu atât mai rapid se va transforma corpul tău. 
Imaginează-ţi că te transformi într-o pungă de plastic plină 
cu piftie, iar marginile corpului ţi se lichefiază. Partea 
corporală care se lichefiază devine din ce în ce mai grea 
și se transformă în timp ce se topește. 

Aşează-te pe o parte. 


Incepe să îţi dizolvi jumătatea de sus a corpului, care 
devine astfel din ce în ce mai grea. 


Pe măsură ce te dizolvi, vei începe să te rostogolești gradat, 
la fel ca un buștean. 

Acesta este un proces gradual de dizolvare și de reorganizare. 


Probabil că vei fi nevoit să îți foloseşti anumiţi mușchi 
pentru a-ţi putea rostogoli anumite părți corporale. 


Dizolvă-ţi braţul și adu-l treptat deasupra capului. 

Următorii pași ai tehnicii rostogolirii bușteanului 

Următorii pași ai tehnicii rostogolirii bușteanului 

Următorii pași ai tehnicii rostogolirii bușteanului 


5. Lasă-ți corpul să continue acest proces până când 
partea topită (care este mai grea) începe să te tragă 
în direcția opusă, în care vei începe să te 
rostogolești. Procesul este de dizolvare și de 
reorganizare gradată. Pe măsură ce acest proces 
continuă, lasă-ți corpul să se rostogolească asemeni 
unui buștean. 


6. Atât cât îţi stă în puteri, lasă acest proces de 
rostogolire să se petreacă de la sine, fără a-ţi folosi 

în niciun fel mușchii corpului. O rotire completă 
poate dura în acest caz destul de mult timp. Dacă 
ai o boală sistemică gravă, exerciţiul este foarte 
recomandat pentru a te vindeca singur. 


. După ce ai terminat, rămâi așezat pe spate și 
practică o nouă scanare a solului. 


a. Simte părţile corporale care ating solul. 


b. Conștientizează-ţi oasele. Simte cum ele se 
scufundă în țesuturile care le înconjoară, fiind 
atrase în jos de gravitație. 


. În continuare, inversează această percepţie: în loc 
să simți că gravitația te atrage în jos, simte că 
Pământul te ridică în sus, cu tot cu oase și cu 
organe. 


„ Acordă-ţi câteva momente pentru a integra aceste 
schimbări, apoi rostogolește-te din nou într-o poziţie 
laterală și ridică-te în spirală (cu atenţie), aşa cum 
ai învăţat la pagina 149-150, până când ajungi în 
poziţia șezând. 


10. Așteaptă puţin în această poziţie şi lasă-ţi corpul 


să se integreze din nou. 


11. Ridică-te apoi în picioare, rotindu-te din nou în 


spirală, și practică o vreme mersul conștient (pagina 
123). 


12. Bea puţină apă și ieși la plimbare sau culcă-te, 


după cum ţi se pare mai potrivit. 

Acest exerciţiu are efecte vindecătoare extrem de 
profunde și trebuie practicat foarte lent. Primele dificultăţi 
apar atunci când ajungi (prin rostogolire) să stai așezat pe 
stomac. În această poziţie este foarte greu să îți dizolvi 
oasele umerilor și ale șoldurilor / pelvisului astfel încât să 
îți poţi continua mișcarea naturală de rostogolire. De aceea, 
începe prin a-ţi dizolva braţul care nu este întins. Adu-l 
gradat deasupra capului; dizolvă-ţi apoi capul și restul 
corpului. La un moment dat, probabil că va trebui să îți 
foloseşti puţin muşchii pentru a impulsiona procesul de 
rostogolire, dar chiar și așa, dacă nu te grăbești prea tare, 
vei descoperi că întregul tău corp ajunge într-o stare 
incredibilă de relaxare și de regenerare. 

Întregul proces poate dura între 20 de minute și câteva 
ore. Cu cât procesul durează mai mult și cu cât sistemul 
se dizolvă mai profund, cu atât mai incredibilă va fi 
experienţa vindecătoare. 


Tehnica rostogolirii bușteanului: o 
poziţie alternativă 


Dacă, dintr-un motiv sau altul, nu poţi sta întins la sol, 
poti practica acest exerciţiu în pat sau pe o suprafaţă moale. 
În acest caz, rostogolirea se realizează mai ușor, iar 
dizolvarea corpului este doar parțială, dar cel puţin exercițiul 
poate fi practicat de către acei oameni care nu pot sta culcaţi 
la sol. Dacă practici acest exerciţiu în pat, asigură-te că ai 
suficient loc pentru o rostogolire completă fără a cădea. O 
căzătură în astfel de condiţii ar putea avea consecinţe 
dramatice! 

Într-o seară, Jody a încercat acest exerciţiu și a avut 
nevoie de o oră și jumătate pentru a practica doar o 
jumătate de rostogolire. Când i-am atins corpul, musculatura 
acestuia nu mai avea niciun pic de tonus. Era într-adevăr 
la fel de moale ca o piftie. Dat fiind că a făcut exercițiul 
chiar înainte de culcare, în acest punct a optat pentru a 
adormi, iar peste noapte a avut parte de un somn extrem 
de odihnitor. 


Vindecarea la distanţă 


Vindecarea la distanță poate fi practicată cu ușurință 
cu ajutorul tehnicilor Esenţei. Folosirea „mâinilor 
imaginare“ (pe care le-am menţionat frecvent în timpul 
tehnicilor predate în această carte) nu este altceva decât un 
act de vindecare la distanţă. Uneori, chiar și atunci când 
lucrăm cu mâinile așezate pe corpul clientului, noi trăim 
sentimentul că ele se află în interiorul acestuia. Atunci când 
cauţi fluxurile energetice din corpul clientului, nu este 
necesar să îți muţi mâinile fizice pe diferite zone corporale, 
întrucât te poţi conecta direct cu acestea. Acest lucru 
demonstrează cât de ușoară este aplicarea vindecării la 
distanță. 

Primul pas constă în a-ți da seama că ori de câte ori 
îți concentrezi atenția asupra unei persoane (mai ales dacă 
o și vizualizezi), tu o influențezi automat. Dacă aplici 
simultan și respirația Esenţei, tu creezi un câmp energetic 
mult mai dinamic cu care persoana intră în rezonanţă. În 

acest fel, prin focalizarea deliberată asupra unei alte 
persoane, tu poţi facilita transformarea corpului ei și 
însănătoșirea sa. 

În acest scop, tot ce trebuie să faci este să practici 
respirația Esenţei, să vizualizezi partea corporală asupra 
căreia dorești să lucrezi și să îți plasezi pe ea mâinile 
imaginare, ca și cum persoana ar fi prezentă în faţa ta, după 
care poţi aplica oricare din tehnicile dorite. De asemenea, 
poţi vizualiza înconjurarea zonei afectate cu cele două 
palme ale tale. 

Jody şi cu mine obișnuim să facem vindecări la 
distanţă în timp ce clientul se află la telefon, astfel încât să 
aflăm reacţiile acestuia chiar în timp ce lucrăm asupra lui. 
Acest lucru nu este absolut necesar, dar noi preferăm 
această metodă. Am lucrat de asemenea și după o 
fotografie, iar uneori ştiind doar numele și orașul în care 
se afla clientul. Folosește orice element care îţi poate oferi 
un sentiment de conexiune cu clientul, iar apoi aplică 
tehnicile Esenţei ca și cum acesta s-ar afla în faţa ta. 
Folosește-te de mâinile imaginare ca de niște indicatoare. 
Dacă poţi vizualiza clientul, plasează-ţi mâinile pe zona pe 
care dorești să o tratezi, iar apoi aplică tehnicile de 
vindecare. Folosește metoda care ţi se pare cea mai ușoară 
sau care ţi se potrivește cel mai bine și în acest fel vei obţine 
rezultatele cele mai bune. 

Singura diferenţă pe care am observat-o în cazul 
vindecării la distanţă prin comparaţie cu vindecarea prin 
contact direct este că — uneori — oasele au nevoie de 24 
de ore pentru a se realinia. Nici măcar acest lucru nu se 

întâmplă însă foarte frecvent. Cu această excepţie minoră 
(şi rar întâlnită), nu am constatat nicio altă diferenţă față 
de vindecarea prin contact direct. Succes! 


Lucrul cu animalele 


Lucrul cu Esenţa poate fi folosit inclusiv în cazul 
animalelor, caz în care devine extrem de plăcut. Este 
interesant de remarcat că, de multe ori, este mai uşor să 
lucrezi cu animalele decât cu oamenii, întrucât acestea nu 
opun niciun fel de rezistență în faţa ajutorului primit. 
Animalele acceptă cu ușurință ceea ce li se întâmplă. Ele 
nu au un sistem de convingeri care să le restricționeze 
acceptarea și nu opun niciun fel de rezistență emoţională 
în faţa procesului de vindecare, pentru simplul motiv că 
gravitează în mod natural către acesta. Asta nu înseamnă 
că animalele nu pot avea probleme emoţionale, ci doar că 
ele nu opun rezistenţă în faţa procesului de vindecare din 
cauza lor. De altfel, experienţa ne-a învăţat că majoritatea 
problemelor emoţionale pe care le au animalele se datorează 
stăpânilor lor. 

Zburătoarele preferă de departe lucrul cu Esenţa 
tehnicilor clasice (yang) ale Atingerii Cuantice, întrucât 
metodele yin li se par mai puţin invazive. Principalul motiv 
este că prin aceste tehnici, tu nu le oferi o energie pe care 
poate că nu și-o doresc, ci doar te deschizi în interior. 
Tehnicile Esenţei sunt ușor de folosit și în cazul animalelor 
foarte mari sau al celor sălbatice, întrucât nu tind să 

agreseze starea lor energetică naturală. Aceste tehnici nu 
fac decât să le deschidă și să le dizolve blocajele, astfel 
încât să își restabilească singure starea de sănătate. 

Tehnicile de Transformare a Esenţei se folosesc exact 
la fel în cazul animalelor ca și în cel al oamenilor. Începe 
întotdeauna prin a te deschide în interior, respectiv prin a 
practica respiraţia Esenţei, iar apoi aplică tehnica pe care 
o consideri cea mai potrivită, folosindu-te de mâinile reale 
sau imaginare. 

Poţi lucra la modul general sau asupra unei zone foarte 
specifice. Dacă lucrezi asupra unei pisici în abdomenul 
căreia s-au acumulat gheme din fire de păr, aplică tehnica 
pântecului și cea a înghiontirii cu un băț. Dacă lucrezi 
asupra unui cal care are copitele răsucite, înfășoară-i oasele 
copitelor într-un pântec energetic și aplică aceeași tehnică 
a înghiontirii cu un băț. În caz de degerături, înfășoară-i 
copitele într-un pântec energetic și creează mai mult spaţiu 
în interiorul lor. 

Dacă nu știi foarte sigur de ce boală suferă animalul, 
plimbă-ţi mâinile pe pielea lui (dacă te lasă) și caută zonele 
delicate sau mai calde. Dacă animalul nu te lasă să îi atingi 
zonele suferinde, atinge-i o zonă sănătoasă și lasă-te ghidat 
de fluxurile energetice, exact așa cum ai proceda în cazul 
unui om. Dacă întâlneşti zone dureroase sau tensionate, 
aplică tehnica de eliberare a aburului sau cea a tractării și 
eliberează astfel tensiunile din zonă. Dacă ai de-a face cu 
răni evidente (cum ar fi cele provocate de mușcături), 
înfășoară-le într-un pântec energetic și amplifică spaţiul din 
interiorul acestuia. 

Dacă dorești, poţi lucra împreună cu medicul veterinar, 
pentru a amplifica efectele medicamentelor alopatice pe 
care i le administrează. În acest fel, vei scurta considerabil 
timpul necesar vindecării. 

Unele animale, îndeosebi câinii și caii, nu par să aibă 
preferinţe în raport cu tehnicile yin sau yang de vindecare. 
De aceea, aplică-le tehnicile tale favorite, iar dacă nu se 
schimbă nimic, aplică-le și pe cele aparţinând celuilalt stil. 
În cazul bolilor sistemice, tehnicile Esenţei par să dea 
rezultate mai rapide și mai eficiente. Acelaşi lucru este 
valabil şi în cazul oamenilor. 

Atunci când lucrezi cu animalele, distrează-te şi sim- 
te-te bine. Întotdeauna, o atitudine jucăușă și plină de iubire 
dă rezultate mai bune. 


Un ghid pentru utilizarea tehnicilor 
de vindecare 


Îți oferim în continuare o sinteză a tehnicilor de 
vindecare pe care ţi le-am prezentat în această carte. Îţi 
reamintim că în cazul acestor tehnici, procesul de vindecare 
te influenţează întotdeauna inclusiv pe tine, indiferent dacă 
lucrezi asupra corpului tău sau asupra corpului unei alte 
persoane. 

Elongaţii: Scanarea solului / Elongaţia cu ajutorul 
mingii de tenis / Cele cinci diafragme / Înrădăcinarea — 
aceste exerciţii fizice ajută corpul să se elibereze de tensiuni 
și să se vindece. Ele reprezintă o modalitate ideală de a 

amplifica spaţiul interior în timp ce te mişti, chiar dacă nu 
aplici în mod conștient o tehnică, ci doar practici respiraţia 
Esenţei și conştientizarea fluxurilor energetice. 

Eliberarea aburului — este folosită pentru eliminarea 
tensiunilor dintr-o anumită zonă musculară, pe diferite 
nivele de profunzime. Tehnica poate fi folosită inclusiv 
pentru eliberarea tensiunilor dintr-o zonă generală a 
corpului. 

Absorbirea în pântec -— este folosită pentru 
reconstruirea unei zone deteriorate sau distruse. 

Tehnica tractării — este folosită pentru eliberarea de 
tensiuni a tuturor mușchilor asociaţi cu diferite oase, sau 
atașați de acestea. Poate elimina tensiunile din zone 
corporale mai mari. De asemenea, poate fi folosită pentru 
organe și pentru orice structură fizică, precum celulele, 
nervii etc. 

Tehnica absorbirii în pântec în combinaţie cu cea a 
tractării — este folosită pentru alinierea occipitalului, 
şoldurilor, omoplaţilor, oaselor faciale sau a oricăror alte 
structuri care permit compararea în urma măsurătorilor 
făcute. 

Tehnica absorbirii în pântec în combinaţie cu cea a 
înghiontirii (Sau a urmăririi) — este folosită pentru alinierea 
vertebrelor și a altor oase mici, sau pentru eliminarea 
edemelor și fluidelor corporale dintr-o anumită zonă. 

Tehnica absorbirii în pântec în combinație cu 
deblocarea unei încheieturi — este folosită pentru a debloca 
încheieturile. În plus, ea elimină tensiunile din jurul 
încheieturii deblocate. 

Pe măsură ce te obișnuieşti cu aplicarea diferitelor 
tehnici, joacă-te cu ele și combină-le în toate felurile cu 
putinţă. Experimentează și vezi ce se întâmplă. 

Atunci când faci astfel de experimente, notează într-un 
caiet rezultatele obţinute, astfel încât să îți amintești mai 
târziu cum ai procedat și ce rezultate ai obținut. A accelerat 
procesul de vindecare inovaţia introdusă de tine? L-a 
încetinit? A evoluat tesutul afectat într-o altă manieră unică? 
Aceasta este metoda de descoperire, de înţelegere și de 
explicare a oricărei tehnici noi. 

Foarte mulţi oameni ne întreabă ce tehnică trebuie să 
aplice dacă doresc să trateze cutare sau cutare boală. Cea 
mai importantă tehnică este cu siguranţă cea a absorbirii 
în pântec. Aceasta este tehnica ce poate fi aplicată pentru 
reconstruirea pe toate nivelele a oricărei părţi corporale. 

În anumite cazuri de zone în care s-au acumulat 
tensiuni (îndeosebi la nivelul mușchilor), tehnica eliberării 
aburului este prima care trebuie aplicată. Ea poate fi urmată 
de absorbirea în pântec, în cazul în care zona trebuie 
„reconstruită“. Dacă tehnica eliberării aburului nu dă 
rezultate, încearcă tractarea unei structuri din interiorul 
zonei. 

Un sfat pentru practicanți: ca regulă generală, începe 
prin a detensiona zona asupra căreia dorești să lucrezi, apoi 
reconstruiește-o sau aliniaz-o. 

Gândește-te la corpul clientului ca la un tot unitar şi 
conștientizează fluxurile energetice care trec prin el. 
Observă zonele în care aceste fluxuri sunt încetinite sau 
blocate. Pe măsură ce deblochezi diferite zone, remarcă 

felul în care influenţează acest lucru fluxul general al 
corpului. Când consideri că ai terminat o ședință de 
vindecare, mai verifică o dată fluxul energetic general. 
Starea de sănătate nu poate fi concepută fără un flux 
energetic intens și liber. De asemenea, întreabă-ţi clientul 
cum se simte. Foloseşte-te întotdeauna de feedbackul oferit 
de el. 

Nu orice problemă de sănătate poate fi vindecată într-o 
singură ședință. Există numeroase dezechilibre cărora 
trebuie să li se ilustreze de mai multe ori (adică în mai multe 
şedinţe) cum trebuie să „existe“ — într-o stare deschisă şi 
echilibrată — înainte ca sistemul să accepte noile schimbări 
pe o bază permanentă. 

Îţi reamintim de asemenea că adevăratul vindecător este 
clientul. În calitatea noastră de practicanți, noi nu facem 
altceva decât să îi oferim acestuia posibilitatea de a se 
vindeca. Depinde însă numai de el dacă acceptă să se pună 
la unison cu vibrația noastră sau nu. Chiar dacă ne 
propunem să fim cât mai eficienţi, tot ce putem face noi 
este să îi asigurăm clientului un spaţiu impecabil cu care 
să se pună la unison. Restul procesului de vindecare cade 
însă în responsabilitatea lui. 


Exemple de folosire corectă a 
tehnicilor yin sau yang 


Notă: dacă ai ajuns să citeşti această carte după ce te-ai 
familiarizat cu tehnicile de Atingere Cuantică sau cu cele 

de Supraîncărcare, probabil că te întrebi când trebuie 
folosite unele şi când trebuie folosite celelalte. Este bine să 
ştii că tehnicile de Transformare a Esenţei pot fi aplicate 
în orice situaţie, dar este întotdeauna de preferat să dispui 
de mai multe seturi de instrumente. 

Ce tehnică trebuie folosită în situaţia dată: una de 
Atingere Cuantică sau de Supraîncărcare (abordare yang), 
ori una de Transformare a Esenţei (abordare yin)? Pot fi 
aceste metode combinate în aceeași ședință de vindecare? 
Acestea sunt printre cele mai comune întrebări ale 
practicanţilor Atingerii Cuantice. 

Adeseori, este foarte plăcut să începi cu o tehnică de 
Transformare a Esenţei (yin). Acest lucru nu se recomandă 
însă dacă pacientul este foarte secătuit de energie. În acest 
caz, este de preferat să îi aplici o tehnică yang, pentru a-i 
transfera astfel energie, astfel încât fluxul energetic să 
înceapă să curgă. Dacă acest lucru s-a produs, te poți 
întoarce la tehnicile yin. Chiar dacă orice problemă poate 
fi rezolvată cu ajutorul tehnicilor de Transformare a Esenţei, 
în anumite cazuri este mai bine să începi cu o tehnică yang, 
pentru a acumula energie într-un corp prea secătuit. Cu cât 
te vei familiariza însă cu tehnicile de Transformare a 
Esenţei, cu atât mai uşor îți va fi să simți fluxurile 
energetice. Pe măsură ce vei deschide clientul către aceste 
fluxuri, el va avea acces la o cantitate infinită de energie, 
la fel ca în cazul în care ai folosi o tehnică yang. Din 
perspectiva yin, accesul la energie devine posibil printr-o 
deschidere interioară mai profundă, nu prin transferul de 
energie (specific abordării yang). 

Motivul pentru care mulţi clienţi ajung la terapeut 
complet secătuiţi de energie este că sistemul lor a fost foarte 
mult timp blocat. Dacă îi transferăm energie (prin tehnicile 
yang), sistemul lui începe să se deschidă. Același rezultat 
îl putem obţine însă și prin deschiderea directă a sistemului, 
respectiv prin conectarea lui la fluxurile energetice. Tot ce 
trebuie să facem în acest scop este să ne deschidem mai 
mult în noi înșine, astfel încât clientul să se poată pune la 
unison cu noi. Dacă am realizat acest lucru, putem trece 
la lucrul asupra problemei sau a zonei specifice. Eu și soţia 
mea preferăm întotdeauna abordările cele mai simple, chiar 
dacă nu suntem niște fanatici ai tehnicilor de Transformare 
a Esenţei. 

Tehnicile yin sunt cu deosebire eficiente pentru 
reconstruirea ţesuturilor deteriorate și pentru eliminarea 
edemelor, a fluidelor din plămâni și a altor lucruri de acest 
fel. Ele sunt de asemenea extrem de utile pentru eliminarea 
tensiunilor din zonele în care apar dureri acute și pentru 
alinierea vertebrelor individuale. Nu contează atât de mult 
ce tehnică alegi, cât confortul și ușurința cu care o poţi 
aplica. De aceea, joacă-te și experimentează cât mai mult. 
Acest lucru este foarte important. 

Tehnicile yang sunt cu deosebire eficiente pentru 
eliminarea durerilor cronice de lungă durată. Desigur, ele 
sunt utile şi pentru foarte multe alte afecţiuni. Ceea ce 
contează este să aplici metoda care te atrage cel mai mult. 
Noi preferăm starea meditativă pe care o induce lucrul cu 
Esenţa. De aceea, ori de câte ori este posibil, începem cu 
o tehnică yin şi încercăm să păstrăm această stare meditativă 

de-a lungul întregii ședințe. Păstrarea acestei stări de liniște 
interioară permite o stare de mai mare acceptare, extrem 
de utilă inclusiv atunci când aplici tehnici de Atingere 
Cuantică sau de Supraîncărcare. 

În cazul durerilor cronice foarte vechi este util să aplici 
ambele tipuri de tehnici, creând astfel o acţiune de pompare 
prin folosirea alternativă a transferului de energie și a stării 
de liniște interioară. De pildă, poţi începe cu o tehnică de 
Transformare a Esenţei. Dacă după 10 minute nu se produce 
nicio schimbare, te poţi relaxa și poţi trece la aplicarea unei 
tehnici yang, pentru a vedea în ce măsură vei obţine 
rezultate mai bune. Aceste tehnici nu sunt altceva decât 
instrumente, iar uneori un anumit instrument este mai 
potrivit pentru un anumit individ decât altele. În plus, 
descoperirile personale joacă un rol extrem de important 
în alegerea metodelor preferate. 

Pe noi, experienţa ne-a învăţat că alinierea dinţilor este 
mai uşoară cu ajutorul tehnicilor de Transformare a Esenţei 
decât dacă aplici tehnicile de Atingere Cuantică sau de 
Supraîncărcare. Crearea unei percepții „amorfe“, în care 
structurile solide se lichefiază și se transformă, facilitează 
alinierea dinţilor. Desigur, procesul nu se va petrece peste 
noapte. Peste toate, fiecare om este unic, iar cantitatea de 
energie de care are nevoie depinde numai de el. 

În ultimă instanţă, metoda cu care trebuie să începi 
depinde înainte de toate de preferinţele tale personale. Noi 
am descoperit că ambele categorii de tehnici sunt la fel de 
eficiente și că anumite afecţiuni reacţionează mai bine la 
un anumit set de tehnici decât altele. Într-o anumită măsură, 

totul ţine de metoda încercării și erorii. În general, încearcă 
întotdeauna o anumită tehnică, iar dacă nu obţii rezultatele 
scontate, treci la alta. Noi am descoperit că putem trece de 
nenumărate ori de la tehnicile Atingerii Cuantice și ale 
Supraîncărcării la cele de Transformare a Esenţei de-a lungul 
aceleiași ședințe de vindecare. Relaxează-te, joacă-te și vezi 
cum evoluează lucrurile. 

Continuă să practici şi să te joci, iar descoperirile pe 
care le vei face te vor uimi. În ceea ce ne priveşte, preferința 
noastră se îndreaptă către tehnicile de Transformare a 
Esenţei, atunci când lucrăm cu clienţii. Din cauza aspectului 
meditativ și a imaginilor obţinute în timpul şedinţelor, 
aceste experienţe sunt întotdeauna extrem de interesante 
pentru noi. Cu siguranţă, dacă vei practica, și tu îţi vei 
descoperi propriul echilibru. 


Alte gânduri și o perspectivă filozofică 
asupra lucrului cu energia 


Una din modalităţile posibile de a interacţiona cu un 

client este următoarea: 

1. Gândește-te la client ca și cum acesta ar face parte 
integrantă din energia ta. În acest fel, vei înțelege 
mai bine faptul că toţi suntem conectaţi. În ultimă 
instanţă, suntem cu toţii aceeași fiinţă sau aceeaşi 
persoană. În cazul de faţă, persoana cu care lucrezi 
reprezintă un aspect al propriei tale fiinţe. 


2. În continuare, conștientizează fluxurile energetice 
care circulă prin corpul clientului și influenţează-le 
ca și cum ar trece prin corpul tău. 

Un sfat: gândește-te la client ca la un câmp energetic 
cu care interacționează câmpul tău energetic. Cu toţii 
suntem înainte de toate energie organizată de conștiință. 
Dacă renunţi la perspectiva structurii, corpul redevine un 
simplu câmp energetic. 

3. Alege zona pe care dorești să o transformi, iar apoi 
cultivă o atitudine de deschidere interioară. În acest 
fel, sistemul clientului se va deschide la rândul lui, 
întrucât în acest moment el este una cu tine. 


a. Noi ne considerăm fiinţe individuale deoarece 
conștiința noastră dorește să fie o entitate 
separată. Deși este în permanenţă scufundată în 
conștiința universală a abundenței, ea tânjește 
după individualitate şi dorește să fie recunoscută 


yec 


drept „valoroasă“. 


4. Atunci când deschizi sistemul unei alte persoane 
prin rezonanța cu propria ta deschidere interioară, 
persoana poate respinge procesul de vindecare dacă 
faci presiuni prea mari asupra ei (asupra felului în 
care își defineşte propriul sine). De aceea, rolul tău 
ca vindecător este de a o ajuta să înțeleagă valoarea 
acestei transformări pentru propria sa individu- 
alitate. Poți face acest lucru verbal sau direct pe 
nivelul energetic. Depinde de tine şi de client. 
Încearcă să intuieşti care metodă este mai potrivită 
în cazul de faţă, și desigur, care dintre ele 
funcţionează! 


Cu cât te vei conecta mai profund cu clientul tău, 
interacționând cu el, cu atât mai mare va fi deschiderea lui 

interioară. Interacțiunea cu clientul şi trezirea fluxurilor sale 
energetice poate fi comparată cu un dans. Cu cât te deschizi 
mai profund în interiorul tău, cu atât mai limpede îţi va fi 
interacţiunea ta cu tot ceea ce există. Dacă te vei racorda 
la fluxurile energetice ale clientului, tu vei descoperi astfel 
o conexiune cu un principiu infinit mai mare decât cel 
individual. Vei descoperi practic Universul în ipostaza lui 
energetică. 

Schimbările pe care le acceptă sau pe care este capabil 
să le experimenteze clientul depind de felul în care se 
definește el însuși, dar și de echilibrul și de fluxurile 
universale. 

lată un exemplu în această direcţie: 


Sally a fost lovită la sacrum de un utilaj greu, care 
i-a fracturat osul sacral. Ea s-a luptat mai bine de un an 
să se recupereze, stând în majoritatea timpului la pat. În 
urma accidentului, a rămas cu dureri mari şi cu o anumită 
rigiditate musculară la acest nivel. Nu putea sta în poziția 
șezând decât cu mare dificultate şi mergea aplecată de 
sale. În acest fel, corpul ei a avut foarte mult timp la 
dispoziție pentru a se adapta la noua ei condiţie deze- 
chilibrată. A ajuns astfel la mine și s-a programat pentru 
mai multe şedinţe săptămânale. Primul lucru pe care l-am 
făcut a fost să îi verific occipitalul și șoldurile, pentru a 
constata eventualele alinieri greşite. De multe ori, când am 
aplicat tehnica absorbirii în pântec în combinație cu cea 
a tractării, încercând să îi ofer astfel pelvisului ei șansa 
de a reveni la starea de echilibru, am trăit sentimentul că 
acesta se simte confuz şi că nu mai ştie ce înseamnă 

echilibrul. De aceea, mi-am extins starea de conștiință 
dincolo de pelvis, racordându-mă la fluxurile energetice 
generale din corpul ei. Prin deschiderea mea interioară, 
le-am reamintit acestor fluxuri și corpului lui Sally ce 
înseamnă să te identifici cu starea de sănătate, şi nu cu 
cea de dezechilibru. Treptat, corpul ei a început să îşi 
regăsească echilibrul pierdut. După aproximativ două 
săptămâni, schimbările produse au început să devină 
permanente, fiind necesare tot mai puține corecții. 


Toţi oamenii fac eforturi să rămână în interiorul zonei 
lor de confort. Din păcate, multe boli reflectă pe un anumit 
nivel această zonă de confort. Nu de puţine ori, procesul 
de transformare presupune ieșirea din zona de confort 
personală. De aceea, el poate dura uneori destul de mult. 
Fiecare individ are propriul său ritm al schimbării. Unii 
oameni se vindecă extrem de rapid, în timp ce alţii se 
vindecă foarte lent. Atunci când practicăm o activitate de 
vindecare, noi avem de multe ori pretenţia ca pacienţii 
noștri (sau corpurile lor) să se adapteze la punctul nostru 
de vedere, în loc să le lăsăm opţiunea de a se vindeca 
singuri. Mult mai benefică este atitudinea prin care îi 
permitem corpului clientului să se transforme în ritmul dorit 
de el, mulţumindu-ne să îi ilustrăm starea de sănătate (de 
echilibru) la care ar trebui să ajungă prin rezonanţa cu noi. 
Această atitudine va genera transformări pe care corpul le 
va putea susţine ulterior. Ea va genera inclusiv în noi înșine 
o transformare, în sensul unei mai mari deschideri interioare 
pe calea noastră ca vindecători. Ce călătorie! 

Qigong 


Nemişcare în interiorul Mişcării, 
Mișcare în interiorul Nemişcării. 
O, Lume fără Sfârşit! 

S ubiectul qigong-ului este deopotrivă amplu și 
complex, dar merită să facem toate eforturile 
pentru a-l înțelege și pentru a practica această metodă. Cu 
toate acestea, el nu reprezintă o necesitate indispensabilă 
pentru aplicarea tehnicilor de Transformare a Esenţei. Foarte 
mulți practicanți aplică aceste tehnici fără să cunoască 
nimic despre qigong. Principalul motiv pentru care merită 
totuși să știi câte ceva despre qigong este că acesta te ajută 
să devii mai sensibil față de energiile subtile. Mişcările 
delicate asociate cu qigong-ul te ajută să îți îmbunătăţești 
flexibilitatea corpului și să îți redescoperi echilibrul și liniştea 
interioară. De aceea, această metodă merge mână în mână 
cu Transformarea Esenţei. Dacă nu practici nicio formă de 
meditație, dar ai dori să faci acest lucru, exercițiile de 
qigong pe care ți le vom propune în continuare s-ar putea 
dovedi o alegere excelentă. 

Majoritatea exerciţiilor de qigong cunoscute sunt 
exerciții în mişcare. Un astfel de exercițiu reprezintă o suită 
de mișcări cu efecte benefice pentru starea de sănătate și 
pentru bunăstarea interioară a practicantului. Noi îți vom 
prezenta exercițiul numit Îmbrățișarea pilonului. Dacă ești 
familiarizat cu gigong-ul, știi probabil că acesta este una 
din posturile care intră în categoria „îmbrăţișării copacilor“. 
Exerciţiul este foarte puternic și îți permite să conștientizezi 
rapid energia gi. Qi se traduce prin „energie vitală“, în timp 
ce gong înseamnă „a cultiva“ sau „a practica“. Astfel, 
qigong înseamnă „cultivarea energiei vitale“. 

Exerciţiile de qigong au de regulă mai multe mișcări 
sau mai mulți pași succesivi. Cel pe care ţi-l propunem noi 
are mai multe variante. Cele mai cunoscute dintre ele au 
trei posturi diferite, care vor fi descrise în continuare. La 
cursurile noastre de Transformarea Esenței, noi nu 
practicăm decât una din aceste posturi, dar în această carte 
le vom descrie pe toate trei. 

Exercițiul de Îmbrățişare a pilonului este foarte 
puternic, deşi nu este aproape deloc activ. Spre deosebire 
de majoritatea exerciţiilor de qigong, care reprezintă suite 
de mișcări, acesta este staționar. Tot ce trebuie să faci este 
să stai în picioare, într-o anumită poziţie, și să „plutești“ 
în interiorul ei. Aproape toate mișcările exerciţiului sunt 
interioare și se produc la nivel energetic. 

Unul din motivele pentru care acest exerciţiu este 
foarte puternic este acela că necesită o relaxare interioară 
în interiorul energiei gi. Qi este forța universală a vieţii. 
Aceasta poate fi cultivată sau acumulată din mediul 
înconjurător sau din Univers. Un lucru uimitor este că 
aceste posturi nu necesită nicio experienţă anterioară sau 
ani întregi de studii. Necesită în schimb o anumită perse- 
verenţă. Dacă îți place ideea de qigong, dar nu și acest 
exercițiu particular, este bine să știi că există alte 89.999 
de exerciţii pe care le poți practica. Multe dintre acestea 
includ această poziţie, pe care nu o susţin însă decât timp 
de câteva minute. 

Scurt istoric al qigong-ului 


În esenţă, gigong-ul este o suită de mişcări meditative. 
Se consideră că el are o vechime de 3.000-5.000 de ani. 
Legenda spune că el a fost descoperit cu mulți ani în urmă, 
când sătenii dintr-o anumită regiune au început să se 
îmbolnăvească frecvent din cauza unei primăveri foarte 
umede. În mod surprinzător, ei au observat că animalele 
din jurul lor își păstrau starea de sănătate perfectă, în pofida 
condiţiilor nefavorabile ale vremii. De aceea, au început să 
studieze ce mâncau, ce beau și cum se mișcau animalele. 
Acest studiu a condus la crearea a 20 de stiluri de bază de 
qigong, care imită mișcările animalelor sau pozițiile 
copacilor. În final, aceste prime posturi au evoluat, 
transformându-se în 200 de exerciţii diferite. La ora actuală 
există peste 90.000 de exerciţii de qigong. Pentru a fi 
considerat un maestru de qigong, trebuie să adaugi un 
element original unui exercițiu existent sau să creezi un 
exercițiu complet nou. Având în vedere că toţi oamenii 
doresc să fie maeștri, s-a ajuns astăzi la peste 90.000 de 
exerciţii, iar numărul lor este în creștere. Exerciţiile devin 
când mai populare, când cad în uitare, la fel ca şi moda, 
dar toate își propun aceleași scopuri de bază: amplificarea 
longevităţii și cultivarea unei stări de sănătate perfecte, a 
păcii interioare şi a frumuseţii. Există și exerciţii care cultivă 
puterea și curajul, dar acestea sunt asociate mai degrabă cu 
artele marţiale, sau sunt practicate în combinaţie cu acestea. 
Exerciţiul îmbrățișării pilonului este asociat în principal cu 
sănătatea și cu echilibrul interior. 

Există trei zone principale în corp în care energia qi 
se poate acumula: Tan Tien Inferior, Tan Tien Median și 
Tan Tien Superior. Centrul Tan Tien Inferior este descris 
ca fiind situat la trei lățimi de deget sub ombilic și la 
aproximativ o lățime și jumătate de deget în interiorul 
corpului. Centrul Tan Tien Median este situat în centrul 
pieptului, la nivelul sfârcurilor, iar centrul Tan Tien Superior 
este punctul central dintre sprâncene. Cele trei centre sunt 
dinamice, iar la începutul practicii sunt mici, dar cresc și 
devin din ce în ce mai active odată cu practica. Pe măsură 
ce corpul acumulează energie gi, el devine din ce în ce mai 
sănătos. 

Un efect secundar interesant al unei practici regulate 
a qigong-ului este amplificarea inteligenţei. De pildă, am 
avut un cursant care a încercat ani la rând să înțeleagă 
scrierile și filozofia lui Kant și Kirkegaard (avea în jur de 
60 de ani). A recitit de mai multe ori cărțile acestora, dar 
pur și simplu nu a reușit să le înţeleagă. După circa șase 
luni de practică regulată a gigong-ului, el a descoperit cu 
uimire că textele care înainte i se păreau de neînțeles au 
început dintr-odată să capete sens. Încă și mai interesant 
este faptul că după ce a practicat exerciţiile de qigong timp 
de un an, s-a oprit, iar șase luni mai târziu înţelegerea 
textelor filozofice a dispărut ca prin farmec. Personal, am 
descoperit la rândul meu că pe măsură ce practic diferite 
forme de qigong, pot înțelege mult mai ușor anumite 
concepte abstracte. Nu contează ce stil de qigong practic; 
toate par să aibă efecte pozitive similare. 

Beneficii şi efecte secundare ale practicii 
qigong 


Qigong-ul reprezintă înainte de toate o practică 
vindecătoare. El contribuie la vindecarea rănilor sau a 
bolilor începând cu cea mai recentă și continuând cu cele 
mai vechi, precum și din interior către exterior. Qigong-ul 
te ajută să devii mai conștient de procesele interioare subtile 
şi poate aduce în viaţa ta un echilibru și o armonie greu 
de atins prin alte mijloace. Printre altele, s-a demonstrat că 
practicarea qigong-ului mărește numărul celulelor roşii din 
sânge și amplifică buna oxigenare a acestuia. 

Uneori, qigong-ul conduce la apariţia unor crize de 
vindecare (asociate cu procesul de vindecare). După ce ai 
practicat qigong timp de 100 de zile, este posibil ca o rană 
veche să se redeschidă din senin. De regulă, aceste leziuni 
vechi se vindecă după 7-10 zile, simptomele dispărând la 
fel de rapid cum au apărut. Astfel de întâmplări nu sunt 
foarte frecvente, dar dacă apar, sunt considerate absolut 
normale. După trecerea crizei vindecătoare, vechea rană sau 
afecţiune poate fi considerată vindecată definitiv. Foarte rar, 
simptomele mai pot reapărea o dată, circa un an mai târziu. 
Ele dispar însă foarte rapid. 

În medie, se consideră că energia gi are nevoie de 24 
de ore pentru a efectua un circuit complet prin corp. Cu 
fiecare nouă zi de practică, ea se acumulează din ce în ce 
mai mult. Pe măsură ce acest rezervor de energie vitală 
creşte, el se acumulează în anumite locaţii precise, cum ar 
fi centrul Tan Tien Inferior. Când energia acumulată la 

acest nivel devine suficient de mare, ea începe treptat să 
îşi croiască o cale către următorul centru Tan Tien, cel 
median. Canalul prin care circulă energia este numit 
Canalul Central, întrucât trece chiar prin centrul corpului. 
Când centrul Tan Tien Inferior se umple cu energie, el 
deschide canalul care face legătura cu centrul Tan Tien 
Median. Când și acesta se umple cu energie, el deschide 
canalul de legătură cu centrul Tan Tien Superior. Fiecare 
centru Tan Tien are anumite atribute asociate cu el. Astfel, 
centrul Tan Tien Inferior este asociat cu vitalitatea și cu 
starea de sănătate, cel median reprezintă un centru 
intermediar, care susține energia în drumul ei către centrul 
Tan Tien Superior. În sfârșit, acesta din urmă este asociat 
cu trezirea inteligenţei, a facultăţilor psihice și cu 
spiritualitatea în general. 


Cine trebuie și cine nu trebuie să practice 
qigong? Care este momentul ideal pentru a 
practica? 


Nu toţi oamenii ar trebui să practice qigong. În această 
categorie intră cei care au tulburări mintale severe. Aceștia 
nu ar trebui să practice decât exerciţiile care le-ar putea 
vindeca problemele psihice. Exerciţiul descris în continuare 
în această carte nu intră în această categorie. În principiu, 
gigong-ul are tendinţa să îmbunătăţească starea mentală. El 
îmbunătăţeşte gradat sistemul, dar poate provoca anumite 
experienţe psihice și emoţionale, în urma cărora practicantul 

poate deveni extrem de fericit sau extrem de trist pentru o 
perioadă scurtă de timp. De aceea, persoanele care suferă 
de anumite dezechilibre mintale pot deveni și mai 
dezechilibrate. 

De asemenea, dacă ai o hemoragie severă, este de 
preferat să aștepți până când aceasta încetează, întrucât 
gigong-ul are tendinţa să amplifice circulaţia sângelui. 
Acelaşi lucru este valabil și pentru femeile aflate la 
menstruaţie. Cel mai bine este ca ele să aștepte să treacă 
ciclul menstrual înainte de a practica exerciţiile de qigong, 
dacă nu doresc să își prelungească ciclul. Din același motiv 
(al intensificării circulaţiei sângelui), femeile însărcinate nu 
ar trebui să practice qigong, întrucât există riscul ca acesta 
să le provoace o pierdere a sarcinii. Chiar dacă acest lucru 
nu se întâmplă foarte frecvent, riscul există și trebuie evitat. 
De asemenea, nu se recomandă practicarea gigong-ului 
înainte de culcare, întrucât aceste exerciţii conferă foarte 
multă energie și s-ar putea să nu mai poţi adormi. 

Urmărește starea de armonie și de echilibru în tot ceea 
ce faci. De pildă, dacă te simţi deja foarte fericit sau foarte 
trist, cel mai bine este să aștepți până când emoţiile tale se 
echilibrează și abia apoi să practici exerciţiile de qigong. 

Momentul ideal pentru a practica qigong este dimineaţa 
devreme, înainte ca cei din casă să se trezească. Se spune 
că energia gi este mai liniștită și mai accesibilă în această 
perioadă de timp. Acestea fiind zise, cel mai bine este să 
profiți de orice oportunitate de a practica qigong, fără a mai 
aștepta un moment „ideal“. Orice perioadă de practică este 
de preferat decât să nu practici deloc. La modul ideal, ar 
trebui să practici qigong în fiecare zi. Dacă nu reușești, 

încearcă să practici timp de cel puțin patru zile pe 
săptămână, pentru a te bucura astfel de beneficii con- 
sistente. 

Mai dorim să adăugăm și faptul că orientarea cu fața 
către anumite direcții contribuie la vindecarea anumitor 
organe sau afecțiuni: 


Direcţie Element Organ Culoare Anotimp 

Est Lemn Ficat/ Verde Creștere/ 
Vezica Primăvara 
biliară 

Sud Foc Inimă/ Roșu Înflorire/ 
Intestinul Vara 
subţire 

Centru Pământ Splină/ Galben Coacere/ 

(cu faţa către Stomac Vară târzie 

un deal) 

Vest Metal Plămâni/ Alb Recoltare/ 
Intestinul gros Toamna 

Nord Apă Rinichi/ Negru sau  Depozitare/ 
vezica albastru Iarna 
urinară 


Practica: Exercițiul Imbrățişării Pilonului 


Acest exercițiu are trei variante clasice diferite. Toate 
trei au la bază aceeaşi postură. Singurele care se schimbă 
sunt poziţiile brațelor și mâinilor. Respirația trebuie să fie 
relaxată și naturală. Mintea trebuie să fie focalizată (dar nu 
excesiv) asupra centrului Tan Tien Inferior. Poziţia de 
plecare este aceeași: 

1. Stai în picioare, cu tălpile ușor depărtate, la o 


distanță egală sau puţin mai mare de lăţimea 


umerilor. 


a. 


b. 


Tălpile sunt paralele între ele. 


Privirea este orientată înainte, dar fără a se 
focaliza asupra unui obiect particular (ochii pot 
fi închiși sau deschişi). 


. Trage uşor bărbia către piept (această mișcare 


aliniază creștetul capului sau punctul Bai Hui 
către cer). 


Zâmbeşte uşor (în acest fel, faţa se va relaxa). 


. Plasează-ţi vârful limbii pe palatul superior (cerul 


gurii), chiar în spatele dinților. „Rădăcina“ limbii 
trebuie să fie relaxată. 


2. Indoaie uşor genunchii, până când rotulele ajung 


să ascundă vârfurile picioarelor de privirea ta. Nu 


mai mult. De fapt, mai bine mai puţin decât prea 


mult. Trunchiul este puţin deplasat către spate, ca 


și cum te-ai sprijini de un zid. Imaginează-ţi că ai 


trei picioare, al treilea sprijinindu-te din spate 


(punctul de contact fiind coccisul). 


3. Dacă ai adoptat această poziţie, ridică lent braţele 


înainte. 


a. 


Braţele sunt orientate în faţă, la înălțimea 
pieptului, cu coatele și cu încheieturile uşor 
relaxate. Sunt paralele cu solul. Palmele sunt 

orientate cu fața către sol. Degetele sunt uşor 
răsfirate. 


4. Susține această poziție finală pe întreaga durată a 
exerciţiului. 


Stai în picioare, cu tălpile Poziţia 1: Ridică braţele la 
ușor depărtate, la o distanță nivelul pieptului, cu palmele 
egală cu lăţimea umerilor. orientate în jos. 


Genunchii sunt uşor îndoiţi, 
iar spatele pare să se sprijine 
de un gard. 


Dacă nu ai mai practicat acest exerciţiu, începe cu cinci 


minute de practică și avansează gradat la 20-30 de minute, 
adăugând câteva minute pe săptămână. 

5. Când ai terminat exerciţiul, coboară braţele şi 


întinde-ţi picioarele. 


a. 


In continuare, uneşte-ţi palmele şi freacă-le până 
când se încălzesc. 


„ Freacă-ţi apoi faţa în sus și în jos de 12 ori. 


(Acest număr este specific doar exerciţiului 
îmbrăţișării pilonului. În cazul altor exerciţii de 
qigong tradiționale, faţa nu trebuie frecată decât 
de trei ori). 


Aşează-ţi palmele pe ochi timp de câteva clipe, 
apoi trece-le prin păr, până la ceafă. În acest fel, 
excesul de energie qi acumulat la nivelul 
palmelor se transferă la nivelul feţei. Dacă atunci 
când îţi freci palmele le simţi alunecoase, dar 
ușor aderente, ceea ce simţi este de fapt energia 
qi acumulată în mâini. 


6. Dacă ai terminat, se recomandă să faci o scurtă 


plimbare. Nu trebuie să pleci foarte departe. Este 


suficient să faci câţiva pași pentru a integra 


experienţa. 


Dacă ai practicat această poziţie timp de trei luni, treci 


la a doua poziţie. 


Poziţia a doua este similară cu prima; singurul lucru 


care diferă este plasarea braţelor și a palmelor. 


e Întinde-ţi braţele în faţă, astfel încât mâinile să 


ajungă la nivelul ombilicului (sau puţin sub acest 


nivel), la circa 35 de centimetri de corp. De fapt, 

încheieturile trebuie să fie la nivelul ombilicului, 
fapt care plasează palmele la nivelul centrului Tan 
Tien Inferior. Dacă brațele sunt prea ridicate, este 
posibil să simți o stare de greață. Dacă ele sunt prea 
coborâte, poziția poate conduce la un impuls sexual 
necontrolat (la fel ca la vârsta de 12 ani!). 


e Coatele sunt puțin distanțate de corp, ca și cum ai 
avea sub subsuoară o minge de tenis. 


e Braţele sunt puțin curbate, poziția fiind susținută de 
umeri. Este ca și cum le-ai sprijini de o minge mare 
de plajă. 


e Încheieturile trebuie să se afle la înălțimea ombi- 
licului. Palmele sunt relaxate, iar degetele sunt 
orientate unele către celelalte. 


e Practică această poziţie gradat, la fel ca pe prima, 
până când ajungi la 20-30 de minute per ședință 
(procesul ar trebui să dureze câteva luni). În 
continuare, treci la poziţia a treia. 


In cazul celei de-a treia poziţii, braţele sunt ridicate la 
nivelul pieptului. Picioarele stau în aceeași poziţie ca și în 
cazul exerciţiului de început. 


e Palmele sunt orientate către piept, cu degetele ușor 
distanţate. Distanţa faţă de piept este de aproximativ 
35 de centimetri. Distanţa este similară cu cea de 
la poziţia a doua; ceea ce diferă este înălțimea 
palmelor, care de data aceasta se află la nivelul 
pieptului. 

e Practică gradat această poziţie până când ajungi la 


20-30 de minute. 


Poziţia 2: Încheieturile se Poziţia 3: Ridică braţele la 
află la înălţimea ombilicului. nivelul pieptului, cu palmele 
Palmele sunt orientate către orientate către corp. 


ombilic, iar braţele par că se 
odihnesc pe o minge mare 
de plajă. 


Aplicarea tuturor celor trei poziţii 


e După trei luni de practică, integrează cele trei 
poziţii, aplicându-le pe rând timp de zece minute 

fiecare, astfel încât o şedinţă de practică să dureze 
în total 30 de minute. 


e De fiecare dată când practici, încheie la fel cum ai 
procedat în cazul primei poziţii. 


Mișcarea spontană 


Atunci când practici una din cele trei poziţii o perioadă 
mai lungă de timp, nu este deloc neobișnuit să începi să 
te balansezi ușor. Cea care îţi pune corpul în mișcare este 
energia gi. Aceasta te poate conduce inclusiv către alte 
mișcări, cum ar fi tresăriri neobișnuite sau gesturi de 
mângâiere sau de frecare a unor zone tensionate. Nu încerca 
să anticipezi sau să forțezi aceste mișcări; ele vor apărea 
de la sine. Dacă nu apar, nu-ţi face probleme. Continuă-ţi 
pur și simplu practica. Mișcările nu sunt obligatorii, dar pot 
apărea în mod natural. Dacă aceste mișcări spontane ţi se 
par prea extreme, exprimă-ţi intenţia fermă ca energia să 
se liniștească. Vei constata că mișcările devin imediat mai 
lente, potrivit intenţiei tale. 

Mișcările spontane sunt considerate o formă avansată 
de qigong și de regulă apar după aproximativ 100 de zile 
de practică. Pe măsură ce energia qi se acumulează, ea 
devine destul de dinamică. În interiorul nemișcării există 
mișcare, iar energia te poate conduce acolo unde dorește. 
Dacă simţi că a sosit momentul să încetezi pe moment 
practica, manifestă-ţi intenţia de a-ţi linişti și de a-ţi centra 
energia în centrul Tan Tien Inferior. Energia urmează 
întotdeauna gândirea, inclusiv atunci când practici qigong. 

Când ai terminat, freacă-ţi palmele, iar apoi „spală-ţi“ faţa 
cu energie qi. Se recomandă de asemenea să faci o 
plimbare scurtă. 

Este posibil să practici prea mult timp? În general, o 
practică ce depășește 12 ore pe zi este considerată excesivă, 
iar beneficiile ei pentru viaţa de zi cu zi dispar. De altfel, 
puţini oameni au atâta timp la dispoziţie și atâta dedicație 
pentru acest tip de practică. 

Fiind relativ staționar, acest exerciţiu tinde să genereze 
o stare de liniște interioară profundă, dublată însă de un 
sentiment de putere lăuntrică, cu care trebuie să te 
obișnuiești. Unul din lucrurile care îmi plac cel mai mult 
la acest exercițiu este acumularea rapidă și evidentă de 
energie qi. Aceasta îmi oferă diferite senzaţii, cum ar fi: îmi 
simt mâinile ca şi cum ar fi susținute de o pernă sau de o 
sferă de energie; simt o stare de căldură sau de mișcare la 
nivelul centrului Tan Tien Inferior; sau percep un flux 
energetic general prin întregul corp. Dacă ai terminat 
exercițiul și îţi freci palmele, apoi faţa cu ele, simţi adeseori 
o senzaţie alunecoasă, dar mângâietoare. Aceasta este 
energia gi la suprafaţa palmelor tale. 

O manieră ideală de a-ţi armoniza corpul constă în face 
un schimb de energie gi cu un copac. Deși nu contează 
specia copacului, se spune că cei mai buni copaci pentru 
acest exercițiu sunt coniferele. Totuşi, nu trebuie să cauţi 
obsesiv un brad dacă nu ai niciunul prin apropiere. Orice 
copac este la fel de bun, cu condiţia să fie plantat în sol, 
nu într-un ghiveci. Copacul preia energia impură a corpului 
tău, iar dacă este plantat într-un ghiveci, nu mai poate scăpa 


288 


Qigong 


de ea, iar efectele asupra lui vor fi în ultimă instanță 
dăunătoare. Singurul copac despre care se crede că nu 
trebuie folosit pentru acest exercițiu este nucul. Chinezii 
cred că din cauză că nucile au forma unui creier, îmbră- 
țișarea unui nuc poate secătui creierul de energie. Acest 
exercițiu utilizează una din cele trei poziții ale exerciţiului 
îmbrățişärii unui pilon pe care le-am descris mai sus. 

1. Aşează-te în poziția 2 (cu brațele la nivelul ombi- 

licului). 


2. Plasează-te în fața unui copac din apropiere. 


3. Îmbrăţişează copacul (asumându-ți poziția 2) şi 
manifestă-ți intenția de a face un schimb de energie 
cu el la nivelul mâinilor și al ombilicului. Susține 
această poziţie oricât de mult timp dorești, dar nu 
mai puţin de cinci minute. 


4. Dacă ai terminat, mulţumeşte-i copacului și con- 
tinuă-ţi activităţile zilei. 


Această experienţă este profund armonizatoare la 
nivelul ficatului și te poate ajuta să faci faţă mai bine 
sentimentelor de mânie care ies uneori la suprafaţa 
conștiinței tale atunci când îţi deschizi canalele energetice 
corporale. 

Atunci când practici qigong, relaxează-te și foca- 
lizează-te asupra perceperii energiei qi. Ori de câte ori 
practici, gândește-te că faci un experiment. Fii deschis în 
faţa experienţei și abordeaz-o fără niciun fel de precon- 
cepţie. În acest fel, vei descoperi în ea profunzimi și 
posibilităţi care te vor uimi. 

Incărcarea energetică a apei și 
a alimentelor 


Rezonanţa şi deschiderea sunt porțile care 
permit accesul către Univers. 


Atingerea Cuantică: Transformarea esenței 


D acă aplici tehnicile de Transformare a Esenţei 
asupra alimentelor şi asupra apei, schimbările 
produse pot fi extrem de interesante. Lucrul cu Esența pare 
să reducă toate obiectele asupra cărora te concentrezi la 
esența lor primordială, scoțând la iveală subtilitățile 
aromelor și texturii alimentelor. 

De pildă, eu și Jody am descoperit că nu este nevoie 
de mai mult de două respirații pentru a genera transformări 
semnificative asupra apei. Aceste schimbări sunt subtile, dar 
plăcute. Spre exemplu, ele pot reduce gustul de clor din 
apa de la robinet, dând apei un gust mai proaspăt. 

Un exemplu foarte interesant este cel al vinului. Dacă 
încarci energetic un vin ieftin și slab cu intenția de a-i 
îmbogăţi buchetul și gustul, schimbările se produc, urmând 
intenția ta. Îi poţi transfera vinului orice fel de arome, 
inclusiv unele mai neobişnuite, cum ar fi cea de ciocolată 
sau cea de tutun aromat. La fel de bine, poți obține un vin 
cu arome de fructe. Totuși, nu poți accentua decât calitățile 
pe care vinul le deja, dar într-o stare subtilă sau latentă. 

Odată, am schimbat gustul unui cabernet sauvignon 
într-un muscat, după care am schimbat din nou gustul 
vinului, făcându-l mai dulce. Altădată, am schimbat gustul 
unui vin sec, a cărui sticlă părea să fi fost deschisă mai 
demult, dându-i un buchet proaspăt, de vin de cea mai 
bună calitate. 

Dacă doreşti să modifici calitatea unui vin sau a unui 
aliment, aplică tehnica pântecului în combinație cu cea a 
tractării (pag. 210): 

e Infășoară vinul sau alimentul într-un pântec 
energetic. 


e 'Tractează toate moleculele din interiorul lui și 
adu-le către marginile exterioare ale pântecului. 


e Continuă să aplici tehnica tractării până când centrul 
pântecului rămâne complet gol, ca şi cum nu ar mai 
exista molecule pe care să le tractezi către margine. 


e În continuare, gândeşte-te că te conectezi cu 
„esenţa“ vinului sau alimentului, cu starea lui de 
dinainte de a fi prelucrat sau îmbuteliat. De pildă, 
dacă lucrezi cu apa, gândește-te la starea ei pe când 
era o apă proaspătă de izvor. 


Dacă dorești, te poţi opri la acest nivel. Dacă dorești 
însă să mergi mai departe, îmbogăţindu-i savoarea și gustul, 
te poţi raporta la elementele minerale pe care le-a conținut 
cândva, dându-i astfel un gust mai apropiat de apa 
minerală. Fiecare intenţie nouă îi va conferi apei un gust 
diferit, în funcţie de preferinţele tale personale. De pildă, 
dacă înainte de a lucra asupra ei ai adăugat în apă o picătură 
de zeamă de lămâie, te poţi concentra asupra acesteia, 
accentuându-i gustul. Dacă adaugi o picătură de suc dintr-un 
fruct la o sticlă de vin, îi poţi accentua acestuia nu doar 
gustul, ci și buchetul, insistând asupra fructului respectiv. 

Aceeași metodă poate fi aplicată și asupra alimentelor. 
Gustul și vitalitatea unui aliment pot fi cu siguranță 
îmbunătăţite. De pildă, gustul pastelor din făină și brânză 
poate fi îmbunătăţit, chiar dacă nu devine niciodată 

desăvârșit. Eu și Jody practicăm întotdeauna această 
metodă atunci când călătorim, știind că nu este nevoie de 
mai mult de o respiraţie sau două pentru a schimba în bine 
gustul alimentelor pe care le consumăm. 

Odată, mă aflam în restaurantul unui aeroport şi îmi 
cumpăram masa de prânz. Am luat un platou cu alimente 
chinezești de tip „fast food“, care cuprindea orez cu pui, 
brocoli şi un sos. Înainte de a consuma alimentele, m-am 
decis să le înfășor într-un „pântec“ și să le conectez cu 
esența perfecțiunii lor. Am tractat moleculele lor, m-am 
concentrat asupra fiecărui aliment de pe platou și asupra 
stării pe care ar avea-o dacă am trăi într-o lume perfectă, 
în care orezul ar fi cultivat în condiţii ideale, puii ar trăi 
într-o lume naturală a fericirii, iar brocoli ar creşte pe un 
sol fertil, cu mult soare şi cu aer curat. În final, am început 
să mănânc. Am rămas uluit de bogăţia aromelor: orezul 
devenise ca nucile măcinate, puiul părea crescut în curte, 
iar brocoli părea proaspăt cules. A fost cea mai bună masă 
de tip „fast food“ pe care am consumat-o vreodată! 

Dacă îţi propui să experimentezi cu alimentele și cu 
băuturile, fii cât mai creativ. Cine știe ce vei descoperi? 
Distrează-te şi joacă-te! 

Cazuri reale de vindecare 


Contemplaţie. Deschidere, înflorire şi devenire. 
Fiecare moment este o expresie a Eternului 
Prezent. 


Atingerea Cuantică: Transformarea esenței 


Cazuri reale de vindecare 


Notă: toate cazurile prezentate în continuare s-au 
petrecut în cadrul unor şedinţe de vindecare la distanță. 


Deblocarea canalului de secreție a bilei 


m lucrat odată cu un bătrân în vârstă de 75 de 

ani care avea cancer la ficat, la stomac, la plămâni 

și la coloana vertebrală. Bărbatului i se făcea chimioterapie 
şi radioterapie, care au avut un anumit efect pozitiv asupra 
lui. La momentul respectiv, medicii încercau să îi deblo- 
cheze canalul de secreție a bilei, care era complet obturat 
de masa tumorii canceroase. Blocajul era periculos, așa că 
pacientul nu a mai fost externat din spital între ședințele 
de tratament. I-am spus că înclin să cred că îl pot ajuta, și 
oricum, vom vedea ce se va întâmpla. Din cauza acestei 
probleme, bărbatul era internat în spital de două săptămâni. 
M-am racordat imediat la fluxul lui energetic, pentru 

a vedea ce percepții îmi oferă. În afara restricţiilor şi 
blocajelor evidente pe care le-am întâlnit în câteva locuri, 
am remarcat că întregul lui sistem avea o vibraţie de fundal 
ce părea dizarmonioasă, chiar iritantă. Această vibraţie îmi 
era cunoscută, fiind specifică tuturor bolnavilor de cancer. 
În acea seară, am lucrat asupra fotografiei clientului. 
I-am înfășurat ficatul într-un pântec energetic și am creat 
mai mult spaţiu interior, pentru a vedea în ce măsură pot 

reduce tumoarea canceroasă. Am aplicat tehnica de 
înghiontire cu băţul, revenind alternativ la tehnica 
pântecului. Am procedat astfel timp de aproximativ o 
jumătate de oră, după care nu am mai descoperit „lucruri 
interesante“ în interiorul pântecului și am încheiat ședința 
de vindecare. 

A doua zi am primit un email în care bărbatul îmi scria 
că blocajul la nivelul canalului bilei s-a dizolvat complet, 


aşa că putea pleca acasă între ședințele de chimioterapie. 


Umărul fracturat 


Am primit odată un telefon de la un bărbat în vârstă 
de 32 de ani. Cu o zi înainte, acesta a încercat să se sprijine 
de o masă, dar a calculat greșit distanţa și a căzut pe braţul 
întins, fracturându-și humerusul (osul braţului) în zona 
capului. Medicii nu îi puteau opera umărul / braţul, întrucât 
fragmentele de os erau împrăștiate în întregul ţesut 
înconjurător. De aceea, medicii i-au spus să aștepte ca 
fragmentele să se reapropie și să vină zilnic la consultaţie, 
pentru a vedea cum mai evoluează lucrurile și când poate 
fi programată operaţia. Bărbatul mi-a spus că avea dureri 
foarte mari și că ar putea dura destul de mult până când 
bucăţile mai mari de oase vor migra unele către celelalte. 

Am început şedinţa de vindecare la distanţă aplicând 
tehnica de eliberare a aburului din mușchii umărului și 
brațului. În continuare, am înfășurat umărul într-un pântec 
energetic și am aplicat tehnica de înghiontire cu băţul pentru 
a vedea dacă pot pune în mișcare fragmentele de os. Am 
continuat să lucrez astfel timp de o oră, alternând între cele 

trei tehnici (eliberarea aburului, tehnica pântecului şi cea 
a înghiontirii). În final, nu am mai descoperit lucruri 
interesante în interiorul pântecului, așa că am pus capăt 
şedinţei. Bărbatul mi-a spus la telefon că se simte mult mai 
bine și că durerile i-au dispărut aproape complet. 

A doua zi am primit un email de la sora clientului. 
Aceasta mi-a scris că în dimineaţa zilei respective fratele 
ei s-a dus la consultul de rutină și că medicii au descoperit 
cu surpriză că toate fragmentele de os erau perfect aliniate. 
De aceea, l-au operat pe loc. Medicii au rămas extrem de 
mulţumiţi de evoluţia incredibil de rapidă a pacientului lor. 


Lucrul cu o femeie gravidă care tocmai 

năștea 

Odată, m-a sunat o moașă care asista o naştere la 
domiciliu. Femeia însărcinată se afla în durerile facerii de 
48 de ore, dar o parte a cervixului ei refuza să se dilate. 
Avea în continuare anumite contracţii, dar acestea nu erau 
foarte productive. Medicii au încercat toate remediile pe 
care le cunoşteau, dar nu au obţinut niciun fel de rezultate. 
De aceea, se pregăteau să transporte femeia la spital pentru 
a-i face o operaţie cezariană. 

Mi-am folosit atunci intenţia și m-am focalizat asupra 
cervixului clientei. Am aplicat tehnica de eliberare a abu- 
rului pentru a detensiona zona. Am urmărit apoi fluxurile 
energetice și am continuat să aplic tehnica de eliberare a 
aburului în zona abdominală, pentru a-i ajuta astfel corpul 
să se deschidă în faţa unei nașteri optime. Când și când, 
mi-am plasat palmele inclusiv pe abdomenul ei, dar nu și 

în timpul fazelor de contracţii (când am lucrat de la o 
anumită distanţă), astfel încât pacienta să nu se simtă 
constrânsă fizic. 

După circa 15 minute, lucrurile au început să se 
deblocheze. Moașa a verificat-o din nou pe femeie și a 
descoperit că cervixul ei era dilatat aproape la maxim. Am 
continuat să lucrez cu ea până când contracţiile au devenit 
extrem de productive. Câteva ore mai târziu, femeia a dat 
naştere unui băieţel perfect sănătos. 


Încheietura ruptă: un caz de aplicare 
alternativă a tehnicilor yin și yang 


Foarte mulţi oameni mă întreabă dacă pot aplica 
alternativ tehnicile yin și yang. Răspunsul este un da hotărât. 
lată un exemplu în această direcţie: 

M-am oferit odată să lucrez împreună cu alţi doi 
terapeuţi specializaţi în lucrul cu energia asupra unui bărbat 
care fusese ridicat în joacă de niște prieteni deasupra 
capului, iar apoi scăpat. În urma căderii, el și-a fracturat 
destul de rău încheietura mâinii. Era un jucător profesionist 
de baseball, iar încheietura ruptă era chiar la mâna în care 
îşi ţinea bâta. Radiografia pe care i-au făcut-o medicii 
spunea clar că acesta era finalul carierei bărbatului. Am 
lucrat așadar asupra lui, împreună cu ceilalți doi colegi, 
ştiindu-i doar numele. Personal, am aplicat tehnica yin a 
pântecului, creând spaţiu în interiorul acestuia timp de 40 
de minute, în timp ce ceilalți doi practicanți au lucrat timp 
de o oră. Unul a folosit tehnicile de bază de Atingere 
Cuantică şi de Supraîncărcare, iar celălalt a alternat între 

tehnicile de bază şi cele de Transformare a Esenţei. Când 
am terminat, jucătorul de baseball ne-a declarat la telefon 
că se simte mai bine. 

A doua zi și-a făcut o nouă radiografie, iar medicii i-au 
spus că încheietura lui arăta de parcă nu ar fi fost fracturată 
niciodată, ci doar s-ar fi lovit uşor la ea. I-au așezat la loc 
oasele și i-au spus că va putea juca din nou în sezonul 
următor. Nu mai trebuie să insist asupra bucuriei pe care a 
simţit-o bărbatul auzind această veste! 


Durerea de spate a poștașului: un caz 
de autotratament 


La cursurile noastre de Transformare a Esenţei a 
participat odată un bărbat care fusese poștaș timp de 14 ani. 
În toată această perioadă de timp, el a purtat pe umăr o 
traistă grea în care a dus scrisorile pe care trebuia să le 
livreze. În final, a fost nevoit să renunţe la slujbă, întrucât 
îi apăruse o durere cronică de spate. Se ducea regulat la 
masaj chiropractic, și nu de puţine ori avea nevoie de 
şedinţe de urgenţă (fără programare) pentru a putea scăpa 
de durerile groaznice. 

La cursul nostru, bărbatul a observat imediat o 
reducere a intensității durerii, încă de la primele exerciţii 
(de elongaţie) pe care le-a practicat. După ce a învăţat și 
tehnicile de vindecare, el a obţinut rezultate încă și mai 
remarcabile. Câteva săptămâni mai târziu, el ne-a trimis un 
email în care ne-a spus că a reușit nu doar să îşi vindece 
singur durerile de spate ori de câte ori acestea apăreau, dar 
a economisit și foarte mulţi bani în urma renunţării la 

şedinţele de masaj chiropractic, cu care şi-a acoperit de mai 
multe ori plata cursului de Transformare a Esenţei urmat. 
Pentru prima dată după mulţi ani, se putea trata singur și 
începea să ducă din nou o viaţă normală. 


Clienta care a alunecat și a căzut pe 

scari 

Am primit odată un telefon de la o femeie care a căzut 
cu o oră sau două înainte, în timp ce ieșea dintr-o bibliotecă 
publică în timpul unei furtuni de zăpadă. A alunecat în timp 
ce cobora scările acoperite cu gheaţă și s-a lovit în mai 
multe locuri. Mi s-a plâns de dureri la coccis, la spate și la 
piept. Mi-a spus de asemenea că avea dificultăţi în a respira 
normal. După ce am studiat o vreme fluxurile energetice, 
mi-am dat seama că avea coceisul lovit, dar nu fracturat, 
că anumite vertebre lombare erau iritate și că sacrumul, 
vertebrele lombare și câteva coaste îi erau aliniate incorect. 

Am lucrat cu ea la telefon timp de 45 de minute. Am 
început prin a aplica tehnica de eliberare a aburului asupra 
mușchilor din jurul coloanei vertebrale. Am continuat cu 
tehnica pântecului și cu cea a tractării, ajutându-i astfel 
şoldurile şi occipitalul să se realinieze. I-am înfășurat apoi 
sacrumul într-un pântec energetic și am aplicat tehnica 
înghiontirii cu un băț asupra celor cinci vertebre lombare 
(L1-L5), pe rând. Am repetat apoi procesul pentru cutia 
toracică, realiniindu-i pe rând coastele. În continuare, am 
aplicat tehnica de deblocare a încheieturii asupra zonei 
sacro-iliace, între vertebra L5 şi sacrum, precum şi între LI 
și T12. 

Femeia urmase deja cursul de Transformare a Esenţei, 
aşa că i-am sugerat să continue singură lucrul cu energia, 
aplicând tehnica pântecului asupra discurilor și cea a 
eliberării aburului asupra mușchilor din jurul coloanei 
vertebrale. 

Am continuat să lucrez asupra ei până când durerea 
a devenit suportabilă, iar ea a putut continua singură lucrul 
cu energia. În aceeași seară mi-a trimis un email în care 
mi-a spus că se simte mai bine. A doua zi, îmbunătăţirea 
a devenit şi mai accentuată, iar după patru zile se simţea 
ca nouă, în urma acelei unice ședințe. Femeia a atribuit 
această vindecare extrem de rapidă faptului că am lucrat 
împreună. 

Notă: atunci când lucrezi cu energia, lasă-te condus 
de fluxurile energetice, vezi ce simţi, și abia apoi începe 
să aplici tehnicile de vindecare. Poţi lucra fie simptomatic 
(urmărind durerea), fie în funcţie de senzațiile pe care le 
percepi personal în interiorul sistemului, fie ţinând cont de 
ambele aspecte. Sunt aceste tehnici întotdeauna eficiente? 
Nu, uneori schimbările refuză să se producă sau sunt 
minore, dar de cele mai multe ori îmbunătățirile se produc, 
iar uneori sunt chiar spectaculoase. Ori de câte ori faci astfel 
de activităţi vindecătoare, oferă-ţi oportunitatea să te joci 
și să experimentezi. Te asigurăm că vei fi plăcut surprins 
de rapiditatea și de eficacitatea acestor metode! 


Alinierea dinţilor 


După un seminar, o participantă m-a întrebat dacă este 
posibil ca dinţii să fie realiniați. l-am răspuns că da și am 

întrebat-o dacă dorește să trăiască direct această experienţă. 
A fost de acord. Femeia mi-a spus că atunci când i-au 
crescut, măselele ei de minte i-au împins în faţă toţi ceilalți 
dinţi, îndeosebi cei de sus. Între timp, ea şi-a scos măselele 
de minte, dar restul dinţilor au rămas aliniaţi incorect, iar 
acum și-ar fi dorit ca ei să revină la poziţiile lor normale. 

I-am atins cu ambele mâini zona feţei, pe părţile laterale 
ale acesteia, cu un deget în apropierea celor doi dinţi din 
faţă şi cu un alt deget în zona măselelor din spate. Am 
început să practic respiraţia Esenţei și i-am înfășurat 
într-un pântec energetic întreaga zonă a maxilarului 
superior. În continuare, am aplicat tehnica tractării pentru 
toți dinţii, până când aceştia mi-au oferit o anumită senzaţie 
de fluiditate. În acest moment, i-am lăsat să se realinieze 
pe poziţiile lor corecte (desigur, toate aceste senzaţii s-au 
petrecut în mintea mea). 

Prima încercare de realiniere a dinţilor femeii nu a 
produs cine știe ce rezultate. Am întrebat-o atunci dacă a 
simţit dureri mari atunci când și-a scos măselele de minte. 
Mi-a răspuns afirmativ. Am întrebat-o apoi dacă și-ar dori 
ca dinţii să revină acum pe poziţiile lor normale fără niciun 
fel de durere. În mod evident, a fost de acord. 

Am repetat atunci procesul (exact așa cum l-am descris 
în paragraful anterior). De data aceasta, am simţit efectiv 
cum dinţii se pun în mișcare. Procesul putea fi văzut chiar 
cu ochii liberi. Femeia a scos ea însăși o exclamaţie şi mi-a 
spus că simte senzaţii foarte ciudate la nivelul maxilarului 
superior. Nu era doar surprinsă; era plăcut impresionată de 
aceste schimbări. 

Notă pentru practicanți: fiecare ședință de vindecare 
este unică în felul ei. Nu uita că adevăratul vindecător este 
clientul. În cazul de faţă, rezultatele au fost minime la prima 
încercare din cauza emoţiilor clientei asociate cu amintirea 
durerii de odinioară. 

Așadar, relaxează-te, deschide-te și înflorește. Fiecare 
experienţă de acest gen este cu adevărat minunată! 


Cazuri reale de vindecare a 
animalelor 


Porumbelul bolnav 


În general, păsările savurează procesul de Trans- 
formare a Esenţei, fiind extrem de sensibile la schimbările 
energetice produse de acesta. Odată, am fost sunat de 
proprietara unui porumbel, care mi-a spus că i-a dat păsării 
niște medicamente, iar acum aceasta avea dificultăţi de 
respiraţie, ca și cum i-ar fi fost afectate căile respiratorii. 
Femeia mi-a pus chiar pasărea la telefon, şi am putut auzi 
personal respiraţia dificilă a acesteia. Medicul veterinar i-a 
explicat femeii că această problemă este comună la păsări 
și că dacă porumbelul nu se va face bine în scurt timp, ar 
trebui să îl aducă la clinică. Dat fiind că biroul medicului 
veterinar era la câteva ore bune de mers cu mașina, femeia 
s-a decis să încerce mai întâi lucrul cu energia. 

Am studiat fluxurile energetice ale porumbelului și am 
descoperit o zonă în regiunea traheii și a bronhiilor în care 
energia era gâtuită. Dat fiind că am sesizat o obstrucţie la 

acel nivel, am înconjurat zona într-un pântec energetic, am 
căutat diferite „lucruri interesante“ și am aplicat timp de 
câteva clipe tehnica înghiontirii. A fost suficient pentru ca 
pasărea să înceapă să respire normal. Uneori, aceste lucruri 
se întâmplă incredibil de rapid! 


Pisica cu probleme la spate și la tiroidă 


O femeie m-a sunat odată și mi-a spus că pisica ei era 
letargică și că nu mai putea mânca așa cum trebuie. Medicul 
îi spusese că era un caz de hipotiroidie. În plus, pisica avea 
probleme cu spatele și nu putea suporta nicio presiune 
asupra acestuia. 

Am înconjurat într-un pântec energetic tiroida pisicii 
și am creat mai mult spaţiu. Am lucrat în acest fel timp de 
20 de minute. Nu am găsit niciun „lucru interesant“ în 
interiorul pântecului, așa că am oprit aici această tehnică. 
Am scanat apoi sistemul energetic al animalului și am 
descoperit două blocaje, unul în apropiere de pelvis, iar al 
doilea în zona gâtului. Am aplicat atunci tehnica pântecului 
şi cea a înghiontirii pentru a-i realinia vertebrele în cele 
două zone, fapt care mi-a luat aproximativ 10 minute. Am 
mai lucrat cu pisica în alte două ședințe la un interval de 
circa o săptămână. I-am aplicat aceleași tehnici. În final, 
pisica și-a regăsit integral energia și starea de sănătate. 

Notă pentru practicanți: care a fost în acest caz sursa 
reală a problemei? Cel mai probabil, deopotrivă blocajul 
din zona coccisului și tiroida. Nu porni niciodată de la 
premisa că o problemă are o singură cauză. Experimen- 
tează și studiază fluxurile energetice. 


307 


Atingerea Cuantică: Transformarea esenței 


Calul care avea colici 


În timp ce părăseam grajdul în care îmi ţin propriul 
cal, proprietara grajdului tocmai se ocupa cu vindecarea 
unui alt cal și discuta cu un alt terapeut. Femeia mi-a explicat 
că animalul nu mai mânca și că părea să se simtă rău. 
Femeia tocmai se pregătea să părăsească orașul și dorea ca 
cealaltă persoană să aibă grijă de cal. M-am apropiat și 
m-am pus în rezonanţă cu calul, întrebându-l de ce anume 
are nevoie. Spre surpriza mea, mi-a răspuns: „Simt nevoia 
să fiu lăsat în pace!“ Iniţial, am crezut că m-am pus la 
unison cu un alt nivel energetic al calului. De aceea, am 
repetat întregul proces cu intenţia fermă de a mă pune la 
unison cu inteligenţa corporală a animalului, după care am 
repetat întrebarea. De data aceasta, am fost ghidat către 
zona intestinală. Am aplicat o vreme tehnica pântecului 
asupra cestei zone, după care am plecat acasă. A doua zi, 
am aflat că animalul se simţea bine. 

Notă pentru practicanți: dacă nu ești sigur ce zonă 
trebuie lucrată energetic, urmărește fluxurile energetice și 
roagă-le să îţi arate de ce anume au nevoie. În cazul de faţă, 
experiența mi-a reamintit că noi (oameni și animale 
deopotrivă) avem mai multe nivele de conștiință, iar uneori 
trebuie să știm cu care dintre ele ne conectăm. 

Reţine: lucrul cu animalele se realizează exact la fel 
ca și cel cu oamenii. Începe întotdeauna prin a întreba 
proprietarul animalului care este problema, apoi lucrează 
asupra zonei respective. Urmărește totuși şi fluxurile 
energetice pentru a vedea dacă nu poţi obține și alte 

informaţii energetice legate de sistemul animalului, apoi 
aplică tehnicile corespunzătoare. 


Pisica muribundă 


În timp ce eu și cu Jody predam un curs de Trans- 
formare a Esenţei în Europa, fiul nostru ne-a trimis un email 
în care ne-a scris că pisica noastră, în vârstă de 16 ani, nu 
mai mânca și părea că nu va mai trăi mult. Era foarte slăbită 
şi continua să slăbească de la o zi la alta. Nu mai reușea 
să sară în pat și rătăcea prin întreaga casă mieunând. 
M-am racordat atunci la sistemul ei energetic și mi s-a părut 
extrem de deconectată (de-abia reușeam să îi simt prezenţa). 
Am înconjurat-o imediat cu un pântec energetic și am făcut 
mai mult spaţiu în interior. În timp ce lucram, mi-am 
imaginat că în interiorul acestui pântec nu exista altceva 
decât iubire. În scurt timp, am simţit că începe să toarcă. 
Am continuat să lucrez împreună cu Jody asupra ei și în 
următoarele două zile, iar fiul nostru ne-a scris că pisica 
pare să se simtă mai bine. 

Cu puţin timp înainte de a zbura către casă, am primit 
un nou email în care băiatul ne spunea că pisica se simte 
din nou rău. Am lucrat din nou asupra ei în timp ce zburam 
peste Atlantic. De data aceasta, nu am reușit să susţinem 
prea bine contactul. Dat fiind că tehnicile de Transformare 
a Esenţei nu păreau să dea rezultate prea bune, am încercat 
să îi transmitem energia în stilul yang. Discutând mai târziu 
cu Jody, am descoperit că am trăit amândoi aceeași 
experienţă. La început am simţit prezenţa animalului, dar 

când am încercat să îi transmitem energia în punctul de 
întâlnire (tehnică descrisă în cartea Supraîncărcarea prin 
Atingerea Cuantică), prezenţa acestuia a părut să se dizolve 
în infinit. 

Când am ajuns în Statele Unite și am vorbit la telefon 
cu fiul nostru, am aflat că pisica tocmai murise. În timp ce 
lucram asupra ei, ea se afla deja în drum spre lumea de 
dincolo. Cel mai probabil, energia de suprafaţă cu care am 
intrat în contact nu mai era decât câmpul ei energetic. Când 
am încercat să o focalizăm în interior, aceasta s-a dizolvat, 
întrucât sufletul ei nu o mai susţinea. Lucrul cu energia ne 
oferă întotdeauna noi oportunităţi de a înţelege Universul 
în care trăim, uneori în maniere neașteptate... 

Principalele linii directoare ale 
folosirii tehnicilor de 
Transformare a Esenţei 


Atunci când rămânem în centrul Esenţei 
noastre, totul devine posibil. Nu trebuie să ne 
îndreptăm nicăieri. Este suficient să ne 
deschidem pentru a evolua. 


Atingerea Cuantică: Transformarea esenței 


lată o listă parțială cu motivele pentru care trebuie 


să alegem o tehnică sau alta şi cu explicarea lor: 


Problemă 


Os fracturat 


Cancer 


Tehnică vindecătoare 


Tehnica de eliberare a aburului, 
pentru reducerea tensiunilor şi 
durerilor. Tehnica pântecului, pentru 
reconstruirea țesutului și pentru re- 
ducerea durerilor. Dacă oasele nu sunt 
aliniate corect, aplică tehnica de 
înghiontire cu un băț. 


Tehnica pântecului, pentru 
reconstruirea țesutului. Deşi aceasta 
reduce durerile, poți aplica inclusiv 
tehnica de eliberare a aburului în 
acest scop. De-a lungul întregii 
şedinţe, studiază cu atenție fluxurile 
energetice, întrucât teama asociată cu 
această boală are tendinţa să le 
blocheze. Dacă sesizezi o temere într-o 
anumită zonă corporală, înfășoar-o 
într-un pântec energetic și amplifică 
spaţiul interior. Recomandă-i clien- 
tului tehnica rostogolirii bușteanului. 

Tăietură sau 
rană majoră 
(care necesită 
copci sau un 
bandaj strâns) 


Tăietură minoră 


Lucrul cu 
emoțiile 


Principalele linii directoare... 


Aplică tehnica eliberării aburului, 
dacă rana nu este foarte mare. În caz 
contrar, aplică tehnica tractării asupra 
osului cel mai apropiat. Dacă nu 
există oase în imediata apropiere sau 
asociate cu zona respectivă, aplică 
tehnica eliberării aburului și apoi cea 
a pântecului, pentru reconstrucţie. 
Dacă țesutul este aliniat greșit, 
încearcă tehnica de înghiontire, pentru 
o eventuală realiniere. 


Aplică tehnica eliberării aburului 
pentru a elimina o parte din durere, 
apoi tehnica pântecului, pentru re- 
construcţie. Atunci când aplici tehnica 
pântecului, înconjoară zona cu un 
câmp tridimensional, caută în inte- 
riorul acestuia lucruri interesante și 
amplifică spaţiul interior. 


Roagă-l pe client să se raporteze 
la problema lui emoţională și să îţi 
spună în ce parte a corpului simte o 
stare de disconfort asociată cu gândul 
respectiv. Aplică tehnica pântecului în 
această zonă și măreşte spaţiul 
interior. Dacă aplici tehnica pântecului 
într-o zonă fizică şi simţi o senzaţie de 

Boli genetice 


Traumă la cap 


Migrene 


ceață sau de burete, înseamnă că ai 
de-a face cu o emoție negativă aso- 
ciată cu zona dureroasă. Include în 
pântec zona respectivă și aplică 
tehnica până la capăt. 


Imaginează-ţi „genele“ clientului 
(cu ajutorul intenţiei) și apoi aplică 
tehnica pântecului pentru a le recon- 
strui. 


În cazul în care craniul este 
fracturat, aplică tehnica eliberării 
aburului pentru a elimina o parte din 
durere. Dacă nu este fracturat, aplică 
tehnica tractării pentru a reduce 
durerea. Aliniază occipitalul cu ajutorul 
tehnicii pântecului în combinaţie cu 
cea a tractării. Aliniază şi șoldurile, 
întrucât cele două zone sunt intim 
asociate, iar apoi aplică tehnica 
pântecului, pentru reconstrucţie. 


Aplică exerciţiul celor cinci 
diafragme și insistă mai mult asupra 
zonei palatinului, întrucât osul sfenoid 
poate presa baza craniului, care poate 
presa la rândul ei glanda pituitară. Un 
alt exerciţiu util este elongația cu 

rană majoră 
(care necesită 
copci sau un 
bandaj strâns) 


Tensiuni 
musculare 
într-o zonă 
particulară 


Lucrul cu 
energia după o 
operaţie 
chirurgicală 
majoră (sau în 


orice situaţie în 


care corpul a 
fost deschis 
chirurgical și 
apoi închis la 
loc) 


Principalele linii directoare... 


ajutorul mingii de tenis. În timpul 
şedinţelor de vindecare, aplică tehnica 
pântecului în combinaţie cu cea a 
înghiontirii pentru a alinia aceste oase. 
În plus, aplică tehnica pântecului 
asupra glandei pituitare și amplifică 
spaţiul interior. Există dovezi că 
migrenele sunt strâns asociate cu 
această glandă. 


Aplică tehnica eliberării aburului. 


Aplică tehnica eliberării aburului 
pentru a elimina durerea locală, apoi 
tehnica  pântecului, pentru recon- 
strucţie. Fii cu deosebire atent la 
fluxurile energetice generale, îndeo- 
sebi dacă în timpul operaţiei a fost 
folosit un anestezic (mai ales pentru 
anestezie generală). Oamenii au ten- 
dința să îşi închidă sistemul după o 
operaţie chirurgicală, iar scopul nostru 
este de a deschide cât mai mult acest 
sistem, deopotrivă la nivel energetic și 
fizic, astfel încât fluxurile energetice 
să revină cât mai repede la normal. 

Simpla conectare cu aceste fluxuri 
energetice este suficientă pentru a 
ajuta clientul să se redes-chidă. 


Scanează întregul sistem şi 


Boli sistemice descoperă tot ce nu merge bine în el. 
globale, cum Aplică tehnica pântecului asupra 
sunt: lupusul, zonelor care îţi atrag atenţia (poţi crea 
răceala sau oricât de multe „pântece“ simultan), 
leucemia apoi alege unul dintre ele, caută 


lucrurile interesante din interior şi 
creează mai mult spaţiu. De regulă, 
atunci când unul din pântece se 
transformă, celelalte se transformă la 
rândul lor, printr-un fel de efect al 
dominoului. Recomandă-i clientului 
exerciţiul rostogolirii bușteanului. 


Note pentru practicanți: dacă nu suntem familiarizați 
cu o boală particulară, noi îl rugăm pe client să ne ofere 
câteva explicaţii de bază referitoare la ea. Dacă boala este 
neobişnuită sau suntem curioși, căutăm pe Internet mai 
multe informaţii. În acest fel, ne facem o idee legată de 
punctul în care ar trebui să începem tratamentul. 

Oricum, este important să înţelegi că poţi lucra și fără 
să cunoşti prea multe despre mecanismul bolii, luându-te 
pur și simplu după simptome, și în special după durere. 
Motivul pentru care nouă ne place să aflăm mai multe 
informaţii este că tehnicile de Transformare a Esenţei pot 

fi uluitor de exacte. Înconjurarea unei zone într-un pântec 
şi aplicarea tehnicii de eliberare a aburului (sau orice alte 
tehnici) în diferite zone corporale provoacă imediat 
schimbări, chiar dacă nu știi nimic despre boala în sine. Eu 
şi Jody am descoperit că ședințele devin infinit mai 
interesante atunci când lucrăm cu clienţi diferiţi. În acest 
scop, tot ce facem este să ne lăsăm călăuziţi de fluxurile 
energetice și să lucrăm asupra zonelor în care obţinem 
senzaţii neobișnuite. 


Rezolvarea problemelor care apar în 
timpul aplicării tehnicilor de 
Transformare a Esenţei. Ce trebuie să 
facem dacă nu apar transformări în 
timpul unei ședințe de vindecare. 
Sfaturi generale pentru maximizarea 
rezultatelor obţinute 


Mă aflu eu în punctul Esenţei? 


Aceasta este prima întrebare pe care trebuie să ţi-o pui. 
Nu cumva ai uitat de punctul Esenţei, lăsându-ţi atenţia să 
se deplaseze în zona pe care o tratezi? O modalitate 
excelentă de a-ţi reaminti de punctul Esenţei constă în a-ţi 
imagina că nu faci ceva anume, ci doar îi demonstrezi 
clientului cum trebuie să se transforme folosind ca model 
propriul tău corp. Cu cât te vei deschide mai mult în interior, 
cu atât mai evidentă va fi demonstraţia, şi implicit rezonanța 

creată. Altfel spus, cu atât mai bine va înţelege corpul 
clientului ce are de făcut. 


Sunt eu suficient de deschis (într-o stare de curgere), 

sau sunt închis în anumite zone corporale? 

Aplică o dată sau de două ori respiraţia Esenţei şi 
practică exercițiul celor cinci diafragme (vezi pagina 72 — 
respiraţia diafragmei care se transmite ca un val prin toate 
cele cinci diafragme) sau cel al înrădăcinării (vezi pagina 
98). Ai grijă ca fluxul energetic să iasă prin creștetul capului. 


Mă aflu eu într-o stare de acceptare? 


Amintește-ţi că forţa creează întotdeauna o stare de 
rezistenţă, inclusiv la nivel energetic. Cultivă în permanenţă 
senzaţia de invitaţie, de entuziasm, de posibilități noi și de 
sprijin. 


Simt eu vreo tensiune sau vreo fortare atunci când 
aplic această tehnică? 


Dacă da, încearcă să te scufunzi mai adânc în interiorul 
punctului Esenţei. Conștientizează bucuria de a te afla în 
interiorul lui. Lasă-te cuprins de această stare (asemănătoare 
cu starea de plutire) în care nu faci altceva decât să EXIȘTI. 
Problema asupra căreia îţi focalizezi atenţia periferică este 
minoră prin comparaţie cu această stare existenţială. 

Dacă tot nu se întâmplă nimic, schimbă metoda 
aplicată, fie cu o altă tehnică de Transformare a Esenţei, 
fie cu una de Atingere Cuantică sau de Supraîncărcare. 


Este clientul conştient de corpul lui? 


Dacă nu este (dacă se gândește în altă parte), acest lucru 
poate bloca procesul de transformare. De aceea, roagă-l să 
îşi pună întrebarea: „Cine sunt eu?“ Nu trebuie neapărat să 
răspundă la ea, ci doar să se reintegreze în interiorul 
corpului. Dacă este necesar, dă-i să bea puţină apă. 

În cazul în care clientul simte dureri, începe prin a-i da 
să bea niște apă. Apa ajută imediat corpul să se adapteze 
la noile schimbări și să le susţină mai bine. Dacă el are o 
rană mai veche, în jurul acesteia pot exista numeroase 
tensiuni sau dureri care revin la suprafaţă în timp ce 
detensionezi alte zone corporale. Aceste probleme sunt 
acumulate în straturi succesive, care ies pe rând la suprafaţa 
conştiinţei. În astfel de cazuri, aplică alternativ tehnica 
eliberării aburului cu cea pe care o aplici în clipa de faţă. 
Dacă sunt necesare, ai oricând la dispoziţie alte perechi de 
„Mâini imaginare“. 

Aminteşte-ţi că vindecarea nu se produce întotdeauna 
pe loc. Adevăratul vindecător este clientul și el este singurul 
care decide ce schimbări acceptă sau susţine pe termen 
lung. Tu îi oferi doar posibilitatea de a face miracole, dar 
el este cel care le implementează. 

Întrebări puse frecvent 


Fiecare moment reprezintă o înflorire; fii 
prezent în fiecare experiență. 


Atingerea Cuantică: Transformarea esenței 


Atunci când aplic respirația Esenţei, uneori mă simt 
puțin amețit. Ce înseamnă acest lucru? 


Starea de ameţeală se datorează de regulă faptului că 
te concentrezi într-un punct mai înalt decât punctul Esenţei, 
undeva în partea superioară a spaţiului Esenţei. Coboară 
mental în jos până când această stare de ameţeală dispare. 


Cum ne putem folosi de volanul mașinii ca de un 
punct de sprijin atunci când aplicăm respirația Esenţei 
în combinaţie cu micro-mişcările? 

Atunci când practici micro-mișcările în mașină 
(respectiv, atunci când aștepți la un semafor), volanul 
devine o suprafaţă de care te poţi sprijini, la fel cum este 
şi scaunul. Dacă îți vei dilata conștiința către mâini, 
observând ce se întâmplă atunci când energia întâlnește în 
cale volanul mașinii, tu poţi elibera tensiunile în punctele 
de contact. Poţi detensiona apoi braţele, umerii şi restul 
corpului. Din acest punct de vedere, punctele de contact 
ale mâinilor pe volan devin similare cu oasele șezutului, 
energia presând uşor asupra lor. Simultan, se produce un 
flux inversat (care merge în direcţie opusă), alimentând 
astfel umerii și apoi restul corpului. De altfel, orice punct 
de contact care îţi permite să „te definești“ poate fi folosit 
pentru detensionare prin dilatarea în jurul lui. Singurele 
limite ale acestui proces sunt cele pe care ţi le impui singur. 
Nu toate zonele îți oferă însă aceleaşi senzaţii. Uneori, este 

mai greu să simţi fluxurile energetice dintr-un deget prin 
comparaţie cu cele ale piciorului. Cu cât te vei relaxa și vei 
încerca mai multe variante noi, cu atât mai multe lucruri 
vei descoperi în legătură cu tine şi cu canalele tale 
energetice. 


De ce simt tensiuni Sau dureri la nivelul ochilor atunci 

când aplic respirația Esenţei? 

Cel mai probabil, acest lucru se datorează faptului că 
îți încrucișezi privirea în încercarea de a privi înapoi, către 
punctul Esenţei. În acest fel, tu îţi tensionezi mușchii 
oculari. Dacă ţi se întâmplă acest lucru, încearcă să privești 
în sus și înapoi, nu direct către interior. Alternativ, poţi 
practica respiraţia Esenţei cu ochii deschişi, astfel încât să 
îți dai mai ușor seama când ai tendința să îţi încrucișezi 
privirea. 


Ce este o undă (din perspectiva Transformării 

Esenţei)? 

O undă reflectă o intensificare a mișcării energetice și 
fizice în interiorul corpului, generată de respiraţia Esenţei, 
îndeosebi în combinaţie cu alte tehnici specifice. Unda 
fizică reprezintă o deschidere la nivel muscular și la nivelul 
altor ţesuturi, care atrag mai mult sânge și alte fluide în zona 
corporală respectivă. La nivel energetic, unda reprezintă o 
intensificare a mișcării energiei prin corp, la fel ca o 
mașinărie de produs valuri, care generează o schimbare a 
curenților din interiorul „containerului“ cu apă. 

Ce înţelegi prin conceptul de flux energetic? 


Fluxul energetic este o forță care există în interiorul 
corpului şi care este creată de „viaţă“. Atunci când un 
obiect este mort, energia nu se mișcă în interiorul lui. 
Fluxurile energetice sunt percepute la fel ca apa care 
călătoreşte printr-o conductă. Dacă o conductă este parţial 
blocată sau complet închisă la un capăt, curgerea apei prin 
interiorul ei este stânjenită sau se oprește complet. De aceea, 
scopul pe care ni-l propunem noi este să deschidem 
persoana cu care lucrăm la ambele capete (tălpi și creștetul 
capului), astfel încât energia să poată circula prin ea fără 
restricţii. La rândul nostru, noi ar trebui să facem același 
efort în ceea ce ne privește, astfel încât această stare să 
devină naturală în interiorul nostru. Copiii trăiesc instinctiv 
în această stare de curgere, până când diferite obstacole 
exterioare, generate fie de o traumă, fie de o reacție datorată 
fricii, îi blochează și îi închid. 


Mi se pare greu să mă concentrez în punctul Esenţei. 


De regulă, acest lucru se datorează faptului că te 
fortezi prea tare. Gândeşte-te la punctul Esenţei ca la un 
spaţiu al minţii tale. Ce se întâmplă dacă ești prezent în 
acest spaţiu, respirând în interiorul lui? Dacă le vei permite 
respirației și spaţiului să se definească reciproc, fără să le 
asociezi în mod forţat, lucrurile vor deveni mult mai ușoare. 
Relaxează-te, integrează-te în spaţiul Esenţei și lasă-ţi 
respiraţia să devină una cu acest spaţiu. Lucrurile vor evolua 
astfel de la sine. 

De ce trebuie să fie expiraţia atât de lentă? 

Expiraţia lentă îţi permite să te integrezi mai bine în 
spaţiul Esenţei, astfel încât să poţi influenţa transformarea 
necesară. În plus, ea amplifică „fluxul energetic“ și te ajută 
să îl urmărești mai uşor. Un alt beneficiu al expiraţiei lente 
este că îți permite să te interiorizezi mai bine, adică să te 
integrezi mai ușor în conștiința de sine, care te definește 
(„eu sunt cel care sunt“). 


De ce este inspiraţia la fel de importantă ca expirația? 

Inspirația este la fel de importantă ca și expirația 
deoarece ea reprezintă cealaltă jumătate a aceluiași întreg. 
Acţiunea de pompare a respirației acţionează ca niște foale. 
Expiraţia nu ar putea exista fără inspiraţie (la fel și invers). 
Dacă îţi vei grăbi excesiv inspiraţia, tu nu vei mai avea 
posibilitatea să exiști pur și simplu. Nu trebuie să te grăbești 
niciodată către următoarea expiraţie. Singurul lucru care 
trebuie să te preocupe este să experimentezi nivele din ce 
în ce mai profunde ale fiinţei tale în timp ce inspiri și expiri. 


Nu reușesc să identific una din diafragme atunci când 
practic exercițiul celor cinci diafragme. 


Pot exista mai multe motive pentru care se întâmplă 
acest lucru, dar cel mai comun între ele este că ai acumulat 
foarte multe tensiuni într-una din zone. Să spunem că simţi 
patru diafragme, dar nu și pe aceea a rinichilor / peritoneului. 
Dacă ai acumulat foarte multe tensiuni în această zonă, ideea 
de a le descătușa (de a te elibera de ele) i se poate părea 

înfricoșătoare corpului tău (la nivel emoţional). Zona a fost 
protejată de el foarte mult timp, astfel încât ideea de a simţi 
şi altceva la acest nivel în afară de durere și tensiuni i se 
pare greu de acceptat corpului. Reţine: pot exista un milion 
de motive pentru care unei persoane îi vine greu să își 
acceseze sau să își deschidă o anumită parte corporală. 
Printre aceste motive se pot număra: amintirea unor dureri 
din trecut, diferite traume emoţionale sau fizice, incapaci- 
tatea de a-și aminti de perioada în care zona respectivă nu 
era protejată sau sentimentul de siguranţă dat de insensi- 
bilitatea zonei respective. Continuă să practici exerciţiul și 
mai devreme sau mai târziu vei constata că sensibilitatea 
în zona respectivă ţi se va amplifica. Acest lucru se poate 
produce foarte rapid, sau dimpotrivă, poate dura zile, 
săptămâni sau chiar luni întregi. Nu-ţi judeca prea aspru 
progresul. Mulţumește-te să practici. 


De ce trebuie să facem mișcări fizice? 


Fiecare mișcare pe care o facem, de la cele descrise 
în această carte și până la cele pe care le facem în viaţa 
noastră de zi cu zi, ne oferă posibilitatea de a ne înţelege 
mai bine corpul și fluxurile energetice din interiorul lui (care 
se pot afla la rândul lor într-o stare de mișcare, sau 
dimpotrivă, stagnantă). Exerciţiile prezentate aici nu fac 
altceva decât să ne ofere o modalitate de conștientizare a 
acestor fluxuri energetice. Ele reprezintă tentative de a 
dobândi acea stare de liniște interioară care ne permite să 
devenim una cu râul care suntem într-un anumit moment 
din viaţa noastră. 

Trebuie să rămân hiper-focalizat în punctul Esenţei? 


Nu trebuie să fii „hiper-focalizat“. Ideal este să ajungi 
în acea stare de conștiință în care îţi este suficient să te 
gândești la acest punct pentru a deveni una cu el, iar apoi 
să integrezi în această experienţă și respiraţia. Foarte mulţi 
oameni forțează prea tare concentrarea în acest punct, 
uitând adeseori de respiraţie. Mult mai bine este să te 
relaxezi, să expiri lent și să aluneci fără niciun efort în acest 
spaţiu interior (al Esenţei). 


Mă pot concentra în punctul Esenţei atât pe inspirație 

cât și pe expiraţie? 

Da. La început, sugestia noastră este să încerci acest 
lucru îndeosebi pe expiraţie, dar pe măsură ce te vei relaxa, 
vei constata că vei rămâne concentrat asupra punctului 
Esenţei inclusiv pe inspiraţie, caz în care întregul corp ţi 
se va părea angrenat într-o mișcare continuă de expansiune 
şi de contracție, la fel ca o pompă. 


De ce trebuie să las senzațiile „să vină singure la 

mine?“ 

Atunci când îţi orientezi atenția în exterior, către ceva 
din afara ta, tu realizezi o acţiune „yang“. Întreaga ta 
conștiință are tendinţa să urmeze atenţia, fapt care te scoate 
din spaţiul Esenţei. La rândul lui, acest lucru reduce 
eficacitatea lucrului cu energia. 

Pe măsură ce îmi deschid diferite zone corporale, am 
reacții emoţionale puternice. De ce? 


Țesuturile conţin adeseori înlăuntrul lor emoţii mai 
vechi, asociate cu diferite evenimente din viaţa ta. Pe 
măsură ce zonele corporale se detensionează, aceste emoţii 
devin libere, iar tu le poți simţi din nou. Partea bună este 
că recunoașterea acestor emoţii ascunse conduce automat 
la o vindecare mai completă. 


De ce trebuie să practic qigong? 


Qigong-ul ne face mai sensibili faţă de energiile 
subtile. În plus, el este util pentru vindecare și pentru 
creșterea personală. Totuși, nu este obligatoriu să practici 
qigong pentru a face acest gen de activitate. Motivul pentru 
care l-am recomandat este că el facilitează accesul la 
anumite senzaţii uimitoare, care merg mână în mână cu 
tehnicile de Transformare a Esenţei. Pe de altă parte, noi 
considerăm că toţi oamenii au nevoie de anumite momente 
personale pentru a se îmbogăţi la nivel interior. Nu contează 
dacă în aceste momente practici qigong sau faci altceva. 
Exerciţiul recomandat de noi este pur și simplu o meditaţie 
care funcţionează foarte bine pentru numeroși oameni. 


De ce trebuie să las energia să urce singură, în loc 

să o atrag prin intenția mea, atunci când practic 

exerciţiul înrădăcinării? 

Dacă încerci să atragi energia, tu pornești de la premisa 
că vei dispune astfel de mai multă forță. Din păcate, 

lucrurile se petrec exact pe dos. Cu cât te fortezi mai tare, 
cu atât mai mică va fi energia de care vei dispune (cel puţin 
în acest caz). În schimb, dacă o lași să te umple de jos în 
sus, tu accepţi în acest fel fluxul energetic, care va circula 
prin corpul tău direct proporțional cu deschiderea ta 
interioară. În plus, experienţa te va ajuta să te integrezi mai 
bine în momentul prezent. Acest lucru este suficient de 
important pentru a merita să te foloseşti de orice oportunitate 
pentru a trăi această experienţă. 


Cum este percepută energia care pătrunde în interior? 


Fiecare o percepe în alt fel, dar senzațiile cele mai 
comune sunt cele de: căldură, răceală, electricitate, adiere 
de vânt sau apă care curge. Senzaţiile depind de la om la 
om, în funcție de predispoziţiile sale perceptuale. Niciuna 
din aceste senzaţii nu este mai bună decât celelalte. Ele 
reprezintă doar modalităţi diferite de a percepe aceeași 
energie. 


De ce se recomandă să beau apă atunci când practic 
tehnicile de Transformare a Esenţei? 


Atunci când corpul se transformă, în interiorul lui se 
deschid niște canale minuscule numite microtuburi. Pentru 
ca acestea să rămână deschise, apa trebuie să fie prezentă, 
pentru a putea transporta noile informaţii și pentru a 
menţine integritatea noilor spaţii deschise. Acest proces 
generează o senzaţie de sete, iar băutul apei îţi permite să 
susţii această expansiune. 

De ce trebuie să respir pe nas, şi nu pe gură? 

Atunci când respiri pe nas, tu alimentezi într-o mai 
mare măsură fluxul energetic stabilit între craniu și sacrum. 
În plus, aerul respirat are astfel posibilitatea să treacă prin 
sinusuri, care sunt foarte apropiate de punctul Esenţei. 
Acest lucru te poate ajuta să descoperi mai ușor acest punct. 
De altfel, această recomandare reprezintă o simplă sugestie, 
nu o cerinţă absolută. Există oameni care preferă să respire 
pe gură. Încearcă ambele variante și vezi ce se întâmplă. 


De ce trebuie să execut mișcările numai pe expiraţie? 


Atunci când expiri, corpul are tendința să se 
alungească și să se relaxeze. Dacă vei asocia mișcarea cu 
expiraţia, tu poţi avea acces la un flux energetic mai puternic 
şi îți poţi deschide astfel sistemul într-o mai mare măsură. 


De ce trebuie să stau cu picioarele ușor depărtate, la 
o distanţă egală cu lăţimea șoldurilor? 


Anatomic vorbind, aceasta este modalitatea cea mai 
potrivită de a sta în picioare, astfel încât scheletul să te 
susţină perfect. Poziţia permite alinierea şoldurilor cu oasele 
picioarelor într-o linie relativ dreaptă, care necesită un efort 
muscular mai redus. Acest lucru îţi permite să simţi mai ușor 
fluxul energetic. Ca să înţelegi mai bine, gândește-te la 
distanţa naturală care îţi separă picioarele atunci când mergi. 
Tu nu îţi ţii picioarele nici prea apropiate, nici prea 
îndepărtate între ele, fapt care ti-ar îngreuna mult mersul 
și echilibrul. Mersul devine natural atunci când tălpile sunt 
îndepărtate la o distanţă egală cu lăţimea şoldurilor. 

De ce trebuie să stea capul şi gâtul relaxate și ușor 

înclinate în jos? 

Pentru că această poziţie elimină în mare măsură 
tensiunile la nivelul vertebrelor cervicale și al maxilarelor. 
În plus, ea facilitează fluxul energetic care curge în sus și 
iese apoi prin creștetul capului. 


Ce înţelegi prin conceptul de „minte a începătorului““? 

Mintea începătorului este sinonimă cu „fără așteptări“. 
Se întâmplă frecvent ca un om care joacă pentru prima dată 
cărți sau un alt joc (de noroc sau sportiv) să aibă un succes 
fenomenal. Fenomenul este cunoscut sub numele de 
„norocul începătorului“, dar are de fapt o altă explicaţie: 
un începător nu are așteptări referitoare la performanţa lui 
sau la rezultatele pe care le va obţine. El nu îşi con- 
știentizează limitele personale decât dacă altcineva îi 
vorbește despre dificultăţile jocului. Până când ajunge să 
experimenteze personal aceste dificultăţi, el este perfect 
relaxat și reușește performanţe pe care alţii nu le reușesc. 


De ce nu generează „orientarea atenţiei în afară“ 
aceleaşi rezultate ca și „focalizarea în interior“? 


Orientarea atenţiei în afară te scoate din starea de 
existenţă pură („eu sunt cel care sunt“). Această atitudine 
reduce efectele stării energetice și de conștiință pe care o 
generează respirația Esenţei, iar clientul nu mai are un punct 
de reper cu care să intre în rezonanţă. 

Cine a fost Feldenkrais? 


Moshe Feldenkrais a fost un evreu israelit care a 
suferit mai multe răni grave la nivel fizic. Încercând să îşi 
vindece rănile, el a descoperit o modalitate inedită de a 
înţelege mișcarea și de a-și folosi corpul. Aceste modalităţi 
noi de a aborda mișcările fizice s-au dovedit extrem de 
benefice pentru foarte mulţi oameni și au condus la aşa- 
numita Metodă Feldenkrais. Pentru informaţii suplimentare, 


vezi glosarul. 


Când trebuie să aplic tehnica de eliberare a aburului? 


Cele mai bune destinaţii ale acestei tehnici sunt zonele 
specifice în care s-au acumulat tensiuni, cum ar fi: mușchii 
sau leziunile acute (răni, traume sau zonele din jurul unei 
tăieturi). Dacă zona tratată este mai mult distrusă decât 
stresată, această tehnică trebuie urmată inevitabil de cea a 
pântecului. 


Când trebuie să aplic tehnica pântecului? 


Ori de câte ori o zonă este distrusă, fracturată sau 
lezată. 


Uneori primesc viziuni legate de structura mea 

internă. Cum pot ști care percepții provin de la mine 

şi care provin de la client? 

Începe prin a practica respiraţia Esenţei și exerciţiile 
fizice. În acest fel, îţi vei liniști corpul și vei putea sesiza 
mai limpede ce percepții provin de la el şi ce percepții 

provin de la client. Pe măsură ce te vei familiariza cu aceste 
percepții, vei ajunge să le înţelegi mai limpede. Observă 
forma și structura imaginilor percepute, iar apoi compară-le 
cu planșele anatomice pentru a stabili ce organ sau ce ţesut 
ai văzut. 

După ce te-ai familiarizat cu aceste imagini în interiorul 
tău, vei constata că le poţi percepe inclusiv în alţi oameni. 
Nu te gândi că aceștia sunt diferiţi de tine; gândește-te că 
ei sunt simple extensii ale fiinţei tale. Dacă vei reuşi să îţi 
cultivi această atitudine, vei obţine rezultate comparabile 
cu cele pe care le-ai obţinut în cazul tău. Dificultăţile nu 
apar decât atunci când pornești de la premisa că în cazul 
unei alte persoane lucrurile vor fi diferite prin comparaţie 
cu cazul tău. Dimpotrivă, ele trebuie să fie identice. 


Cum experimentează clientul diferitele tehnici de 
Transformare a Esenţei? 


Fiecare ședință și fiecare experienţă a fluxurilor 
energetice și a transformărilor vindecătoare sunt percepute 
de clienţi într-o manieră unică (individuală). Există totuși 
anumite experienţe comune care se manifestă în timpul 
şedinţelor de vindecare, pe lângă cele cinci modalităţi 
comune de percepere a energiei (vezi pagina 331: „Cum 
este percepută energia atunci când pătrunde în interiorul 
corpului?*): 

Tehnică Experienţa clientului 
Tehnica de e Spaţialitate 
eliberare a e Relaxare 
aburului e Senzaţie aeriană 
Tehnica e Spaţialitate într-o zonă specifică și 
pântecului dincolo de ea 
Tehnica e Relaxare în zona tratată, care se întinde 
tractării dincolo de graniţele ei (energia are ten- 


dinţa să se răspândească inclusiv în jur) 


Tehnica e Senzaţie de mișcare şi de detensionare 
pântecului în în zona tratată 

combinaţie cu 

cea a tractării 


Tehnica e Spaţialitate în zona tratată și dincolo 
pântecului în de ea 

combinaţie cu e Senzaţie de mișcare 

cea a 

înghiontirii 

Tehnica de e Relaxare în zona tratată 

deblocare a e Senzaţie de căldură / răceală / electricitate 
încheieturilor (sau orice altă percepţie a energiei) care 


se deplasează de-a lungul braţului, pi- 
ciorului sau al altei părți corporale 

Arc lateral — În cadrul tehnicilor de Transformare a 
Esenţei, reprezintă întreaga latură exterioară a tălpii. Arcul 
lateral este alcătuit din calcaneu, osul cuboid și 
metatarsienele patru şi cinci. 


Arc median — Unul din arcurile transversale ale tălpii. 
În cartea de faţă, se referă la lungimea interioară a tălpii. 


Arc transversal — In această carte, termenul 
desemnează arcul din întreaga parte frontală a tălpii. 


Capul femurului — Capătul de sus al osului coapsei, 
care pătrunde în pelvis. 


Diafragmă —- Membrană musculară curbată care apare 
la mamifere şi separă abdomenul de zona plămânilor. În 
cazul tehnicilor de Transformare a Esenţei, conceptul se 
referă la orice zonă sau grup de mușchi care se deplasează 
la unison cu această membrană musculară. 


Duoden — Prima parte a intestinului subțire, situată chiar 
sub stomac. 


Femur — Osul coapsei. 

Flux energetic — În cadrul activităţii de Transformare 
a Esenţei, fluxul energetic reprezintă o curgere a energiei 
prin sistemul corporal (al nostru sau al unei alte persoane), 
în mod liber sau restricționat. 


Glanda pituitară - Glandă micuță cu formă ovală 
situată la baza creierului, care apare la vertebrate. Secretă 
hormonii care controlează alte glande. 


Mandibulă — Maxilarul inferior. 


Marele Trocant — Proeminenţă mare și neregulată a 
capului femurului (osul coapsei). 


Matrice — Material natural în care este încastrată o 
structură fiziologică, cum ar fi substanţa intercelulară a unui 
țesut. 


Maxilă — Maxilarul superior. 


Moshe Feldenkrais — Bărbat rus care și-a petrecut o 
mare parte din viaţă în Israel. A fost un sportiv activ (a făcut 
gimnastică şi a jucat fotbal) şi a practicat artele marțiale (jiu- 
jitsu). La 20 și ceva de ani, a studiat în Franţa și a absolvit 
Facultatea de Inginerie Mecanică și Electrică. Mai târziu, 
și-a luat doctoratul în fizică. Feldenkrais a fost un discipol 
al lui Jigaro Kano, a câștigat centura neagră la judo şi a 
prezentat acest sport în Occident prin cărțile sale. 

După ce a suferit niște leziuni grave la genunchi, 
Feldenkrais s-a folosit de propriul său corp ca de un 

laborator, studiind biologia, dezvoltarea  perinatală, 
cibernetica, lingvistica și teoria sistemelor. A învăţat astfel 
să meargă din nou și a creat un sistem de accesare a puterii 
sistemului nervos central pentru a îmbunătăţi funcţionarea 
corpului uman. 

Feldenkrais a studiat intensiv psihologia, neuro- 
fiziologia și alte discipline asociate cu sănătatea. În anul 
1949 s-a întors în Israel, unde a continuat să integreze și 
să își rafineze ideile, creând sistemul cunoscut sub numele 
de Metoda Feldenkrais. 

Această metodă poate fi explicată mai ușor precizând 
ce nu este decât ce este. Un practicant al masajului lucrează 
direct cu muşchii. Unul al masajului chiropractic lucrează 
direct cu oasele. Acestea sunt abordări structurale care 
introduc transformări în corp prin schimbarea anumitor 
structuri (muşchii și coloana vertebrală). Metoda Felden- 
krais operează cu capacitatea omului de a-și coordona 
propriile mișcări. Altfel spus, ea operează cu sistemul 
nervos. Poate fi considerată o „abordare funcţională“ prin 
care omul își poate îmbunătăţi capacitatea de folosire a 
oricăror funcţii structurale. 


Occipital — Partea din spate a capului sau a craniului, 
în zona în care gâtul se unește cu capul. 


Osul şezutului — Baza pelvisului, pe care o simţi atunci 
când stai pe o suprafaţă tare. Numele anatomic al acestei 


părți este: tuberozitate ischială. 

Palatin — Asociat cu palatul. În cadrul exerciţiilor de 
Transformare a Esenţei, se referă la osul de deasupra 
palatului moale (cerului gurii). 


Perinatal — Perioada din jurul nașterii, îndeosebi cele 
cinci luni de dinainte de naștere și primele cinci luni de după 
naștere. 


Perineu — Zona fundamentului pelvian, cuprinsă între 
organele genitale și anus. 


Peritoneu — Membrană transparentă și moale care 
căptușește abdomenul. În cadrul exerciţiului celor cinci 
diafragme, „diafragma“  peritoneului influențată de 
respirația Esenţei se întinde de la osul pubian până la prima 
coastă, chiar în spatele claviculei. 


Proprioceptor — Nerv senzorial din mușchi, tendoane 
şi încheieturi care ne dă informaţii despre locul în care ne 
aflăm în spaţiu. Spre exemplu, atunci când ne mișcăm 
braţul, nervii proprioceptori informează corpul unde se află 
braţul în raport cu restul corpului. 


Protejare — Protecţie acordată de organism unei zone 
rănite, fie la nivel fizic, fie la nivel emoţional. Poate fi 
experimentată fie ca o protecţie fizică directă, fie ca o 
evitare la nivel emoţional. 


Psihologie inversată — Acest termen descrie situaţia 
în care recomandarea unui anumit curs de acţiune 


determină persoana să facă exact pe dos. Să spunem că 

avem de-a face cu un copil care refuză să se ducă la culcare 
sau cu un cal care refuză să se oprească din mers. În loc 
să ne luptăm cu dorinţa acestora, noi îi încurajăm (îi 
spunem copilului că poate să rămână treaz sau mânăm calul 
să o ia la galop), până când aceștia se plictisesc, pierzându-și 
interesul faţă de comportamentul care iniţial li se părea 
atrăgător. În astfel de cazuri, este suficient să forțezi doar 
un pic persoana sau animalul în direcţia dorită de ei pentru 
a-i determina să facă ceea ce dorești de fapt (adică să îşi 
înceteze comportamentul respectiv). 


Punctul Esenţei — Zona din spatele glandei pituitare. 


Qigong — Cultivarea (gong) sau producerea de energie 
vitală (qi) prin mișcare și cu ajutorul respirației. Literal, 
înseamnă „cultivarea (gong) energiei vitale (qi)“. 


Respirația Esenţei — Expiraţie foarte lentă asociată cu 
focalizarea în punctul din spatele glandei pituitare, urmată 
de o inspiraţie relaxată. 


Tuberozitate ischială - Ramificaţia superioară 
posterioară a ischiumului dă naștere unei umflături mari 
numită tuberozitate ischială. Marchează graniţa laterală a 
bazinului pelvian. Atunci când stăm așezați, greutatea 
corpului cade de regulă pe această zonă. 


Undă — Flux energetic în creștere care se deplasează 
printr-un corp (în cartea de faţă, descrie îndeosebi senzaţia 


fizică produsă de energie, dar nu exclusiv). 


341 


Atingerea Cuantică: Transformarea esenței 


Xifoid — Extensie cartilaginoasă mică a părţii inferioare 
a sternului, care este de regulă osificată. Este situat chiar 
sub punctul de intersecţie a cutiei toracice cu sternul, în 
zona plexului solar. 


Yang — Elementul masculin în filozofia chineză, 
simbolizat de lumină, căldură, mișcare etc. Este opusul lui 
yin. 


Yin — Elementul feminin în filozofia chineză, 


simbolizat de întuneric, acceptare, liniște etc. Este opusul 
lui yang. 

Proiectul „Life Force“ 


(n.n. forţa vieţii sau energia vitală) 


„Vindecarea energetică uneşte întreaga lume.“ 
www.thelifeforceproject.org 


Proiectul Life Force reprezintă o organizaţie non-profit 
născută din viziunea și din dorinţa lui Richard Gordon de 
a cerceta energia vitală, inclusiv prin participarea la alte 
astfel de proiecte. 

Misiunea Proiectului Life Force este de a contribui la 
instaurarea unei noi paradigme universale a înţelegerii 
vindecării şi a principalelor științe. În acest scop, proiectul 
îşi propune să studieze și să dovedească aplicaţiile concrete 
ale energiei vitale, dar și să găsească surse de finanţare și 
oportunităţi educaţionale pentru promovarea vindecării 
energetice. 

În domeniul cercetării, proiectul Life Force își propune 
să aibă un impact cât mai puternic asupra unor domenii 
teoretice importante, precum fizica, chimia, biologia, 
medicina, psihologia și botanica. La ora actuală există în 
lume un interes deosebit față de maniera în care energia 
vitală poate facilita vindecarea în diferite condiţii insuficient 
cercetate până în prezent. Intenţia proiectului Life Force 
este de a implica un număr cât mai mare de universităţi în 
această cercetare, cu scopul de a introduce acest concept 
pe odinea de zi a principalelor agende științifice. 

Printre proiectele de implementare a Atingerii Cuantice 
se numără introducerea acestei metode în închisori, în 
orfelinate şi în alte instituţii de acest fel. Există de asemenea 

un fond pentru donaţii folosit pentru finanţarea seminare- 
lor, scoaterea cărţilor și a casetelor video, precum și un 
proiect de traducere a cărții Atingerea Cuantică: puterea 
de a vindeca în diferite limbi, dar și de condensare a ei 
într-o broșură uşor de citit și de copiat pentru a putea fi 
distribuită în ţările sărace ale lumii a treia. Aplicațiile 
posibile ale proiectului Life Force sunt nenumărate. 
Pentru a afla mai multe despre proiectele de cercetare 
și de implementare ale Life Force sau pentru a face o 
donaţie, vă invit să vizitaţi site-ul nostru: 
www.thelifeforceproject.org 


Despre autori 


Alain și Jody au studiat și au practicat artele vindecării 
timp de mai bine de 30 de ani. După ani de studii și 
practică a tehnicilor de bază ale Atingerii Cuantice și a 
tehnicilor de Supraîncărcare, ei și-au creat propria viziune 
asupra vindecării cu ajutorul energiei: Transformarea 
Esenţei I şi II. La ora actuală, Alain și Jody călătoresc 
pretutindeni în Statele Unite și în străinătate, predând 
cursuri și ţinând seminare de Transformare a Esenţei I şi 
II. Jody are şi un cabinet de acupunctură în Ashland, 
Oregon, unde oferă consultaţii atunci când nu călătorește. 
La rândul lui, Alain are un cabinet de vindecare cu ajutorul 
energiei. Amândoi sunt profund pasionaţi de ceea ce fac 
şi continuă în timpul liber să își dezvolte tehnicile de 
Transformare a Esenţei. 

